
Kui ma linnakese tänavalt magistraalteele pöördusin, nägin enese järel tulemas 
veoautot. See oli üks noid poolhaagisega kolakaid ja tegi kõva sõitu. Piirkiirus oli. 
sellel linnakese ühte nurka läbival teelõigul nelikümmend viis miili "tunnis, aga. 
niisugusel varahommikusel ajal oli vaevalt loota, et keegi ametlikule kiirusepiirile 
mingit tähelepanu pöörab. 

Erilist muret see veoauto mulle ei teinud. Umbes miili kaugusel kavatsesin 
peatuda «Johnny Motelli» juures ja peale võtta AIf Petersoni, kes pidi mind seal oma 
kalapüügivarustusega ootama. Ja mul oli muudelegi asjadele mõelda — eriti 
telefoniaparaadile ja sellele, kellega ma. telefoni teel rääkinud olin. Hääli oli kolm ja 
kõik see oli väga kummaline, kuid mul. oli tunne, et tegemist võis olla üheainsa 
häälega, mis kõige imepärasemal viisil muutus kolmeks eri hääleks, ja et see põtiihääl 
oleks mulle tuttav, kui ma ainult suudaksin meenutada, kelle oma see on. Ma mõtlesin 
ka Gerald Sherwoodile, kes oma töötoas, mille kaks seina olid kaetud raamatutega, 
rääkis mulle tehnilistest joonistest, mis olid iseenesest tema ajju ilmunud. Ma 
mõtlesin Stiffy Granüle, kes palus, et ma ei laseks pommi visata. Ja peale selle mõt- 
lesin tuhande viiesajale dollarile. 

Veidi eespool seisis teeäärsel künkal Sherwoodi maja, mida peaaegu täielikult 
vaijasid ümberringi kasvavad suured, varasel koidikul mustadena paistvad tammed. 
Üksisilmi künka poole vaadates unustasin telefoniaparaadi ja Gerald Sherwoodi koos 
tema raamaturohke töötoa ning jooniseid täis peaga ja mõtlesin selle asemel Nancyle 
ning sellele, kuidas.ma nii paljude aastate järel pärast keskkooli lõpetamist teda uuesti 
olin kohanud. Ja mulle meenusid päevad, mil me olime kõndinud käsikäes, täis 
uhkust ja õnne, mis ei saa korduda, vaid 

tuleb ainult üks kord — siis, kui maailm on noor ning nooruse esimene, tormiline 
armastus on värske ja imeilus. 

Tee minu ees oli tühi ja lai; neli sõidurada jätkusid veel umbes kahekümne miili 
ulatuses, enne kui nad kahanesid kaheks rajaks. Teel ei olnud ühtegi sõidukit peale 
minu auto ning veoauto, mis mulle suure kiirusega järgnes. Jälgides oma 
tahavaatepeeglis tema eeslaternate tulesid, teadsin, et veidi aja pärast põikab ta minust 
möödumiseks kõrvale. 

Ma ei sõitnud kiiresti, veoautol oli möödasõiduks ruuni laialt, teel ei olnud mitte 
midagi, mille vastu põrgata — ja siis põrkasin ma millegi vastu. 


See oli just nagu tugev elastne kummilint. Mitte mingisugust mütsatust ega 
prahvatust ei olnud. Auto kiirus, hakkas vähenema, nagu oleksin ma vajutanud piduri- 
pedaalile. Näha ei olnud mitte midagi ja hetke vältel arvasin, et autoga peab midagi 
juhtunud olema — et mootor on vigurdama hakanud, pidurid blokeerunud'või midagi 
muud selletaolist. Ma võtsin jala gaasipedaalilt, auto peatus ning hakkas siis üha 
kiiremini ja kiiremini tagurpidi liikuma — täpselt nii, necgu oleksin ma tõepoolest 
vastu kummilinti sõitnud ja nagu oleks see mind nüüd tagasi paisanud. Ma lülitasin 
käigu välja, sest teekattel kiunuvatest kummidest tõusis juba kõrbelõhna, ja niipea kui 
raa olin seda teinud, sööstis auto nii kiiresti tagasi, et ma paiskusin vastu rooliratast. 

Minu selja taga andis veoauto metsikult signaali ja tema kummid ulgusid, kui juht 
rooli pööras, et mulle mitte peale sõita. Veoauto vihises minust mööda, vihina kõrval 
kuulsin matsuvat heli, mida tekitas kummide haardumine teekattega, ja kogu see 
kolakas mürises, nagu oleks ta pahane, et ma talle niisugust tüli teen. Kui ta oli mööda 
tormanud, jäi minu auto teepeenral seisma. 

Siis põrkas veoauto vastu sedasama tõket. Ma kuulsin, kuidas ta seda tegi. See 
kostis nagu nõrk plumpsatus. Hetke vältel arvasin, et veoauto murrab salapärasest 
tõkkest läbi, sest ta oli raske ja liikus suure kiirusega ning umbes sekundi jooksul ei 
olnud mingit märki kiiruse vähenemisest. Siis aga hakkas liikumine aeglustuma ja ma 
nägin, kuidas suure veoki rattad libisesid ja visklesid, just nagu hüpeldes 

teekattel, ikka. veel visalt edasi rühkides, kuid siiski mitte läbi pääsedes. 
Veoauto jõudis sadakond jalga kaugemale sellest kohast, kus minu sõiduk oli 
peatunud. Siis jäi ka tema seisma ja hakkas tagurpidi libisema. Ohe hetke liikus ta 
otse, ainult kummid kiunusid teekattel, seejärel aga hakkas ta loperdama. Haagis 
pöördus kõrvale ja suundus külge-pidi otse minu poole. 

Seni olin rahulikult autos istunud, ilma et, olekAin tundnud hämmastust või isegi, 
eriti suurt üllatust..Kõik oli toimunud nii kiiresti, et suuremaks üllatumiseks ei olnud 
lihtsalt aega jätkunud. Kahtlemata oli juhtunud midagi kummalist, kuid arvatavasti oli 
mul tunne, et veidi aja pärast selgub, milles on asi, ja kõik saab jälle korda. 

Niisiis istusin oma autos jajälgisin pingeliselt, mis juhtub veomasinaga. Kui aga 
too hakkas loperdades tagurpidi libisema, andsin käega hoobi uksekäepidemele, 
tõukasin ukse õlaga lahti ja veeretasin enese istmelt maha. Ma kukkusin teekattele, 
ajasin enese 1 äiule ja pistsin jooksma. 

Minu selja tagant kostis veoauto, kummide ulgumine ja siis metalli ragin, mida 
kuuldes hüppasin rohuga kaetud teepeenrale ja vaatasin tagasi. Veoauto haagis oli 
vastu minu autot põrganud, selle kraavi tõuganud ning vajus nüüd ka ise aeglaselt, 
peaaegu majesteetlikult kraavi, otse minu auto peale. 

«Hei, kuulge!» karjatasin. Sellest ei olnud muidugi mingit kasu ja ma teadsin, et 
sellest kasu eiole.. Sõnad lihtsalt lipsasid mul suust. 

Veoauto juhikabiin oli teele jäänud, kuid viltu vajunud, nii et üks ratas rippus 
õhus. Juht ronis kabiinist välja. 

Hommik oli vaikne ja rahulik. Läänes sähvisid tumedal silmapiiril üksikud 
põuavälgud. Õhus oli tunda seda värskust, mida seal ei ole mingil muul ajal kui' ainult 
suvehommikul, mil päike ei ole veel. tõusnud ja ilm palavaks muutunud. Minust 
paremal pool põlesid linnas veel tänavalaternad; need särasid liikumatult, neid ei 
kõigutanud vähimgi..tuuleõhk. Ma mõtlesin: homniik oli selleks liiga kena, et midagi 
saaks juhtuda. 

Teel ei olnud ühtegi autot. Me olime veoauto juhiga kahekesi ja tema auto oli 
kraavis minu oma peal. Ta tuli mööda teed minu poole. 

Jõudnud minuni ja jäänud'hiinu ette seisma, põrnitses 

ta mulle otsa, käed külgedel ripakil. «Mis põrgu siin lahti on?» küsis ta. 
«Mille vastu me sõitsime?» 

«Ma ei tea,» laususin mina. 

«Mul on kahju teie auto pärast,» ütles ta mulle. «Ma teen kompaniile ettekande. 
Nad ajavad selle asja korda.» 

Ta seisis liikumatult, nagu ei kavatseks ta enam kunagi liikuma hakata. «See oli 
just nagu mitte millegi vastu põrkamine,» kuulutas ta. «Seal ei ole mitte midagi.» 

Siis kerkis temas pikkamööda viha. . 

«Pagana pihta,» ütles ta, «ma lähen ja uurin selle välja!» 

Ta pöördus järsult ringi ja hakkas otsustaval sammul mööda maanteed edasi 
minema, suundudes sinnapoole, kus asus tõke, mille vastu me olime põrganud. Ma 
järgnesin talle. Ta röhkis nagu villane orikas. 

Ta sammus otse keset teed ja jõudis tõkkeni, kuid' selleks ajaks oli ta juba vihast 
meeletu ega kavatsenud ennast peatada lasta, vaid tungis üha edasi ja jõudis tükk 
maad kaugemale, kui ma olin võimalikuks pidanud. Lõpuks tõke siiski peatas ta ja ta 
seisis silmapilgu paigal, tema keha oli naeruväärsel viisil vastu tühjust nõja-tatud ja ta 
töötas jalgadega nagu hästi õlitatud masina-kolbidega, et ennast kuidagimoodi veel 
edasi suruda. Hommikuvaikuses kuulsin, kuidas ta kingatallad ieeka-tet kraapisid. 

Siis sai tõke võidu. See paiskas ta tagasi. Nagu ootamatust tuuleiilist haaratuna 
veeres ta kukerpallitades mööda teed. Kui ta lõpuks peatuma jäi, oli ta poolest kehast 
saadik auto esiotsa all. 

Ma jooksin sinna, haarasin tal pahkluudest kinni, tirisin ta välja ja aitasin jalule. 
Teekate oli ta mõnest kohast veriseks kriimustanud, tema rõivad olid rebenenud ja 
määrdunud, kuid vihane ta enam ei olnud; ta oli lihtsalt hirmunud. Ta vaatas piki teed; 
nagu oleks ta tonti näinud, ja värises ikka veel. 

«Aga seal ei ole ju mitte midagi,» ütles ta. 

«Varsti tulevad teised autod,» ütlesin mina, «ja teie oma on põiki tee peal. Kas me 
ei peaks mõned laternad või lipud või midagi selletaolist välja panema?» 

See näis teda toibutavat. 

«Lipud,» ütles ta. 

Ta ronis autosse ja tõi sealt mõned lipud välja. 

Ma kõndisin koos temaga mööda teed, kui ta neid üles seadis. 

Pannud viimase lipu paigale, laskus ta selle kõrval kükakile, võttis välja taskuräti 
ja hakkas nägu pühkima. 

«Kust ma helistada saan?» küsis ta. «Meil on abi vaja.» 

«Keegi peab välja mõtlema, kuidas selle tõkke teelt ära saab,» ütlesin mina. «Üsna 
varsti läheb liiklus, elavaks. Siin tekib mitme miili pikkune ummik.» 

Ta tupsutas veel mõned korrad taskurätiga nägu. See oli tublisti tolmune ja õline. 
Ja ka veidi verine. 

«Kus on telefon?» küsis ta. 

«Oh, igal pool,» ütlesin talle. «Minge ükskõik missugusesse majja. Nad lasevad 
teil helistada.» 

Siin me siis nüüd oleme, mõtlesin, ja räägime sellest asjast nii, nagu oleks 
tegemist hariliku teetõkkega, kas mahalangenud puuga või ärauhtunud truubiga. 

«Kuulge, mis linn see üldse on? Ma pean neile ütlema, kust ma helistan.» 

«Millville,» ütlesin talle. 

«Te elate siin?» 


Ma noogutasin. 

Ta tõusis püsti ja pistis taskuräti taskusse tagasi. 

«Hea küll,» ütles ta, «ma siis lähen telefoni otsima.» 

Ta näis ootavat, et ma pakun ennast temaga kaasa minema, kuid mul oli midagi 
muud teha. Mul oli vaja minna ümber. teetõkke, jõuda «Johnny Motelli» ja seletada 
Alfile, miks ma olin hiljaks jäänud. 

Ma seisin teel ja vaatasin autojuhile järele. 

Siis pöördusin ringi ja hakkasin minema mööda teed vastassuunas, sinnapoole, 
kus oli see tõke, millest auto läbi ei pääsenud. Ma jõudsin selleni ja see peatas ka 
minu — mitte järsult, mitte toorelt, vaid õrnalt, nagu ei oleks tal mingil juhul 
kavatsust mind läbi lasta,, kuid nagu suhtuks ta sellesse viisakalt ja mõistlikult. Ma 
sirutasin käe välja ega tundnud midagi. Ma proovisin teha hõõrumisliigutusi, nagu 
neid tehakse pinda kompides, kuid mingit pinda ei olnud ja mitte midagi ei olnud 
hõõruda; seal ei olnud absoluutselt midagi peale, selle õrna, nähtamatust lõkkest 
eemale tõrjuva surve. 

Ma vaatasin mõlemas suunas piki teed; autosid veel ei olnud, kuid ma teadsin, et 
varsti need saabuvad. Mulle tuli mõte, et võib-olla peaksin ka idasuunalistele sõidu- 
radadele panema mõned lipud, mis kas või mingilgi 

määral hoiataksid, et miski on korrast ära. Lippude üles-panekuks kuluks ainult 
minut või paar, kui ma «Johnny Motelli» jõudmiseks olen ümber tõkke läinud. 

Ma pöördusin tagasi auto juurde, leidsin kaks lippu ning ronisin teepeenrast alla ja 
künkanõlvast üles, tehes laia kaare, et tõkkest mööda pääseda — kuid seda kaart tehes 
põrkasin jälle vastu tõket. Ma taandusin sellest eemale ja hakkasin piki tõket künkale 
ronima. Seda oli raske teha. Kui tõke oleks olnud massiivne, siis poleks olnud 
mingeid raskusi, kuid et ta oli nähtamatu, põrkasin ma alatasa tema vastu. Niimoodi 
ma jälgisingi teda: põrkasin vastu, tõmbusin eemale ja põrkasin jälle vastu. 

Kogu aeg ootasin, et tõke lõpeb või vähemalt muutub õhemaks. Paar korda 
proovisin sellest läbi tungida, kuid see oli ikka niisama tihe ja tugev nagu ennegi. Mu 
peas hakkas kujunema hirmus mõte. Ja mida kõrgemale ma künkanõlval jõudsin, seda 
visamaks see mõte muutus. Umbes sel ajal pillasin lipud käest. 

Altpoolt kostis teekattel libisevate autokummide heli ja ma pöördusin ringi, et 
vaadata, mis seal toimub, üks ida poole sõitnud auto oli vastu tõket põrganud ja tagur- 
pidi libisedes põiki üle mõlema sõiduraja pöördunud. Esimesele autole oli järgnenud 
teine, mis nüüd püüdis sõitu aeglustada. Nähtavasti aga olid tal pidurid korrast ära või 
kiirus liiga suur, sest ta ei suutnud peatuda. Ma nägin, kuidas juht teepeenrale 
pöördus, et põiki olevast autost mööda pääseda. Siis jõudis ka tema tõkkeni, kuid 
vähenenud kiiruse tõttu ei suutnud sellesse kuigi kaugele sisse tungida. Pikkamööda 
tõukas tõke auto tagasi, see libises vastu teist autot ja jäi lõpuks paigale. 

Esimesest autost oli juht välja tulnud ja läks parajasti ümber oma auto, et teise 
auto juurde jõuda. Ma nägin, et ta tõstis pea ja ilmselt märkas mind. Ta vehkis kätega 
Ja karjus midagi, kuid ma olin liiga kaugel, ct 'ema sõnadest aru saada. 

Läände suunduvatel sõiduradadel ei olnud ikka "veel midagi peale veoauto ja 
minu sõiduki, mis selle all kägaras oli. imelik, mõtlesin, miks ei ole tulnud ühtegi teist 
autot? 

Künka tipul seisis maja. kuid millegipärast ei tundnud ma seda ära. See pidi 
kuuluma kellelegi, keda ma tundsin, sest kui välja arvata üks kolledžis veedetud aasta, 
olin ma kogu oma elu Millville'is elanud ja tundsin siin kõiki. Ma ei tea, kuidas seda 
seletada, kuid hetke vältel 

olin täielikus segaduses. Kõik näis võõras ja ma seisin hämmeldunult, püüdes 
orienteeruda ja aru saada, kus ma olen. 

Idakaar oli heledamaks tõmbunud ja poole tunni pärast oli oodata päikesetõusu. 
Läänetaevas kõrgus suur kurjailmeline pilverünk ja selle all sähvatas äikese-iormi 
ennustav välk. 

Kui ma seal niimoodi seisin ja linna poole vaatasin, sai mulle täpselt selgeks, kus 
ma olen. Künkal seisev maja kuulus Bill Donovanile. Bill oli linna prügivedaja. 

Ma hakkasin piki tõket maja poole minema ja pidasin silmapilgu vältel aru, 
kummale poole tõket maja võiks jääda. Kõige tõenäolisemalt, ütlesin enesele, on see 
just seespool tõket. 

Ma jõudsin tarani, ronisin sellest üle, läksin läbi korratu hoovi logiseva tagatrepi 
juurde, tõusin seda mööda ettevaatlikult verandani ja vaatasin ringi, et leida uksekella. 
Kella ei olnud. Ma tõstsin rusika, kloppisin vastu ust ja jäin ootama. Seestpoolt kostis 
kellegi liikumist, siis avanes uks ja Bill põrnitses muile otsa. Ta oli räpase välimusega 
karulaoline mees, tema lopsakad juuksed olid üleni turris ja ta silmitses mind sõjaka 
kulmupaari alt. Ta oli püksid pidžaama peale tõmmanud, kuid ei olnud aega viitnud 
nööpide kinnipanemisega, ja näha oli tükk purpurpunast pidžaamariiet. Ta jalad olid 
paljad ja varbad külmal köögipõrandal veidi konksu tõmmatud. 

«Mis lahti on, Brad?» küsis ta. 

«Ma ei tea,» ütlesin talle. «All maanteel sünnib midagi.» 

«Avarii?» küsis ta. 

«Ei, mitte avarii. Ma ütlesin, et ma ei tea. Tee peal on midagi ees. Seda pole näha, 
aga see on olemas. See peatab auto, mis tema vastu sõidab. See on nagu müür, aga 
seda ei saa käega katsuda.» 

«Tule sisse,» ütles Bill. «Sulle kulub tass kohvi ära. Ma panen poti tulele. 
Niikuinii on aeg hommikust süüa. Naine, tõuseb ka kohe üles.» 

Ta sirutas käe selja taha. lülitas köögis tule põlema ja tõmbus siis kõrvale, et ma 
saaksin sisse astuda. 

Bill astus valamu juurde. Ta võttis riiulilt klaasi, keeras veekraani lahti ja jäi 
ootama. 

«Natuke aega tuleb joosta lasta, enne kui külmaks läheb,» seletas ta. 

Ta laskis klaasi vett täis ja sirutas selle minu poole. «Tahad juua?» küsis la. «Ei, 
aitäh,» ütlesin talle. 

Ta tõstis klaasi suu juurde ja hakkas suurte lonksudega lurinal jooma. 

Kusagilt maja sisemusest kostis naise karjatus. Ka siis, kui ma elan sada aastat 
vanaks, ei unusta ma kunagi seda karjatust. 

Donovan pillas klaasi põrandale, killud ja vesi paiskusid laiali. 

«Liz!» hüüatas ta. «Liz, mis on?» 

Ta tormas köögist välja ja mina jäin lardunull silmitsema verelaike, mida olid 
põrandale jätnud leina klaasi-kildudest vigastatud paljad jalad. 

Nainekarjalas uuesti, kuid seekord oli karjatus summutatud, otsekui oleks karjuja 
suu olnud surutud vastu patja või seina. 

Ma sööstsin köögist söögltuppa, komistasin teel millelegi — mänguasjale, 
taburetile, ma ei tea, mis see oli — ja komberdasin poolde tuppa, püüdes tasakaalu 
tagasi saada ning kartes kukkuda ja pead vastu mõnda tooli või lauda ära lüüa. 

Ja siis põrkasin ma jälle vastu sedasama tõkestavat müüri, mis oli mul maanteel 
ees olnud. Ma nõjatusin sellele, surusin enese püsti ja jäin söögitoa hämarirses seisma, 
tundes südant ahistavat õudust, mida see müür minus tekitas. 


Ma tajusin müüri otse enda ees, kuigi ma seda enam ei puudutanud. Ja kui see 
varem maanteel vabas õhus oli olnud üksnes ime, mis oli liiga suur, et seda taibata, 
siis siin katuse all, inimeste elamus sai sellest loomuvastane pühaduseteotus, mis 
mõjus närvidele. 

«Minu lapsed!» karjus naine. «Ma ei saa oma laste juurde!» 

Nüüd hakkasin ma kaetud akendega loas juba orienteeruma. Ma nägin lauda, 
puhvetkappi ja magamistoa esikusse viivat ust. 

Donovan tuli parajasti sellest uksest sisse. Ta pooleldi talutas, pooleldi kandis 
naist. 

«Ma tahtsin nende juurde minna,» nuttis naine. «Seal on midagi, mis mind ei 
lasknud. Ma ci pääse oma laste juurde!» 

Donovan laskis naise põrandale, nõjatas ta vastu seina ja põlvitas ettevaatlikult 
naise kõrvale. Kui la üles 

minu poole vaatas, oli tema pilgus arusaamatuse ja vihaga segatud hirm. 

«See on seesama tõke,» ütlesin talle. «Seesama, mis all maanteel. See läheb otse 
läbi maja.» 

«Ma ei näe mingisugust tõket,» ütles tema. 

«Pagan võtaks, mees, see pole nähtav. See lihtsalt on olemas jä kõik.» 

«Mida me saame ette võtta?» küsis Donovan. 

«Lastega on kõik korras,» kinnitasin talle, lootes, et mul on õigus. «Nad on lihtsalt 
teisel pool tõket? Meie ei pääse nende juurde ja nemad meie juurde, aga kõik on 
korras.» 

«Ma tõusin just üles, et neid vaatama minna,» ütles naine. «Ma tõusin just üles, et 
neid vaatama minna, ja esikus oli midagi... » 

«Mitu last seal on?» küsisin mina. 

«Kaks,» ütles Donovan. «Üks on kuuene, teine kaheksale.» 

«Kas on keegi, kellele sa saad helistada? Keegi väljaspool linna, kes tuleb, võtab 
lapsed enda juurde ja hoolitseb nende eest, kuni see asi siin selgeks saab. Sellel müüril 
peab kusagil lõpp olema. Ma otsisin seda... » 

«Naisel on õde,» ütles Donovan. «Neli või viis miili teed mööda edasi.» 

«Vast siis helistad temale?» 

Ent parajasti kui ma seda ütlesin, tabas uus mõte mind otse silmade vahele. 
Telefon võib-olla ei tööta. Tõke on võib-olla traadid läbi lõiganud. 

«Kas sa saad üksi hakkama, Liz?» küsis Donovan. 

Naine noogutas tummalt. Ta istus ikka veel põrandal, ilma et oleks teinud katset 
üles tõusta. 

«Ma lähen helistan Myrtile,» ütles Donovan. 

Ma järgnesin talle kööki ja seisin tema kõrval, kui ta seinatelefonilt toru tõstis. 
Metsikus lootuses, et telefon on korras, hoidsin hinge kinni. Ja seekord näis, et minu 
lootus oli mõningat kasu toonud, sest niipea kui toru hargilt kerkis, kuulsin töötava 
liini nõrka undamist. 

Söögitoas nuuksus missis Donovan väga tasa. 

Donovan hakkas numbrit valima. Tema suurte tömpide määrdunud sõrmede jaoks 
näis see harjumatu töö oleval. Lõpuks sai ta sellega hakkama. 

Ta ootas toru kõrva juures hoides. Köögis oli nii vaikne, ei ma kuulsin 
väijakutsesignaale. 

«Kas sina, Myrt?» ütles Donovan. «Mhmh, siin Bill, 

Meil on siin väike pahandus. Ei tea, kas te Jake'iga saaksite siia tulla... Ei, Myrt, 
lihtsalt midagi on viltu. Ma ei saa sulle praegu seletada. Kas te saate tulla ja lapsed ära 
viia? Teil tuleb tulla eesuksest; tagant ei saa sisse ... Mhmh, Myrt, ma tean, et see 
kõlab imelikult. Siin on justnagu mingisugune sein. Meie Liziga oleme maja 
tagumises otsas ja ei pääse esimesse otsa. Lapsed on seal... Ei, Myrt, ma ei tea, 
mis see on. Aga tee nii, nagu ma ütlen. Lapsed on seal üksi ja me ei pääse 
nende juurde... Jah, Myrt, otse läbi maja. Ütle Jake'ile, et ta kirve kaasa võtaks. See 
sein jookseb otse läbi maja. Ees-uks on lukus ja Jake'il tuleb see maha lõhkuda. Või 
aken puruks lüüa, kui see kergem on... Jah, Jah, ma tean küll, mis ma räägin. 
Sa ainult võta kätte ja tee, nagu ma ütlen. Teeükskõik mida, peaasi et lapsed 
kätte saad. Ma ei ole hulluks läinud. Ma ju räägin sulle, et midagi on viltu. Midagi 
on kõvasti viltu. Tee, nagu ma ütlen, Myrt... Uks.pole tähtis. Lohkuge see neelud 
kolu lihtsalt tee pealt eest. ükskõik kuidas, aga võtke lapsed ja viige nad kindlasse 
kohta.» 

Ta riputas toru üles, pöördus telefonist eemale ja pühkis käsivarrega näolt higi. 

«Pagana eit,» ütles ta. «Aluudkui seisab ja targutab. ; Igavene lehtsaba.» 

Ta vaatas mulle otsa. «Mis me nüüd edasi teeme?» 

«Jälgime tõket,» ütlesin mina. «Vaatame, kui kaugele see ulatub. Vaatame, kas me 
pääseme selle ümbert ringi. Kui on võimalik ringi minna, siis saame su lapsed kätte.» 

«Ma tulen sinuga kaasa.» 

Ma osutasin söögitoa poole. «Ja jätad tema siia üksi?» 

«Ei,» ütles ta. «Ei, seda ma ei saa teha. Sina mine. Myrt ja Jake tulevad ja viivad 
lapsed ära. Aloni naaber võtab Lizi enda juurde. Siis ma püüan sulle järele jõuda. 
Niisuguses asjas võib sul abi vaja olla.» 

«Aitäh,» ütlesin mina. 

Väljas hakkas kahvatu koiduvalgus üle maa hoovama. Kõike hõlmas see tontlik, 
mitte päriselt valge ja mitte ka päriselt mingit teist värvi sära, mis on iseloomulik 
augustikuu päeva algusele. 

All maanteel oli idasuunalistele sõiduradadele tõkke juurde kogunenud paar 
tosinat autot ja inimesed seisid rühmiti nende ümber. Ala kuulsin valju häält, mis 
ärevalt midagi seletas — mõni niisugune agressiivne kisakõri leidub igas in im 
jõugus. Keegi oli sõiduradadevahe- 

lisel mururibal väikese lõkke süüdanud — jumal teab" milleks, sest hommik oli 
kahtlemata küllalt soe ja päev :tõotas tulla kõrvetav. 

Nagu mulle nüüd meenus, olin mä tahtnud Alfi kätte saada ja talle öelda, et ma ei 
tule. Donovani köögist oleksin võinud helistada, kuid olin selle täielikult unustanud. 
Ma.seisin kõheldes ja aru pidades, kas mitte minna sisse tagasi ja paluda luba 
helistamiseks. Õigupoolest peamiselt sellepärast olingi ma ju Donovani juurde tulnud. 

Idasuurialištel sõiduradadel oli terve See autode kuhjum, läänesuunalistel aga 
ainult veoauto ja minu lömmis sõiduk. See pidi tähendama, ütlesin enesele, et lää- 
nesuunalised sõidurajad olid ka kusagil idas samal viisil tõkestatud. Ja kas see võib- 
olla ei tähendanud, et tõke ümbritses linna igast küljest? 

Ma otsustasin, et ei lähe tagasi helistama, ja suundusin ümber maja. Tõkke uuesti 
üles leidnud, hakkasin piki seda edasi minema. Nüüd. olin ma sellega juba mõnevõrra 
harjunud. Ala just nagu tunnetasin tõket enda kõrval, selle tunde järgi edasi minnes 
hoidusin temast parajasse kaugusse ja põrkasin ainult aeg-ajalt tema vastu. 

Tõke järgis üldjoontes linna serva, nii et ainult üksi-.kud kaugemad majad jäid 
temast väljapoole. Piki.tõket edasi minnes ületasin mõned jalgrajad, ja paar linna 


servas lõppevat tänavat. ning jõudsin viimaks teise klassi maanteeni, mis ühendas 
Millville*i umbes kümne milli kaugusel oleva Coon Valleyga. 

See maantee laskus linna mööda lauget nõlva ja nõlval, otse teisel pool tõket, 
seisis vana tüüpi, mõnevõrra kulunud välimusega auto. Selle mootor töötas veel ja 
juhipoolne uks oli lahti, kuid autos,ega, selle ümbruses ci olnud kedagi. Näis, nagu 
oleks juht pärast tõkke vastu põrkamist kabuhirmus põgenenud. Ajal, mil ma seisin ja 
autot silmitsesin, hakkasid selle pidurid järele andma, auto nihkus algul pikkamööda, 
siis üha kiiremini edasi, lõpuks ei töötanud pidurid enam üldse, auto sööstis nõivast 
alla, läbis tõkke ja põrkas raksatades vastu puud. Ta vajus aeglaselt küljeli ja tema 
kapoti alt hakkas immitsema suitsu. 

Ma ei pööranud aga autole kuigi palju tähelepanu, sest miski muu oli tähtsam. Ma 
pistsin mööda teed jooksma.. 

Nõlvast alla veeredes oli auto läbinud tõkke ja see tähendas, et tõket ei olnud. Ma 
olin tema lõpuni jõudnud! 

Ma jooksin teed pidi nõlvast üles, täis võidurõõmu ja kergendust, sest ma olin 
võidelnud tundega, et tõke võib ümbritseda kogu linna, ja mul oli selle tunde täieliku 
mahasurumisega suuri raskusi olnud. Ja siis, keset kogu seda võidurõõmu ja 
kergendust, põrkasin jälle vastu tõket. Põrge oli üsna tugev, sest ma jooksin kiiresti, 
olles veendunud, et tõket ei ole, kuid hirmsasti rutates kindlakstegemisega, et teda 
ikka tõepoolest ei ole. Ma tungisin temasse kolme jooksusammu võrra, enne kui ta mu 
tagasi paiskas. Ma kukkusin ristselili ja mu pea kolksatas vastu teed. Süttis miljon 
tähte. 

Ma veeretasin enese ringi, tõusin kätele ja põlvedele ning jäin viivuks sellisesse 
asendisse nagu läbipekstud koer, mu pea oli õlgade vahel longus ja ma raputasin seda 
aeg-ajalt, et tähed kaoksid. 

Ma kuulsin leekide praksumist ja mühinat ning see ajas mu jalule. Mu jalad olid 
veel üsna nõrgad, kuid nõrkusest hoolimata tuigerdasin eemale. Auto põles 
lõkendades, iga hetk võis tuli bensiinipaagini jõuda ja auto vastu taevast lennata. . 

Ent plahvatus, kui see lõpuks toimus, ei olnudki eriti elektne — kostis lihtsalt 
äkiline summutatud «pauhh» ja taevasse tõusis suur tulesammas. See tegi siiski nii 
palju kära, et mõned inimesed tulid välja vaatama, mis lahti on. Doktor Fabian ja 
advokaat Nichols jooksid mööda teed, neile järgnes salk lärmitsevaid poisijõmpsikaid 
ja kari haukuvaid koeri. 

Ma ei jäänud neid ootama, kuigi mul oli mõningane kiusatus seda teha, sest mul 
oli palju rääkida ja siin leidus kuulajaid. Siiski oli midagi, mis takistas mind tagasi 
pöördumast — ma pidin jätkama tõkke järgimist ja püüdma selle lõppu leida, kui sel 
üldse oli lõpp. 

Mu pea oli hakanud selginema, kõik tähed olid kadunud ja ma olin nüüd juba 
suuteline mõnevõrra mõtteid koondama. 

Üks asi oli ilmne ja selge: kui autos kedagi ei olnud, siis pääses see tõkkest 
läbi, sõitjatega auto aga pidase tõke kinni. Inimesel ei olnud võimalik tõket läbida, 
kuid ta võis võtta telefonitoru ja rääkida, kellega soovis. Ja mulle meenus, et ma 
olin kuulnud maanteel karjuvate 

meeste hääli — olin kuulnud neid väga selgesti, kuigi mehed olid olnud teisel pool 
tõket. 

Ma võtsin, maast mõned kepid ja kivid ning viskasin need tõkke poole. Need 
lendasid tõkkest läbi, nagu ei oleks seal midagi olnud. 


Niisiis laskis see tõke läbi kõike peale elusolendite. Aga miks küll pidi.siin olema 
elusolendite sisse- või väljapääsu takistav tõke? 

Linnas hakkas tärkama elu. 

Ma nägin, kuidas Floyd Caldwell oma maja tagatrepile ilmus, seljas alussärk ja 
jalas ripakil traksidega püksid. Peale vana doktor Fabiani oli Floyd Millville'is ainus 
mees, kes trakse kandis. Ent kui doktori traksid olid tagasihoidlikult kitsad ja mustad, 
siis Floydi omad olid laiad ja punased. Floyd oli juuksur ja teda nöögati kõvasti tema 
punaste trakside pärast, kuid ta ei pannud seda pahaks.,Ta oli linna naljahammas ja 
nägi kogu aeg vaeva selle kuulsuse säilitamisega. Tõenäoliselt tasus see ennast ära, 
sest see tõi talle ümberkaudsetest maakohtadest hulganisti kliente. Inimesed, kes 
oleksid väga hästi võinud lasta Coon Valleys juukseid lõigata, tulid selle asemel 
Millville'i, et kuulda Floydi nalju ja näha tema tembutüsi. 

Floyd seisis tagatrepil, ringutas ja haigutas. Siis vaatas ta teraselt ilma ja kratsis 
ribisid. Kusagil allpool tänava ääres kutsus, naisehääl koera, veidi aja pärast kostis 
sulguva lükandukse tume paugatus ja ma teadsin, et koer oli kuudis. 

On imelik, mõtlesin, et puudub igasugune ärevus. Võib-olla ei olnud ärevust 
sellepärast, et tõkkest ei olnud veel teadlikud kuigi paljud inimesed. Need vähesed, 
kes olid selle olemasolust teada saanud, ei olnud võib-olla veel vapustusest toibunud. 
Enamik neist võib-olla ei suutnud seda päriselt uskuda. Nagu mina, nii võib-olla ka 
nemad kartsid sellest liiga suurt numbrit teha, enne kui said selle kohta midagi 
lähemat teada. 

Ent see hommikune rahu ei saanud kaua kesta. Üsna varsti pidi Millville kihama 
hakkama. 

Tõke, mida ma järgisin, läbis nüüd linna ühe vanema maja tagahoovi. Omal ajal 
oli see olnud elegantne hoone, kuid vaesuse ja hooletusse jäetuse aastatel oli see lagu- 
nenud. 

Logisevast tagatrepist laskus alla habrast keha kepjga tasakaalus hoidev vana 
naine. Tema juuksed olid hõre- 

dad, valged ja udejad ning lehvisid tuulevaikusest hoolimata hatuse kiirtepärjana 
tema pea ümber. 

Ta hakkas mööda teerada väikese aia poole minema, kuid mind märgates peatus ja 
vaatas mulle teraselt otsa, pea linnu kombel veidi viltu kallutatud. Tema 
kahvatusinised silmad läikisid paksude prilliklaaside taga. 

«Brad Carter, eks ole?» küsis ta. 

«Jah, missis Tyler,» vastasin. «Kuidas teil täna hommikul tervis on?» 

«Oh, enam-vähem talutav,» ütles tema. «Ega see parem pole kunagi. Ma arvasin, 
et sina oled, aga mu silmad on viletsaks jäänud ja ma ei ole kunagi kindel, kas näen 
õigesti.» 

«Kena hommik täna, missis Tyler. Viimasel .ajal on üldse ilusad ilmad olnud.» 

«Jah,» ütles tema, «on küll. Ma otsin Tupperit. Paistab, et ta on jälle hulkuma 
läinud. Ega sina teda näinud ei ole?». 

Ma raputasin pead. Tupper Tylerit ei olnud enam kümne aastat keegi näinud. 

«Ta on nii rahutu poiss,» ütles missis Tyler. «Ilmast ilma uitab ringi. Mitte ei tea, 
mis temaga peale hakata.» 

«Ärge muretsege,» laususin mina. «Küll ta jälle välja ilmub.» 

«Jah,» ütles tema, «mina arvan ka, et ta välja ilmub. Seda teeb ta alati.» Ta osutas 
oma kepiga teeraja ääres olevale peenrale, millel kasvasid purpurpunased lilled. «Sel 
aastal on nad väga ilusad,» ütles ta. «Ilusamad kui kunagi enne. Kakskümmend aastat 


tagasi sain nad sinu isalt. Mister Tyler ja sinu isa olid suured sõbrad. Sa mäletad seda 
muidugi?» 

«Jah,» ütlesin mina. «Väga hästi mäletan.» 

«Ja su ema? Räägi mulle, kuidas temal läheb. Vanasti saime temaga tihtipeale 
kokku.» 

«Te olete unustanud, missis Tyler, et mu ema suri peaaegu kaks aastat tagasi,» 
ütlesin tasase häälega. 

«Ah jaa, seda küll,» tuletas missis Tyler meelde. «See on õigus, et ma olen 
unustama hakanud. Seda teeb vana-dus.-Mitte keegi ci tohiks vanaks saada.» 

«Ma pean edasi minema,» ütlesin mina. «Rõõm oli teid näha.» 

«Kena sinust, et sa tulid. Kui sul aega oleks, siis võiksime sisse minna ja veidi 
teed juua. Viimasel ajal tuleb väga harva keegi teed jooma. Ma arvan, see on sellele 
pärast, et ajad on muutunud. Kellelgi ei ole enam tee jaoks aega.» 

«Mul on kahju, aga ma ei saa,» laususin. «Mä tulin ainult silmapilguks.» 

«Nojah,» ütles missis Tyler, «väga meeldiv oli. Kui sa juhtud Tupperit nägema, 
siis ole hea ja ütle talle, et ta koju tuleks.» 

«Jah, muidugi ütlen,» andsin lubaduse. 

Mul oli hea meel, kui tema juurest minema sain. Ta oli muidugi üsna kena, aga 
natuke hull. Kõik need aastad pärast Tupperi kadumist oli ta Tupperit otsinud ja 
teinud seda alati nii, nagu oleks Tupper just uksest välja, astunud, alati väga 
rahulikuna ja veendununa, et varsti tuleb Tupper koju tagasi, üsna mõistlikuna"ja 
yäga-väga leebena, ainult veidi muret tundvana oma idioodist poja pärast, kes oli 
jäljetult kadunud. 

Tupper, meenus mulle, oli üks suur tüütus. Ta tüütas muidugi kõiki, aga mind 
eriti. Talle meeldisid lilled,.ta tolknes alatasa mu isa kasvuhoones ja isa, kes ei olnud 
füüsiliselt võimeline kellegi vastu halb olema, talus teda ning tema pidevat 
vadistamist. Minusse oli Tupper kiindunud, ja ükskõik mis ma ka tegin või ütlesin, 
ikka käis ta mul-kannul. Asjaolul, et ta oli minust tublisti kümme aastat vanem, ei 
olnud mingit tähtsust, sest vaimselt ei olnud Tupper lapsepõlvest välja jõudnud. Veel 
nüüdki kõlas mu kõrvus tema eimillegi üle mõttetult õnnelik, lillede kohal kudrutav 
või lõputuid, mõttetuid küsimusi esitav reibas hääl. Ma muidugi vihkasin teda, kuid 
tegelikult ei olnud temas midagi, mida tõsiselt vihata. Tupper oli lihtsalt miski, 
millega tuli leppida. Ma teadsin aga, et ei unusta kunagi seda reibast, õnnelikku häält, 
sülge, mis tal rääkimisel suust voolas, ega harjumust oma sõrmi loendada — jumal 
teab, milleks —, just nagu oleks ta alatasa kartnud, et viimastel minutitel on mõni 
sõrm kaotsi läinud. 

Päike oli nüüd juba tõusnud, maailm oli täis säravat valgust ja iga hetkega kasvas 
minus veendumus, et linn on ümber piiratud ja välismaailmast ära lõigatud, et keegi 
või miski on meid ilma nähtava põhjuseta puuriga ümbritsenud. Vaadates tagasi teele, 
mida mööda ma tulnud olin, panin tähele, ei see oli kaarekujuline. Kerge oli ära 
arvata, kuhu see kaar edasi suundub. 

Aga miks, imestasin, pidi see juhtuma just meiega? Miks just niisuguse väikese 
linnaga nagu meie oma? 

Linnaga, mis mille millegi poolest ei erinenud kümnest tuhandest teisest linnast. 

See võis siiski ka mitte päris õige olla, kuigi mina ise ja võib-olla ka iga teine 
oleks just täpselt seda öelnud. See tähendab, iga teine peale Nancy Sherwoodi — 
Nancy, kes alles eelmisel õhtul oli mulle rääkinud oma kummalisest teooriast, et meie 
linn on midagi väga erilist. Ja kas tal-äkki ei olnud õigus? Kas meie väike Millville 
tõepoolest mingil põhjusel ei erinenud kõigist teistest väikestest linnadest? 


Otse ees oli minu kodutänav ja mu arvestused näitasid, et see jäi piiravast tõkkest 
parajasti just sissepoole. 

Edasi minna ei olnud ilmselt mõtet. See oleks olnud ajaraiskamine. Veendumaks, 
et me oleme sisse piiratud, ei tarvitsenud ma tervet ringi läbi käia. 

Ma läksin läbi presbüterlaste koguduse hoone tagahoovi ja sealsamas üle tänava, 
keset metsikult kasvavaid lilli ja põõsaid oligi minu maja, selle taga mahajäetud 
kasvuhoone ja kasvuhoonet ümbritsev vana aed — terve põld purpurpunaseid lilli, 
samasuguseid nagu need, mida missis Tyler oli oma kepiga osutanud ja mille kohta ta 
oli öelnud, et need kasvavad.sel aastal väga hästi. , 

Tänavani jõudnud, kuulsin ühetoonilist kriiksumist ja olin veendunud, et mõned 
jõmpsikad on õue hiilinud ja kiiguvad veranda kõrval seisval vanal kiigel. 

Kriiksumise üle mõnevõrra pahasena ruttasin üle tänava. Ma olin neile 
jõmpsikatele korduvalt öelnud, et nad kiige rahule jätaksid. Kiik oli vana ja 
lagunenud, ühel heal päeval võis mõni post või miski muu katki minna ja keegi 
poistest rängasti viga saada. Ma oleksin muidugi võinud kiige maha lõhkuda, aga ma 
ei raatsinud seda teha, sest see oli mu ema kiik. Ema oli palju tunde õues veetnud ning 
lilli vaadates tasa ja rahulikult kiikunud. 

Öue ümbritses vana sirelihekk ja kiik ei paislnud mujalt kui ainult värava 
juurest. 

Rutates väravani jõudnud ja selle ägeda hooga lahti tõmmanud, astusin kaks kiiret 
sammu, kuid jäin siis sambana seisma. 

Poisikesi kiigel ei olnud. Seal oli täiskasvanud mees, kellel oli peas vana mõlkis 
õlgkübar, kuid kes muidu oli paljas nagu porgand. 

Kui ta mind nägi, ilmus tema näole rumal irve. «Tere,» 

ütles ta reipalt-õnneliku.hääletooniga ja hakkas sülje voolates oma sõrmi 
loendama. 

See vaatepilt, see tuttav, kuid ammu unustatud hääl viis mind ühel hoobil tagasi 
eelmisse õhtupoolikusse. 


2 


Ed. Adler tuli tol õhtupoolikul minu telefoni maha võtma ja tundis piinlikkust. 
«Mul on kahju, Brad,» ütles ta. «Ma ei taha seda teha, aga pole midagi parata. Tom 
Preston käskis.» 

Ed oli mu sõber. Keskkoolis olime kambajõmmid olnud ja tollest ajast peale 
headeks sõpradeks jäänud. Tom Preston oli muidugi meiega koos koolis käinud, kuid 
ei olnud minuga ega ka kellegi teisega sõbrustanud. Ta oli poisikesena lontrus olnud 
ja ka täiskasvanud mehena lontruseks jäänud. 

Nii oli see ikka, mõtlesin. Niisugused viletsad vennad jõudsid millegipärast alati 
edasi. Tom Preston oli telefonijaama ülem, Ed Adler töötas tema alluvuses mon- 
töörina ning -mina olin oma äritegevust lõpetav kinnisvara- ja kindlustusagent. 
Tegevust ei lõpetanud ma omal soovil, vaid hädavajaduse sunnil, sest ma ei olnud 
jõudnud oma kontori telefoniarvet tasuda ja ka üür olfammu maksmata. 

Torn Preston oli edukas, mina olin äri alal hädavares ja Ed Adler teenis oma 
perekonna jaoks elatist, kuid tal ei olnud mingeid väljavaateid. Aga kõik teised, 
mõtlesin huviga. Kõik teised keskkooli poisid — kuidas neil läks? Ja ma ei osanud 
sellele küsimusele vastata, sest ma ei teadnud neist midagi. Nad kõik olid kuhugi 
kadunud. Millville*i-taolises väikeses linnas oli vähe niisugust, mis inimest paigal 
hoidis. Kui ei oleks olnud ema, siis-ei õieks ka mina ise tõenäoliselt siia jäänud. 
Pärast isa surma olin koolist koju tulnud ja aidanud kasvuhoonet pidada, kuni ema 


isale järele läks. Tolleks ajaks aga olin juba nii kaua Millville'is elanud, et lahkumine 
oli raskeks muutunud. 

«Ed,» küsisin, «kas sul meie poistega ka mingit ühendust on?» 

«Ei ole,» ütles Ed. «Ma ei tea üldse, kus nad on.» 

«Kes nad kõik olidki,» tuletasin meelde. «Skinny Aus- 

tin ja Charley Thompson ja Marty Hall ja Alf — ma ei mäleta Alfi 
perekonnanime.» 

«Peterson,» ütles Ed. 

«Jah, õigus. Imelik, et ma tema nime olen ära unustanud. Vanasti tegime kahekesi 
palju nalja.» 

Ed lõpetas juhtme lahtivõtmise, ajas enese sirgu ja laskis aparaadi käes rippu. 

«Mida sa nüüd peale hakkad?» küsis ta. 

«Küllap vist keeran ukse lukku,» ütlesin. «Ega asi pole ainult telefonis, üür on ka 
maksmata. Dan Willoughby oma pangas muretseb selle pärast kõvasti.» 

«Sa võiksid kodus äri edasi ajada.» 

«Tead, Ed,» ütlesin, «mitte mingisugust äri ei ole. Seda ei ole kunagi olnudki. Ma 
ei saanud seda algusest peale käima. Kogu aeg olen ainult raha kaotanud.» 

Ma tõusin, panin kaabu, pähe ja väljusin kontorist. Tänav oli peaaegu tühi. 
Kõnnitee ääres seisid mõned autod, koer nuusutas laternaposti ja «Õnneoru» kõrtsi 
ees nõjatus vastu seina vana Stiffy Grant, oodates, et keegi tuleks ja talle napsi välja 
teeks. 

Mu enesetunne oli üsna kehv. Telefoni mahavõtmine oli iseenesest väike asi, kuid 
see kuulutas lõppu. See näitas mulle lõplikult, missugune hädavares ma olin. Inimene 
võib kuude viisi ringi käia ja ennast petta, et kõik on korras ja kõik läheb lõpuks hästi, 
kuid alati tuleb miski, millest ei ole võimalik niisuguse enesepettusega üle saada. 
Minu jaoks saabus selline lõpliku taipamise moment siis, kui Ed Adler tuli 
telefoniaparaati välja lülitama ja ära viima. 

Ma seisin kõnniteel, vaatasin piki tänavat ja tundsin, et vihkan seda linna — mitte 
selle elanikke, vaid linna ennast kui punkti geograafilisel kaardil. 

Linn oli tolmune ning kirjeldamatult ülbe ja endaga rahulolev, ta irvitas minu üle 
ja ma teadsin, et olin teinud vea, jättes temast lahkumata, kui mul oli selleks võimalus. 
Ma olin püüdnud temas elada puhtast armastusest tema vastu, kuid seda püüdes olin 
olnud pime. Ma olin teadnud sedasama, mida olid teadnud kõik mu sõbrad — need, 
kes olid siit ära läinud —, kuid ma ei olnud omaks võtnud kindlat ja selget arusaamist, 
et Millville'is ei olnud enam midagi, mille pärast siia jääda. Millville oli vana linn ja 
nagu kõik, mis on vana, nii oli ka tema suremas. Teda kägistasid kiiret ja kerget liik- 
lust võimaldavad teed, mis viisid ostjaid parematesse 

kaubanduskeskustesse; ta oli suremas koos ümberkaudse põllundusega, koos 
küngaste nõlvadel olevate väikeste tühjaks jäänud farmidega, mis enam ei suutnud 
perekondadele ülalpidamist anda. Talle oli iseloomulik suursugune vaesus ja ka 
mõningane vanamoeline omapära, kuid oma viisakast lavendlilõhnast ja laitmatutest 
kommetest hoolimata oli ta ikkagi suremas. 

Ma pöördusin piki tänavat alla, eemale tolmusest ärilinnaosast, ja suundusin sinna, 
kus linna idapiiri lähedal voolas väike jõgi. Seal leidsin puude alt vana jalg-raja ning 
hakkasin seda mööda edasi minema, kuulatades suvises vaikuses vee vulinat 
rohtukasvanud kallaste vahel ning kruusastel koolmetel. Ja kui ma seal nõnda 
kõndisin, hakkasid mu mälus tunglema kadunud ning. pooleldi unustatud aastad. 


Sealsamas otse minu ees ofi linna ujumiskoht ja sellest allpool rida koolmeid, kust ma 
kevaditi olin võrguga kala püüdnud. 

Teisel pool jõekäänakul oli meie kunagine kooskäimis-koht. Me tegime seal tuld, 
küpsetasime viinereid ja alteekooke ning istusime ja vaatasime, kuidas puude vahele 
ja heinamaadele laskusid õhtuvarjud. Mõne aja pärast tõusis kuu ning tegi sellest 
paigast maagilise koha, mida kallis varjude ja kuuvalguse võrestik. Me rääkisime 
sosinal ja soovisime, et aeg liiguks pikaldasemalt ja see maagia kestaks niimoodi 
kauem. Ent kõigist meie soovidest hoolimata ei juhtunud seda kunagi, sest isegi 
tookord oli aeg midagi niisugust, mida ei olnud võimalik pidurdada ega peatada. 

Seal käisime meie Nancyga,' Ed Adler ja Priscilla Gordon ning vahel tuli sinna ka 
AIf Peterson, kuid temal oli, nagu ma mäletasin, harva, kaks korda järjest kaasas üks 
ja sama tüdruk. 

Ma seisatasin hetke teerajal ja püüdsin kõike seda taaselustada — ergaval 
kuuvalgust, kustuva lõkke kuma, tütarlaste mahedaid hääli ja pehmet ihu, nooruse 
imepärast kõikehaaravat õrnust, pakitsust ja erutust ning tänulikkust. Ma otsisin 
võlutud hämarust ja kuldset, õnne või vähemalt nende varje, kuid kõik, mida ma 
suutsin leida, oli intellektuaalne teadmine, et kunagi, olid need olemas olnud, kuid 
nüüd olid need kadunud. 

Nii ma seal seisin, heietasin tuhmunud mälestusi ja mõtlesin oma rappajooksnud 
äriasjadele. Ma arvan, et just seal vaatasin ma esmakordselt tõele otse näkku ja 
esitasin enesele küsimuse, mida edasi ette võtta. 

21 

Võib-olla, mõtlesin, oleks mul tulnud jätkata kasvuhoone pidamist, kuid see oli 
rumal mõte ja üksnes midagi soovunelma taolist, sest pärast isa surma oli see ettevõte 
igal viisil ainult kahju toonud. Seni, kuni isa elas, läks meil üsna hästi, kuid tol ajal 
töötasime kolmekesi ja isa oli mees, kes oskas kõikidest taimedest aru saada. Meed 
kasvasid ja edenesid tema hoole all ning la näis täpselt teadvat, mida teha, et nad 
püsiksid rohelised ja terved. Minul niisugust oskust millegipärast ci olnud. Taimed, 
mida mina kasvatasin, olid parimal juhul armetud ja nigelad ning neid kiusasid 
pidevalt kahjurid, parasiidid ja iga laadi haigused. 

Äkitselt, kui ma seal seisin, muutusid jõgi, teerada ja puud igivanadeks ja 
võõrasteks. Mulle tundus, nagu ei kuuluks ma sinna ning nagu oleksin ma sattunud 
ajaja ruumipiirkonda, kuhu ma ei oleks pidanud sattuma. Ja see tunne oli hirmsam, 
kui see oleks olnud kohas, mida ma ei olnud kunagi varem näinud, sest mu teadvuse 
kauges külmas nurgakeses püsis mõte, et siin oli koht, kuhu oli jäänud osa minust 
endast. 

Ma pöördusin ringi ja hakkasin mööda rada tagasi minema, tundes hirmu ja 
paanikat, mis tekitas minus soovi joosta. Kuid ma ei jooksnud. Ma läksin isegi aeg- 
lasemalt, kui ma seda tavaliselt oleksin teinud, sest see oli võit, mida ma vajasin ja 
mille olin otsustanud saavutada — muile oli vajalik isegi niisugune väike ja tühine 
võit nagu kõndimine väga aeglaselt, kui.mul oli tung joosta. 

Linnatänaval, eemal puudealustest sügavatest varjudest, viis päikesevalguse 
soojus ja sära kõik asjad jälle õigetele rööbastele. Või kui just mitte päris õigetele röö- 
bastele, siis vähemalt sinnasamasse, kus nad olid olnud enne. Tänav oli samasugune 
nagu ikka. Mõned autod olid juurde tulnud, koer oli kadunud ja Stiffy Grant oli oma 
logelemiskohta vahetanud, «Õnneoru» kõrtsi seina asemel nõjatus ta nüüd vastu minu 
kontori seina. 

Või õigemini vastu, minu endise kontori seina. Ma teadsin nüüd, et ootamisel ei 
olnud mingit mõtet. Niisama hästi võisin otsekohe sisse minna, oma kirjutuslaua 
tühjaks teha, ukse lukku keerata ja võtme panka viia. Daniel Willoughby oleks mind 


küll üsna jäiselt vastu võtnud, aga ma olin jõudnud nii kaugele, et Daniel Willoughby 
jättis mind täiesti ükskõikseks. Tõsi küll, ma võlgnesin talle üüri, mida ma ei 
suutnud maksta, ja 

tõenäoliselt pani ta seda pahaks, kuid linnas oli veel suur hulk teisi inimesi, kes 
olid Daniel Willoughbyle võlgu, ilma et neil oleks olnud kuigi suuri väljavaateid oma 
võla tasumiseks. Niimoodi oli ta asju ajanud, niimoodi olid asjad läinud ja selleparast 
tundis ta igaühe vastu vimma. Parem juba olla minu enese taoline, mõtlesin, kui 
niisugune nagu Dan Willoughby, kes iga päev mööda tänavaid kõndides tunneb 
põlgust ja viha kõigi vastu, keda kohtab. 

Teistsugustel asjaoludel oleksin meeleldi peatunud ja Stiffy Grantiga veidi juttu 
ajanud. Ta võis küll olla linna suurim logard ja joomar, kuid ta oli mu sõber. Ta 
oli alati valmis kalale minema, ta teadis kõiki haid kalakohti ja tema jutt oli palju 
huvitavam, kui oleks võinud arvata. Praegu aga ei olnud mul tahtmist kellegagi 
rääkida. 

«Tere, Brad,» ütles Stiffy- kui ma temani jõudsin. «Ega sul juhuslikult ühte 
dollarit taskus ei ole?» 

Juba ammu ei olnud Stiffy minult raha küsinud ja ma imestasin, et ta seda nüüd 
tegi, sest ükskõik mida muud Stiffy Grant ka; oli, igal juhul oli ta džentelmen, kes 
suhtus kõigisse väga tähelepanelikult. Raha noris ta ainult nendelt, kellel oli võimalik 
seda talle anda. Geniaalse läbinägelikkusega teadis ta alati täpselt, millal ja kuidas 
kelleltki napsiraha välja meelitada. 

Ma pistsin käe taskusse, kus oli vaike pakk paberraha ja veidi hõbedat. Paki välja 
tõmmanud, eraldasin sellest ühe rahatähe ja ulatasin Stiffyle 

«Aitäh, Brad», ütles ta. «Ma ei ole päev läbi midagi rüübata saanud.» 

Ta pistis dollari lapitud jai lotendava vesti taskusse ning hakkas mööda tänavat 
kiiresti kõrtsi poole komberdama. 

Ma avasin kontori ukse ja astusin sisse. Ja parajasti just siis, kui ma enda järel ust 
sulgesin, hakkas telefon helisema. 

Ma seisin seal nagu narr, jalad põranda külge kinni kasvanud, ja põrnitsesin 
telefoni poole. 

Helin jätkus, ma läksirt ja tõstsin toru. 

«Mister Bradshaw Carter?» küsis kõige ilusam haal, mida ma kunagi olin 
kuulnud. 

«Kuulen,» ütlesin. «Millega võin teid teenida?» 

Ma teadsin, ef rääkija ei olnud meie linna elanik, sest vastasel korral oleks la 
mind Bradiks hüüdnud. Ja pea- 

legi ei tundnud ma kedagi, kellel oleks olnud niisugune hääl. Selles oli seebile, või 
iluravivahendeile reklaami tegeva lelevisioonitähe hääle veenvat nurrumist ning 
ühtlasi oli sellel puhas ja särav tämber, mida oleks võinud oodata haldjate printsessi 
häälelt. 

«Kas te olete see mister Bradshaw Carter, kelle isa pidas kasvuhoonet?» 

«Jah, seda küll,» ütlesin. 

«Teie ise enam kasvuhoonet ei pea?» 

«Ei,» ütlesin, «ei pea.» 

Ja siis hääl muutus. Seni oli see olnud mahe ja väga naiselik, nüüd aga kostis 
asjalik ärimehehääl. Just nagu oleks enne rääkinud üks inimene, siis oleks see püsti 
tõusnud ja ära läinud hing telefonitoru oleks võtnud hoopis teine inimene. Ent sellest 


hoolimata jäi mulle mingil arusaamatul põhjusel selge mulje, et rääkija ei vahetunud, 
vaid muutus ainult hääl. 

«Meil on andmeid,» ütles see uus hääl, «et te olete vaba ja võiksite võib-olla meie 
jaoks mõningat tööd teha.» 

«Oh jah, seda ma võiksin küll,» ütlesin mina. «Aga mis teil seal juhtus? Miks teie 
hääl muutus? Kellega ma räägin?» 

See oli muidugi rumal küsimus, sest ükskõik missugune mulje mulle ka jäi, mingil 
juhul ei saanud ühegi inimese hääl nii täielikult ja nii järsku muutuda. Tegemist pidi 
olema kahe inimesega. 

Küsimus aga jäi vastuseta. 

«Me loodame,» ütles hääl, «et te olete nõus meid esindama. Teid on meile soojalt 
soovitatud.» 

«Missuguste ülesannete täitmiseks?» küsisin. 

«Diplomaatiliste,» ütles hääl. «Ma usun, et see on õige termin.» 

«Aga ma ei ole ju mingi diplomaat. Mul ei ole... » 

«Te eksite, mister Carter. Te ei saa meist aru. Võibolla pean veidi seletama. Meil 
on kontakt paljude teie inimestega. Nad osutavad meile mitmesuguseid teeneid. Meil 
on näiteks lugejate grupp ... » 

«Lugejale?» 

«Nii ma ütlesin. Need on inimesed, kes meile loevad. Saate aru, nad loevad 
paljusid eri raamatuid. Paljusid huvitavaid raamatuid. «Briti entsüklopeediat» ja 
«Oxfordi sõnastikku» ja mitmesuguseid õpikuid, Kirjanduse ja 

ajaloo alalt. Filosoofia ja ökonoomika.alalt. Ja kõik see on nii huvitav.» 

«Aga te ju võite ise lugeda. Lugejaid pole tarvis.;Teil on ainult vaja hankida 
mõned raamatud...» 

Hääl ohkas resigneerunult. «Te ei saa aru. Te teete enneaegseid järeldusi.» 

«Hea küll,» ütlesin, «ma ei saa aru. Olgu nii. Mida te minult soovite? Pidage 
silmas, et ma olen vilets lugeja.» 

«Me soovime, et te meid esindate. Kõigepealt tahame teiega rääkida, nii et te saate 
meile anda oma hinnangu olukorra kohta, ja siis võime... » 

Kõne jätkus, kuid ma ei kuulnud seda enam, sest nüüd äkki taipasin, mis oli mulle 
nii võõrastav tundunud. See oli muidugi kogu aeg mu silma all olnud, kuid täielik 
arusaamine sellest jõudis alles tol hetkel mu teadvusse. Varem oli olnud liiga palju 
muid asju — telefoniaparaat seal, kus seda ei oleks pidanud olema, häälte äkiline 
vahetumine, kõne veider teema. Mu mõistus oli olnud liialt tegevuses, et kõiki asju 
terviklikult haarata. 

Nüüd aga jõudis mu teadvusse telefoniaparaadi kummalisus ja sellest, mida rääkis 
hääl, jäi järele ainult ebamäärane pomin. Telefoniaparaat ei olnud see, mis oli tund 
aega tagasi mu laual seisnud. Praegusel aparaadil ei olnud ketast ega ühendusjuhet. 

«Mis siin sünnib?» karjusin. «Kellega ma räägin? Kust te helistate?» 

Ja siis kostis jälle uus hääl, seekord ei naise ega mehe oma, ei asjalik ega mahe, 
vaid lühi, millegipärast naljatavana kõlav, kuid täiesti iseloomutu. 

«Mister Carter,» ütles tühi hääl, «teil pole vaja ärevust tunda. Me hoolitseme 
omade eest. Me oskame tänulikud olla. Uskuge meid, mister Carter, me oleme teile 
väga tänulikud.» 

«Mille eest te tänulikud olete?» karjusin. 

«Minge Gerald Sherwoodi juurde,» lausus tühi hääl. «Me räägime talle teist.» 

«Kuulge,» möirgasin, «ma ei tea, mis sünnib, aga... » 


«Minge ja rääkige Gerald Sherwoodiga,» ütles hääl. Ja siis jäi telefon vait. 
Täielikult vait. Ei olnud kuulda traatide undamist. Oli ainult tühjus. 

«Halloo, teie seal,» hüüdsin. «Halloo, kes te ka ei oleks.» 

Kuid vastust ei tulnud. 

Ma võisin loru kõrva juurest, jäin seda hoides 

seisma ja püüdsin oma mälust leida midagi, mida ma teadsin seal olevat. See 
viimane hääl — see pidi mulle tuttav olema. Ma olin seda kusagil kuulnud. Kuid mälu 
jättis mind hätta. 

Ma panin toru hargile tagasi ja võtsin aparaadi kätte. See nägi välja nagu tavaline 
telefoniaparaat, kui mitte arvestada asjaolu, et tal puudus ketas ja ta ei olnud millegagi 
ühendatud. Ma otsisin kaubamärki või tootja nime, kuid midagi niisugust aparaadil ei 
olnud. 

Ed Adler oli tulnud telefoni maha võtma. Ta oli juhtme lahti monteerinud ning 
aparaati käes kõlgutades seisma jäänud, kui ma olin oma jalutuskäigule läinud. 

Kui ma tagasi jõudsin, helinat kuulsin ja laual telefoniaparaati nägin, käis mul 
peast läbi ebaloogiline, kuid ainsat käepärast seletust pakkuv mõte, et Ed ei olnud 
millegipärast aparaati ära viinud, vaid oli selle uuesti üles pannud. Võib-olla sõprusest 
minu vastu; olles võib-olla valmis korraldust täitmata jätma, et ma telefonist ilma ei 
jääks. Või vahest ehk oli Tom Preston ümber mõelnud ja otsustanud mulle veel veidi 
ajapikendust anda? Või oli koguni mõni tundmatu heategija minu eest arve ära 
maksnud, et mulle telefon alles jääks? 

Nüüd aga teadsin, et mitte midagi niisugust ei olnud toimunud. See ei olnud 
aparaat, mille Ed oli maha võtnud. 

Ma sirutasin käe, võtsin toru hargilt ja tõstsin kõrva juurde. 

Otsekohe kuulsin asjalikku häält. See ei öelnud «halloo», see ei küsinud, kes 
räägib. See ütles: «On selge, mister Carter, et te kahtlustate meid. Me mõistame üsna 
hästi teie hämmeldust ja umbusku. Me ei pane seda teile pahaks, kuid seni, kuni teie 
tunded on niisugused, ei ole edasisel vestlusel mõtet. Rääkige kõigepealt mister 
Sherwoodiga, siis tulge tagasi ja kõnelge meiega.» 

Uuesti saabus vaikus. Seekord ei karjunud ma enam torusse, et häält tagasi tuua. 
Ma teadsin, et sellest ei oleks kasu. Ma panin toru hargile ja tõukasin aparaadi eemale. 
Hääl oli soovitanud Gerald Sherwoodiga rääkida, siis tagasi tulla ja uuesti kõne 

võtta. Aga mida imet võis Gerald Shcrwoodil sellega tegemist olla? 

Ma mõtlesin Gerald Sherwoodile ja ta tundus olevat kõige ebatõenäoliseni isik, 
kes oleks võinud olla niisugusesse asjasse segatud. 

Ta oli Nancy Sherwoodi isa, kujutas enesest midagi töösturitaolist, oli põline 
milvillane ja elas oma esivanemate vanas majas, mis seisis linna serval künka tipul. 
Erinevalt meist kõigist aga ei piirdunud tema huvid ainult Millville*iga. Tal oli vabrik 
Elmore'*is, umbes viiekümne miili kaugusel paiknevas kolme- või neljakümne 
tuhande elanikuga linnas, õigupoolest küll ei olnud see päriselt tema vabrik; see oli 
kuulunud tema isale ja oli omal ajal tootnud põllutööriistu. Mõni aasta tagasi aga, kui 
põllutööriistadega enam ei olnud võimalik äri tehaj oli Sherwood üle läinud 
mitmesuguste aparaatide tootmisele. Mis aparaadid need just täpselt olid, seda ma ei 
teadnud, sest olin Sherwoodi perekonnale üsna vähe tähelepanu pööranud, välja 
arvatud keskkooli lõpupäe-vad, mil olin mõnevõrra rohkem kui põgusat huvi tundnud 
Gerald Sherwoodi tütre vastu. 

Sherwood- oli soliidne ja lugupeetud.kodanik, kuid et ta ise ja enne teda ka tema 
isa ei hankinud elatist meie linnast ning et Sherwoodi perekond oli alati olnud kui 


mitte just rikas, siis vähemalt jõukas, samal ajal kui meie kõik olime vaesed, oli neid 
alati peetud peaaegu võõrasteks. Nende huvid ei langenud täielikult ühte meie linna 
huvidega; nad ei olnud kogukonnaga nii.tugevasti seotud kui kõik teised. Seepärast 
seisid nad teistest eraldi — võib-olla mitte niivõrd omal, soovil kui sellepärast, et me 
neid selleks sundisime. 

Nii et mida ma siis pidin tegema? Sõitma Sherwoodi juurde ja tola mängima? 
Vajuma mürinal sisse ja küsima temalt, mida ta teab ühest isevärki telefoniaparaadist? 

Ma vaatasin kella ja see oli ainult neli. Isegi kui oleksin otsustanud minna ja 
Sherwoodiga rääkida, ei oleks ma saanud seda teha enne hilisemat õhtupoolikut. oli 
rohkem kui tõenäoline, et Sherwood ei tulnud Elmore'ist tagasi enne kui kella kuue 
paiku. 

Ma tõmbasin laualaeka lahti ja hakkasin oma asju välja tõstma. Siis panin need 
uuesti tagasi ja sulgesin laeka. Mul tuli kontorit õhtuni enda valduses hoida, sest pidin 
siia tagasi tulema, et selle tontliku telefoniaparaadi kaudu tundmatuga ' (või 
tundmatutega?) rääkida, õhtul pimedas võisin soovi korral aparaadi kaasa võtta ja 
koju viia. Keset valget päeva aga ei saanud ma mööda tänavaid kõndida, 
telefoniaparaat kaenla all. 

Ma väljusin, sulgesin enda järel ukse ja hakkasin piki 

tänavat edasi minema. Ma ei teadnud, mida. peale hakata, ja seisatasin hetkeks 
lähimal tänavanurgal, et otsusele jõuda. Võimalik oleks muidugi olnud koju minna, 
kuid seda ma ei tahtnud teha. See oleks liialt sarnanenud uru otsimisega, et sinna 
peitu pugeda. Ma oleksin võinud minna raekotta ja seal oleks võib-olla leidunud 
keegi, kellega juttu ajada, kuid,niisama hästi oleks ka võinud juhtuda, et seal ei oleks 
olnud kedagi peale Hiram Martini, linna konstaabli. Hiram oleks tahtnud minuga 
kabet mängida, kuid minul ei olnud mingit mängutuju. Pealegi ei osanud Hiram 
kaotada ja tal tuli võita lasta, et ta pahuraks ei muutuks. Me ei olnud Hiramiga kunagi 
eriti hästi läbi saanud. Koolis oli ta riiukukk ja me kak-: lesime tosin .korda aastas. Ta 
kolkis mu alati läbi, kuid ei suutnud mind kunagi seda tunnistama panna, ja selle- 
pärast ei. meeldinud ma talle. See, kes tahtis Hirami sõber olla, pidi kord või paar 
aastas laskma ennast läbi peksta ja tunnistama, et on peksa saanud. Raekojas oleks 
võinud olla ka Higman Morris ja Higgyt ei oleks ma niisugusel päeval suutnud 
seedida. Higgy oli linnapea, kiriku tugisammas, kooli hoolekogu liige, pangadirektor 
ja suur täispuhutud konn. Isegi parematel päevadel tüütas ta mind ja ma hoidusin 
temast kõrvale, kui vähegi sain. 

Ma oleksin võinud minna «Tribune'i» toimetusse ja veeta tunnikese selle 
toimetaja Joe Evansiga, kellel parajasti ei saanud liiga palju tegemist olla, sest ajalehe 
number, oli just tol hommikul ilmunud. Kuid Joe oleks olnud otsast otsani täis 
kohalikku poliitikat, ujumisbasseini ehitamise plaane ja paljusid muid üldsusele suurt 
huvi pakkuvaid asju, mis mind ühel või teisel põhjusel võrdlemisi külmaks jätsid. 

Lõpuks otsustasin minna «Önneoru» kõrtsi, istuda seal mõnda tagapoolsesse nišši 
ning kannu või paari õlle juures veidi aega surnuks lüüa ja püüda midagi välja 
mõelda. Õigupoolest küll ei olnud kõrtsiminek mulle tasku järgi, kuid paar kannu õlut 
ei oleks mind palju vaesemaks teinud, kui ma juba olin, ja vahel on aegu, mil kann 
õlut pakub suurt tröösti. Aeg oli nii varane, et kõrtsis ei saanud olla kuigi palju 
inimesi ja mul oli lootust seal üksi istuda. Oli rohkem kui tõenäoline, et Stiffy Grant 
kulutas seal dollarit, mille ma talle olin andnud, kuid Stiffy oli džentelmen ja väga 
delikaatne. Kui ta nägi, et ma tahtsin üksi olla, siis ta mind ei tülitanud. 

Kõrts oli hämar ja jahe, tänava heledast valgusest tulnuna pidin enesele käsikaudu 
teed otsima. Ma jõudsin kõige tagumise nišini, nägin, et see oli tühi, ja võtsin istet, 
ühes eespoolses nišis istusid mõned inimesed, muidu oli kõrts tühi. 

Mae Hutton tuli leti tagant minu juurde. 

«Tere, Brad,» ütles ta. «Sind on viimasel ajal harva näha.» 

«Kas sa asendad Charley't?» küsisin. Charley oli Mae isa ja kõrtsi peremees. «Ta 
teeb uinakut,» ütles Mae. «Praegu on vaikne aeg. Ma tulen toime.» 

«Kas õlut saab?» küsisin. 

«Igatahes. Suur või väike kann?» 

«Too suur,» ütlesin. 

Mae tõi õlle ja läks tagasi leti taha. Ruum oli vaikne ja rahulik — mitte just 
elegantne ja võib-olla veidi räpane, kuid rahulik. Esiseina ääres oli väljast paistva 
heleda valguse laik, kuid see ei ulatunud kuigi kaugele, vaid tuhmus üsna varsti, just 
nagu oleks hoones valitsev vaikne hämarus selle enesesse imenud. 

Otse minu ees olevast nišist tõusis püsti keegi mees. Sisenedes ei olnud ma teda 
tähele pannud. Tõenäoliselt oli ta istunud seinapoolses nurgas. Mehel oli käes. pool- 
tühi õllekann, ta pöördus ringi ja vaatas mulle üksisilmi otsa. Siis astus ta paar sammu 
ja jäi minu niši juurde seisma. Ma vaatasin üles, kuid ei tundnud teda ära. Mu silmad 
ei olnud veel hämarusega harjunud. 

«Brad Carter?» küsis mees. «Ega te juhuslikult Brad Carter ei ole?» 

«Juhuslikult olen küll,» ütlesin. 

Mees pani õllekannu lauale ja võttis minu vastas istet. Niipea kui ta seda tegi, 
ilmusid tema rebasenäo jooned täie selgusega mu silmade ette ja ma teadsin, kes ta 
oli. 

«AIf Peterson!» ütlesin üllatunult. «Alles tund aega tagasi rääkisime Ed Adleriga 
just sinust.» 

Ta sirutas üle laua käe ja ma haarasin selle pihku, tundes heameelt tema nägemise 
üle ja rõõmu, mida see mees minevikust minus mingil kummalisel põhjusel tekitas. 
Tema käepigistus oli kindel ja tugev ning ma teadsin, et ka tema rõõmustas mind 
nähes. 

«Helde taevas,» ütlesin, «kui palju sellest aega möödas on?» 

«Kuus aastat,» vastas AIf. «Võib-olla rohkemgi.» 

Me istusime ja vaatasime teineteisele,otsa selles piinlikus vaikuses, mis tekib, kui 
vanad sõbrad aastate järel kohtuvad ning kumbki ei tea päris hästi, mida tuleks öelda, 
ja kumbki otsib mingit erapooletut, mõlemale huvi pakkuvat teemat, millest vestlust 
alustada. 

«Kas tulid meile külla?» pärisin. 

«Mhmh,» ütles AIf. «Puhkusele.» 

«Sa oleksid otsekohe pidanud mind üles otsima.» 

«Alles kolm-neli tundi taga'si jõudsin siia.» 

Imelik, mõtlesin, et ta Millville*i tagasi tuli, sest tal ei olnud siin kedagi. Tema 
omaksed olid mitu aastat tagasi kuhugi itta kolinud. Nad ei olnud pärit Millvil-le'ist. 
Nad olid ainult neli-viis aastat siin elanud, kui Alfi isa oli insenerina töötanud 
maantee-ehitusel. 

«Sa peatud muidugi minu juures,» ütlesin. «Ruumi on laialt. Ma elan üsna üksi.» 

«Olen ühes motellis linnast lääne pool. «Johnny Motellis», nagu seda 
nimetatakse.» 

«Sa oleksid pidanud otsejoones minu juurde tulema.» 


«Oleksin tulnud küll,» ütles AIf, «aga ma ei teadnud. Ma ei teadnud, kas sa üldse 
oled Linnas. Ja ma arvasin, et kui oledki, siis võib-olla oled abielus. Ma. ei tahtnud 
ootamatult sisse sadada.» 

Ma raputasin pead. «Mitte midagi niisugust,» ütlesin. Me mõlemad rüüpasime 
õlut. 

AIf pani kannu lauale tagasi. «Kuidas suelu läheb, Brad?» 

Ma avasin juba valetamiseks suu, kuid peatusin. Mida põrgut, mõtlesin. See mees 
seal minu vastas oli vana AIf Peterson, üks mu parimaid sõpru. Temale ei olnud min- 
git mõtet valetada.. Siin ei olnud uhkustunne mängus. Selleks oli AIf liiga hea sõber. 

«Mitte just eriti hästi,» laususin. 

«Mul on kahju, Brad.» 

«Ma tegin suure vea,» ütlesin. «Ma oleksin pidanud siit kaduma. Siin Mil!ville'is 
ei ole mitte kellegi jaoks mitte midagi.» 

«Sa ju tahtsid kunstnikuks saada. Sa sekeldasid oma joonistustega ja maalisid 
pilte.» 

Ma legin kõike seda kõrvale pühkiva käeliigutuse. 

«Ara püüa mulle rääkida, cl sa ei teinud üldse katsetki,» ütles AIf Peterson. «Kui 
me keskkooli lõpetasime, siis sa ju kavatsesid edasi õppima minna.» 

«Ja läksingi» ütlesin. «Õppisin aasta aega. Ühes 

30 

Chicago kunstikoolis. Siis suri isa ja emal oli mind vaja. Ja raha ei olnud. Ma olen 
tihtipeale imestanud, kuidas isal õnnestus nii palju kokku kraapida, et mind; selleks 
aastakski Chicagosse saata.» 

«Aga su ema? Sa ütlesid, et oled üksi.» 

«Ema suri kaks aastat tagasi.» 

AIf noogutas. '«Ja sina pead ikka veel kasvuhoonet.» 

Ma raputasin pead. «Ma ei tulnud sellega tcjhe. Kapitali oli vähevõitu. Hakkasin 
kindlustuspoliise müüma ja proovisin kinnisvaraga äri teha. Aga sellest ei saanud ka 
asja. Homme hommikul panen kontori kinni.». 

«Ja mida sa siis ette võtad?» küsis AIf. 

«Ei tea. Ma ei ole sellele mõelnud.» 

Alf andis märku, et Mae meile uued kannud tooks. 

«Sul ei ole niisugust tunnet,» ütles AIf, «et siin oleks midagi, mille pärast tasuks 
siia jääda?» 

Ma raputasin pead. «Maja muidugi on. Seda ma ei tahaks müüa. Kui ma ära 
läheksin, siis lihtsalt paneksin selle lukku. Aga tead, AIf, kõige põrgulikum lugu on 
see, et ei ole ühtegi kohta, kuhu ma tahaksin minna. Ma ei tea, kas ma oskan seda 
päriselt seletada. Ma olen siia aasta või paari võrra liiga kauaks jäänud; Millville on 
mulle verre läinud.» 

AIf noogutas. «Ma arvan, et saan aru. Mulle on ta ka verre läinud. Sellepärast ma 
tulingi tagasi. Ja nüüd kahtlen, kas oleksin pidanud seda tegema. Mul on muidugi hea 
meel, et näen sind ja võib-olla veel mõnda inimest, aga ikkagi on mul tunne, et ma ei 
oleks pidanud tulema. See linn näib olevat just nagu tühi. Kuivaks imetud, kui sa 
minust äru saad. Ma arvan, et ta on samasugune, nagu ta alati on olnud, aga ta jätab 
sellise tühja mulje.» 

Mae tõi täis kannud ja viis tühjad ära. 

«Mul on idee,» ütles AIf, «kui sa oled nõus seda ära kuulama.» 

«Igatahes,» nõustusin. «Miks mitte?» 


«Ma lähen päeva või paari pärast tagasi,» ütles AIf. «Miks sa ei võiks minuga 
kaasa tulla? Ma teen ühte isevärki tööd. Seal leiduks sinu jaoks ka koht. Ma tunnen 
juhatajat üsna hästi ja võiksin temaga rääkida.» 

«Mis töö see on?» küsisin. «Võib-olla on see midagi niisugust, millega ma toime 
ei tule.» 

«Ma ei tea, kas ma oskan sulle seda päris loogiliselt 

seletada, » ütles AIf. «See on uurimistöö — mõtlemistöö. Sa istud kabiinis ja 
mõtled.» 

«Mõtlen?» 

«Mhmh. Kõlab totralt, eks ole? Aga tegelikult ei ole asi nii hull. Sa lähed kabiini 
ja sulle antakse kaart, millele on trükitud mingi küsimus või probleem. Siis hakkad sa 
mõtlema sellest probleemist ja sa pead mõtlema valjusti, just nagu-iseenesega 
rääkides, mõnikord iseenesega vaieldes. Alguses sa häbened, aga varsti saad sellest 
üle. Kabiin on helikindel ja keegi ei näe ega kuule sind. Ma arvan, et seal on 
mingisugune aparaat, mis sinu jutu üles kirjutab, aga kui see aparaat on olemas, siis 
igatahes pole teda näha.» 

«Ja selle eest makstakse?» 

«Üsnagi hästi.» ütles AIf. «Võib ära elada.» 

«Aga milleks seda vaja on?» küsisin. 

«Me ei tea,» ütles AIf. «Me oleme küll küsinud, aga selle töö põhitingimus on, et 
sa ei tohi teada, millega on tegemist. Ma usun, et see on mingisugune eksperiment. 
Võib arvata, et seda finantseerib mõni ülikool või uurimisasutus. Meile on öeldud, et 
kui me saaksime teada, milles on asi, siis võiks see meie mõtteid mõjustada. Mõtleja 
võiks alateadlikult sobitada oma mõtteid nii, et need oleksid kooskõlas uurimistöö 
eesmärgiga.» 

«Ja tulemused?» küsisin. 

«Tulemustest meile ei räägita. Igal mõtlejal on ilmselt oma kindel mõttelaad, ja 
kui sinu oma oleks sulle teada, siis võiks see sind mõjustada. Sa võiksid püüda järje- 
kindluse mõttes tingimata omaenese mõttelaadist kinni pidada või, vastupidi, sellest 
sihilikult kõrvale kalduda. Kui tulemused sulle teada ei ole, siis ei oska sa arvata, 
missugune su mõttelaad on, ja niisugust ohtu ei teki.» 

Tänaval sõitis, mööda veoauto ja kõrtsi vaikuses kostis valjult selle mürin. Kui see 
oli vaibunud, hakkas lae all sumisema kärbes. Eespool istunud inimesed olid nähta- 
vasti lahkunud — igatahes ei olnud enam kuulda nende juttu. Ma otsisin pilguga 
Stiffy Granti, kuid teda ei olnud; Nüüd meenus mulle, et juba varem ei olnud ma teda 
märganud, niis oli kummaline, sest alles äsja olin taile andnud dollari. 

«Kus see koht asub?» küsisin. 

«Mississippi osariigis. See on Grechbriar Alississippi osariigis. Väike linnake. Kui 
mõelda, siis üsna sarnane Millville'iga. Tavaline väikelinn, vaikne, tolmune ja 

palav. Heldus, kui palav seal on. Aga keskuses, kus me töötame, on 
konditsioneeritud õhk. Seal pole viga.» 

«Väike linnake,» ütlesin. «Imelik, et väikeses linnakeses on niisugune keskus.» 

«Maskeering,» ütles AIf. «Nad ei taha, et selle ümber kära tehtaks. Meid on 
palutud sellest mitte rääkida; Ja kus oleks seda parem varjata kui niisuguses 
linnakeses? Keegi ei tule ilmaski selle peale, et sedasorti kolkas võiks olla midagi 
niisugust.» 

«Aga sina ju olid võõras... » 


«Muidugi, ja sellepärast ma sinna tööle saingi. Nad.ei tahtnud palgata liiga palju 
kohalikke elanikke, kellel kõigil on kalduvus üsna ühtemoodi mõtelda. Neil oli hea 
meelset said kellegi, kes oli pärit väljastpoolt.linna. Seal töötab üsna palju mujalt 
tulnuid.» 

«Ja enne seda?» 

«Enne seda? Oh jah, saan aru. Enne seda proovisin kõike. Ma uitasin ringi. Ei 
jäänud kuhugi liiga kauaks peatuma. Töötasin paar nädalat ühes kohas, siis liikusin 
veidi edasi ja töötasin paar nädalat teises kohas. Arvatavasti võiks öelda, et ujusin 
vooluga kaasa. Mõnda aega töötasin ühes betoneerijate brigaadis; kui raha otsa lõppes 
ja muud midagi ei olnud peale hakata, pesin mõnda aega nõusid. Kuu või paar olin 
ühes suures Louisville'i mõisas aednik. Mõnda aega noppisin tomateid, aga selle 
tööga võib nälga jääda ja ma läksin jälle edasi. Tegin paljusid töid. Aga Greenbriaris 
olen olnud juba üksteist kuud.» 

«See töö ei saa igavesti kesta. Mõne aja pärast on neil käes kõik andmed, mida 
nad vajavad.» 

AIf noogutas. «Ma tean. Mulle ei meeldiks sugugi, kui see lõpeks. See on parim 
töö, mida ma kunagi olen leidnud. Kuidas siis jääb, Brad? Kas tuled minuga kaasa?» 

«Ma pean järele mõtlema,» ütlesin. «Kas sa ei saaks veidi kauemaks kui 
päevaks või paariks siia jääda?» 

«Arvan, et saaksin küll,» ütles AIf. «Puhkust on mul kaks nädalat.» 

«Kas sa kalapüügist oled huvitatud?» 

«Rohkem kui millestki muust.» 

«Mis sa siis arvad sellest, kui me homme hommikul teele asuksime? Võiksime 
nädalapäevadeks minna üles põhja poole. Seal peaks olema jahedan. Telk jä laagri- 
varustus on mul olemas. Proovime leida mõne koha, kiist saab forelle.» 

«Kõlab kenasti.» 

«Sõita võime minu autoga,» ütlesin. «Mina ostan bensiini,» ütles AIf. 

«Oma praeguses olukorras,» nõustusin mina, «ei vaidle ma sellele vastu.» 

Kui sellel majal ei oleks olnud sammastega fassaadi ja helevalget katuserinnatist, 
siis oleks ta jätnud inetu ja'üksluise mulje. Mulle meenus, et kunagi olin ma seda 
pidanud maailma ilusaimaks majaks. Nüüd aga ei olnud ma enam kuus või seitse 
aastat Sherwoodi majas käinud. 

Ma parkisin auto, väljusin ja jäin maja silmitsedes hetkeks seisma. Veel ei olnud 
päris pime ja neli suurt sammast valendasid hääbuvas päevavalguses. Maja esiküljel ei 
paistnud ühestki aknast tuld, kuid ma nägin, et kusagil tagapool olid tuled süüdatud. 

Ma läksin mööda madalaid astmeid üles, läbisin sam-maskoja, leidsin uksekella ja 
helistasin. 

Hallist kostsid sammud, ruttavad naisesammud. Rohkem kui tõenäoline, mõtlesin, 
et see oli missis Flaherty. Missis Flaherty oli olnud Sherwoodide majapidaja juba 
sellest ajast peale, kui missis Sherwood oli igaveseks majast lahkunud. 

Kuid see ei olnud missis Flaherty. 

Uks avanes ja selle taga seisis tütarlaps — küpsem, kui ma teda mäletasin, 
tasakaalukam ja ilusam kui kunagi enne. 

«Nancy!» hüüatasin. «Kas tõesti Nancy!» 

Kui mul oleks olnud aega järele mõelda, oleksin öelnud midagi muud. 

«Jah,» ütles tütarlaps, «ma olen Nancy. Miks see sind nii üllatab?» 


«Ma arvasin, et sa ei ole siin. Millal sa koju jõudsid?» 

«Alles eile,» ütles Nancy. 

Ja ta ei tunne mind, mõtlesin. Ta teab, et peaks mind tundma. Ja püüab meelde 
tuletada. 

«Brad,» ütles ta, näidates, et olin eksinud, «rumal on niimoodi seista. Miks sa 
sisse ei tule?» 

Ma astusin üle läve, Nancy sulges ukse ja me jäime hämaras hallis teineteisele 
otsa vaatama.. 

Nancy sirutas käe ja puudutas sõrmedega mu kuuerevääri. 

«Nii palju aega on mööda läinud, Brad, ütles ta. «Kuidas sul läheb?» 

«Hästi,» ütlesin. «Täitsa hästi.» 

«Kuulda on, et meie vanast kambast ei ole enam palju järel.» 

Ma raputasin pead. «Kõlab nii, nagu oleks sul hea meel, et jälle kodus oled.» 

Nancy naeris kergelt. «No muidugi on,» ütles ta. Ja tema naer oli samasugune 
nagu ikka — väike spontaanne lõbususepuhang, mis oli talle varem nii omane olnud. 

Keegi sisenes halli teise otsa. 

«Nancy,» kostis hääl, «kas Carteri poiss tuli?» 

«Ohoo,» ütles Nancy mulle, «ma ei teadnud, et sul on isa juurde asja.» 

«See ei võta kaua aega,» laususin. «Kas ma hiljem näen sind?» 

«Jah, muidugi,» ütles Nancy. «Meil on palju rääkida.» 

«Nancy!» 

«Jah, isa.» 

«Juba tulen,» ütlesin mina. 

Ma suundusin läbi halli selle teises otsas ootava mehe poole. Mees avas ukse ja 
süütas selle taga olevas ruumis tuled. 

Ma astusin sisse ja mees sulges ukse. 

Ta oli suurt kasvu, laiaõlgne ja aristokraatse peahoiakuga ning kandis elegantseid, 
hästi pügatud vurre. 

«Mister Sherwood,» ütlesin talle pahaselt, «ma ei ole Carteri-poiss. Ma olen 
Bradshaw Carter. Sõprade jaoks Brad.» 

Pahandamiseks ei olnud õigupoolest põhjust ja pahandamine oli tõenäoliselt 
kohatu. Aga hallis oli mu närv üles öelnud. 

«Vabanda, Brad,» ütles Sherwood. «Nii raske on meeles pidada, et te kõik olete 
juba täiskasvanud — kõik need jõmpsikad, kellega Nancy ringi lippas.» 

Ta eemaldus uksest ja läks ruumi teise seina-ääres seisva laua juurde. Seal 
avas ta laeka, võttis välja kõhuka ümbriku ja pani selle lauale. «See on sinu 
jaoks,» ütles ta. 

«Minu jaoks?» 

«Jah, ma arvasin, et sa tead.» 

Ma raputasin pead ja mind ümbritsevas ruumis oli midagi, mis näis olevat väga 
lähedane hirmule.. See oli 

sünge ruum, selle kaks seina olid kaetud raamatutega ja kolmandas seinas 
ääristasid marmorkaminat raskele eesriietega aknad. 

«Igatahes on see sinu oma,» ütles Sherwood. «Miks sa ei võta seda?» 

Ma astusin laua juurde ja võtsin ümbriku kätte. See ei olnud kinni kleebitud ja ma 
tõstsin selle laka. Ümbrikus oli paks pakk paberraha. 


«Tuhat viissada dollarit,» ütles Gerald Sherwood. «Ma usun, et see on õige 
summa.» 

«Tuhande viiesajast dollarist ei tea ma mitte midagi,» laususin. «Mulle lihtsalt 
öeldi telefoni teel, et ma räägiksin teiega.» 

«Sherwood kibrutas nägu ja vaatas mulle teraselt otsa — peaaegu nii, nagu ei 
usuks ta mind. 

«Telefon oli samasugune,» ütlesin, osutades ühele kahest telefoniaparaadist, mis 
seisid laual. 

Sherwood noogutas väsinult. «Jah,» ütles ta, «ja kui kaua sul niisugune telefon on 
olnud?» 

«Alles täna õhtupoolikust peale. Ed Adler tuli ja võttis teise, hariliku telefoni 
maha, sest ma ei jõudnud selle eest maksta. Ma läksin jalutama, et öma asjade üle 
veidi järele mõelda, ja kui ma tagasi tulin, siis see uus telefon parajasti helises.» 

Sherwood viipas käega. «Võta ümbrik,» ütles ta. «Pane see taskusse. Seeei ole 
minu raha. See kuulub sulle.» 

Ma panin ümbriku lauale tagasi. Tuhat viissada dollarit oli mulle vajalik. Mulle 
oli vajalik igasugune raha, ükskõik.kust see oli pärit. Aga seda ümbrikku ei saanud ma 
võtta. Ma ei tea, miks ma seda võtta ei saanud. «Hea küll,» ütles Sherwood, «istu.» 

Kirjutuslaua ees seisis nurgeti tool ja ma istusin sellele. 

Sherwood tõstis laual oleva karbi kaane. «Kas sigarit, soovid?» küsis ta. 

«Ma ei suitseta,» ütlesin talle. 

«Aga võib-olla napsi?» 

«Jah. Napsi võtaksin küll.» 

«Viskit?» 

«Viski sobib hästi.» 

Sherwood astus nurgas seisva baarikapi juurde ja pani kahte klaasi jääd. 

«Millega sa viskil jood, Brad?» 

«Kui teil midagi selle vastu ei ole, siis ainult jääga.» 

Sherwood kihistas naeru. «See on ainuke mõistlik viis seda kraami juua,» ütles ta. 

Ma istusin ja silmitsesin põrandast laeni ulatuvaid raamaluridu. Paljud raamatud 
olid sarjades ja näisid olevat hinnalisse materjali köidetud. 

Küll võib olla tore, mõtlesin, kui sa ei ole just lausa rikas, aga nii jõukas, et kui 
soovid enesele mõnda väikest asja, siis ei pea sa selle pärast muretsema ega aru 
pidama, kas võid sellele raha kulutada või mitte. Kui sul on võimalik elada niisuguses 
majas ning katta seinu raamatute ja kallite drapeeringutega, kui sul on korraga kodus 
rohkem kui üks pudel napst'ja sa ei pea seda hoidma köögiriiulil. 

Sherwood ulatas mulle viskiklaasi; läks ümber laua ja istus selle taga olevale 
toolile. Ta tõstis klaasi, võttis mõnuga paar lonksu ja pani siis klaasi lauale. 

«Brad,» küsis ta, «kui palju sa tead?» 

«Ma ei tea mitte midagi,» ütlesin. «Ainult nii palju, kui teile rääkisin. Mulle 
helistati. Ja pakuti tööd.» 

«Kas sa võtsid selle töö vastu?» 

«Ei,» ütlesin, «ei võtnud, aga võib-olla võtan. Mul on tööd vaja. Aga nende jutust 
— kes nad ka olid — ei saanud ma kuigi palju aru.» 

«Nad?» 

«Nojah, neid kas oli kolm või üks inimene rääkis kolme eri häälega. Nii imelik kui 
see teile võib-olla ka tundub, aga mulle näis, et ühel inimesel oli mitu häält.» 


Sherwood tõstis klaasi ja võttis jälle lonksu. Ta hoidis klaasi vastu valgust, märkas 
näilise üllatusega, et see oli peaaegu tühi, ajas enese toolilt püsti ja läks pudeli järele. 
Viskit kulinal klaasi valanud, sirutas ta pudeli minu poole. 

«Ma ei ole veel alustanudki,» ütlesin talle. 

Ta pani pudeli lauale jä võttis uuesti istet. 

«No nii,» ütles ta, «sa tulid ja rääkisid minuga. Selle töö võid vastu võtta. Pista 
oma raha taskusse ja kao siit. Nancy kindlasti ootab sind. Vii ta kinno või kuhugi 
mujale.» 

«Ja see on kõik?» küsisin. 

«See on kõik,» ütles Sherwood. 

«Te mõtlesite ümber,» ütlesin. 

«Mõtlesin ümber?» 

«Te kavatsesite mulle midagi öelda. Siis otsustasite, et ei ütle.» 

Sherwood vaalas mulle lerasc pilguga otse silma. 

«Ma usun, et sul on õigus,» ütles la. «Tegelikult ei ole sellel tähtsust.» 

«Minu jaoks on see tähtis,» ütlesin talle, «sest ma näen, et te kardate.» 

Ma arvasin, et ta saab võib-olla pahaseks. Enamik mehi saab pahaseks, kui neile 
öeldakse, et nad kardavad. 

Sherwood ei pahandanud. Ta lihtsalt istus, ilma et ta nägu oleks muutunud. 

Siis ütles ta: «Taeva pärast, rüüpa ometi natuke. Sa teed mu närviliseks, kui 
lihtsalt istud seal ja hoiad klaasi peos.» 

Ma olin viski täiesti unustanud. Võtsin lonksu. 

«Tõenäoliselt,» ütles Sherwood, «arvad sa minust mitmesuguseid asju, mis ei ole 
õiged. Kindlasti mõtled, et ma olen segatud mingisugusesse räpasesse ärisse. Huvitav, 
kas sa usuksid mind, kui ütleksin sulle, et ma ei tea tegelikult isegi, millesse ma olen 
segatud.» 

«Ma arvan, et usuksin,» laususin. «See tähendab, kui te seda tõepoolest ütleksite.» 

«Mul on elus olnud üsna palju raskusi,» ütles Sherwood, «aga selles ei ole midagi 
ebatavalist. Enamikul inimestel on nii või teisiti üsna palju raskusi. Minu omad tulid 
ridamisi. Seda teevad nad harilikult ikka.» 

Noogutasin nõusolevalt. 

«Kõigepealt,» ütles Sherwood, «jättis mu esimene naine mind maha. See on sulle 
tõenäoliselt hästi teada. Sellest räägiti kindlasti üsna palju.» 

«See oli enne minu aega,» ütlesin. «Ma olin siis veel väga noor.» 

«Jah, tõepoolest. Nii palju võib meie kasuks öelda, et me käitusime selles suhtes 
nagu tsiviliseeritud inimesed. Me ei karjunud teineteise peale ega pesnud kohtus 
musta pesu. Seda ei soovinud kumbki "meist. Ja siis sattusin lisaks sellele 
majanduslikesse raskustesse. Põllutööriistadega ei olnud enam võimalik äri leha ja ma 
kartsin, et pean vabriku sulgema. Suur hulk teisi väikesi põllutööriistade vabrikuid 
pani lihtsail uksed kinni. Pärast viis-kuuskümmend aastat või kauemgi kestnud edukat 
tegevusi olid nad sunnitud töö lõpetama.» 

Sherwood peatus, nagu oleks la lahlnud, et ma midagi ütlen. Mul ei olnud midagi 
öelda. 

Ta rüüpas veel lonksu ja hakkas siis uuesti rääkima. «Ma olen mitmes suhtes 
võrdlemisi rumal mees. Äri oskan ma ajada. Kui selleks on üldse mingeid 
väljavaateid, siis oskan ma äri käigus hoida ja sellest ka kasu saada. Arvatavasti võiks 
öelda, et äriasjus olen ma üsna nutikas. Aga see on ka kõik. Kogu oma elu jooksul ei 
ole ma välja mõelnud midagi tõeliselt suurt ega uut.» 

Sherwood nõjatus ettepoole ja toetas kokkupõimitud käed lauale. 


«Ma olen palju aru pidanud selle üle, mis minuga juhtus,» ütles ta. «Ma olen 
püüdnud sellele mõistlikku seletust leida, aga sellel ei ole seletust. See on midagi nii- 
sugust, mida ei oleks tohtinud juhtuda, vähemalt mitte minusuguse mehega. Ma olin 
jõudnud pankroti äärele ega saanud selle vastu midagi ette võtta. Probleem .oli 
tegelikult üsna lihtne. Mitmel kaalukal majanduslikul põhjusel vähenes 
põllutööriistade läbimüük. Mõned suured, arvuka müügipersonali ja tõhusa 
reklaamieelarvega kontsernid olid suutelised niisugust asja üle elama. Neil oli rohkem 
manööverdamisruuni ja nad said astuda samme, mis nõrgendasid selle olukorra mõju. 
Niisugusel väikesel ettevõttel nagu minu oma ei olnud manööver-damisruumi ega 
kapitalivaru.Minu firma ja teised selletaolised sattusid suurtesse raskustesse. Ja minul, 
saad aru, ei olnud mingeid šansse. Ma olin äri ajanud vanade väljakujunenud tavade ja 
äraproovitud reeglite järgi, nendesamade heade ja usaldusväärsete äritavade järgi, 
millest olid kinni pidanud mu vanaisa ja isa. Jä need tavad ütlesid, et kui su läbimüük 
kuivab kokku, siis on sul lõpp. Mõni teine mees oleks.võib-olla suutnud sellest 
olukorrast väljapääsu leida, aga mina mitte. Ma olin hea ärimees, aga mul ei olnud 
fantaasiat. Mul ei olnud ideid. Ja siis äkki hakkasid ideed tulema. Aga need ei olnud 
minu enese ideed. Näis, nagu oleksid mõne teise inimese ideed minu ajju üle 
kandunud.» 

«Saad aru,» jätkas Sherwood, «mõnikord tuleb mõni idee sulle ühe hetkega pähe. 
See sähvatab just nagu eikusagilt. Sellel ei ole mingit nähtavat päritolu, ükskõik 
kuidas sa ka ei püüaks,"ikkagi ei õnnestu sul seda seostada millegagi, mida sa oled 
teinud või kuulnud või lugenud. Ma usun küll, et kui tungida küllalt sügavale,» siis on 
võimalik ka niisuguse idee tekkelugu kindlaks teha, kuid vähesed meist on selleks 
suutelised,. Asi on aga selles, et enamik ideid ei kujuta enesest midagi rohkemat kui 
ainult eoseid, väikesi lähtepunkte. Idee võib olla hea ja õige, aga seda on vaja 
kasvatada ja.arendada. 

Selle üle tuleb aru pidada, seda tuleb peas ringi keerutada, iga nurga alt uurida, 
kaaluda ja läbi mõelda, enne kui sellest kujuneb midagi kasulikku. Minu ideedega oli 
lugu teistsugune. Nad kerkisid esile täielikena, ümmargustena ja lõplikult 
väljakujunenutena. Mutf ei olnud üldse vaja nende üle mõtelda. Nad lihtsalt ilmusid 
mu ajju ja ma ei tarvitsenud enam nendega midagi teha. Nad olid olemas ja täiesti 
rakendamiskõlb-likud. Ma ärkasin hommikul üles ja mul oli mingi uus idee, terve 
mass uusi teadmisi. Ma läksin jalutama ja tulin tagasi teise ideega. Ideed ilmusid 
kobaratena, just nagu oleks keegi neid mu ajju külvanud ja nad oleksid seal pärast 
mõningat seismist võrsuma hakanud.» 

«Aparaadid?» ütlesin. 

Sherwood vaatas mulle veidra pilguga otsa. «Jah, aparaadid. Mida sa nendest 
tead?» 

«Mitte midagi,» vastasin. «Ainult nii palju, et kui põllutööriistadega enam äri ei 
saanud teha, siis hakkasite aparaate tootma. Ma ei tea mis aparaate.» 

Sherwood ei öelnud mulle, mis aparaadid need olid. Ta jätkas juttu oma 
kummalistest ideedest. «Algul ei taibanud ma, mis minuga toimub. Siis, kui ideed 
hakkasid mu ajju kuhjuma, sain aru, et selles oli midagi ebatavalist. Oli vähe 
tõenäoline, et kas või ükski neist oleks mulle pähe tulnud, rääkimata juba sellisest 
hulgast. Kõige tõenäolisemalt ei oleks ma olnud suuteline ühtegi niisugust ideed välja 
mõtlema, sest mul ei ole fantaasiat ega leidurivaimu. Ma püüdsin ennast veenda, et 
kahele-kolmele nendest oleksin hädapärast võinud ka ise lulla, aga isegi see oleks 
olnud väga ebatõenäoline. Igatahes teadsin, et. rohkem kui kahe või kolme idee 


väljamõtlemiseks ei olnud ma suuteline. Lõpuks olin sunnitud järeldama, et olin 
väljastpoolt mingisugust abi saanud.» 

«Mis laadi abi?» 

«Ma ei tea,» ütles Sherwood. «Isegi praegu ei tea ma seda.» 

«Aga sellest hoolimata rakendasite neid ideid?» 

«Ma olen praktiline inimene,» ütles Sherwood. «Väga praktiline. Ma arvan, et 
mõned võiksid mind isegi külmavereliseks kaalutlejaks nimetada. Aga mõtle järele: 
äri oli omadega läbi. Pane tähele, mitte minu, vaid mu perekonna äri, mille oli rajanud 
mu vanaisa ja miile mw isa oli mulle üle andnud. See ei olnud minu äri; see oli äri, 
mis oli minu hoolde usaldtatud. Siin on suur vahe. Kui sa 

näed omaenese rajatud äri raginal kokku varisemas, siis võid sellele hoobile vastu 
pidada ja enesele öelda, et ükskord sul juba oli edu, sa võid otsast alustada ja uuesti 
edu saavutada. Perekonna äri puhul on olukord teistsugune. Esiteks on küsimus häbis. 
Ja teiseks ei saa sa olla kindel, et sul õnnestub kahju heaks teha. Puudub esialgne edu. 
Edukas äri anti sulle üle ja sa lihtsalt jätkasid seda. Sul ei ole'mingit kindlust, et 
suudad otsast alustada ja äri jälle üles ehitada. Tegelikult on tingimused niisugused, et 
sa oled võrdlemisi veendunud vastupidises.» 

Sherwood jäi vait ning tekkinud vaikuses kuulsin nõrka ja kauget kellatiksumist, 
kuid ei näinud kella ennast ja panin vastu kiusatusele pead pöörata, et vaadata, kas 
suudan leda leida. Mulle tundus, et kui pööran pead, kui üldse ennast liigutan, siis 
purustan selles ruumis midagi. Ma oleksin just nagu viibinud ülekuhjatud 
portselanikaupluses, kus kõik esemed olid ebapüsivalt ja viltu riiulitele paigutatud, nii 
et kui üks nendest oleks minu liigutuse tõttu paigast nihkunud, siis oleksid kõik 
kolinal alla kukkunud. 

«Mida sina oleksid teinud?» küsis Sherwood. «Oleksin kasutanud kõike, mis mul 
oli,» vastasin. 

«Seda tegin mina ka,» ütles Sherwood. «Ma olin meeleheitel. Äri, see maja, 
Nancy, perekonna hea nimi — kõik oli kaalul. Ma panin kõik need ideed kirja, 
kutsusin oma insenerid, joonestajad ja tootmisjuhid ja me hakkasime tööle. Kogu au 
langes muidugi minu osaks. Ma ei saanud sinna midagi parata. Mul ei olnud võimalik 
öelda, et ma ei olnud ise kõiki neid asju välja mõelnud. Ja tead, nii kummaline kui see 
vöib-olla ka kõlab, just see on kõige raskem. See, et minu arvele pannakse asju, mida 
ma.ei ole ise teinud.» 

«Ja sellega on lool lõpp,» ütlesin mina. «Perekonna äri on päästetud ja kõik .on 
kõige paremas korras. Mina teie asemel ei laseks süütundel ennast eriti palju häirida.» 

«Aga see ei lakanud,» ütles Sherwood. «Kui see oleks lakanud, siis oleksin selle 
unustanud. Kui tegemist oleks olnud ainult kompanii päästmiseks vajaliku abiga, 
oleks kõik korras olnud. Aga see jätkus üha. Just nagu oleks minu asemel olnud kaks 
inimest — tõeline, kõigile nähtav Gerald Sherwood, kes istus oma kirjutuslaua taga, 
ja keegi teine, kes mõtles tema eest. Ideed aina tulid, 

41 

mõned neist olid sügavamõttelised ja mõnel ei olnud üldse mõtet. Ma ütlen sulle, 
mõned neist olid pärit teisest maailmast, sõna otseses mõtles teisest maailmast. Neis ei 
olnud midagi tuttavat, mingile tegelikule olukorrale vastavat. Ja nad olid täiesti 
kasutud, kuigi võis aimata, et neis peitus potentsiaalseid võimalusi, ja kogu nende 
olemusest oli tunda nende suurt tähtsust. 

Ja mulle ei tulnud ainuüksi ideed; tulid ka teadmised. Teadmiste pudemed ja 
teadmiste puhangud. Teadmised asjadest, mille vastu ma ei tundnud mingit huvi. asja- 
dest, millele ma ei olnud kunagi mõelnud. Teadmised mõningatest asjadest, millest — 


ma olen kindel — ükski inimene ei tea mille midagi. Just nagu oleks keegi huupi 
haaranud peotäie leadmislekilde ja need mu ajju puistanud.» 

Sherwood sirutas käe pudeli järele ja valas viskit klaasi. Ta osutas pudelikaelaga 
minu poole ja ma ulatasin oma klaasi. Sherwood täitis selle ääreni. 

«J00,» ütles la. «Sa panid mu rääkima ja nüüd pead mind ära kuulama. Homme 
hommikul küsin eneselt, miks ma sulle kõike seda rääkisin, aga täna õhtul tundub, ei 
nii on Õige.» 

«Kui te ei taha mulle rääkida, kui teile tundub, et topin oma nina sinna, kuhu pole 
vaja... » 

Sherwood viipas käega. «Hea küll,» ütles la, «kui sa ei taha kuulda, siis võta oma 
tuhat viissada.» 

Ma raputasin pead. «Veel mille. Mille enne, kui olen teada saanud, miks te selle 
raha mulle annale.» 

«See ei oie minu raha. Ma täidan ainult agendi ülesandeid.» 

«Selle teise mehe agendi? Oma teise mina agendi?» 

Sherwood noogutas. «Jah, see on õigus,» ütles ta. «Huvitav, kuidas sa ära 
arvasid?» 

Ma osutasin kettata telefoniaparaadile. 

Sherwood tegi grimassi. «Ma ei ole seda kunagi kasutanud,» ütles ta. «Enne kui sa 
mulle rääkisid aparaadist, mille sa oma kontorist leidsid, ei olnud mulle teada ühtegi 
inimesi, kes oleks seda kasutanud. Ma toodan neid aparaate sadade kaupa ... » 

«Teie toodate neid!» 

«Jah, muidugi toodan. Mitte iseenda jaoks. Oma teise mina jaoks. Kuigi» — ta 
nõjatus üle laua ja madatdas häält usaldusliku sosinani — «ma hakkan kahtlustama, et 
see ei ole teine mina.» 

«Mis te siis arvate selle olevat?» 

Sherwood nõjatus pikkamööda tooli seljatoele. «Olgu ma neetud, kui tean,» ütles 
ta. «Oli aeg, mil ma mõtlesin sellest ja pidasin selle üle aru ja muretsesin selle pärast, 
aga selle teadasaamiseks ei olnud mingit võima» lust. Nüüd ma enam selle üle pead ei 
murra. Ma ütlen enesele, et minutaolisi võib olla veel. Ma ei ole võib-olla üksi — 
vähemalt hea on niimoodi mõelda.» 

«Aga telefon?» küsisin. 

«Mina konstrueerisin selle riistapuu,» ütles Sherwood. «Või võib-olla tegi seda 
see teine isik, kui see on isik. Ma leidsin selle oma ajust ja joonistasin selle paberile. 
Ja pane tähele, seejuures ei teadnud ma, millega on tegemist või milleks seda tarvis 
peaks olema. Muidugi sain aru, et see on mingisugust liiki telefon, aga isegi kui mu 
elu oleks mängus olnud, ei oleks ma suutnud taibata, kuidas see võiks töötada. Ja seda 
ei suutnud taibata ka keegi teine, kellel tehases selle aparaadi tootmisega tegemist oli. 
Kõikide mõistuse reeglite järgi ei oleks See pagana värk tohtinud töötada.» 

«Aga te ütlesite, et oli veel palju teisi asju, mis näisid mõttetud olevat.» 

«Suur hulk,» ütles Sherwood, «aga nendest ei teinud ma jooniseid, ei üritanudki 
jooniseid teha. Telefoniga, kui sa tahad seda telefoniks nimetada, oli lugu teisiti. Ma 
teadsin, et pean neid aparaate valmistama, teadsin, kui palju neid vaja on ja mida 
nendega teha tuleb.» 

«Mida te nendega siis tegite?» 

«Saatsin nad ühele firmale New Jersey osariigis.» 

See oli täiesti pöörane. 


«Kas ma ikka sain teist õigesti aru?» küsisin. «Te leidsite oma ajust joonised ja 
leadsile, et peate neid aparaalc valmistama ja nad New Jersey osariiki saatma. Ja le 
tegite seda kõhklematult?» 

«Oh, muidugi kõhklesin. Tundsin ennast mõnevõrra panina. Aga mõtle järele: see 
teine mina, see abiaju, see kontakt millegi võõraga ei olnud mind kordagi hätta jätnud. 
See oli päästnud mu äri, oli mulle andnud head nõu, ei olnud mulle ühtegi pettumust 
valmistanud. Sellele, kes on sulle olnud nagu hea haldjas, ei saa selga pöörata.» 

«Arvan, et saan aru,» ütlesin. 

«Muidugi saad aru,» vastas Sherwood. «Mängurit aitab õnn. Börsispekulanl 
toetub oma intuitsioonile. 

Minul aga on midagi hoopis kindlamal ja usaldusväärsemal kui õnn või 
intuitsioon.» 

Ta sirutas käe, võttis laualt kettata telefoniaparaadi, silmitses seda ja pani selle 
lauale tagasi. «Ma lõin selle koju,» ütles la, «ja panin siia. Kõik need aastad olen 
oodanud kõnet, aga seda ei ole tulnud. 

«Teile,» ütlesin talle, «ei ole vaja mingit aparaati.» 

«Sa arvad, et asi on selles?» küsis ta. 

«Olen kindel.» 

«Arvatavasti on see tõepoolest nii,» ütles Sherwood. «Mõnikord viib see mind 
segadusse.» 

«Kuidas oli selle Jersey firmaga?» küsisin. «Kas te pidasite sellega 
kirjavahetusi?» 

Sherwood raputas pead. «Mitte ridagi. Ma lihtsalt saatsin aparaadid ära.» 

«Kviitungit te ei saanud?» 

«Ei mingit kviitungit,» ütles Sherwood. «Ega ka tasu. Ma ei oodanudki seda. Kui 
inimene leeb äri iseenesega ... » 

«Iseenesega! Te tahate öelda, et seda New Jersey firmal juhib teie teine mina?» 

«Ma ei tea.» ütles Sherwood. «Jumala eest, ma ei tea mitte midagi. See on mind 
kõik need aastad vaevanud ja ma olen püüdnud sellest aru saada, aga ei ole saanud.» 

Nüüd oli tal nägu, nagu oleles la kummitust näinud, ja mul oli temast kahju. 

Nähtavasti sai la aru, et ma talle kaasa tundsin. Ta naeris ja ütles: «Ära lase ennast 
rööpast välja viia. Ma saan sellbsl üle. Ma saan kõigest üle. Ära unusta, et mulle, on 
hästi lasulud. Räägi parem endast. Sa tegeled kinnisvaraga?» . 

Ma noogutasin. «Ja kindlustusega.» 

«Ir, sa ei jõudnud telefoniarvet maksta?» 

«Ärge minu peale kaastunnet raisake,» ütlesin. «Küll ma kuidagi toime 
tulen.» 

«Imelik lugu on nende noortega,» märkis Sherwood. «Üsna vähe on neid, kes siia 
jäävad. Siin ei ole nählavasti kuigi palju niisugust, mis neid kiuni peaks.» 

«Mille just eriti palju,» ütlesin. 

«Nancy jõudis just Euroopast tagasi,» ütles Sherwood. «Alul on hea meel, et la 
kodus on. Ata hakkasin siin jfiha üksindusi tundma. Nancyl ei ole ma viimasel ajal 
kuigi p.iljü näinud. Ta käis kolledžis, pärast seda tegeles 

natuke sotsioloogiaga ja siis sõitis Euroopasse. Aga nüüd tä ütleb, et kavatseb 
mõneks ajaks siia jääda. Ta tahab midagj kirjutada.» 

«See peaks tal hästi välja tulema,» ütlesin mina. «Kui nie keskkoolis käisime, siis 
sai ta kirjandite eest häid hindeid.» 


«Tal on kirjatööst hammas verel,» ütles Sherwood. «Pool tosinat tema kirjutist on 
ära trükitud mõnedes väikestes ajakirjades. Niisugustes, mis ilmuvad kord kvartalis 
ega maksa autoritele mingit tasu, vaid saadavad ainult pool tosinat tasuta eksemplari. 
Ma ei olnud neist, varem kuulnudki. Ma lugesin Nancy artikleid, aga mul ei ole 
niisuguse asja jaoks silma.. Ma ei tea; kas need olid head või halvad. Kuigi neis 
arvatavasti pidi ikka midagi olema, kui nad vastu võeti. Igatahes olen rahul, kui 
kirjutamine teda siin minu juures hoiab.» 

Ma tõusin oma toolilt. «Parem on, kui ma lähen,» ütlesin.. «Võib-olla jäingi 
kauemaks, kui .oleksin pidanud.» 

Sherwood raputas pead. «Ei, mul oli hea meel, et sain sinuga rääkida. Ja ära 
unusta raha. See teine mina, see kes-ta-ka-ei-oleks, ütles mulle, et ma selle sulle 
annaksin. Nagu ma aru sain, on see midagi honoraritaolist.» 

«Milleks niimoodi keerutada,» ütlesin peaaegu pahaselt. «See raha tuleb ju teilt.» 

«Hoopiski mitte,» ütles Sherwood. «See tuleb paljude aastate eest rajatud 
erifondist. Mulle tundus, et ei ole õige, kui ainult mina üksi saan kasu kõigist nendest 
ideedest, mis tegelikult ei ole minu enese omad. Seepärast hakkasin kümmet protsenti 
tulust paigutama erifondi ... » 

«Mille rajamist rohkem kui tõenäoliselt soovitas seesama teine mina.» 

«Jah,» ütles Sherwood. «Ma arvan, et sul on õigus, kuigi sellest on nii palju aega 
möödas, et ma ei oska kindlalt öelda. Igatahes rajasin fondi ja aastate kestel alert 
sellest välja maksnud mitmesuguseid summasid, mille kohta mulle on korraldusi 
teinud see tundmatu, kes minuga mu aju jagab.» 

Ma põrnitsesin talle otsa. Ma tean, et see oli ebaviisakas, aga ükski inimene — 
ütlesin enesele — ei saanud nii rahulikult istuda ja rääkida mingist tundmatust isik- 
susest, kes temaga ta aju jagab. Isegi pärast kõiki neid aastaid ei saanud see võimalik 
olla. 

«Fondis,» ütles Sherwood rahulikult, «on üsna kenake 

summa, isegi kui väljamaksud maha arvata. Näib, et pärast seda, kui mulle ilmus 
see kaastane, on kõik, mida ma olen puudutanud, lihtsalt rahaks muutunud.» 

«Kas te ei karda seda kõike mulle rääkida?» küsisin. 

«Sa tahad öelda, et võiksid selle edasi rääkida?» 

Ma noogutasin. «Olgugi et ma ei teeks seda,» laususin. 

«Ma ei usu, et sa räägiksid,» ütles Sherwood. «Sellega saaksid ainult 
naerualuseks. Mitte keegi ei usuks sind.» 

«Ega vist ei usuks küll.» 

«Brad,» ütles Sherwood peaaegu lahke tooniga, «ära ole täielik tola. Võta see 
ümbrik ja pane taskusse. Ja tule mõni teine kord jälle juttu ajama — ükskõik millal 
soovid. Mul on tunne, et meil võib olla teineteisele üsna palju rääkida.» 

Ma sirutasin käe, võtsin rabaja toppisin selle taskusse. 

«Tänan, söör,» ütlesin. 

«Pole tänu väärt,» vastas Sherwood. Ta tõstis käe. «Nägemiseni,» ütles ta. 


4 


Ma läksin pikkamööda läbi halli, kuid Nancyst ei olnud mingit märki ja teda ei 
olnud ka sammaskojas, kus ma olin pooleldi lootnud teda ootamas leida. Ta oli 
öelnud, et näen teda hiljem, et meil on palju rääkida, ja ma olin muidugi arvanud, et ta 
mõtles tänast õhtut. Aga ta võis seda mitte mõelda. Ta võis mõelda mingit muud aega. 


Ja la võis ka oodata ning lõpuks ootamisest tüdineda. Lõppude lõpuks olin ma kaua 
aega tema isa juures olnud. 

Pilvitusse taevasse oli tõusnud kuu ja tuult ei olnud üldse. Suured tammed seisid 
nagu nikerdatud monumendid ja suveööd täitis kuukiirte sära. Ma läksin trepist 
alla, jäin viivuks trepi jalamile seisma ja mul oli täpselt niisugune tunne, nagu 
ümbritseks mind võluring. Need tontlikud, mõtisklevale tunnimeestega sarnanevad 
tammed, see kuuvalgusest läbiimbunud õhk, see kõike-hõlmav hingelu, ootusärev 
vaikus, see maapinna pehme tumendtuse kohal hõljuv nõrk võõrapärane aroom ei 
saanud pärit olla vanalt tuttavalt maakeralt. 

Siis võlu haihtus, sära tuhmus ja ma olin jälle tagasi maailmas, mida ma tundsin. 

Suveõhtu õhus oli luuda jahedust. Võib-olla tekitas seda pettumus, muinasmaalt 
väljaaetuse tunne, teadmine, et on olemas veel üks koht, kuhu mul ei ole lootusi 
püsima jääda. Ma tundsin oma jalgade all teeraja kõva belooni ja nägin, et varjulised 
tammed olid ainult tammed, mille nikerdatud monumendid. 

Ma raputasin ennast nagu veest väljunud koer, mu pea selgines ja ma hakkasin 
mööda teerada edasi minema. Auto juurde jõudnud, otsisin taskust kobamisi võtmed, 
läksin ümber auto selle juhipoolsele küljele ja avasin ukse. 

Teise ukse juures istuvat Nancyt nägin alles siis, kui olin pooleldi juhiistmele 
laskunud. 

«Ma hakkasin juba arvama, et sa ei tulegi,» ütles Nancy. «Millest te seal isaga nii 
kaua rääkisite?» 

«Mitmetest asjadest,» vastasin. «Ükski neist ei olnud tähtis.» 

«Kas sa tal tihti külas käid?» 

«E1,» ütlesin, «mitte tihti.» Millegipärast ei tahtnud ma Nancyle öelda, et see oli 
esimene kord, mil ma tema isaga rääkinud olin. 

Pimedas leidsin käsikaudu süüteluku ja pistsin sellesse võtme. 

«Kas teeme ühe sõidu?» küsisin. «Võib-olla läheme kuhugi ja rüüpame 
klaasikese?» 

«Ei, palun,» ütles Nancy. «Ma eelistaksin istuda ja juttu ajada.» 

Ma nõjalusin istme seljatoele. 

«Ilus on täna õhtul,» ütles Nancy. «Nii vaikne ja rahulik. Väga vähe on kohti, kus 
on tõeliselt vaikne ja rahulik.» 

«Olse teie maja trepi juures,» laususin, «on üks võlutud koht. AAa sattusin sinna, 
aga võlu ei jäänud püsima. Õhk oli täis kuukiiri ja tunda oli nõrka aroomi...» 

«See oli lilledest,» ütles Nancy. 

«Mis lilledest?» 

«Teeraja käänaku kohal on üks peenar. Üleni täis neid ilusaid lilli, mis su isa 
kusagilt metsast leidis.» 

«Ah siis teil on ka neid lilli,» ütlesin. «Ma usun, et igaühel meie linnas on nende 
peenar.» 

«Sinu isa,» ütles Nancy, «oli üks sümpaatsemaid mehj, keda ma olen kunagi 
tundnud. Kui ma olin väike tüdruk, siis kinkis ta mulle alati lilli. Iga kord, kui mööda 
läksin, noppis ta minu jaoks paar õit.» 

Jah, mõtlesin, arvatavasti võis teda sümpaatseks meheks nimetada. Ta oli 
sümpaatne ja tugev ja iseäralik, kuid oma tugevusest ja iseäralikkusest hoolimata väga 
leebe. Ta tundis lilli ja kõiki teisi taimi. Mulle meenus, et tema lomatilaimed olid alati 


suured ja tugevad ja sügav-tumeroheliscd ning kevacliti tulid kõik temalt neid taimi 
ostma. 

Siis ühel päeval läks ta Tumeda Oru kanti, et viia Hicklini lesele mõned tomati- ja 
kapsalaimed ning karbitäis lillesibulaid, ja kui ta tagasi tuli, oli tal kaasas pool tosinal 
tundmatut purpursete õitega metsalille, mis ta oli tee äärest välja kaevanud ja mille 
juured ta oli hoolikalt.kotiriidetükisse mähkinud. 

Varem ei olnud ta kunagi niisuguseid lilli näinud, ja nagu selgus, ei olnud neid 
näinud ka keegi teine. Ta istutas nad omaette peenrasse ja hoolitses nende ccsl hästi 
ning lilled arenesid tema käte all tänulikult, nii et nüüd oli linnas vähe lillepeenraid, 
milles ei olnud mõnda purpurpunast õil, minu isa spetsiaalset lille. 

«Kuidas nende lilledega jäi?» küsis Nancy. «Kas su isa sai lõpuks teada, mis lilled 
need on?» 

«Ei» ütlesin. «Ei saanud.» 

«Ta oleks ühe neist võinud saata ülikooli või kuhugi niisugusesse kohta. Keegi 
oleks talle täpselt öelnud, mis ta leidis.» 

«Vahetevahel ta rääkis sellest, aga ei jõudnud kunagi tegelikult nii kaugele. Tal oli 
alati nii palju tegemist. Nii palju asju oli vaja leha. Kasvuhoone pidamine on löö, mis 
ei anna aega hinge tõmmata.» 

«Sulle see töö ei meeldinud, Brad?» 

«Ega mul tegelikult selle vastu midagi ei olnud. Ma olin seda tehes üles kasvanud 
ja tulin sellega toime. Aga mul ei olnud selle jaoks õiget soont. Taimed ei tahtnud 
minu käe all kasvada.» 

Nancy sirutas ennast ja puudutas rusikas kätega auto lage. 

«Hea on jälle kodus olla.» ütles ta. «Ma arvan, et jään mõneks ajaks siia. Arvan, et 
isa vajab kedagi, kes tema juures oleks.» 

«Ta iilles, et sa kavatsed midagi kirjutada.» 

«Ta rääkis sulle sellest?» 

«Jah,» ütlesin, «rääkis küll. Temast ei jäänud muljet, et ta ei oleks pidanud seda 
tegema.» 

«Oh, ma ei usu, et sellel.on mingit tähtsusi. Aga see 

on midagi niisugust, millest ei taheta rääkida, enne kui sellega ollakse küllalt 
kaugele jõudnud. Kirjatöö juures on nii palju asju, mis võivad viltu minna. Ma ei taha 
olla üks neid pseudoautoreid, kellel alati on parajasti just käsil mingi löö, mida nad 
kunagi ei lõpeta, või kes alatasa räägivad töödest, mida nad kunagi — alusta.» 

«Ja kui sa hakkad kirjutama,» küsisin, «millest sa siis kirjutad?» 

«Sellestsamast siin,» vastas Nancy. «Meie linnast.» 

«Millville'ist?» 

«Nojah, muidugi,» ütles ta. «Linnast ja selle elanikest.» 

«Aga siin ju ei ole midagi, millest kirjutada,» protesteerisin mina. 

Nancy naeris, sirutas käe ja puudutas mu käsivart. «Kirjutada on väga paljust,» 
ütles ta. «Nii paljudest kuulsatest inimestest. Ja nii omapärastest tüüpidest.» 

«Kuulsatest inimestest?» küsisin hämmastunult. 

«Näiteks suurest kirjanikust Belle Simpson Knowle-sist.» ütles Nancy, «ja 
kuulsast advokaadist Ben Jacksonist ja John M. Harlfordist, kes juhatab ajalookateed- 
rit ...» 

«Aga kõik need on ju siit lahkunud,» segasin vahele. «Nende jaoks ei olnud siin 
mitte midagi. Nad läksid siil ära ja tegid enesele nime ja enamik neist ei ole enam 
oma jalga Millville'i toonud, isegi mitte külaskäiguks.» 


«Jah, aga alguse said nad siit,» ütles Nancy: «Võimed selleks, mida nad 
saavutasid, olid neil olemas juba enne siil linnast lahkumist. Sa peatasid mind, enne 
kui sain nimekirja lõpetada. Leidub veel palju teisi. Millville on küll väike ja rumal, 
aga temast pärineb rohkem kuulsaid mehi ja naisi kui ühestki teisest temasuurušest 
linnast.» 

«Kas sa oled selles kindel?» küsisin. Mul oli tahtmine Nancy tõsiduse üle naerda, 
kuid päriselt ma siiski ei julgenud seda leha. 

«Seda tuleb kontrollida,» ütles ta, «aga palju neid igatahes on.» 

«Ja omapäraseid tüüpe,» ütlesin mina. «Arvan, et sul on õigus. Miliville'is on 
omajagu tüüpe. Näiteks Stiffy Grant ja Flbyd Caldwell ja linnapea Higgy...» 

«Need ei ole tegelikult tüübid,» lausus Nancy. «Mitte selles mõtles, nagu sina 
arvad. Ma ei nimetaks neid üldse tüüpideks. Nad on isiksused. Nad on üles kasvanud 

vabas ja sundimatus keskkonnas. Neil ei ole tulnud kohastuda jäikade 
kontseptsioonidega ja seepärast on nad iseendaks jäänud. Ainsaid tõeliselt aheldamata 
inimolendeid, kes tänapäeval veel eksisteerivad, on arvatavasti võimalik leida just 
niisugustest väikestest linnadest nagu see siin.» 

Kogu oma elu jooksul ei olnifd ma midagi selletaolist kuulnud. Keegi ei olnud 
mulle kunagi öelnud, et Higgy Morris on isiksus. Ta ei olnudki seda. Ta oli lihtsalt 
suur täispuhutud konn. Ja ka Hiram Martin ei olnud isiksus. Minu kirjade järgi küll 
mitte. Ta oli lihtsalt riiukukest koolipoiss, kellest oli saanud tobe politseinik. 

«Kas sina ei arva nii?» küsis Nancy. 

«Ma ei tea,» vastasin. «Ma ei ole kunagi selle üle mõelnud.» 

Ja ma mõtlesin: oh heldus, see tuleb tema haridusest, idas kolledžis käidud 
aastatest, sotsioloogiaga tegelemisest New Yorgi uurimiskeskuses, aastapikkusest 
ringreisist Euroopas. Ta oli liialt enesekindel, liialt täis teooriaid ja teadmisi. Millville 
ei olnud enam tema kodu. Ta oli kaotanud kodutunde, sest inimene ei tõmbu kõrvale 
ega hakka analüüsima kohta, mida ta peab oma koduks. Nancy võis veel praegugi 
seda linna oma koduks nimetada, kuid see ei olnud tema kodu. Ja ma kahtlesin, kas 
see oli üldse kunagi tema kodu olnud. Kas ükski tütarlaps (või poiss) sai verivaest 
linnakest oma koduks nimetada, kui ta elas selle linnakese ainsas suures majas, kui 
tema isa sõitis «Cadillaciga» ning maja ja selle ümbruse eest hoolitsesid kokk, 
toatüdruk ja aednik? Nancy ei olnud tulnud koju; pigemini oli ta tulnud tagasi 
linnakesse, kus ta kavatses teha sotsioloogilisi uurimisi. Ta kavatses istuda siin oma 
künkalipul, vaadelda ja analüüsida linna, kiskuda meid alasti ning näidata meid 
selliselt paljastena ja vingerdavatena õpetuseks ja lõbustuseks nendele inimestele, kes 
lugesid selletaolisi raamatuid. 

«Mul on tunne,» ülles Nancy, «et siin on midagi niisugust, millest maailmal võiks 
kasu olla, midagi niisugust, niida maailmas ei ole kuigi palju. Mingi katalüsaator, mis 
kulsub esile loomingulisi jõupingutusi, mingi sisemine nälg, mis ajendab inimesi 
suurtele tegudele.» 

«Mis puutub sellesse sisemisse nälga,» ütlesin, «siis on linnas perekondi, kes 
võivad sulle sellest rääkida kõike, mida soovid.» 

Ja ma ei teinud nalja. Millville*is oli perekondi, kes ajuti mõnevõrra nälgisid; nad 
ei olnud muidugi lausa nälga suremas, aga neil ei olnud mitte kunagi päris piisavalt 
süüa ja nad ei saanud peaaegu mitte kunagi päris õiget toitu. Ilma mõtlemata oleksin 
võinud otsekohe nimetada kolm niisugust perekonda. 

«Brad,» ütles Nancy, «sulle ei meeldi selle raamatu idee.» 


«Ma ei pane seda pahaks,» ütlesin. «Mul ei ole õigust seda pahaks panna. Aga kui 
sa selle raamatu kirjutad, siis palun tee seda nagu üks meist, mitte nagu keegi, kes 
seisab kõrval ja keda see asi veidi lõbustab. Püüa tunda natuke sümpaatiat. Püüa 
ennast veidigi tunda nii nagu need inimesed, kellest sa kirjutad. See ei tohiks liiga 
raske olla; sa oled küllalt kaua siin elanud.» 

Nancy naeris, kuid see ei olnud tema tavaline rõõmus naer. «Mul on hirmus tunne, 
et see raamat jääb rhul kirjutamata. Ma alustan seda ja teen selle kallal tööd, aga tulen 
kirjutatu juurde alatasa tagasi ja muudan seda, sest muutuvad inimesed, kellest ma 
kirjutan, või ma ise hakkan neid aja jooksul teise pilguga nägema, ja raamat ei saa 
kunagi valmis. Nagu näed, ei ole mingit põhjust muretsemiseks.» 

Rohkem kui tõenäoliselt on tal õigus, mõtlesin. Raamatu lõpuleviimiseks oli 
vajalik nälg, teistsugune nälg. Ja ma kahtlesin üsna suuresti," kas Nancy oli nii 
näljane, nagu ta ise arvas. 

«Ma loodan, et sa teed seda,» ütlesin. «See tähendab, ma loodan, et sa kirjutad 
oma raamatu lõpuni. Ja ma tean, sellest tuleb hea raamat. Teisiti ei saa olla.» 

Ma püüdsin oma varasemat õelust heaks teha ja ma arvan, et Nancy sai sellest aru, 
kuid ta ei teinud sellest välja. 

Ma ütlesin enesele, et olin käitunud lapsikult ja provintslaslikult. Mis tähtsus sellel 
asjal oli? Mis tähtsus võis sellel olla minu jaoks, kui ma alles samal pärastlõunal olin 
seisnud tänaval ja tundnud vihkamist geograafilise kaardi punkti vastu, mida nimetati 
Millville*i linnaks? 

Siin oli Nancy Sherwood. Siin oli tütarlaps, kellega ma olin käinud käsikäes, kui 
maailm oli veel palju noorem. Siin oli tütarlaps, kellest ma olin mõelnud alles samal 
pärastlõunal, kui iseenese eest põgenedes .olin jõekaldal kõndinud. 

Mis on lahti, küsisin endalt. 

Ja «Mis lahti on, Brad?» küsis Nancy. 

«Ma ei tea,» ütlesin. «Kas midagi on lahti?» 

«Ära mine turri. Sa tead, et midagi on lahti. Meiega on midagi lahti.» 

«Ma arvan, et sul on õigus,» laususin. «Asjad ei ole nii, nagu olema peaks. Need 
ei ole nii, nagu ma arvasin need olevat, kui sa uuesti koju tuled.» 

Ma tahtsin käed välja sirutada ja Nancy oma embusse haarata — kuid juba seda 
tahtes teadsin, et see, keda ma oma käte vahel tahtsin hoida, ei olnud Nancy Sher- 
wood, kes praegu minu kõrval istus, vaid too teine, ammu kadunud päevade tütarlaps. 

Me istusime hetke vaikides, siis ütles Nancy: «Proovime mõni teine kord uuesti. 
Unustame kõik selle, ühel õhtul panen selga oma kõige ilusama kleidi, siis läheme 
sööme ja võtame mõne napsi.» 

Ma pöördusin ja sirutasin käe, kuid Nancy oli juba ukse avanud ja poolenisti 
autost väljas. 

«Head ööd, Brad,» ütles ta ja eemaldus joostes mööda teerada. 

Ma istusin ning kuulatasin tema samme teerajal ja sammaskojas. Ma kuulsin, 
kuidas esiuks sulgus, kuid Istusin endisi viisi edasi, Nancy jooksusammude kaja Ikka 
veel kõrvus. 

Ma ütlesin enesele, et lähen koju. Ma ütlesin enesele, et ei lähe oma kontori ja 
selle laual ootava telefoniaparaadi lähedusse enne, kui mul on olnud veidi aega 
mõelda. Sest kui ma oleksingi läinud ja telefonitoru võtnud ja kui üks noist häältest 
oleks vastanud, siis mida oleks mul olnud öelda? Parimal juhul ainult seda, et olin 


käinud Gerald Sherwoodi juures ja saanud raha, kuid et enne nendelt töö 
vastuvõtmist tahtsin olukorra kohta rohkem teada saada. Ja ma ütlesin enesele, et see 
ei oleks piisav, et see oleks ainult valmismõeldud kõne ettelugemine ja ma ei võidaks 
sellega midagi. 

Siis aga meenus mulle, et pidin varahommikul AIf Petersoniga kalale minema, ja 
ma ütlesin enesele ilma igasuguse loogikata, et hommikul ei ole mul aega kontorisse 


minna. 

Ma ei usu, et see kalapüöglretk tegelikult midagi muutis. Ma eiusu, et see 
midagi muulis, ükskõik mida ma ka enesele ütlesin. Juba 'siis, kui vandusin, et lähen 
koju, teadsin üsna kindlalt, et lõpuks jõuan ikkagi kontorisse. 

Linnakese peatänav oli vaikne. Enamik kauplusi oli suletud ja kõnnitee äärde otid 
pargitud ainult mõned üksikud autod, «Önneoru» kõrtsi ees seisis salk farmi-töölisi, 
kes olid tulnud õlul jooma. 

Ma peatusin oma kontori ees ja väljusin autost. Kontoris ei vaevunud ma isegi tuld 
süütama. Tänavanurgal seisva laterna valgus paistis läbi akna ja kontoris ei olnud 
pime. 

Ma läksin läbi kontoriruumi kirjutuslaua juurde, käsi juba välja sirutatud, et 
telefonitoru haarata — ja telefoni ei olnudki. 

Ma peatusin laua juures ja põrnitsesin seda uskumatult. Ma kummardusin ja 
tõmbasin peopesaga edasi-tagasi üle laua, just nagu oleksin kujutlenud, et tele- 
foniaparaat on mingil viisil nähtamatuks muutunud ja kuigi ma ei saa seda näha, on 
mul võimalik selle olemasolu kompimismeele abil kindlaks teha. Päris nii see siiski ei 
olnud. Arvatavasti oli asi lihtsalt selles, et ma ei suutnud oma silmi uskuda. 

Ma lõpetasin laua kompimise, ajasin enese sirgu ja jäin kangestunull seisma; mu 
selga mööda ronis üles-alia mingi jäiste jalgadega loomake. Lõpuks pöörasin 
aeglaselt'ja ettevaatlikult pead ning heitsin pilgu kontori nurkadesse, pooleldi oodates, 
et näen seal mingil hüppevalmina ootavat tumedat varju. Kuid seal ei olnud mitte 
midagi. Mille miski ei olnud muutunud. Ruum oli lapselt samasugune nagu minu 
lahkudes, ainult telefoniaparaati ei olnud enam. 

Ma süütasin valguse ja otsisin kontori läbi. Vaatasin kõigisse nurkadesse ja laua 
alla, tuhnisin läbi laualaekad ja aklikapi riiulid. 

Telefoniaparaati ei olnud. 

Esmakordselt hakkasin tundma paanikat Keegi on telefoniaparaadi üles leidnud, 
mõtlesin. Keegi oli kontorisse sisse murdnud, kuidagiviisi ukse lahti muukinud ja 
aparaadi varastanud. Olgugi et kui ma järele mõtlesin, siis lundus see üsna 
väheusutav oleval. Selles telefoniaparaadis ei olnud mitte midagi, mis oleks võinud 
kellegi tähelepanu köita. Tai ei olnud muidugi ketast ja ta 

ei olnud võrguga ühendatud, kuid läbi akna vaatamisel ei oleks see silma 
torganud. 

Rohkem kui tõenäoline oli, ütlesin enesele, et seesama, kes oli aparaadi mu lauale 
toonud, oli,tagasi tulnud ja» selle uuesti ära viinud. Võib-olla tähendas see, et need, 
kes olid minuga rääkinud, olid ümber mõelnud jä leidnud, et nad ei vaja mind. Nad 
olid telefoniaparaadi ja ühes sellega ka tööpakkumise tagasi võtnud. 

Ja kui lugu oli nii, siis sain ma teha ainult ühte — unustada see töö >a viia tuhat 
viissada dollarit tagasi. Kuigi ma teadsin, et seda oli üsna raske teha. Seda tuhat 
viitsada dollarit oli mulle väga hädasti vaja. 


Tagasi autosse jõudnud, istusin enne mootori käivitamist hetke ja pidasin aru, 
mida ette võtta. Ja kuna mulle näis, et ette võtta ei ole midagi, siis panin mootori 
käima ja sõitsin aeglaselt mööda tänavat edasi. 

Homme hommikul, ütlesin enesele, võtan AIf Petersoni peale ja me läheme 
nädalaks kalale. Hea on vana sõbra Alfiga juttu ajada, mõtlesin. Meil on paljust 
rääkida — tema veidrast tööst Mississippi osariigis ja minu seiklusest 
telefoniaparaadiga. 

Ja kui ta lahkub, siis võib-olla lähen temaga kaasa. Hea on, mõtlesin, kui siit 
Millville'ist minema saan. 

Oma maja juures pöörasin auto sissesõiduteele ja jätsin ta sinna seisma. Enne 
voodisse heitmist kavatsesin laagrivarustusc ja kalapüügiriistad kokku otsida ning 
hommikuse varase ärasõidu jaoks autosse pakkida. Garaaž oli väike ja pakkida oli 
kergem, kui auto seisis sõiduteel. 

Ma väljusin autost ja jäin selle kõrvale seisma. Maja nägi kuupaistel välja nagu 
küürakas vari ja tema nurga laga helkis kuuvalgus länguva janud kasvuhoone paaril 
terveks jäänud klaasil. Üle kasvuhoone paistis selle nurga juures kasvava 
jalakaseemiku latv. Mulle meenus, kuidas ma tahtsin seda seemikul välja rebida, kui 
see ei olnud veel rohkeni kui ainult võrse, ja kuidas mu isa mind peatas ninpr mulle 
ütles, et puul on niisamasugune õigus elada kui igal teiselgi. Täpselt nõnda ta ütles — 
niisamasugune õigus kui igal teiselgi. Ta oli imetlusväärne mees, mõtlesin; sügaval 
südamepõhjas uskus tn, et lilled ja puud on inimesed. 

Ja jälle tajusin nõrka aroomi, mida levitasid kasvuhoone ümber lokkavad 
purpurpunased lilled — sedasama 

aroomi, mida olin tundnud Sherwoodi maja trepi juures. Kuid mingit võluringi 
seekord ei olnud. 

Ma läksin ümber maja ja köögiuksele lähenedes nägin sees valgust. On rohkem 
kui tõenäoline, mõtlesin, et olin tule põlema unustanud, kuigi ma ei mäletanud, et 
oleksin selle süüdanud. 

Ka uks oli lahti, ja mul oli meeles, et enne auto juurde minekut olin selle sulgenud 
ning kinnioleku kontrollimiseks seda käega tõuganud. 

Võib-olla ootab mind seal keegi, mõtlesin, või on keegi käinud ja ära läinud ning 
maja on tühjaks varastatud, kuigi jumal ise teab, et varastada on seal üsna vähe. Võib- 
olla poisijõmpsikad, mõtlesin. Mõned neist tegid põnevuse pärast igasuguseid tükke. 

Ma astusin kiiresti uksest sisse ja jäin siis järsku keset kööki seisma. Seal oli 
tõepoolest keegi; keegi ootas mind seal. 

Stffy Grant istus kössitõmbunult köögitoolil, hoidis kätega kõhu ümbert kinni ja 
kõigutas ennast pikkamööda kahele poole, nagu oleksid tal valud. 

«Stiffy!» hüüatasin ja Stiffy oigas mulle vastuseks. 

Jälle on ta purjus, mõtlesin. Rohkem täis kui pinal ja tunneb ennast halvasti, kuigi 
ma ei osanud ette kujutada, mis ime läbi lal oli õnnestunud ennast purju juua selle 
dollari eest, mille ma olin talle andnud. Võib-olla, mõtlesin, sai ta kelleltki veel 
midagi ja ootas joomahakkamisega seni, kuni raha jätkus tõeliseks peatäieks. 

«Stiffy,» ütlesin terava tooniga, «mida põrgut see tähendab?» 

Ma olin tema peale tublisti pahane. Minu pärast võis ta enese täis lakkuda nii tihti 
kui tahtis, aga tal ei olnud mingit õigust purjuspäi mind tülitama tulla. 

Stffy oigas uuesti, langes siis toolilt maha ja jäi kägaras põrandale lamama. 
Midagi kurisevat ja kõlisevat hukkus tema räbaldunud kuue taskust ning libises 
mööda kulunud linoleumi. 


Ma laskusin põlvili ja tirisin ning tõstsin teda, kuni sain ta keha sirgeks. Siis 
pöörasin ta selili. Ta nägu oli laiguline ja puudunud ning ta hingas katkendlikult, kuid 
viinalõhna ei olnud tunda. Et selles veenduda, kummardusin üsna tema lähedale, ent 
lõhna ei olnud.ikkagi. 

«Brad?» pomises Stiffy. «Kas sina oled, Brad?» 

«Jah,» ütlesin talle. «Nüüd võid rahulik olla. Ma hoolitsen sinu eest.» 

«See on juba läheda!,» sosistas Stiffy. «See aeg on juba lähedal.» 

«Mis asi on lähedal?» 

Kuid Stiffy ei saanud vastata. Ta ainult ähkis. Tema lõuapärad liikusid, kuid 
ühtki sõna ei tulnud välja. Need püüdsid tulla, kuid lämmatasid teda. 

Ma jätsin ta sinnapaika, jooksin elutuppa ja süütasin telefoniaparaadi juures lambi. 
Kohmakate sõrmedega telefoniraamatus sorides otsisin doktor Fabiani numbrit. 
Lõpuks leidsin selle, valisin ja jäin ootama, kuulates üksteisele järgnevaid 
väljakutsesignaale. Lootsin kõigest hingest, et doktor on kodus, mitte mõnel visiidil, 
sest kui doktorit kodus ei olnud, siis ei võinud kindel olla, et missis Fabian telefoni 
juurde tuleb. Ta oli liigescpõle-tiku tõttu täielik invaliid ja pool aega ei saanud'ta 
üldse ringi liikuda. Doktor püüdis alati leida kedagi, kes naise järele valvaks ja tema 
enese, äraoleku ajal telefonikõnesid vastu võtaks, kuid mõnikord juhtus, et tal ei 
õnnestunud niisugust inimest leida. Vana missis Fabianiga oli raske läbi saada ja 
kellelegi ei meeldinud kauemaks sinna jääda. 

Kui doktor lõpuks vastas, tundsin suuri kergendusi. 

«Doktor,» üllesin, «Stiffy Grant on siin minu juures ja tal on midagi viga.» 

«Võib-olla on ta purjus.» ütles doktor. 

«Ei, purjus ta ei ole. .Ma tulin koju ja leidsin ta köögis istumas. Ta hoiab ennast 
kägaras 'ja ajab segast juttu.» 

«Millest ta räägib?» 

«Ma ei tea,» ütlesin. «Lihtsalt ajab segast juttu — see tähendab, kui ta üldse saab 
rääkida.» 

«Hea küll,» ütles doktor, «kohe tulen.» 

See on doktor Fabianil üks väärt omadus. Tema peale võib kindel olla. Igal 
kellaajal päeval või öösel, igasuguse ilmaga. 

Ma läksin tagasi kööki. Stiffy oli küljeli pöördunud, hoidis kõhtu kinni ja hingas 
raskeil. Ma jätsin ta sinna, kus ta oli. Varsti oli doktorit oodata ja ma ei saanud Stiffy 
heaks teha palju rohkem kui ainult püüda teda mugavamasse asendisse seada, aga 
nagu ma enesele ütlesin, võis tal küljeli olla mugavam kui selili. 

Ma tõstsin üles eseme, mis oli Stiffy kuue taskust välja kukkunud. See oli 
võlmerõngas poole tosina võtmega. Ma ei osanud kujutleda, milleks Stiffy 

võis vajada poolt tosinat võtit. Oli rohkem kui tõenäoline, et ta lihtsail kandis neid 
kaasas, sest need andsid talle mingi enesega rahuloleku ja tähtsuse tunde. 

Ma panin võtmed köögikapile, läksin tagasi Stiffy juurde ja laskusin kükakile. 
«Ma kutsusin arsti,» ütlesin. «Ta jõuab otsekohe siia.» 

Stiffy näis mind kuulvat. Ta ähkis ja mõmises mõnda aega ning ütles siis 
katkendliku sosinaga: «Mina ei saa enam midagi teha. Sa oled päris üksi.» Tegelikult 
ei läinud see nii libedalt. Ta sõnad olid just nagu katki murtud. 

«Millest sa räägid?» küsisin nii leebelt, kui suutsin.-«Utle mulle, mis on lahti.» 

«Pomm,» ütles Stiffy. «Pomm. Nad tahavad pommi visata. Ära lase neil pommi 
visata, poju.» 


Ma olin doktorile öelnud, et Stiffy ajab segast juttu, ja nüüd teadsin, et mul oli 
olnud õigus. 

Otsustasin minna esiuksele, et vaadata, kas pole juba doktorit näha, ja kui sinna 
jõudsin, lähenesid ta parajasti mööda kõnniteed. 

Doktor läks minu ees kööki ja jäi Stiffyt silmitsedes hetkeks seisma. Siis pani ta 
oma kohvri käest, laskus kükakile ja pööras Stiffy selili. 

«Kuidas sa ennast tunned, Stiffy?» küsis ta. 

Stffy ei vastanud. 

«Ta on meelemärkuseta,» ütles doktor. 

«Just enne teie tulekut rääkis ta minuga.» 

«Kas ta ütles midagi?» 

Ma raputasin pead. «Ainult mõttetusi.» 

Doktor tõmbas taskust stetoskoobi ja kuulatles Stiffy rinda. Ta tõstis Stiffy 
silmalaud ja laskis Stiffyle valgust silma. Siis ajas ta enese pikkamööda sirgu. 

«Mis tal viga on?» küsisin mina. 

«Ta on šoki seisundis,» ütles doktor. «Ma ei tea, milles on asi. Parem on ta 
Elmore'i haiglasse viia ja seal korralikult läbi vaadata.» 

Ta pöördus väsinult ja suundus elutoa poole. 

«Kas sul siin telefon on?» küsis ta. 

«Seal nurgas. Otse lambi kõrval.» 

«Ma kutsun Hirami,» ütles doktor. «Ta sõidutab meid Elmore*i. Me paneme Stiffy 
tagaistmele, ma istun tema kõrvale ja hoian tal silma peal.» 

Ta pöördus uksel ringi. «Kas sul on paar tekki, mida me võime kaasa võtta?» 

«Arvan, et leian mõned.» 

Doktor noogutas — Stiffy poole. «Teda tuleb soojas hoida.» 

Ma läksin tekke tooma. Kui ma nendega tagasi jõudsin, oli doktor köögis. 
Kahekesi mähkisime Stiffy üleni tekkidesse. Ta oli lõtv nagu kassipoeg ja mööda 
tema nägu voolasid higinired. 

«Pagana imeasi,» ütles doktor, «kuidas ta üldse elus püsib, nii nagu ta seal oma 
sooäärses onnis elab. Ta joob kõike, mida kätte saab, ega pööra mingit tähelepanu 
toidule, vaid sööb igasugust solki, mida on kerge hankida. Ja ma kahtlen, kas ta 
viimase kümne aasta jooksul on ennast kordagi põhjalikult pesnud. Hirmus mõelda,» 
ütles ta äkilise vihaga, «kui põrgu moodi vähe mõned inimesed viitsivad oma keha 
eest hoolitseda.» 

«Kust ta siia tuli?» küsisin mina. «Ma olen alati arvanud, et ta ei ole siit pärit. Aga 
nii kaua kui mina mäletan, on ta ikka siin elanud.» 

«Ta triivis siia kusagilt umbes kolmkümmend aastat tagasi, võib-olla veelgi 
varem,» ütles doktor. «Tol ajal oli ta võrdlemisi noor mees. Ta tegi üht-teist 
juhuslikku tööd ja näis siin kodunevat. Keegi ei pööranud talle tähelepanu. 
Tõenäoliselt arvasid kõik, et samuti nagu ta siia triivis, triivib ta siit jälle minema. 
Aga siis äkki sai temast meie linna alaline elanik. Ma arvan, et linn lihtsalt meeldis 
talle ja ta otsustas siia elama jääda. Või vahest ehk ei jätkunud tal ettevõtlikkust 
edasiliikumiseks.» 

Me istusime mõnda aega vaikides. 

«Mis sa arvad, miks ta sinu juurde tuli?» = küsis doktor. 

«Ma ei tea,» ütlesin mina. «Me oleme alati hästi läbi saanud. Vahetevahel käime 
koos kalal. Võib-olla läks ta parajasti just siit mööda, kui haigeks jäi.» 

«Võib olla küll,» ütles doktor. 


Uksekell helises, ma läksin ja lasksin Hiram Martini sisse. Hiram oli suurt kasvu 
mees. Tal oli õel nägu ja konslaablimärk tema kuuerevääril oli nii poleeritud, et läikis. 

«Kus ta on?» küsis Hiram. 

«Köögis,» ütlesin mina. «Doktor on tema juures.» Oli üsna ilmne, et Hiramile ei 
meeldinud Stiffy sõidutamine Elmore'i. 

Ta astus kööki ja jäi põrandal lamavat tekkidesse mähitud kogu 
silmitsema. «Purjus?» küsis ta. «E1,» ütles doktor, «haigt. 

«Noh, hea küll,» ütles Hiram, «auto on esiukse juures ja ma jätsin mootori käima. 
Tõstame ta sisse ja hakkame minema.» 

Kolmekesi kandsime Stiffy autosse ja nõjatasime ta tagaistme seljatoele. 

Ma seisin kõnniteel, vaatasin piki tänavat eemaldu? vale autole järele ja mõtlesin, 
mis tunne võib olla Stlffyt, kui ta üles ärgates enese haiglast leiab. Võis arvata, et 
erilist vaimustust see temas ei tekita. 

Mul oli doktorist kahju. Ta ei olnud enam noor mees ja rohkem kui tõenäoliselt oli 
tal olnud kiire päev, ent ometi pidas ta endastmõistetavaks, et sõidab Stiffyga kaasa. 

Uuesti majja sisenenud, läksin kööki, võtsin välja kohvi ning astusin valamu 
juurde, et kohvipotti veega täita — ja seal köögikapil lebas võtmekimp, mille;ma olin 
põrandalt üles tõstnud. Ma võtsin selle veel kord kätte ja silmitsesin võtmeid lähemalt. 
Kaks neist nägid välja nagu tabalukuvõtmed, peale selle oli seal üks auto-võti, üks 
võti, mis näis olevat määratud üüriselfi jaoks, ja kaks teadmata otstarbega võtit. Ma 
kõlgutasin võtmeid mõtlikult käes ning imestasin autovõtme ja arvatava seifivõtme 
üle. Stiffyl ei olnud autot ja üsna kindel võis olla ka selles, et tal ei olnud midagi, 
mille hoidmiseks ta oleks vajanud üüriseifi. 

«Aeg on juba lähedal» ja «nad tahavad pommi visata» — need olid Stiffy sõnad. 
Doktorile olin öelnud, et Stiffy ajab segast juttu, kuid nüüd tagantjärele meelde 
tuletades ei. olnud ma selles enam nii kindel. Stiffy pigistas need sõnad enesest suuri 
vaevu ähkides välja. Need olid teadlikud sõnad, mille ütlemisega tal oli raskusi. Need 
olid sõnad, mida ta tahtis öelda ja mille ütlemiseks ta vaeva nägi. Need ei olnud 
kergesti voolavad sõnad, mida sonides suust välja aetakse. Aga nendest ei piisanud. 
Stiffyl ei jätkunud jõudu ega aega. Vähestel sõnadel, mida tal õnnestus öelda, ei olnud 
kuigi palju mõtet. 

Oli üks koht, kust ma võib-ofia oleksin võinud Stiffy sõnadele täienduseks 
mõnigat lisainformatsiooni saada, kuid sinnamineku mõte ei meeldinud mulle. Stiffy 
Grant 

oli palju aastaid mu sõber olnud, juba tollest päevast peale, mil ta oli koos 
kümneaastase poisikesega kalale läinud ning terve õhtupooliku imepäraseid lugusid 
jutust tades selle poisikese kõrval jõekaldal istunud. Nagu ma nüüd köögis seistes 
meenutasin, saime tookord ka mõned kalad, kuid kaladel ei olnud mingil tähtsust. Nii- 
hästi tollal kui ka veel praegugi oli tähtis see, et täiskasvanud mees oskas 
kümneaastast poissi kohelda nagu enesega võrdset inimolendil. Tol päeval, noil 
vähestel pärastlõunatundidel kasvasin ma tublisti. Seal jõekaldal istudes olin ma 
niisama suur kui tema ja see oli esimene kord, mil minuga oli juhtunud midagi 
niisugust. 

Nüüd oli midagi, mida ma pidin tegema, ja seda teha oli ebameeldiv, kuigi ma 
ütlesin enesele, et Stiffy võibolla ei pane seda pahaks. Ta püüdis mulle midagi öelda, 
kuid tal ei õnnestunud seda leha, sest selleks ei jätkunud jõudu. Kindlasti saab ta aru, 
et kui ma neid võimeid kasutan tema onni pääsemiseks, siis ei tee ma seda paha- 


tahtlikkusest ega tühisest uudishimust, vaid soovist omandada neid teadmisi, mida ta 
minuga jagada püüdis. 

Mille keegi ei olnud kunagi Stiffy onnis käinud. Ta oli selle aastale jooksul 
ehitanud linna serva, Jack Dick-soni karjamaa nurgas oleva soo äärde, ja ta oli selle 
ehitamiseks kasutanud maast korjatud puunollc, lamedaks laotud plekk-karpe ning 
igasugust kila-kola, mis talle kätte oli säilunud. Algul ei olnud see palju rohkem-kui 
ainult luule ja vihma eest kaitset andev varjualunc. Tükk-lükilt ja aasta-aastall aga 
jätkas Stiffy tööd. kuni sai valmis ehitis, mis oli küll imeliku, veidrail nurgelise 
kujuga, kuid oli siiski leina kodu. 

Ma jõudsin otsusele, viskasin selle kinnituseks võtmed õhku, püüdsin kinni ja 
pistsin taskusse. Siis väljusin majast ja istusin autosse. 

Otse soo piima kohal hõljus õhuke tontlikult valge udukiht; see ulatus pisikese 
künkani, millel seisis Stiffy; onn. Teisel pool seda valget vööndil lumeiidas puudega- 
kaetud soosaare varjutaoline kogu. 

Ma peatasin auto ja väljusin sellest ning otsekohe tungis mu sõõrmetesse soo 
vänge hõng, vanade ja läpastanud asjade, mädanevale taimede ja ookrikarva 
vee 

lõhn. See ei olnud eriti vastik, kuid selles oli midagi judinaid tekitavalt räpast. 
Võib-olla, ütlesin enesele, harjub inimene sellega ära. Stiffy on seda tundnud nii kaua, 
et rohkem kui tõenäoliselt ei pane ta seda tähelegi. 

Ma vaatasin tagasi linna poole, kus puude luupainajalike tumedate kogude vahel 
aeg-ajalt vilgatas üksik õõtsuv tänavalatcrn. Ma olin kindel, et keegi ei olnud näinud 
mind siia tulemas. Enne autoteelt ärapöördumist olin kustutanud tuled ja Stiffy onni 
juurde viival lookleval vankriteel pikkamööda edasi roomates olin kasutanud ainult 
haiglaselt kahvatu kuuvalguse abi. 

Nagu varas öösel, mõtlesin. Ja just seda ma muidugi olin — kui välja arvata, et 
mul ei olnud kavatsust midagi varastada. 

Mööda jalgrada jõudsin veidra, mitmesugustest leitud lauajuppidest 
kokkuklopsitud ukseni, mille ees oli raske tabalukuga metallkramp. Ma proovisin ühte 
võtit, see sobis ja lukk klõpsatas lahti. Siis tõukasin ust ja see avanes kriiksudes. 

Ma tõmbasin taskust elektrilambi, mille olin autost kaasa võinud, ja vajutasin 
pöidlaga selle lülitile. Valgusvihk sööstis ukseavast sisse. Näha olid laud ja kolm 
tooli, ühe seina ääres ahi ja teise ääres voodi. 

Ruum oli puhas. Laudpõrandat katsid hoolikalt kokkulapitud linoleumitükid.' 
Linoleum oli nii põhjalikult küüritud, et lausa läikis. Seinad olid krohvitud ja korrali- 
kult kaetud tapeeditükkidega, kusjuures täielikult ja küüniliselt oli loobutud 
igasugusest värvuste kooskõlast. 

Ma astusin mõned sammud ruumi sisemuse poole ja liigutasin valgusvihku 
pikkamööda edasi-tagasi. Algul olid mulle silma' torganud ainult suured asjad — ahi, 
laud ja toolid, voodi —, nüüd hakkasin nägema ka muid, väiksemaid asju. 

Ja üks neid väiksemaid asju, mida oleksin otsekohe pidanud märkama, kuid ei 
oinuet märganud, oli laual asetsev telefoniaparaat. 

Ma suunasin sellele valguse ja kulutasin pikki sekundeid, et teha lõplikult 
kindlaks seda, mida olin algusest peale teadnud, sesl juba. esimesel pilgul oli ilmne, et 
telefoniaparaadil ei olnud ketast ega ühendusjuhet. Ja kui tal juhe oleks olnudki, siis ei 


oleks sellest olnud mingit kasu, sest selle sooäärse onnini ei olnud kunagi veetud 
telefoniliini. 

Kolm niisugust aparaati, mõtlesin, kolm aparaati, mille 

olemasolust ma tean. Ühe olin leidnud oma kontorist, teine oli Gerald Sherwoodi 
tööloas ja kolmandat nägin nüüd siin, linna suurima logardi ja joomari onnis. 

Olgugi ettegelikult, ütlesin enesele, ei olnud Stiffy Grant hoopiski 
niisugune logard, nagu temast, linnas arvati, Ta ei olnud see räpane joomar, 
kelleks enamik inimesi teda pidas. Tema onni põrand oli küüritud, seinad olid 
tapeediga kaetud ja kõik oli puhas. 

Mina ja Gerald Sherwood ja Stiffy Grant — mis side võis meid ühendada? Ja kui 
palju neid kettata telefoni-aparaate võis Millville'is veel leiduda; kui palju oli veel 
inimesi, keda ühendas see tundmatu side? 

Ma nihutasin valguskoonust ja see libises üle mustrilise vaibaga voodi, mis ei 
olnud segamini, vaid väga korralikult üles tehtud. Voodilt kandus valgus teisele 
lauale, mis seisis voodi kõrval. Selle laua alt paistis kaks pappkasti. Üks neist oli 
lihtne, ilma igasuguste kirjadeta, teisele — viskikastile — oli suurte tähtedega trüki- 
tud suurepärase viskimargi-nimetus. 

Ma läksin laua juurde ja tõmbasin viskikasti selle alt välja. Kastis oli midagi, mida 
ma siin maailmas oleksin kõige vähem osanud oodata. Kast ei olnud täis isiklikke asju 
ega vana koli, vaid viskipudeleid. 

Uskumatult tõstsin üksteise järel välja mitu pudelit, mis kõik olid veel avamata, 
panin siis pudelid kasti tagasi ja laskusin ettevaatlikult kükakile. Ma tundsin, kuidas 
sügavalt minu sisemusest kippus esile naer, aga tegelikult ei olnud siin midagi, mille 
üle naerda. 

Alles samal õhtupoolikul oli Stiffy minult küsinud dollari, sest nagu ta ütles, ei 
olnud ta päev läbi midagi rüübata saanud. Ja kogu aeg oli tal laua all olnud see 
viskikast. 

Kas kogu see logardi ja joomari väline ilming oli üksnes maskeering? Räpased 
katkenud sõrmeküüned; kortsunud ja kulunud rõivad; raseerimata nägu ja pesemata 
kael; napsiraha kerjamine; leiva teenimine väikeste näruste juhutöödega — kas kõik 
see oli teesklus? 

Ja kui see tõepoolest oli maskeraad, siis mis eesmärk võis sellel olla? 

Ma tõukasin viskikasti laua alla tagasi ja tõmbasin välja teise kasti. Selles ei 
olnud viski ega vana koli. Selles olid telefoniaparaadid. 

Kasti juures kükitades põrnitsesin selle sisu ja nüüd oli mulle kristallselge, 
kuidas sattus telefoniaparaat 

62 

minu kirjutuslauale. Stiffy pani selle sinna ja jäi siis hoone seina vastu nõjatudes 
mind ootama. Võimalik, et kontorist väljudes nägi ta mind mööda tänavat tulemas ja 
tegi seda, mis andis ainsa näiliselt täiesti loomuliku seletuse tema sealviibimisele. Aga 
niisama hästi võis tegemist olla ka lihtsalt tembutamisega. Ja kogu aeg naeris ta 
sisimas minu üle. 

Aga ei, see ei saa õige olla, ütlesin enesele. Stiffy ei oleks mingil juhul minu üle 
naernud. Me olime vanad ja truud sõbrad ning Stiffy ei oleks kindlasti mitte minu üle 
naernud, ta ei oleks mingil juhul mind ninapidi vedanud. See oli tõsine asi, liiga 
tõsine naermiseks. 


Kui Stiffy telefoniaparaadi minu lauale pani, kas.oli tema siis ka see, kes tuli 
tagasi ja aparaadi uuesti ära viis? Kas tuli ta just selleks minu juurde, et seletada, miks 
aparaat kadunud oli? 

Kui ma selle üle järele mõtlesin, ei tundunud see kuigi tõenäoline olevat. 

Aga kui aparaadi äraviija ei olnud Stiffy, siis oli asjasse segatud veel keegi. 

Kastist ei olnud aparaate vaja välja tõsta, sest ma teadsin täpselt, missugused nad 
on. Ma tõstsin nad siiski välja ja nägin, et ei olnud eksinud. Aparaatidel puudusid 
kettad ja ühendusjuhtmed. 

Ma ajasin enese sirgu, seisin silmapilgu kõheldes ja laual olevat aparaati 
põrnitsedes, jõudsin siis otsusele, astusin laua juurde ja tõstsin toru hargilt. 

«Halloo,» ütles asjalik hääl. «Mida te ette kannate?» 

«Siin ei räägi Stiffy,» ütlesin mina. «Stiffy on haiglas. Ta jäi haigeks.» 

Pärast hetkelist kõhklust lausus hääl: «Ah jah, mister Bradshaw Carter, eks ole? 
Kena teist, et helistasite.» 

«Ma leidsin telefoniaparaadid,» ütlesin. «Siit, Stiffy onnist. Ja minu kontorist on 
aparaat kuhugi kadunud. Ja ma käisin Gerald Sherwoodi juures. Ma arvan, sõber, et 
teil on aeg seletust anda.» 

«Muidugi,» ütles hääl. «Loodetavasti otsustasite, et hakkate meid esindama.» 

«Pidage,» ütlesin mina, «oodake üks minut. Mitte enne, kui lean, milles on asi: 
Mitte enne, kui olen saanud järele mõelda.» 

«Teate mis,» lausus hääl, «mõtelge järele ja helistage siis uuesti. Mida te Stiffy 
kohta ütlesite: kuhu ta jäi?» 

«Viidi haiglasse. Ta jäi haigeks.» 

«Aga ta oleks pidanud meile helistama,» ütles hääl hämmastunult. «Me oleksime 
ta terveks teinud. Ta teadis ju küll...» 

«Võib-olla ta ei jõudnud. Mä leidsin ta...» » 

«Kuhu te ütlesite ta oleval viidud?» 

«Elmore'i. Haiglasse, mis asub...» 

«Elmore. Jah, muidugi. Me teame, kus on Eimore,». 

«Ja võib-olla ka seda, kus on Greenbriar.» Ma ei olnud kavatsenud seda öelda; ma 
ei olnud sellest üldse mõelnudki. See lihtsalt turgatas mulle pähe, kui mu alateadvus 
äkki seostas siinsed sündmused nende uurimistöödega, millest AIf mulle rääkinud oli. 

«Greenbriar? Oh jah, kahtlemata. See on Mississippi osariigis. Millville'iga väga 
sarnane linn. Nii et te siis teatate meile? Kui olete otsusele jõudnud, siis teatate 
meile?» 

«Jah, teatan,» andsin lubaduse. 

«Tänan teid väga, söör. Jääme ootama teie ühinemist meiega.» 

Ja siis saabus vaikus. 

Greenbriar, mõtlesin. Mitte ainult Millville. Võib-olla kogu maailm. Mis pagan 
võiks küll lahti olla? 

Ma räägin sellest Altiga. Lähen koju ja helistan talle otsekohe. Või sõidan iema 
juurde. Tõenäoliselt ta juba magab, aga ma äratan ta üles. Ma võtan pudeli kaasa ja 
me teeme paar napsi. 

Ma tõstsin laualt telefoniaparaadi, haarasin selle kaenlasse ja väljusin. Enese järel 
ukse sulgenud,.vajutasin tabaluku kinni ja läksin auto juurde. Seal avasin tagaukse, 
panin aparaadi auto põrandale ja katsin ta vyhmamantliga, mis oli kokkupandult istmel 
lebanud. See oli rumal, aga. ma tundsin ennast veidi paremini, kui aparaat oli 
peidetud. 


Ma istusin rooli taha ja jäin hetkeks mõttesse. Ma ütlesin enesele, et võib-olla on 
parem, kui ma liialt ei kiirusta. Alfi näen ma homme ja meil on küllalt aega rääkida, 
vajaduse korral terve nädal. Ja niimoodi jõuan ma olukorra üle veidi järele mõelda. 

Aeg oli hiline, mul oli tarvis laagrivarustus ja kalapüügiriistad autosse pakkida 
ning veidi ka magada. 

Ole mõistlik, ütlesin enesele. Ara rutta. Püüa asjad selgeks mõelda. 

See oli hea nõu. Hea kellegi teise jaoks. Mõnel muul ajal ja mingitel muudel 
asjaoludel oleks see võinud olla 

hea ka minu enese jaoks. Nüüd aga ei oleks ma pidanud seda järgima. Ma oleksin 
pidanud sõitma «Johnny Motelli» ja Alfi uksele kloppima. Võib-olla oleksid asjad siis 
teisiti läinud. Aga selles ei saa kindel olla. Mitte kunagi ei saa mitte milleski kindel 
olla. 

Igatahes sõitsin koju, pakkisin laagrivarustuse ja kalapüügiriistad autosse ning 
magasin paar tundi (praegu mõtlen imestusega, kuidas mul üldse tuli uni);-vara-" 
hommikul ajas äratuskell mu voodist välja. 

Ja enne kui. ma sain Alfi peale võtta, põrkasin vastu 

tõket. 

«Tere,» ütles alasti hernehirmutis reipalt õnneliku hääletooniga. Ta loendas oma 
sõrmi ja tema suust voolas sülge. 

Siin ei saanud olla mingit eksitust. See konnasuuga ja ähmaste silmadega tüüne 
nürimeelne nägu oli läbi aastate selgesti mu silme ees seisnud. Ajast, mil ma olin 
viimati selle näo omanikku näinud, ajast, mil üldse keegi oli teda näinud, oli möödas 
kümne aastat, kuid näis, et ta oli vahepeal ainult üsna vähe vananenud. Ta juuksed 
olid pikad ja rippusid seljal, kuid habet tal ei olnud. Juuksed kasvasid tal üldse 
lopsakalt, kuid habet ei olnud tal kunagi tärganud. Kui kübaralott välja arvata, oli ta 
täiesti alasti. Ja ta oli ikka seesama vana Tupper. Ta ei olnud põrmugi muutunud. Ma 
oleksin ta igal pool ära tundnud. 

Ta lõpetas sõrmede loendamise ja imes sülje suhutagasi. Siis tõstis ta käe, 
võttis peast kübara ja sirutas selle minu poole, et ma seda paremini näeksin.. «lse 
tegin,» ütles ta suure uhkusega;. 

«Väga ilus,» kiitsin mina. 

Tupper oleks võinud oodata, ütlesin enesele. Ükskõik kust ta ka välja ilmus, igal 
juhul oleks ta võinud veidi oodata. Millville'il oli parajasti liiga palju tegemist, et 
hakata iändama kellegi Tupper Tyleri. taolisega. 

«Su isa,» ütles Tupper. «Kus su isa on, Brad? Mul on talle midagi öelda.» 

Ja see hääl, mõtlesin. Kuidas ma ometi seda ära ei tundnud? Ja kuidas ma võisin 
unustada, et Tupper oli osav imitaator? Ta võis järele teha iga lindu, keda tah- 

tis, ta võis järele leha koera või kassi, ja lapsed kogunesid tihtipeale tema ümber, 
kui ta nende lõbuks kujutas koera ja kassi kisklust või kahe naabri omavahelist 
riidu. 

«Su isa!» nõudis Tupper. 

«Lähme parem sisse,» ütlesin talle. «Ma otsin mõned riided ja sa pistad need 
selga. Sa ei saa niimoodi alasti ringi joosta.» 

Tupper noogutas ebamääraselt. «Lilled,» ütles ta. «Suur hulk ilusaid lilli.» 


Ta sirutas käed laiali, et mulle näidata lillede hulka. «Aakrite viisi,» ütles tä. «Neil 
ei ole lõppu. Neid on lõpmata hulk. Kõik nad on purpurpunased. Ja nad on nii ilusad 
ja lõhnavad nii magusasti ja nad on minu vastu nii head.» 

Ta lõug oli rääkimisest niiskeks muutunud ja ta pühkis seda käpataolise käega. 
Käe kuivatas ta vastu reit. 

Ma haarasin tal küünarnukist kinni, pöörasin ta ringi ja hakkasin teda maja poole 
talutama. 

«Aga su isa,» protesteeris ta. «Ma tahan su isale lilledest rääkida.» 

«Hiljem,» ütlesin mina. 

Ma tirisin ta verandale, tõukasin uksest sisse ja järgnesin talle. See tõi mulle 
mõningat kergendust. Millville'i tänavate jaoks ei olnud Tupper hoopiski mitte sünnis 
vaatepilt. Ja ma ise olin mõneks ajaks peaaegu kannatuse piirini viidud. Alles eelmisel 
õhtul oli vana Stiffy Grant mu köögi põrandal lamanud ja nüüd oli kusagilt välja 
ilmunud Tupper, kellel ei olnud ühtegi hilpu seljas. Alul ei olnud veidrike vastu 
midagi ja meie väikeses linnas leidus neid hulganisti, aga lõpuks tuli aeg, kus nendest 
hakkas kõrini saama. 

Ma hoidsin Tupperil ikka veel kõvasti küünarnukist kinni ja talutasin ta 
magamistuppa. 

«Seisa siin paigal,» ütlesin talle. 

Ta jäi liikumatult seisma” ja oma tühja pilguga tuba põrnitsema. 

Ma leidsin kapist särgi ja paari pükse. Siis võtsin välja paari kingi, kuid heitnud 
pilgu Tupperi jalgadele, panin kingad uuesti tagasi. Oli ilmne, et need olid liiga 
väikesed. Tupperi jalad olid laiad ja lamedad. Tõenäoliselt oli ta aastaid paljajalu 
käinud. 

Ma sirutasin püksid ja särgi Tupperi poole. 

«Tõmba need riided selga,» ütlesin. «Ja kui need sul seljas on, jää siia. Ära ennast 
sellest toast liiguta.» 

Tupper ei vastanud ega võtnud ka riideid vastu. Ta oli jälle hakanud sõrmi 
loendama. 

Ja alles nüüd oli mul esmakordselt aega imestada selle üle, kus Tupper oli olnud. 
Kuidas sai inimene jäljetult nagu tühja õhku haihtuda, kümme aastat kadunud olla ja 
siis sealtsamast tühjast õhust jälle-välja ilmuda? 

Kui Tupper kaduma läks, käisin ma parajasti esimest aastat keskkoolis, ja mul oli 
see ülihästi meeles, sest nädal aega olid kõik poisid koolist vabad, et osa võtta Tupperi 
otsimisest. Me kammisime miilide ulatuses läbi kõik põllud ja metsad, kõndides 
pikkamööda rivis üksteisest käeulatuse kaugusel, ja lõpuks ei otsinud me enam 
niivõrd Tupperit ennast kui tema laipa. Osariigi politsei traalis jõge ja mitut 
ümberkaudset tiiki. Seriff Ja salk linnaelanikke uurisid pikkade ritvadega sonkides 
hoolikalt läbi Stiffy onni taga oleva soo. Nad leidsid loendamatuid puunotte, paar 
pesukatelt, mis keegi oli ära visanud, ja soo kaugemast servast ammu surnud koera. 
Tupperit aga ei leidnud keegi. 

«Kuule,» ütlesin Tupperile, «võta need riided ja pane selga.» 

Tupper lõpetas sõrmede loendamise ja pühkis viisakalt lõuga. 

«Ma pean tagasi minema,» ütles ta. «Lilled ei saa väga kaua oodata.» 

Ta sirutas käe ja võttis mult riided vastu. 

«Teised lagunesid ära,» ütles ta. «Nad lihtsalt pudenesid mul seljast maha.» 

«Alles pool tundi tagasi nägin su ema,» ütlesin mina. «Ta otsis sind taga.» 


Seda oli riskantne öelda, sest Tupperi-taolise tegelasega tuli ümber käia 
siidkinnastes. Aga ma riskisin sihilikult ja ütlesin seda, sest arvasin, et see ehk põrutab 
talle natuke mõistust pähe. 

«Oh,» ütles Tupper muretult, «ta otsib mind ilmast lima taga. Tema arvates ei ole 
ma küllalt suur, et ise enese eest muretseda.» 

Just nagu ei oleks ta üldse ära olnud. Just nagu ei oleks kümme aastat mööda 
läinud. Just nagu oleks ta kõigest tund aega tagasi oma ema majast välja astunud; Just 
nagu ei oleks ajal tema jaoks mingit tähendust olnud — ja võib-olla tõesti ei olnudki. 

«Pane riided selga,» ütlesin talle. «Ma tulen kohe tagasi.» 

Ma läksin elutuppa, võtsin telefonitoru ja valisin doktor Fabiani numbri. Mulle 
piiksus vastu liini kinnioleku signaal. 

Ma panin toru hargile tagasi ja püüdsin mõelda, kellele võiks veel helistada. Ma 
oleksin võinud helistada Hiram Martinile. Võib-olla just temale olekski tulnud 
helistada. Kuid ma kõhklesin. Doktor oli selle asja jaoks õige mees; ta oskas 
inimestega ümber käia. Hiram ei osanud muud kui kätega asju ajada. 

Ma valisin uuesti doktori numbri, kuid liin oli ikka veel kinni. 

Toru hargile visanud, ruttasin tagasi magamistuppa. Tupperit ei tohtinud liiga 
kauaks üksi jätta. Jumal teab, mida ta võis ettevõtta. 

Aga juba olin ma liiga kaua aega viitnud. Ma ei oleks üldse pidanud Tupperi 
juurest lahkuma. 

Magamistuba oli tühi. Aken oli lahti, putukavõrk akna eest ära ja Tupper kadunud. 

Ma tormasin läbi toa ja nõjatusin aknast välja, kuid Tupperist ei olnud mingit 
märki. 

Sõge paanika just nagu andis mulle hoobi silmade vahele. Ma ei tea, miks see nii 
oli. Tupperi põgenemine magamistoast ei olnud tol momendil kindlasti mitte nii 
hirmus tähtis. Mulle aga näis, et see on tähtis, ja ma olin veendunud — kuigi ma ei 
teadnud, miks —,, et pean ta kätte saama ja tagasi tooma ega tohi teda enam silmist 
lasta. 

Pikemalt mõtlemata taandusin aknast eemale, võtsin hoogu ja sööstsin läbi akna 
välja. Ma maandusin ühele õlale, veeresin ringi ja hüppasin jalule. 

Tupperit ei olnud näha, kuid nüüd nägin ma seda, kuhu ta oli läinud. Tema 
kasteniisked jäljed viisid üle muru ja ümber maja vana kasvuhoone poole. Ta oli kah- 
Janud purpurpunasles lilledes, mis katsid vana mahajäetud maa-ala, kus mu isa oli 
kunagi hoolitsenud ridadena kasvavale lillede ja teiste taimede eest ning kus hiljem 
olin seda' teinud ka ma ise. Tupper oli kahlates ligikaudu kahekümne jala kaugusele 
lillede massi tunginud. Tema rada oli selgesti näha, sest mahapainutatud taimed ei 
olnud veel jõudnud ennasl sirgu ajada ja kohtades, kus kaste oli nendelt maha 
raputatud, oli nende värvus tumedam. 

Rada jätkus kakskümmend jalga ja katkes siis. Mõlemal küljel ja ka eespool seisid 
purpursed lilled sirgelt, hõbetatuna pisitillukestest kastepiiskadest. 

Ühtki teist rada ei olnud. Tupper ei olnud sama rada mööda tagasi tulnud ja siis 
teist teed läinud. Oli üksainus rada, mis suundus purpurpunaste lillede keskele ja 
lõppes seal. Just nagu oleks inimene tiivad saanud ja ära lennanud või otsejoones maa 
sisse vajunud. 

Aga ükskõik kus ta ka oli, mõtlesin, ükskõik mis trikke ta ka tegi, linnast välja ta 
ikkagi ei pääsenud. Linna piiras mingisugune tõke, mis ümbritses seda igast küljest: 


Äkki täitis kogu universumi mingi hirmus ulguv, kriiskav, kaikuv ja iseenda vastu 
põrkav hell. See tull nii järsku, et pani mind võpatama ja tarduma. Heli näis täitvat 
maailma ja katvat taevast ning ta ei lakanud, vaid jätkus üha. 

Peaaegu otsekohe taipasin, mis see oli, kuid mu keha jäi veel pikkadeks 
sekunditeks pingule ja mu vaimu tarretas nimetu hirm. Liiga lühikese ajaga oli liijga 
palju juhtunud ja see metalne hälin oli nagu päästik, mis surus kõik selle kokku ja tegi 
maailma peaaegu talumatuks. 

Pikkamööda lõdvestusin ja hakkasin maja poote minema. 

Raekoja sireen aga ulgus ikka veel täiest kõrist nagu pöörane. 

Kui ma maja juurde jõudsin, jooksid mööda tänavat inimesed. See oli 
metsikupilguline, meeletu jooks, milles oli tunda paanikat, ja kõik jooksjad suundusid 
kriiskava helipöörise poole, just nagu oleks sireeni huilgamine olnud mingi 
nüüdisaegse Hamelni rotipüüdja koletu pillihääl ja nagu oleksid nemad olnud rotid, 
kes karisid teistest maha jääda. 

Kepiga harjumatult ägedasti vastuj tänavakatet foksides komberdas papi Andrews, 
kellele tuul pikka kaheharulist lõuahabet näkku puhus. Jonesi-vanaema oli oma suure 
paeltega kübara pähe tõmmanud, kuid unustanud paelad lõua all kinni siduda ning 
need lehvisid ja lipendasid ta õlgade kohal, kui ta range otsustavusega edasi 

rühkis. Ta oli ainus naine kogu Millville'is (võib-olla kogu maailmas), kellel veel 
oli niisugune paeltega kübar, ja ta kandis seda õela uhkustundega, just nagu oleks juba 
üksnes asjaolu, et tal see kübar peas oli, andnud kuidagiviisi tunnistust tema 
vooruslikkusest. Ja Jonesi vanaema järel tuli pastor Siias Middleton, kelle näoilme 
väljendas pedantset vastumeelsust, kuid kes sellest hoolimata ikkagi tuli. Kolinal 
möödus vana autologu, hull Johnsoni-poiss küürutõmbunult rooli taga, sees kamp 
tema huligaanidest sõpru, alati rõõmsad igasuguse segaduse üle ja valmis sellele 
omalt poolt kaasa aitama. Ja tuli veel hulk teisi, sealhulgas kari lapsi ja koeri. 

Ma avasin värava ja astusin tänavale, kuid ei jooksnud nagu kõik teised, sest ma 
teadsin, mis lahti on, ja mind rõhus suur hulk asju, millest keegi teine veel midagi ei 
teadnud. Eriti Tupper Tyler ja see, mis Tupperil võis nende sündmustega tegemist 
olla. Sest ükskõik kui pööraselt see ka kõlas, ikkagi oli mul ebamäärane tunne, et siin 
oli kuidagiviisi mängus Tupperi käsi ja et Tupper oli mingisuguse pudru kokku 
keetnud. 

Ma püüdsin mõelda, kuid asjad, millest tahtsin mõelda, olid nii suured, et ei 
mahtunud mulle pähe, ja neil puudusid igasugused mõttelised pidemed, millest mu aju 
oleks saanud kinni haarata. Seepärast ei kuulnud ma autot, kui see mu kõrvale libises. 
Esimene asi, mida ma tähele panin, oli avaneva ukse klõpsatus. 

Ma pöördusin ja nägin Nancy Sherwoodi. 

«Tule sisse, Brad,» karjus Nancy, et ennast sireeni ulgumises kuuldavaks 
teha. 

Ma hüppasin autosse ja sulgesin ukse ning auto hakkas mööda tänavat edasi 
veerema. See oli suur ja võimas masin. Selle katus oli alla lastud ja katuseta autos 
sõitmine tekitas naljaka tunde. 

Sireen jäi vait. Hetk tagasi oli maailma lõhkemiseni täitnud selle pealetükkiv 
ulgumine, siis ulgumine lakkas ja silmapilgu vältel kostis vaibuva sireeni nõrk kiu- 
natus. Seejärel saabus vaikus ning selles raskes ja massiivses vaikuses jäi veel ajju 


püsima väike ulgumise laik, just nagu ei oleks ulgumine lakanud, vaid ainult eemale 
nihkunud. 

Selles külmas .vaikuses tundsin ennast nagu alasti ja mul oli absurdne tunne, et 
tolles helis oli peitunud siht ja eesmärk, ja et rtüud. kus ulgumist enam ei olnud, 
puudus ka siht ja eesmärk. 

«Kena auto on sul,» ütlesin, teadmata, mida öelda, kuid teades, et midagi oleks 
vaja öelda. 

«Isa kinkis mulle selle viimaseks sünnipäevaks,» ütles Nancy. 

See auto sõitis nii, et mootorit ei olnud üldse kuulda. Ainus, mis kostis, oli 
pöörlevate rataste nõrk sahin teekattel. 

«Brad, mis siin toimub?» küsis Nancy. «Keegi rääkis mulle, et su auto on kraavis 
ja sinust enesest ei ole mingit märki. Mis seos on sinu. autol selle sireeniga? Ja all teel 
oli suur hulk autosid..» 

Ma ütlesin talle: «Linna ümber oh mingisugune müür.» 

«Kes oleks sinna võinud müüri ehitada?» 

«See ei ole harilik müür. See müür on nähtamatu.» 

Me olime jõudnud peatänava lähedusse ja siin oli rahvast rohkem. Inimesed 
liikusid kõnniteedel, inimesed liikusid murul ja inimesed liikusid sõiduteel. Nancy 
aeglustas sõitu, kuni auto veel ainult roomas edasi. 

«Sa ütlesid, et linna ümber on müür.» 

«Jah, on küll. Tühi auto pääseb sellest läbi, aga inimese peab see kinni. Mul on 
tunne, et see peab kinni kõik elusolendid. See on niisugune müür, mis võiks leiduda 
muinasjutumaal.» 

«Brad,» ütles Nancy, «sa tead, et muinasjutumaad ei ole olemas.» 

«Tund aega tagasi teadsin,» ütlesin mina. «Nüüd enam ei tea.» 

Me jõudsime peatänavale. Raekoja ees seisis suur rahvahulk ja inimesi tuli üha 
juurde. George Walker, lihunik «Punase öökulli» poest, jooksis mööda tänavat, valge 
põlle alumine serv vöö vahele pistetud ja valge müts viltu peas. Norma Shepard, 
patsientide vastuvõtja doktor Fabiani ootetoas, oli roninud kõnniteele pandud kastile, 
et näha, mis toimub, ning raekoja vastas oleva auto-tecni.ndusjaama omanik Butch 
Ormsby seisis kõnnitee serval ja pühkis kaltsuga vahetpidamatult oma õliseid käsi, 
just nagu oleks ta teadnud, et ei saa neid iialgi puhtaks, kuid oleks sunnitud olnud 
seda ikkagi proovima. 

Nancy pööras oma auto teenindusjaama sissesõiduteele ja seiskas mootori. 

Keegi niees tuli üle betoonplalvormi ja jäi auto kõrvale 

seisma. Ta kummardus alla ja nõjatas ristatud käsivarred autoukse 
ülaservale. «Kuidas läheb, sõber?» küsis ta. 

Hetke vältel vaatasin talle otsa, ilma et mulle oleks meenunud, kesta on; siis tuli 
see mulle äkki meelde. Ilmselt sai ta aru, et ma teda mäletasin. 

«Jajah,» ütles ta, «ma olen seesama mees, kes teie autole selle matsu andis.» 

Ta ajas enese sirgu ja ulatas käe. «Gabriel Thomas on mu nimi,» ütles ta. 
«Hüüdke mind lihtsalt Gabe'iks. Seal all ei jõudnud me nimede nimetamiseni.» 

Ma surusin ta kätt, ütlesin, kes mina olen, ja tutvustasin Nancyt. 

«Mister Thomas,» ütles Nancy, «ma kuulsin sellest avariist. Brad ei taha sellest 
rääkida.» 

«Nojah, miss,» ütles Gabe, «see oli üks imelik lugu. Seal ei olnud midagi, aga kui 
ma selle vastu põrkasin, siis peatas see mind, nagu oleks see olnud kivimüür. Ja isegi 
kui see mind peatas, oli see täiesti läbipaistev.» 


«Kas te oma kompaniile helistasite?» küsisin. 

«Mhmh. Muidugi helistasin. Aga mitte keegi ei usu mind. Nad arvavad, et ma 
olen purjus. Nende arvates olen nii täis, et ei julge sõita ja redutan kusagil. Nad 
arvavad, et mõtlesin selle totra loo enese õigustamiseks ise välja.» 

«Kas nad ütlesid seda, mister Thomas?» 

«Ei, miss,» ütles Gabe, «aga ma tean, mis need asjamehed mõtlevad. Ja mind 
solvab just see, et nad üldse võivad niimoodi mõelda. Ma ei ole napsivend. Ja ma olen 
heas kirjas. Kolm aastat järjest olen sõidu eest isegi auhindu saanud.» 

Ta pöördus minu poole: «Ma ei tea, mida teha. Ma ei pääse siit minema. Mingit 
võimalust ei ole minema pääseda. Tõke on ümber kogu linna.. Ma elan siit viiesaja 
miili kaugusel ja mu naine on täiesti üksi. Meil on kuus last, kõige noorem alles beebi. 
Ma ei tea, mida naine peale hakkab. Ta on muidugi harjunud, et ma sõidus olen. Aga 
ma ei ole kunagi ära kauem kui kolm või neli päeva, nii kaua kui kulub üheks sõiduks. 
Mis saab siis, kui ma ei pääse tagasi kaks-kolm nädalat, võibolla kaks-kolm kuud? 
Mida ta siis peale hakkab? Raha ei tule kusagilt sisse, aga maja osamaksud on vaja 
maksta ja kuus last toita.» 

«Võib-olla ei jää te siia kauaks,» ütlesin, tehes oma parima, et teda veidi lohutada. 
«Võib-olla keegi jagab seda asja ja võtab midagi ette. Võib-olla tõke lihtsalt kaob. Ja 
ma arvan, et isegi kui see ei kao, jätkab kompanii teile palga maksmist. Lõppude 
lõpuks ei ole see teie... » 

Gabe tegi põlglikku, halvakspanevat häält. «Mitte see seltskond,» ütles ta. «Mitte 
see petiste jõuk.» 

«Liiga vara on muretsema hakata,» ütlesin talle. «Me ei tea, mis on juhtunud, ja 
enne kui me teada saame... » 

«Arvatavasti on teil õigus,» ütles Gabe. «Ja ega ma ei ole ainuke. Ma olen 
rääkinud suure hülga Inimestega ja ma ei ole ainuke. Alles natuke aega tagasi rääkisin 
juuksuriäri ees ühe mehega, kelle naine on haiglas seal... mis selle linna nimi on?» 

«Elmore,» ütles Nancy. 

«Jah, see ta oli. Naine on Elmore'i haiglas ja mees on arust ära, sest kardab, et ei 
saa naist vaatama minna. Ta kordas alatasa, et võib-olla saab varsti kõik korda ja ta 
pääseb linnast välja. Näib, et naine on üsna raskesti haige ja mees käib iga päev seal. 
Ta ütleb, et naine ootab teda ja võib-olla ei saa aru, miks ta ei tule. Mehe jutu järgi 
paistab nii, et suure osa ajast ei ole naine üldse täie mõistuse juures. Ja ühe teise mehe 
perekond on Yellowstone'is puhkusel ja ta ootab neid täna tagasi. Ta ütleb,.et nad on 
reisist surmani väsinud ja nüüd.ei pääse nad koju, kuhu jõudmiseks nad on nii palju 
miile läbi sõitnud. Ta ootab neid pärasi lõunat. Ta kavatseb minna maanteele ja 
oodata neid tõkke juures. Nendele sinna vastu minekust ei ole muidugi midagi kasu, 
äga ta ütles, et see on ainuke, mida ta teha saab. Ja on suur hulk inimesi, kes töötavad 
väljaspool linna ega pääse nüüd tööle, ja keegi rääkis mulle ühest siinsest tütarlapsest, 
kelle peigmees on pärit Coon Valley nimelisest kohast — nad pidid homme 
abielluma, aga nüüd muidugi ei saa nad seda teha.» 

«Näib, et te olete tõepoolest rääkinud suure -hülga inimestega,» ütlesin mina. 

«Tasa,» ütles Nancy. 

Teisel pool tänavat seisis linnapea Higgy Morris raekoja trepi ülemisel astmel ja 
vehkis kätega, et inimesed rahuneksid. 

«Kaaskodanikud,» karjus Higgy selle, võltsi poliitiku- 

häälega, mis ajab südame .pahaks. «Kaaskodanikud, palun rahu.» 


Keegi hõikas: «Eks sa rahusta neid, Higgy!» Kostis naerupahvak, aga see oli 
närviline naer. 

«Sõbrad,» ütles Higgy, «meie ees seisavad võib-olla suured raskused. Te olete 
sellest tõenäoliselt juba kuulnud. Ma ei tea, mida te kuulnud olete, sest jutte on palju. 
Ma ise ei tea ka kõike, mis on juhtunud. 

Mul on kahju, et pidin teie kokkukutsumiseks kasutama sireeni, aga see näis 
olevat kõige kiirem viis.» 

«Oh, pagan võtaks,» möirgas keegi. «Tee kähku, Higgy.» 

Seekord naerjaid ei olnud. 

«Nojah, hea küll, ma teen kähku,» ütles Higgy. «Ma ei tea päris õieti, kuidas seda 
öelda, aga me oleme maailmast ära lõigatud. Meie ümber on mingisugune tõke. mis €ei 
lase kedagi sisse ega välja. Ärge küsige minult, mis see on või kuidas see sinna sai. 
Mul ei ole aimugi. Mä ei usu, et praegusel momendil keegi seda teab. Võibolla ei ole 
meil mingit põhjust ärevust tunda. See tõke on võib-olla ainult ajutine ja kaob jälle. 

Mida ma öelda tahan, on see, et me peame säilitama rahu. See lugu puudutab meid 
kõiki ja me peame kõik koos tegutsema, et sellest välja pääseda. Praegusel momendil 
ei ole meil midagi karta. Ära lõigatud oleme ainult selles mõttes, et me ei saa kuhugi 
minna. Ohendus välismaailmaga on meil ikka veel olemas. Meie telefoniaparaadid 
töötavad, samuti gaasitorud ja elektrijuht-rned. Meil on piisavalt toitu kümneks 
päevaks, võib-olla kauemakski. Ja kui toidust peaks nappus tulema, saame seda juurde 
hankida. Toidu või millegi muu, vajalikuga aaditud veoautod võivad tõkke juurde 
sõita, siis võivad juhid väljuda ja autod võidakse läbi tõkke tõmmata või lükata. Tõke 
ei peata elutuid asju.» 

«Üks silmapilk, linnapea,» hõikas keegi. 

«Jah,» ütles linnapea, vaadates ringi, et näha, kes oli julgenud teda segada. 

«Kas teie hõikasite, Len?» küsis ta. «Jah, hõikasin küll,» vastas küsitu. 

Nüüd nägin, et see oli Len Streeter, meie keskkooli looduslooõpetaja. 

«Mida te tahtsite öelda?» küsis Higgy. 

«Ma oletan, et teie viimasele väitele — sellele, et tõkkest 

pääseb läbi ainult elutu aine — andis aluse auto Coon Valley teel.» 

«Nojah, muidugi,» ütles Higgy üleoleva leebusega, «just see andis minu väitele 
aluse. Mida teie sellest asjast teate?» 

«Mitte midagi,» vastas Len Streeter. «Autost enesest mitte midagi. Aga ma 
eeldan, et te kavatsete selle nähtuse uurimisel jääda loogika rangetesse piiridesse.» 

«See on õige,» ütles Higgy vagatsevalt. «Just seda me kavatseme teha.» 

Ja sellest, kuidas ta seda ütles, oli näha, et tal ei olnud aimugi, mida Streeter oma 
sõnadega mõtles või mida ta taotles. 

«Sel juhul,» ütles Streeter, «hoiatan teid võtmast fakte nii, nagu nad esimesel 
pilgul paistavad. Näiteks eeldamast, et kui autos ei olnud ühtegi inimest, siis ei olnud 
seal midagi elusat.» 

«Aga ei olnud ju,» väitis Higgy. «Mees, kes autot juhtis, oli kuhugi ära läinud.» 

«Inimene,» seletas Streeter kannatlikult, «ei ole ainus eluvorm. Me ei saa olla 
kindlad, et autos ei olnud midagi elusat. Tegelikult võime olla üsna veendunud, et 
mõni elusolend seal oli. Tõenäoliselt oli autos üks-kaks kärbest. Kapotil võis istuda 
mõni rohutirts. Absoluutselt kindel on see, et autos eneses, selle ümber ja peal õli 
paljusid eri liiki mikroorganisme. Ja mikroorganism on samasugune eluvorm kui 
inimenegi.» 


Higgy seisis trepil ja oli mõnevõrra segaduses. Ta ei teadnud, kas Streeter tahab 
teda narriks teha või mitte. Tõenäoliselt ei olnud ta kogu õrna elu iooksul midagi 
kuulnud - mikroorganismidest. 

«Teate, Higgy,» ütles hääl, mille tundsin ära kui doktor Fabiani oma, «meie noorel 
sõbral on õigus. Muidugi olid seal mikroorganismid. Mõni meist oleks pidanud 
otsekohe selle peale tulema.» 

«Noh, olgu siis pealegi, kui te niimoodi ütlete, doktor,» nõustus Higgy. «Oletame, 
et Lenil on õigus: Aga kas see muudab midagi?» 

«Praegusel silmapilgul mitte,» ütles doktor. 

«Ainuke asi, mida ma tahtsin märkida,» lausus Streeter, «on see, et küsimus ei saa 
olla ainult elusolendites. Kui me tahame olukorda uurida, siis tuleb meil õigest otsast 
peale hakata. Me ei tohi alustada tervest reast väärarusaamadest.» 

«Mul on ka üks küsimus, linnapea,» ütles keegi teine mees. Ma püüdsin vaadata, 
kes see oli, kuid mul ei õnnestunud teda näha. 

«Küsige aga,» ütles Higgy südamlikult, tundes heameelt, et keegi oli 
valmis seda Streeleri lugu lõpetama. 

«Asi on niimoodi,» ütles mees. «Ma töötan maantee ehitusel linnast lõuna pool, 
aga nüüd ma ei pääse sinna. Võib-olla hoiab ettevõtja minu töökohta päev või paar 
vaba, aga ei ole alust loota, et ta seda väga kaua teeb. Tal on leping, mida ta peab 
täitma — teate küll, tähtaeg, ja iga hilinetud päeva eest tuleb tal trahvi maksta. 
Sellepärast peab tal töömehi olema. Ta ei saa ühtegi töökohta kauem kui päev või 
paar. vaba hoida.» 

«Ma tean kõike seda,» ütles Higgy. 

«Mina ei ole ainuke,» ütles mees. «Suur hulk teisi töötab ka väljaspool linna. Ma 
ei tea, kuidas nendega ön, aga mina pean oma palga kätte saama. Mul ei ole mingit 
sukasäärt, kust raha võtta. Mis meist saab, kui me ei pääse tööle ega saa palka ja kui 
pangas ka raha öf ole?» 

«Selleni ma veel ei jõudnud,» ütles Higgy. «Ma tean täpselt, missugune on teie 
olukord. Ja paljude teiste meeste olukord. Niisuguses väikeses linnas nagu meie oma 
ei leidu kõigi elanike jaoks tööd ja sellepärast töötab suur hulk siinseid inimesi 
väljaspool linna. Ja ma tean, et paljudel teist ei ole kuigi suurt rahatagavara ja palk on 
teile hädavajalik. Loodame, et see asi laheneb küllalt kiiresti ja te saate oma 
töökohtadele tagasi minna, enne kui need ära antakse. 

Aga ma ütlen teile seda. Ma annan teile lubaduse. Kui asi niipea ei lahene, siis ei 
jää keegi teist nälga. Kedagi teist ei aeta sellepärast kodust välja, et ta ei saa maja 
osamakse maksta või ei jõua üüri kokku kraapida. Teiega ei juhtu midagi. Selle tõttu, 
mis on toimunud, jääb suur hulk inimesi tööta, aga teie kõigi eest hoolitsetakse. Ma 
määran komitee, kes astub läbirääkimistesse kaupmeeste ja pangaga, ja me 
organiseerime krediidi, mis aitab teid raskustest üle. Igaüks, kes vajab laenu või 
krediiti, võib olla kindel, et ta seda saab.» 

Higgy heitis pilgu Daniel Wllloughbyle, kes seisis temast aste või paar 
allpool. 

«Eks ole õigus, Dan?» nõudis ta. 

«Jah,» ütles pankur. «Jah. Muidugi on see täiesti õigus. Me teeme kõike, mida 
suudame.» 

Aga talle ei meeldinud see. Oli näha, et see talle ei meeldinud. Tal oli raske öelda, 
et Higgyl on õigus. Ta tahtis, et iga dollari jaoks, mille ta välja annab, oleks olemas 
tagatis, kindel tagatis. 


«Praegu on veel liiga vara, et teada, mis meiega on juhtunud,» ütles Higgy. 
«õhtuks teame sellest, võib-olla juba palju rohkem. Peaasi on säilitada rahu ja mitte 
midagi ennatlikku ette võtta. 

Ma ei saa teeselda, et tean, mis juhtub edasi. Kui see tõke jääb paigale, siis tuleb 
meil mõningaid raskusi. Aga praegusel momendil ei ole olukord kõige hullem. Veel 
umbes tund aega tagasi ei olnud Millville midagi muud kui ainult vaike linnake, mida 
ei tuntud kuigi hästi. Arvatavasti ei olnud eriti palju niisugust, mis oleks võinud meid 
hästi tuntuks teha. Nüüd aga kõneldakse meist kogu maailmas. Meist on juttu 
ajalehtedes, raadios ja televisioonis. Mul oleks hea meel, kui Joe Evans siia üles 
tuleks ja teile sellest räägiks.» 

Ta vaatas ringi ja silmas rahva hulgas Joe'd. 

«Kuulge, inimesed,» ütles ta, «olge head ja tehke ruumi, et Joe siia üles pääseks.» 

Toimetaja ronis mööda astmeid üles ja pöördus näoga rahva poole. 

«Esialgu ei ole mul kuigi palju rääkida,» ütles ta. «Mulle helistati enamikust 
telegraafiagentuuridest ja mitmest ajalehetoimetusest. Nad kõik tahtsid teada, mis siin 
toimub. Ma ütlesin neile, mida sain, aga seda ei olnud palju. Elmore'ist saadab üks 
televisioonijaam siia kaamera. Telefon jäi helisema, kui ma kodust ära tulin, ja võib 
arvata, et helistatakse ka toimetusse. 

Usutavasti võime oodata, et informatsiooniallikad pööravad siinsele olukorrale 
suurt tähelepanu, minu arvates pole kahtlust, et asjasse sekkuvad osariigi valitsus ja 
föderaalvalitsus, ja kui ma õigesti aru saan, on rohkem kui tõenäoline, et 
märkimisväärset huvi hakkab selle vastu tundma ka teadusemaailm.» 

Sõna võttis uuesti teetööline. «Joe, kas te arvate, et need teadusemehed saavad 
sellest asjast sotti?» 

«Ma ei tea,» ütles Joe.' Hiram Martin oli ennast rahvahulgast läbi. surunud ja 
tuli üle tänava. Tal oli sihikindel ilme ja ma pidasin endamisi aru, mis tal võiks mõlles 
olla, 

Keegi küsis parajasti midagi, kuid Hirami nägemine oli mu tähelepanu kõrvale 
juhtinud- ja asja tuum läks minu jaoks kaduma. 

«Brad,» ütles keegi otse mu küünarnuki juures. 

Ma vaatasin sinnapoole. 

Seal seisis Hiram. Ma nägin, et autojuht oli lahkunud. 

«Jah,» ütlesin. «Mis on?» 

«Kui sul aega on,» ütles Hiram, «siis tahaksin sinuga rääkida.» 

«Lase käia,» ütlesin mina. «Mul on aega.» 

Hiram osutas peaga raekoja poole. 

«Hea küll,» ütlesin. 

Ma avasin ukse ja väljusin autost. 

«Ma ootan sind,» ütles Nancy. 

Hiram läks ringi ümber rahvahulga, suundudes raekoja kõrvalukse poole. Mina 
järgnesin tihedalt tema kannul. 

Aga mulle ei meeldinud see asi. 

Hirami ametiruum oli.väike kamber tuletõrjepritsi ja -redelite hoiuruumi kõrval. 
Seal oli vaevu ruumi kahe tooli ja ühe laua jaoks. Laua kohal seinal rippus suur ja 
kirev, alasti naise pildiga kalender. 


Ja laual seisis kettata telefoniaparaat. Hiram osutas sellele. «Mis asi see on?» küsis 
ta. «See on telefoniaparaat,» ütlesin mina. «Mis ajast sa oled nii tähtsaks muutunud, 
et sul on kaks aparaati?» «Vaata veel üks kord,» ütles Hiram. 

«See on ikkagi telefoniaparaat,» laususin mina. 

«Vaata lähemalt,» nõudis Hiram. 

«See aparaat näeb veider välja. Sel ei ole ketast.» 

«Veel midagi?» 

«Ei, vist mitte. Aparaadil lihtsalt ei ole ketast.» 

«Ja ühendusjuhet ka mitte,» ütles Hiram. 

«Seda ma ei pannud tähele.» 

«Imelik küll,» ütles Hiram. 

«Mispärast imelik?» nõudsin mina. «Mida põrgut see kõik tähendab? Sa ei 
kutsunud mind ainult selleks siia, et mulle mingisugust telefoniaparaati näidata.» 

«Imelik sellepärast, et see aparaat oli sinu kontoris,» ütles Hiram. 

«Ei saanud olla. Ed Adler tuli eile ja võttis minu aparaadi maha. Arve 
maksmatajätmise pärast.» 

«Istu, Brad,» ütles Hiram. 

Ma võtsin istet ja Hiram istus minu vastu. Ta näoilme oli veel küllaltki sõbralik, 
kuid ta silmist paistis see iseäralik läige, mida ma seal vanasti olin liigagi sageli 
näinud, kui ta oli mu nurka surunud ja teadis, et oli mu nurka surunud, ning kavatses 
mind sundida enesega kaklema ja seejuures mind vaeseomaks peksta. 

«Sa ei ole seda aparaati kunagi näinud?» küsis tä. 

Ma raputasin pead. «Kui ma eile oma kontorist ära tulin, ei olnud mul mingit 
telefoniaparaati. Ei seda ega ühtegi teist.» 

«See on veider,» ütles Hiram. 

«Minule on see niisama veider kui sinulegi,» vastasin. «Ma ei tea, kuhu sa sihid. 
Sa ehk teeksid katset mulle seda seletada.» 

Ma teadsin, et valetamisega ei jõua ma kuigi kaugele, aga esialgu võitsin sellega 
veidi aega. Ma olin üsna kindel, et otsekohe ei olnud Hiram suuteline mind selle 
telefoniaparaadiga seostama. 

«Hea küll,» ütles Hiram, «ma seletan sulle. Tom Preston oli mees, kes seda nägi. 
Ta oli Edi saatnud sinu telefoni maha võtma, aga hiljem õhtupoolikul sinu kontorist 
mööda minnes juhtus ta aknast sisse vaatama ja nägi sinu laual aparaati. Ta sai selle 
üle kõvasti pahaseks. Sa mõistad küll, miks ta pahaseks sai.» 

«Jah,» ütlesin mina. «Ma tunnen Tomi ja usun, et ta pahaseks sai.» 

«Ta oli Edi saatnud seda aparaati ära tooma ja esimene asi, mis ta mõtles, oli see, 
et võib-olla olid sa Edile augu pähe rääkinud ja ta ei olnud aparaati ära toonud. Või oli 
ta lihtsalt sinu juurde tulemata jätnud. Tom teadis, et te Ediga sõbrad olete.» 

«Arvatavasti oli ta nii pahane, et murdis kontorisse sisse ja viis aparaadi ära.» 

«Ei,» ütles Hiram, «sisse ta ei murdnud. Ta läks panka ja rääkis Daniel 
Willoughbyga. Daniel andis talle võtme.» 

«Võtmata arvesse seda,» ütlesin, «et kontor oli minule üüritud.» 

«Aga sul oli tervelt kolm kuud üür maksmata. Kui 

sa minult küsid, siis minu arvates oli Daniclil õigus seda teha.» 

«Minu arusaamise järgi,» vastasin, «murdsid Tom ja Daniel minu kontorisse 
sisse ja panid seal toime röövimise,» 


«Ma ju rääkisin sulle. Nad ei murdnud midagi. Ja Daniel ei olnud selles asjas 
üldse osaline. Välja arvatud see, et ta andis Tomile tagavaravõtme. Tom läks üksi 
sinna tagasi. Pealegi ütled sa, et sa ei ole seda aparaati kunagi näinud ja sul pole seda 
kunagi olnud.» 

«See ei puutu asjasse, ükskõik mis minu kontoris ka oli, Tomil ei olnud mingit 
õigust seda ära tuua. Sõltumatult sellest, kas see oli minu oma või mitte. Kust mina 
tean, et ta veel midagi muud kaasa ei võtnud?» 

«Sa tead pagana hästi, et ta seda ei teinud,» ütles Hiram. «Sa ütlesid, et tahad 
kuulda, kuidas see asi oli.» 

«Lase siis käia ja räägi mulle.» 

«Nojah, Tom sai võtme ja läks sinu kontorisse ja sai otsekohe aru, et see oli 
teistmoodi aparaat. Sel ei olnud ketast ega ühendusjuhet. Siis ta pöördus ümber ja 
hakkas välja tulema, aga enne kui ta ukseni jõudis, helises telefon.» 

«Mis asi helises?» 

«Telefon.» 

«Aga ühendusjuhet ju ei olnud.» 

«Ma tean, aga telefon igatahes helises.» 

«Siis võttis Tom toru,» ütlesin, «ja teises otsas oli Jõuluvana.» 

«Tom võttis toru,» ütles Hiram, «ja teises otsas oli Tupper Tyler.» 

«Tupper! Aga Tuppetr... » 

«Mhmh, ma tean,» ütles Hiram. «Tupper läks kaduma. Kümmekond aastat tagasi. 
Aga Tom ütles, et see oli Tupperi hääl. Ta ütles, et ei saanud eksida.» 

«Ja mida Tupper talle rääkis?» 

«Tom ütles halloo ja Tupper küsis, kes ta on, ja Tom ütles, kes ta on. Siis ütles 
Tupper, et Tom jätku see aparaat rahule, sest tal pole õigust seda kasutada. Ja siis jäi 
telefon vait.» 

«Kuule, Hiram, Tom vedas sind ninapidi.» 

«Ei, ei vedanud. Ta arvas, et keegi veab teda ninapidi. Ta arvas, et teie Ediga olete 
selle viguri välja mõelnud. 

80 

Ta arvas, et see on nali. Ta arvas, et te püüate talle kätte maksta.» 

«Aga see on ju totter,» protesteerisin. «Isegi kui me Ediga tõepoolest oleksime 
midagi niisugust välja mõelnud, siis kust me oleksime võinud teada, et Tom sinna 
niimoodi sisse trügib?» 

«Jah, seda nüüd küll,» ütles Hiram. 

«Sa tahad öelda, et usud kõike seda?» 

«Võid kihla vedada, et usun. Miski on viltu. Miski on hirmsasti viltu.» 

Aga tema hääletoon oli tõrjuv. Ta oli mul peos. Ta oli mu siia tirinud, et mind 
vastu seina suruda, kuid sellest ei olnud midagi välja tulnud ja nüüd pani kogu see 
lugu teda veidi häbenema. Aga võis oodata et varsti saab ta pahaseks. Ta oli sedasorti 
sell. 

«Millal Tom sulle kõike seda rääkis?» 

«Täna hommikul.» 

«Miks mitte eile õhtul? Kui ta seda nii tähtsaks pidas... » 

«AAa ju rääkisin sulle. Ta ei pidanud seda tähtsaks. Ta arvas, et see on nali. Ta 
arvas, et te püüate talle tagasi teha. Ta ei pidanud seda tähtsaks, enrte kui täna 
hommikul põrgu lahti läks. Kui ta oli toru võtnud ja Tupperi häält kuulnud, tõi ta 
aparaadi kaasa. Saad aru, ta arvas, et see pöörab nalja tema kasuks. Ta arvas, et te 
olite suure hulga vaeva näinud... » 


«Jah, saan aru,» ütlesin mina. «Aga nüüd ta arvab, et helistas tõepoolest Tupper ja 
kõne oli tegelikult määratud mulle.» 

«Nojah, igatahes. Ta viis aparaadi koju ja tõstis õhtul paar korda toru, aga kuigi 
oli kuulda, et aparaat töötab, ei vastanud talle keegi. Aparaadi töötamine, oli talle 
mõistatus. See pani teda kõvasti pead murdma. Saad aru, aparaat ei olnud mingi 
liiniga ühendatud.» 

«Ja nüüd kavatsete te kahekesi mind milleski süüdistada.» 

Hirami nägu jäigastus. «Ma tean, et sa oled millessegi segatud,» ütles ta. «Ma 
tean, et sa käisid eile õhtul Stiffy onnis. Pärast seda kui me doktoriga olime Stiffy 
Elmore'i viinud.» 

«Jah, käisin küll,» ütlesin mina. «Ma leidsin tema võtmed sealt, kuhu need olid 
tema taskust kukkunud. Siis läksin tema koju, et vaadata, kas uks on lukus ja kõik 
korras.» 

«Sa läksid vargsi,» ütles Hiram. «Sa kustutasid autotuled, kui suurelt teelt ära 
pöörasid.» 

«Ma ei kustutanud tulesid. Elektrisüsteemis oli lühiühendus. Enne Stiffy onni 
juurest ärasõitmist tegin tulegi korda.» 

See oli kaunis kahvatu. Aga see oli parim, mida ma kiires korras suutsin välja 
mõelda. Hiram ei peatunud sellel pikemalt. 

«Täna hommikul,» ütles ta, «käisime meie Tomiga Stiffy onnis.» 

«Ah siis Tom luuras minu järele.» 

Hiram mühatas. «Talle tegi muret see telefoniaparaat. Ta hakkas sind 
kahtlustama.» 

«Ja te murdsite onni sisse. Te pidite seda tegema. Ära minnes, panin ukse lukku.» 

«Mhmh,» ütles Hiram, «murdsime küll sisse. Ja leidsime veel neid 
telefoniaparaate. Terve kastitäie.» 

«Ära vaata mulle niisuguse pilguga otsa,» ütlesin. «Mina ei näinud mingeid 
telefoniaparaate. Mina ei nuhkinud ringi.» 

Ma kujutlesin, kuidas Hiram ja Tom kahekesi mürinal Stiffy onni tormasid, 
mõlemad veendunud, et oli olemas mingi hirmus vandenõu, millest nad küll aru ei 
saanud, kuid millesse meie Stiffyga kindlasti olime kaelast saadik segatud. 

Ja ma ütlesin enesele, et tõepoolest oli olemas mingisugune vandenõu, et meie 
Stiffyga olime tõepoolest sellesse segatud ja et loodetavasti Stiffy teadis, mida kõik 
see tähendas, sest mina seda küll ei teadnud. See vähene, mida ma teadsin, tegi kõik 
ainult palju segasemaks. Ja Gerald Sherwood, kui ta mulle ei valetanud (ma kaldusin 
arvama, et ta seda ei teinud), ei teadnud kuigi palju minust rohkem. 

Äkki tundsin heameelt, et Hiramil ei olnud mingeid andmeid Sherwoodi töötoas 
olevast telefoniaparaadist ega kõikidest teistest telefoniaparaatidest, mis pidid linnas 
olema nende inimeste käsutuses, keda nende aparaatide salapärased omanikud 
kasutasid lugejatena. 

ütlesin enesele, et Hiramil ei olnud kuigi palju võimalust nende aparaatide kohta 
midagi teada saada, sest inimesed, kelle valduses need olid, peitsid need kahtlemata 
väga kindlasse kohta ja vaikisid nendest väga põhjalikult, kui see telefonilugu 
avalikult teatavaks sai. Ja ma olin kindel, et mõne tunni pärast teadsid nendest 

mõistatuslikest telefoniaparaatidest kõik inimesed. Ei Hiram ega Tom Preston 
osanud oma suurt suuvärki kinni hoida. 

Ma mõtlesin, kes võisid olla need teised inimesed, kelle valduses olid aparaadid 
— ja äkki ma teadsin seda. Need olid viletsas olukorras olijad, vaesed õnnetud, lesed, 


kes olid maha jäänud hoiuste või kindlustussummadeta, vanad, kellel ei olnud 
õnnestunud mingit tagavara koguda, hädavaresed, saamatud ja õnnetuste ohvrid. 

Sest ka Sherwoodi ja minu enese puhul oli lugu olnud samasugune. Sherwoodiga 
ei olnud ühendusse astutud (kui nii oli õige öelda) enne, kui ta seisis rahandusliku 
krahhi lävel, ja minu vastu olid nad (kes nad ka olid) hakanud huvi tundma alles siis, 
kui mu äri oli rappa jooksnud ja ma ise olin valmis seda tunnistama. Ja mees, kellel 
näis kogu selle looga kõige rohkem tegemist olevat, oli linna suurim logard ja joomar. 

«Kuidas siis on?» küsis konstaabel. 

«Sa tahad teada, mida mina sellest asjast tean?» 

«Jah, tahan küll,» ütles Hiram, «ja kui sa endale head soovid... » 

«Hiram,» ütlesin mina, «ära püüa mind ähvardada. Ära tee isegi niisugust nägu, et 
sa kavatsed mind ähvardada. Sest' kui sa seda teed ... » 

Floyd Caldwell pistis pea uksest sisse. 

«See liigub!» röögatas ta. «Tõke liigub!» 

Me mõlemad Hiramiga hüppasime jalule ja sööstsime ukse poole. Väljas jooksid 
ja karjusid inimesed ning Jonesi-vanaema seisis keset tänavat, loperdav kübar peas, 
hüples üles-alla ja kriiskas tasakesi igal hüppel. 

Ma nägin teisel pool tänavat autos istuvat Nancyt ja jooksin otseteed sinna. 
Mootor töötas ja kui Nancy mind nägi, ajas ta auto kõnnitee servast eemale ning 
hakkas pikkamööda piki tänavat edasi sõitma. Ma toetasin käed tagumisele uksele, 
hüppasin tagaistmele ja ronisin sealt ette. Selleks ajaks, kui ma sinna jõudsin, oli auto 
juba rohukaupluse nurgal ja hakkas kiirust võtma. Maantee poole suundusid veel ka 
mõned teised autod, kuid Nancy andis gaasi ja möödus neist kõigist. 

«Kas sa tead, mis on juhtunud?» küsis ta. 

Ma raputasin pead. «Ainult nii palju, et tõke liigub.» 

Me jõudsime maanteed tähistava liiklusmärgini, mis nõudis peatumist, kuid 
Nancy isegi ei aeglustanud sõitu. 

Selleks ei olnud ka põhjust, sest maanteel ei olnud mingit liiklust. Maantee oli ära 
lõigatud. 

Nancy pööras auto laiale maanteelindile ja seal, meie ees, ummistas idasuunalist 
sõiduteed tihe autode mass» Seal oli ka Gabe'i veoauto, haagis kraavis minu auto peal 
ja juhikabiin poolviltu õhus. Teisel pool veoautot olid läänesuunalisele sõiduteele 
kuhjunud teised autod, mis nähtavasti olid sõitnud üle eraldusriba, et püüda ümber 
pöörduda, ning olid enne tõkke liikumahakkamist jõudnud tekitada teise, väiksema 
ummiku. 

Tõket enam ei olnud. Selle olemasolu või puudumine ei olnud muidugi otseselt 
nähtav, kuid tõendid selle kohta olid umbes veerandi miili kaugusel. 

Seal jooksid ülepeakaela inimesed, põgenedes mingi nähtamatu pealetungiva jõu 
eest. Ja põgenevate inimeste taga tähistas liikuva tõkke serva kokkukuhjatud taimede 
pikk vall, milles kohati oli hulganisti juurtega üleskistud puid. See vall ulatus 
mõlemal pool maanteed nii kaugele kui pilk küündis ja see näis elavat just nagu 
omaenese elu, see veeres ja hüples ja roomas pikkamööda edasi ning puud 
kukerpallitasid kohmakalt oma harali juurtel ja okstel. 

Auto jõudis läänesuunalisel sõiduteel oleva ummikuni ja peatus. Nancy lülitas 
süüte välja. Vaikuses kostis edasiliikuva kummalise valli tasane sahin, nõrk sosin, 
millesse aeg-ajalt lõikusid murduvate okste raksatused, kui üleskistud puud. 
kukerpallitades külge keerasid. 

Ma väljusin autost, tegin selle ümber ringi ja hakkasin autode segadikust läbi 
tungides mööda teed edasi minema. Kui ma olin autode vahelt välja jõudnud, oli mu 


ees lage tee ja mõnevõrra eemal jooksid seda mööda jfkka veel inimesed — 
õigupoolest küll mitte enani täpselt nii nagu enne. Nad jooksid veidi maad, jäid siis 
väikeste rühmadena seisma ja vaatasid selja taha, vingerdava valli poole, jooksid jälle 
ja jäid uuesti vaatama. Mõned inimesed ei jooksnudki üldse, vaid lihtsalt kõndisid 
paraja kiirusega mööda maanteed. 

Tegemist ei olnud aga ainult inimestega. Õhus oli mingi kummaline sagin, seal 
sööstlesid tumedad kehad ning lehvis putukate ja lindude pilv, mida ajas enese ees see 
halastamatu jõud, mis viirastusena üle maa liikus. 

Tõkke taga oli maapind paljas. Sellel ei olnud midagi peale kahe lehtedeta puu. 
Jah, need jäid muidugi maha, 

mõtlesin. Need olid elutud ja nende jaoks ei olnud tõkkel mingit tähendust, sest 
tõke mõjus ainult elusolenditele. Olgugi et kui Len Streeteril oli õigus, siis mitte 
kõikidele elusolenditele, vaid ainult teatavat liiki või teatavate mõõtmetega või 
teatava arenemistasemeni jõudnud olenditele 

Välja arvatud kaks kuivanud puud, oli maapind niisiis paljas. Sellel ei olnud rohtu, 
ühtki umbrohutaime, ühtki põõsast ega puud. Kõik, mis oli roheline, oli kadunud. 

Ma astusin sõiduteelt teepeenrale, laskusin.põlvili ja kõmpisin paljast maapinda 
sõrmedega. Maa ei olnud ainuüksi paljas; see oli küntud ja äestatud, just nagu oleks 
mingi hiiglaslik põllutööriist sellest üle käinud ja selle uueks külviks ette valmistanud. 
Ma taipasin, et mulla õli kobestanud seda katva taimestikuvaiba juurtega 
väljarebimine. Ma teadsin, et kogu selles mullas ei olnud ainsatki juurt, ainsatki 
juuretükikest, peenirrtatkt narmakest. Maa oli kõigest sellel kasvanust puhtaks 
pühitud ja kõik, mis siin kunagi oli kasvanud, moodustas nüüd osa sellest 
fantastilisest vallist, mis tõkke ees edasi kandus. 

Ülal taevas kaikus ja rullus läbi õhu kume äikese-kõmin. Ma heitsin pilgu üle õla 
ja nägin, et äikesetorm, mis kogu hommiku oli ähvardanud puhkeda, oli nüüd juba 
üsna lähedal, kuid pilved, mida see torm enesega kaasa tõi, olid hatused ja tortis ning 
kandusid tuulest keerutatutena läbi tühjuse. 

«Nancy,» ütlesin, kuid Nancy ei vastanud. 

Ma tõusin kähku jalule ja pöördusin ringi.. Kui ma olin hakanud liiklusummikust 
läbi tungima, oli Nancy olnud otse minu selja taga, kuid nüüd ei olnud temast 
märkigi. 

Et teda leida, hakkasin mööda teed tagasi minema,.ent parajasti kui ma seda tegin, 
veeres vastaspoolselt tee-peenralt sõiduteele sinine sedaan — ja selle rooli taga oli 
Nancy. Nüüd taipasin, kuidas olin ta silmist kaotanud. Ta oli autode hulgas ringi 
vaadanud, kuni oli leidnud ühe; mis ei olnud teiste vahele kiilutud ja mille süütevõti 
oli veel lukuaugus. 

Aeglaselt liikuv auto jõudis minuni ja ma hakkasin selle kõrval sama kiirusega 
edasi sörkima. Läbi; pool-lahlise akna kostis erutatud raadiokommentaatori'hääl. Ma 
avasin ukse, hüppasin autosse ja tõmbasin ukse enese järel kinni. 

«...kutsutud välja rahvuskaart ja ametlikult informeeritud Washingtoni. Esimesed 
üksused asuvad teele umbes... ei, just praegu teatati, et esimesed üksused on juba teele 
asunud... » 

«Need oleme meie, kellest ta räägib,» ütles Nancy. 

Ma sirutasin käe ja pöörasin nuppu. «... just praegu. Tõke liigub! Ma kordan, tõke 
liigub. Ei ole mingeid andmeid selle kohta, kui kiiresti ta liigub või kui pika vahemaa 
ta on läbinud. Aga ta liigub linnast eemale. Inimesed, kes olid väljapoole tõket 


kogunenud, põgenevad paaniliselt. Ja uusimad teated — tõke ei liigu kiiremini kui 
kõndiv inimene. Ta on juba läbinud peaaegu milli... » 

See on vale, mõtlesin, sest tõke oli praegu lähtekohast vähem kui poole miili 
kaugusel. 

«... küsimus on muidugi, kas tõke peatub. Kui kaugele ta liigub? Kas on mingi 
võimalus teda peatada? Kas ta saab piiramatult edasi liikuda; kas tal on lõpp?» 

«Brad,» ütles Nancy, «kas sa arvad, et ta lükkab kõik inimesed maa pealt 
minema? Kõik inimesed peale Millville'i elanike?» 

«Ma ei tea,» ütlesin mina võrdlemisi juhmilt. 

«Ja kui see nii on, siis kuhu ta nad lükkab? Kuhu on neil minna?» 

«... London ja Berliin,» pasundas diktor. «Venelastele ei ole nähtavasti veel 
teatatud, mis toimub. Sealt ei ole tulnud mingit ametlikku avaldust. Ja mujalt ka mitte. 
Kahtlemata on see midagi niisugust, mille puhul valitsustel on mõningaid raskusi 
otsustamisega, kas teha avaldus, või mitte. Esimesel pilgul näib, et on tegemist 
olukorraga, mida ei ole tekitanud ükski inimene ega ükski valitsus. On aga ka 
avaldatud arvamust, et toimub mingi uue kaitserelva katsetamine. Olgugi et kui see 
peaks tõepoolest nii olema, siis on raske kujutleda, miks seda relva katsetatakse 
Millville*i-taolises kohas. Tavaliselt tehakse niisuguseid katsetusi polügoonil suurima 
saladuskatte all.» 

Kogu aeg, kui me raadiot kuulasime, oli auto aeglaselt mööda teed sõitnud ja nüüd 
ei olnud me tõkkest' enam kaugemal kui sadakond jalga. Meie ees nihkus suuf 
taimestikuvall mõlemal pool sõiduteed pikkamööda edasi ja kaugemal taandusid ikka 
veel inimesed. 

Ma pöördusin auto istmel ringi ja heitsin läbi tagaakna 

pilgu liiklusummikule. Autode vahel ja otse nende kõrval teesillutisel seisis hulk 
inimesi. Linnarahvas oli lõpuks kohale jõudnud, et jälgida tõkkeliikumist. 

«... kannab kõike enese ees,» möirgas raadio. 

Ma vaatasin ringi ja me olime peaaegu tõkke juures. 

«Ole ettevaatlik,» hoiatasin. «Ära tõkkesse sisse sõida.» 

«Küll ma ettevaatlik olen,» ütles Nancy veidi liiga alandlikult. 

«... nagu tuul,» ütles teadustaja, «mis puhub enese ees pikas reas rohtu ja puid ja 
põõsaid. Nagu tuul... » 

Ja tõepoolest hakkas puhuma tuul. Tõkketagusest paljastatud mullast 
tolmupööriseid kergitavale sissejuhatavale puhangule järgnes, kompaktne tuulemüür, 
mis pööras auto ringi ning ulgus metalli ja klaasi vastas. 

Ma mõtlesin, et see on äikesetorm, mis oli varahommikust peale maad varitsenud, 
kuid välku ei löönud ja müristamist ei olnud kuulda ning kui ma kaela kõver-dasin, et 
läbi tuuleklaasi taevast silmitseda, ei olnud seal ikka veel näha muud kui 
narmendavaid pilvenartse, oma jõu kaotanud tormi haihtuvaid, räbaldunud jäänuseid. 

Möirgav tuul oli auto ringi pööranud, puhus seda nüüd külgepidi mööda teed edasi 
ja ähvardas ümber tõugata. Nancy võitles roolirattaga, et autot vastutuult pöörata. 

«Brad!» hüüatas ta. 

Kuid just sel hetkel hakkasid vihmapiisad kõvade haavlitena vastu autot 
põristama. 

Auto kaldus küljele ja ma teadsin, et nüüd läheb ta ümber ja maailmas pole 
midagi, mis võiks tema ümberminekut takistada. Ent äkki põrkas ta millegi vastu ja 
langes uuesti ratastele ning oma mõistuse ühe nurgaga taipasin, et tuul oli ta tõuganud 
vastu tõket ja hoidis teda seal. 


Oma mõistuse üheainsa nurgaga taipasin seda sellepärast, et suuremat osa minu 
mõistusest täitis imestus kõige kummalisemate vihmapiiskade üle, mida ma kunagi 
olin näinud. 

. Need ei olnud vihmapiisad, kuigi need langesid nagu vihmapiisad ja nende 
trummeldamine kostis autos nagu piksemürin. 

«Rahe,» hüüatas Nancy. 

Kuid see ei olnud ka rahe. 

Väikesed ümmargused pruunid kuulid hüplesid auto kapotil ja tantsisid nagu 
hullunud haavlid kõval siledal teekattel. 

«Seemned!» hüüdsin vastu. «Need on seemned!» 

See ei olnud tavaline torm. See ei olnud oodatud äikesetorm, sest äikest ei olnud ja 
äikesetorm oli juba paljude miilide kaugusel oma jõu kaotanud. Selle tormi tekitaja oli 
seemneid kandev võimas tuul, mis puhus sõltumatult maapealsest ilmast. 

Äkilise loogikaga, mis pealtnäha ei olnud just eriti loogiline, ütlesin enesele, et 
tõkkel ei olnud nüüd enam vaja edasi liikuda. Ta oli maa kündnud, oli selle kündnud, 
äestanud/ja külviks ette valmistanud, külv oli. toimunud ja kõik oli möödas. 

Tuul vaibus, viimane seeme kukkus ja me istusime keset tuimastavat vaikust 
maailmas, millest olid kadunud kõik helid ja kogu raev. Helide ja raevu asemel oli 
midagi külmavärinaid tekitavalt võõrast, just nagu oleks keegi või miski muutnud 
ümberringi kõik loodusseadused, nii et seemned langesid vihmana taevast ja tuul 
puhus eikusagilt. 

«Brad,» ütles Nancy, «mul on tunne, et ma hakkan kartma.» 

Ta sirutas käe ja pani selle minu käsivarrele. Ta sõrmed tõmbusid minust kinni 
hoides pingule. 

«See teeb mu hulluks,» ütles ta. «Ma ei ole kunagi oma elus midagi kartnud. Mitte 
niimoodi.» 

«Nüüd on kõik möödas,» ütlesin mina. «Torm on lõppenud ja tõke ei liigu enam. 
Kõik on korras.». 

«Hoopiski mitte,» vastas Nancy. «Kõik alles algab.» 

Keegi mees jooksis mööda teed meie poole, kuid tema oli ainus, kes oli nähtaval. 
Kõik teised inimesed, kes olid viibinud seisvate autode ümber, olid kadunud. Tuuleiili 
ja seemnesaju ajal olid nad varju läinud, tõenäoliselt linna tagasi. 

Ma nägin, et jooksev mees oli Ed Adler ja et ta joostes karjus midagi meie poole. 

Me väljusime autost, läksime selle ette ja jäime seal oodates seisma. 

Ed jõudis jooksust hingeldades meieni. 

«Brad,» ähkis ta, «võib-olla sa ei tea seda, aga Hiram ja Tom Preston ässitavad 
rahvast üles. Nad arvavad, et sul on midagi tegemist sellega, mis praegu toimub. Jutt 

on mingisugusest telefoniaparaadist või millestki selletaolisest.» 

«Aga see on ju totter!» hüüatas Nancy. 

«Muidugi on,» ütles Ed, «aga inimeste närvid on pingul. Ei ole vaja kuigi palju, et 
neid seda uskuma panna. Nad on valmis uskuma peaaegu kõike. Neile on vajä.sele- 
tust; nad haaravad ükskõik millest kinni. Nad ei hakka järele mõtlema, kas see on 
Õige või vale.» 

Ma küsisin: «Mis sul mõttes on?» 

«Sa hoia ennast parem peidus, Brad, kuhi see kõik mööda läheb. Päeva või 
paari pärast...» 

Ma raputasin pead. «Mul on liiga palju teha.» 

«Aga, Brad... » 


«Mina seda ei teinud, Ed. Ma ei tea, mis on juhtunud, aga minul ei ole sellega 
midagi tegemist.» 

«See ei muuda midagi.» 

«Muudab küll,» ütlesin. 

«Hiram ja Tom ütlevad, et nad leidsid need imelikud telefoniaparaadid... » 

Nancy valmistus midagi ütlema, kuid ma jõudsin temast ette ja segasin vahele, nii 
et tal ei olnud võimalust seda teha. 

«Ma tean nendest telefoniaparaatidest,» ütlesin. «Hiram rääkis mulle nendest. Usu 
mind, Ed. Telefoniaparaadid on mängust väljas. Need on midagi hoopis, muud.» 

Silmanurgast nägin, et Nancy vaatab üksisilmi minu poole. 

«Unusta need telefoniaparaadid,» ütlesin. . Ma lootsin, et Nancy saab aru, ja 
nähtavasti ta saigi, sest ta ei lausunud telefoniaparaatide kohta sõnagi. Ma ei olnud 
tegelikult kindel, kas ta üldse oli kavatsenud seda teha, sest mul ei olnud aimugi, kas 
ta teadis midagi oma isa töötoas olevast aparaadist. Aga ma ei võinud riskida. 

«Brad,» hoiatas Ed, «sa pistad pea tulle.» 

«Ma ei saaära joosta,» vastasin. «Ma ei saa ära joosta ja peitu, pugeda. 
Eriti mitte niisuguse paari eest nagu Tom ja Hiram.» 

Ed silmitses mind pealaest jalatallani. 

«Jah, ega vist ei saa,» ütles ta. «Kas mina saan midagi teha?» 

«Võib-olla küll,» ütlesin mina. «Sa saad selle eest hoo- 

litseda, et Nancy õnnelikult koju jõuaks. Mul on paar asja ajada.» 

Ma vaatasin Nancyle otsa. Nancy noogutas. «Hea küll, Brad, aga auto on 
siinsamas teel. Ma võiksin su koju sõidutada.» 

«Ma lähen parem siitsamast otse. Kui Edil on õigus, siis on siin vähem võimalusi, 
et mind nähakse.» 

«Ma jään Nancy juurde,» ütles Ed, «kuni ta on koduuksest sisse jõudnud.» 

Juba kahe tunniga, mõtlesin, on asi läinud nii kaugele — selleni, et üksi väljas 
viibiva tütarlapse julgeolek on küsitav. 

Nüüd lõpuks otsustasin teha midagi, mida olin kavatsenud teha juba hommikust 
peale — midagi, mida mul tõenäoliselt oleks tulnud teha eelmisel õhtul, — astuda 
ühendusse Alfiga. Temaga ühendusse astumine oli nüüd tähtsam kui kunagi enne, sest 
mu aju tagumises sopis kasvas veendumus, et Millville'i sündmuste ja Mississippi 
kummaliste uurimistööde vahel peab olema mingi seos. 

Ma jõudsin ühe tänavani, mis algas linna servalt, ja hakkasin seda mööda edasi 
minema. Näha ei olnud ühtegi hinge. Kõik, kes olid suutelised kõndima või sõitma, 
olid kogunenud ärilinnaossa. 

Ma hakkasin muretsema, et võib-olla ei õnnestu mul Alfi kätte saada, et võib-olla 
lahkus ta motellist, kui ma sinna ei ilmunud, või läks koos paljude teiste inimestega 
tõket jõllitama. 

Kuid muretsemiseks ei olnud põhjust, sest kui ma koju jõudsin, helises telefon ja 
helistaja oli AIF. 

«Ma olen juba tund aega püüdnud sind tabada,» ütles ta. «Tahtsin teada, kuidas 
sul läheb.» 

«Kas sa tead, mis on juhtunud, Alf?» 

Ta ütles, et teab. «Osaliselt,» lisas ta. 


«Kui ma oleksin mõni minut varem teele asunud,» ütlesin mina, «oleksin praegu 
sinu juures, selle asemel et siin linnas ümber piiratud olla. Nähtavasti põrkasin vastu 
tõket otsekohe pärast selle tekkimist.» 

Ma jätkasin ja rääkisin Alfile, mis oli juhtunud pärast 

seda, kui ma olin vastu tõket põrganud. Siis jutustasin talle telefoniaparaatidest. 

«Nad ütlesid, et neil on suur hulk lugejaid. Inimesi, kes loevad neile raamatuid.» 

«Informatsiooni hankimise viis.» 

«Nagu ma aru sain, jah.» 

«Brad,» ütles AIf, «mul on hirmus aimus.» 

«Mul ka,» ütlesin mina. 

«Kas sa arvad, et need Greenbriari uurimistööd...» 

«Jah, ma mõtlen ka sedasama.» 

Ma kuulsin, kuidas AIf sügavasti hinge tõmbas, nii et õhk hammaste vahel 
vilistas. 

«Tegemist ei ole niisiis ainult Millville'iga.» 

«Võib-olla palju rohkem kui Millville'iga.» 

«Mida sä nüüd ette võtad, Brad?» 

«Lähen oma aeda ja vaatan lähemalt mõningaid Lilli.» 

«Lilli?» 

«Alf,» ütlesin, «see on pikk-pikk lugu. Ma räägin sulle hiljem. Ega sa ära ei 
sõida?» 

«Muidugi mitte,» ütles AIf. «Siin toimub maailma suurim etendus ja mul on koht 
esimeses reas.» 

«Ma helistan sulle umbes tunni aja pärast.» 

«Jään aparaadi lähedale,» lubas AIf. «Ootan su kõnet.» 

Ma panin telefonitoru ära ja jäin seisma, püüdes asjast midagi aru saada. Lilledel 
oli mingisugune tähtsus, samuti Tupper Tyleril, kuid nad olid kõik koos sellesse 
loosse segatud ja kusagil ei olnud otsa, kust peale hakata. 

Ma väljusin majast ja läksin kasvuhoone juures olevasse aeda. Tupperi rada oli 
ikka veel selgesti nähtav ja ma tundsin suurt kergendust, sest olin kartnud, et 
seemneid kandev tuul võis olla selle ära puhunud, et lilled võisid olla murtud ja sassi 
aetud ning rada kadunud, 

Ma seisin aia servas ja vaatasin ringi, just nagu näeksin seda kohta esimest korda 
elus. Tegelikult ei olnudki see aed. Kunagi oli see olnud maa-ala, millel me olime 
müügiks köögivilja kasvatanud, aga kui ma aiapidamisest loobusin, lasksin sellel 
lihtsalt metsistuda ja vaimust võtsid lilled. Maa-ala ühel äärel oli kasvuhoone, mille 
uks rippus murdunud hingedel ja enamik klaase oli akendest kadunud. Ja kasvuhoone 
nurga juures seisis seemnest kasvanud jalakas — toosama, mida olin tahtnud üles 
kiskuda ja mille üleskiskumist mu isa ölt keelanud. 

Tupper oli rääkinud segast juttu aakrite viisi kasvavatest lilledest. Ta oli öelnud, et 
kõik need lilled on purpurpunased, ja oli tingimata tahtnud nendest minu isale rääkida. 
Salapärane hääl telefonis — õigemini üks nendest häältest — oli olnud hästi 
informeeritud minu isa kasvuhoonest ja oli küsinud, kas mina seda veel edasi pean. Ja 
vähem kui tund aega tagasi oli toimunud tõeline seemnetorm. 

Kõik väikesed purpursed ahvinägudega lillepead näisid malle noogutavat, just 
nagu teeks miski neile salamisi nalja, ning ma kiskusin oma pilgu neist lahti ja 


vaatasin taeva poole. Seal .voogasid ikka veel päikest varjavad pilveräbalad. Aga kui 
pilved kord hajusid, tõotas tulla kõrvetav päev. Ohus endas oli tunda kuumuse lõhna. 

Tupperi rada järgides sisenesin aeda. Raja lõpus peatusin ja ütlesin enesele, et 
rumalus oli olnud uskuda, .et leian sellest lilleväljast midagi, millel on mingi mõte. 

Tupper Tyler oli kümme aastat tagasi kaduma läinud ja oli ka täna kadunud ning 
võih-olla ei saanud ükski inimene kunagi teada, kuidas ta sellega toime oli tulnud. 

Ent ikkagi ei vabanenud ma mõttest, et just Tupper on kogu selle segase loo 
võt., 

Olgiigi et ka siis, kui mu elu oleks mängus olnud, et ' oleks ma suutnud oma 
mõttekäigu loogikat seletada. Sest Tupper ei olnud ainus asjasse segatu — kui ta 
tegelikult üldse oli sellesse segatud. Peale tema oli veel Stiffy Grant. Ja ma taipasin 
võpatades, et ei olnud kelleltki küsinud, kuidas Stiffyl läheb. 

Doktor .Fabiani maja oli sealsamas kasvuhoone taga künkal jä ma võisin sinna 
küsima minna. Doktor võis muidugi mitte kodus olla, aga ma võisin mõnda aega 
oodata ja lõpuks pidi ta ikkagi välja ilmuma. Midagi muud mul parajasti teha ei olnud. 
Ja kui Hiram ja Tom Preston niisuguseid jutte levitavad, siis on võib-olla hea, kui 
mind kodust ei leita. 

Ma olin seisnud Tupperi raja lõpus ja nüüd astusin doktori maja suunas sammu 
edasi. Aga doktori majani ma ei jõudnud. Ma astusin selle sammu ning päike tuli 
nähtavale ja majad kadusid. Doktori maja ja kõik teised majad, samuti ka puud, 
põõsad ja rohi. Kõik kadus ja järele ei jäänud muud kui purpurpunased lilled, mis kat- 
sid kõike, ja päike, mis lõõmas pilvitus taevas. 

Kõik see juhtus ühelainsal sammul. Astusin siis veel teise sammu, et jalgu kokku 
viia, ja jäin kangestununa ning hirmununa seisma, kartes ringi pöörduda — kartes 
võib-olla seda, mis võis olla mu selja taga. Kuigi ma arvan, et teadsin, mis olid.mu 
selja taga. Ikka needsamad purpurpunased lilled. 

Sest oma tardunud aju ühe ähmase nurgakesega taipasin, et see oligi koht, millest 
mulle oli rääkinud. Tupper. 

Tupper oli siit välja ilmunud ja siia tagasi tulnud ja nüüd olin mina talle 
järgnenud. Mitte midagi ei juhtunud. 

Ja see oli muidugi õige, sest millegipärast näis mulle, et see oli sedasorti koht, kus 
mitte kunagi mitte midagi ei juhtunud. 

Siin olid ainult lilled ja taevas' lõõskav päike ja mitte midagi muud. Siin ei olnud 
tuuleõhkugi ja mitte ühtki heli. Kuid siin oli kõikide nende ahvinägudega väikeste õite 
peaaegu lämmatav ja tülgastav lõhn. 

Lõpuks söandasin ennast liigutada ja pöördusin ringi. Ja ma ei näinud midagi 
muud kui ainult lilli. 

Millville oli kuhugi, mingisse teise maailma kadunud. Kuigi, ütlesin enesele, see 
oli vale. Sest kusagil pidi Millville ikka veel eksisteerima oma endises vanas 
maailmas; Mitte tema ei olnud kuhugi ära läinud, vaid mina ise. Ma olin astunud 
üheainsa sammu ja sattunud Millville'ist kuhugi hoopis teise kohta. 

Kuid olgugi et koht oli teistsugune, näis maastik endise maastikuga identne olevat. 
Ma seisin ikka veel oma maja taguses nõos ja mu selja taga tõusis järsk künkanõlv 
selle nüüd olematu tänava poole, mille ääres oli seisnud doktor Fabiani maia, ning 
poole miili kauguselt paistis küngas, millel oleks pidanud olema Sher-woodi maja. 

See oli niisiis Tupperi maailm. See oli maailm, kuhu ta oli läinud kümme aastat 
tagasi ja ka täna hommikul. Mis tähendas, et praegusel momendil pidi ta siin olema. 


Ja järelikult, ütlesin enesele äkilises lootusepuhangus, pidi olema mingisugune 
võimalus silt ära ja Millville*i tagasi pääseda. Sest Tupper oli tagasi pääsenud ja pidi 
seega teed tundma. Kuigi ma sain aru, et sellele ei või- 

nud kindel olla. Tupper Tyleri taolise ohmu puhul ei võinud kunagi millelegi 
kindel olla. 

Esimene asi oli muidugi Tupper üles leida. Ta ei saanud kaugel olla. Selleks võis 
mõningat aega kuluda, kuid ma olin üsna kindel, et suudan talle jälile saada. 

Ma läksin pikkamööda üles mööda künkanõlva, mis mu kodulinnas oleks mind 
viinud doktor Fabiani maja jujurde. 

Künka tipule jõudnud, jäin seisma ja all laius mu ees avar lilledega kaetud maa. 
Ilma igasuguste orientiirideta, puude, teede ja majadeta maastik paistis võõras, 
kuid ma nägin, et see oli samasugune kui ennegi. Kui mingeid erinevusi oligi, siis olid 
need tähtsusetud. Ida poolt paistis niiske ja soine maa-ala ning selle ääres väike 
küngas, millel oli seisnud Stiffy onn — millel mingis teises ajas või kohas veel 

praegugi seisis Stiffy onn. 

Ma mõtlesin imestusega, missugused kummalised asjaolud või missugune paljude 
asjaolude kummaline kombinatsioon oli vajalik selleks, et inimene saaks astuda ühest 
maailmast teise. 

Ma seisin võõrana tundmatul maal ja lillelõhn ei ummistanud ainuüksi mu 
ninasõõrmeid, vaid mu keha iga poori. See ründas mind, just nagu oleksid lilled ise 
suurte purpursete lainetena minu peale veerenud, et mind maha suruda ja igaveseks 
ajaks enda alla matta. Maailm oli rahulik; see oli kõige rahulikum koht, kus ma 
kunagi olin viibinud. Kuulda ei olnud ühtki heli. Ja ma . mõistsin, et võib-olla kogu 
oma eluaja jooksul ei olnud ma kunagi tunda saanud vaikust. Ikka oli kostnud mõni 
heli — üksildase putuka sumin suvise keskpäeva rahus või mõne puulehe kahin. Isegi 
keset ööd naksusid maja algid ja lauad, undas keskkütteahi ning katuseräästas aebles 
tasakesi tuul. 

Siin aga oli vaikus. Siin ei olnud üldse mingeid helisid. Ma teadsin: mingeid 
helisid ei olnud siin sellepärast, et siin ei olnud midagi, mis oleks võinud mingit heli 
tekitada. Siin ei olnud puid ega põõsaid; siin ei olnud linde ega putukaid. Siin ei olnud 
midagi muud kui ainult lilled ja muld, milles lilled kasvasid. 

Siin oli vaikus ja seda vaikust peopesas.hoidev tühjus ja purpurne puna, mis 
kaugel silmapiiril sulas ühte suve-taeva läikleva kahvatusinise säraga. 

Nüüd hakkasin esmakordselt tundma paanikat — 

mitte suurt ja tugevat paanikat, mis oleks mind pannud ulgudes põgenema, vaid 
väikest arglik-salakavalat paanikat, mis ringles minu ümber nagu tüütult klähviv, oma 
piibuvarretaolistel jalgadel hüplev koeranäss, kes ootas võimalust, et oma nõelteravad 
hambad mulle säärde lüüa. See ei olnud midagi niisugust, millega oleks olnud 
võimalik võidelda, millele oleks olnud võimalik vastu seista — see oli väike klähviv 
paanika, mis pingutas närve. 

Mingit hirmu hädaohu ees ei olnud, sest ei olnud mingit hädaohtu. Juba poole 
silmaga oli näha, et mingit hädaohtu ei olnud. Oli aga midagi, mis oli võib-olla hal- 
vem kui hädaoht — vaikus ja üksildus ja ühetaolisus ja oma asukoha mitteteadmine. 

Nõlva all oli niiske ja soine maa-ala, kus oleks pidanud olema Stiffy onn, ja veidi 
kaugemal linnaäärse jõe hõbedane lint. Ja sealt, kus jõgi lõunasse pöördus, paistis 
kahvatu taevasina taustal õrn suitsuvine — nii peenike ja kauge suitsujuga, et see oli 
vaevalt nähtav. 


«Tupper!» karjusin nõlvast alla joostes. Mul oli hea meel, et mul oli võimalik 
joosta, et jooksmiseks oli mingi põhjus, sest ma olin seisnud ja otsustanud mitte 
joosta, mitte lasta sellel väikesel klähvival paanikal ennast jooksma panna, kuigi kogu 
aeg olin väga tahtnud joosta. Ma ületasin jõge varjava väikese seljaku ja mu ees 
avanes laager — väike rohmakalt põimitud okstest onn, aed täis kasvavaid taimi ja 
piki kogu jõekallast madalad haralised surevad puud, mille oksad olid suuremalt osalt 
kuivad ja millel ainult ladvatipus oli mõni tutt rohelisi 

lehti. 

Onni ees põles väike lõke ja selle juures kükitas Tupper. Ta kandis minu antud 
särki ja pükse ning peas oli tal ikka veel see hirmus kübar. 

«Tupper!» karjusin ning Tupper tõusis ja tuli mööda nõlva väärikalt mulle vastu. 
Ta pühkis oma lõua puhtaks ja sirutas tervituseks käe. See oli veel süljest märg, kuid 
ma ei pannud seda pahaks. Tupperist ei olnud küll suuremat asja, aga ta oli ikkagi 
inimolend. 

«Mul on hea meel, et sa tulla said, Brad,» ütles Tupper. 

Just nagu oleksin ma tal aastate viisi iga päev külas käinud. 

«Kena elamine on sul siin,» laususin. 

«Nemad tegid selle kõik minu jaoks,» ütles Tupper 

uhkustundega. «Lilled seadsid.siin kõik korda. Alguses .ei olnud siin niimoodi, 
aga nemad seadsid kõik korda. Nad on minu vastu head olnud.» 

«Jah, seda küll,» ütlesin mina. 

Ma ei teadnud, mida see kõik tähendas, aga ma tegin seda mängu kaasa. Ma pidin 
seda kaasa tegema. Oli võimalik,, et Tupper oli suuteline mind Millville*i tagasi 
toimetama. 

«Nad on kõige paremad sõbrad, kes mul on,» ütles Tupper õnnelikult sülge 
niristades. «See tähendab, peale sinu ja su isa. Enne kui ma Lilled leidsin, olite teie 
isaga ainsad sõbrad, kes mul olid. Kõik teised ainult tegid minu üle nalja. Ma tegin 
näo, nagu ei saaks ma aru, et nad nalja teevad, aga ma sain aru küll ja see ei 
meeldinud mulle.» 

«Ega nad tegelikult nii pahad ei olnud,» kinnitasin mina. «Tegelikult nad ei 
mõelnud seda, mida tegid või ütlesid. Nad olid lihtsalt mõtlematud.» 

«Nad ei oleks pidanud seda tegema,» jäi Tupper kindlaks. «Sina ei teinud kunagi 
minu üle nalja. Sa meeldid mulle, sest sa ei ole kunagi minu üle nalja teinud.» 

Ja tal oli muidugi õigus. Ma ei olnud tema üle nalja teinud. Aga mitte sellepärast, 
et ma seda vahetevahel ei oleks tahtnud; oli aegu, kus oleksin võinud ta tappa. Aga 
Jsa kutsus mu ühel päeval kõrvale ja hoiatas mind, et kui ta kunagi tabab mind teiste 
laste kombel Tupperi üle nalja tegemas, siis peksab ta mu tagumiku tuliseks. 

«See on see koht, millest sa mulle rääkisid,» ütlesin. «See koht, kus on kõik need 
lilled.» 

Tupper irvitas vaimustatult, ta mõlemast suunurgast voolas sülge. «Eks ole kena?» 
ütles ta. 

Me olime koos mööda nõlva alla kõndinud ja nüüd õudsime lõkkeni.-Tuhas seisis 
rohmakas savipott ja seles mulises miski, 

«Sa jää mulle külla ja söö minuga koos,» kutsus Tup-per. «Palun ütle; Erad, et sa 
jääd mulle külla ja sööd hiinuga koos. Nii kaua aega ei ole keegi enam minuga koos 
söönud.» 

Mõte, kui kaua aega keegi ei olnud tal külas olnud ja temaga koos söönuid, pani 
halcduspisarad mööda ta põski alla veerema. 


«Mul küpsevad süles mais ja kartulid,» ütles la, «ja mul on herneid ja ube ja 
porgandeid, kõik koos keedetud. 

Need on seal potis. Liha küll ei ole. Ega sa pahaks ei pane, et liha ei ole?» 

«Mitte sugugi,» laususin. 

«Mina tunnen liha järele hirmsasti puudust,» tunnistas Tupper. «Aga nad ei saa 
midagi ette võtta. Nad ei saa ennast loomadeks muuta.» 

«Nad?» küsisin mina. 

«Lilled,» ütles Tupper, ja ta ütles seda nii, et see kõlas nagu pärisnimi. «Nad 
saavad ennast muuta kõigeks, milleks tahavad — see tähendab igasugusteks taime- 
deks. Aga nad ei saa.ennast teha sigadeks ega kodu-jäncsteks ega teisteks- 
niisugusteks asjadeks. Ma ei ole neid kunagi palunud, et nad seda teeksid. See 
tähendab, ma tahan öelda, et ei ole neid enam teist korda palunud. Ühe korra palusin 
ja siis nad seletasid mulle. Enam'ma ei palunud, sest nad on minu heaks palju asju 
teinud ja ma olen neile tänulik.» 

«Nad seletasid sulle? Sa tahad öelda, et räägid nendega.» 

«Kogu aeg,» ütles Tupper. 

Ta laskus kätele ja põlvedele, roomas poolest kehast saadik onni ja hakkas seal 
ringi tuhnima, tagumik uppis nagu agarasti koopaoravat välja kraapival koeral. 

Onnist tagurpidi välja pugedes tõi ta endaga kaasa kaks lopergust savitaldrikul Ta 
pani need maha ja asetas kummassegi puulusika. 

«Taldrikud tegin ise,» ütles ta mulle. «Jõekaldalt leidsin savi ja alguses ma ei 
saanud sellega hästi hakkama, aga siis nad uurisid selle asja minu jaoks välja ja... » 

«Lilled uurisid sinu jaoks välja?» 

«Muidugi Lilled. Nad teevad minu jaoks kõike.» 

«Ja lusikad?» 

«Need tegin kivitükiga. See oli vist ränikivi. Sel oli terav serv. Noast palju 
kehvem, aga asja ajas ära. Kuigi võttis palju aega.» 

Ma  noogutasin. 

«Aga sellest polnud midagi,» ütles Tupper. «Aega oli mul laialt.» 

Ta pühkis sülge ja kuivatas käed hoolikalt vastu püksiistmikku. 

«Nad .kasvatasid minu jaoks lina,» ütles ta, «et ma saaksin enesele riideid teha. 
Aga ma ei saanud seda asja selgeks. Nad seletasid ja seletasid mulle, aga midagi ei 
tulnud välja. Lõpuks nad siis jätsid järele. Tükk aega 

käisin hoopis ilma riieteta ringi. Välja arvatud see kübar, Selle tegin ise ilma 
igasuguse abita. Nad isegi ei seletanud mulle, ma ise mõtlesin kõik välja ja tegin üksi. 
Pärast nad ütlesid mulle, et ma tulin väga hästi toime.» 

«Neil oli õigus,» ütlesin mina. «Kübar on suurepärane.» 

«Kas sa tõesti arvad seda, Brad?» «Muidugi arvan,» laususin. 

«Mul on hea meel kuulda, et sa seda ütled, Brad. Ma olen selle kübara üle natuke 
uhke. See on esimene asi, mida ma oma elus olen teinud, ilma et keegi oleks mulle 
midagi seletanud.» 

«Need sinu lilled ... » 

«Need ei ole minu lilled,» ütles Tupper teravalt. 

«Sa ütled, et need lilled saavad muuta ennast kõigeks, milleks tahavad. Sa mõtled 
sellega, et nad muudavad ennast sinu jaoks aiataimedeks.» 

«Nad saavad ennast muuta igasugusteks taimedeks. Ma ainult palun neid, muud 
midagi.» 

«Aga kui nad saavad olla ükskõik mis nad soovivad, miks on nad kõik siis lilled?» 


«Midagi peavad nad ju olema, eks ole?» nõudis Tupper võrdlemisi ägedalt. 
«Miks nad siis ei võiks olla lilled?» 

«Nojah,» ütlesin mina, «arvatavasti võivad küll.». Tupper kraapis sütest 
välja kaks maisitõlvikut ja mõned kartulid. Poti tõstmiseks tulelt kasutas ta vahen- 
dit, mis näis olevat tehtud puukoorest. Keedetud aedvilja kummutas ta potist 
taldrikutele. 

«Ja puud?» küsisin mina. 

«Oh, nendeks muutsid nad ennast ka. Mul oli puid vaja tule tegemiseks. Alguses 
ei olnud siin millestki tuld teha ja ma ei saanud midagi keeta ja ma ütlesin neile, 
kuidas asjalugu on. Siis nad tegid need puud ja nad tegid need just minu jaoks. Need 
kasvavad kiiresti ja surevad, nii et ma saan oksi murda ja mul on kuiva tulematerjali. 
Aga see põleb aeglaselt, mitte nagu harilikud kuivad puuoksad. Ja see on hea, sest ma 
pean tuld kogu aeg põlemas hoidma. Kui ma siia tulin, oli mul tasku tikke täis, aga 
nüüd ei ole mul enam ammuilma ühtegi tikku.» 

Kui ta taskutäiest tikkudest rääkis, meenus mulle, kui võlutud oli ta alati olnud 
tulest. Ta kandis alati tikke kaasas, istus sageli vaikselt omaette, süütas ühe tiku teise 
järel ja õnnelikuna leegi nägemisest laskis igaühel 

neist põleda nii kaua, kuni see hakkas ta sõrmi kõrvetama. Paljud inimesed 
kartsid, et ta võib mõne hoone maha põletada, aga seda ei teinud ta kunagi. Ta oli liht- 
salt väike ohmu, kellele meeldis tuld näha. 

«Soola mul ei ole,» ütles Tupper. «Sulle võib söök Imelik maitsta. Mina olen juba 
harjunud.» 

«Aga sa ju sööd kogu aeg köögivilja. Niisuguse kraami juurde on soola vaja.» 

«Lilled ütlevad, et ei ole. Nad ütlevad, et panevad köögivilja sisse, niisuguseid 
asju, mis asendavad soola. Nende maitset ei ole küll tunda, aga need annavad just 
sedasama mis soolgi. Lilled uurisid mind, et teada saada, mida mu kehale vaja on, ja 
nad panevad köögivilja sisse palju niisuguseid asju, mida nad ütlevad mul vaja olevat. 
Ja allpool jõe ääres on mul terve aed täis puuvilja. Ja mul on vaarikaid ja maasikaid, 
mis kannavad peaaegu kogu aeg.» 

Ma ei saanud päriselt aru, mis oli puuviljal tegemist toitumise probleemiga, kui 
Lilled olid suutelised kõigeks, milleks Tupper väitis neid suutelised olevat, kuid ma 
jätsin selle asja sinnapaika. Katse Tupperi käest millegi üle mõistlikku selgust saada 
ei viinud kunagi mitte kuhugi. See tegi ainult asja hullemaks. 

«Ale võiksime maha istuda ja peale hakata,» ütles Tupper. 

Ma võtsin maapinnal istet ja Tupper ulatas mulle taldriku, istus siis minu vastu ja 
haaras teise taldriku. 

Mu kõht oli tühi ja soolata toit polnudki paha. See oli muidugi mage ja veidi 
imeliku maitsega, kuid kõlbas süüa. Nälga see igatahes kustutas. 

«Kas sulle meeldib siin?» küsisin. 

«Siin on mu kodu,» ütles Tupper pühalikult. «Siin on mu sõbrad.» 

«Sul ju ei ole midagi,» ütlesin mina. «Sul ei ole kirvest ega nuga. Sul ei ole potti 
ega panni. Ja ei ole kedagi, kellelt abi paluda. Mis siis saab, kui sa haigeks jääd?» 

Tupper jättis oma toidu õgimise ja põrnitses mulle otsa, nagu oleksin mina see, 
kes ei ole täie aruga. 

«Alulle ei ole vaja ühtegi niisugust asja,» ütles ta. «Oma sööginõud teen savist. 
Puuoksi saan murda kätega ja kirvest ei ole mul tarvis. Aeda ma kõplama ei pea. Seal 
ei ole kunagi umbrohtu. Mul ei ole isegi tarvis taimi istutada. Need on alati olemas. 
Sel ajal kui ma ühte rida söön, kasvab teine rida. Ja kui ma haigeks jään, siis 

hoolitsevad minu eest Lilled. Nad ütlesid mulle, et nad seda teevad.» 
«Hea küll,» ütlesin mina. «Hea küll.» 
Tupper jätkas söömist. See oli kole vaatepilt. 

Aga aia suhtes oli tal õigus. Nüüd, kus ta oli seda maininud, nägin, et aeda ei 
olnud haritud. Seal kasvasid ridadena köögiviljataimed. Read olid pikad ja korrapära- 
sed, kusagil ei olnud mingeid jälgi sellest, et maad oleks kunagi.kõblatud, ja näha ei 
olnud ühtki umbrohtu. Ja muidugi mõista pidigi see nii olema, sest siin ei oleks 
julgenud kasvada mingi umbrohi. Siin ei saanud kasvada midagi muud kui ainult 
Lilled ise ja taimed, milleks Lilled ennast muutsid, näiteks köögiviljataimed ja puud. 

Aed oli täiuslik. Seal ei olnud ühtki kidurat ega haiget taime. Vaatide küljes 
rippuvad tomatid olid ühtlaselt öunased ja kõik ideaalselt ümirairguscd. Maisitaimed 
olid sirged ja pikad. 

«Sa tegid nii palju, süüa, et sellest- jätkus kahele,» ütlesin. «Kas sa teadsid, et ma 
tulen?» 

Sest ma olin kiiresti jõudmas nii kaugele, et olin valmis uskuma peaaegu kõike. 
Nagu ma enesele ütlesin, ei olnud päris võimatu, et Tupperile (või Lilledele) oli minu 
tulek ette teada. 

«Ma teen alati nii palju süüa, et jätkub kahele,» vastas Tupper. «Kunagi ei või 
teada, millal keegi sisse astub.» 

«Aga keegi ei ole seda kunagi teinud?» 

«Sina oled esimene,» ütles Tupper. «Mul on hea meel, et sa tulla said.» 

Ma mõtlesin huviga, kas ajal oli tema jaoks mingisugune tähendus. Mõnikord 
paistis, et ei olnud. Ent ometi oli ta haledusest nutnud, sest keegi ei olnud nii ammu 
tal külas käinud. 

Mõnda aega sõime vaikides ja siis otsustasin riskida. Ma olin juba küllalt kaua 
Tupperi pilli järgi tantsinud ja nüüd oli aeg talle mõned küsimused esitada. 

«Kus see koht asub?» küsisin. «Mis koht see niisugune on? Ja kui sa tahad siit 
koju tagasi minna, siis kuidas sa seda teed?» 

Ma ei maininud asjaolu, et ta oli siit Millville'i tagasi pöördunud. Mul oli tunne, et 
see oli midagi, mida ta võis pahaks panna, sest tal oli uuesti siia jõudmisega kiire 
olnud — just nagu oleks ta rikkunud mingit eeskirja 

või korraldust ja tahtnud enne tagasi jõuda, kui keegi midagi märkab. 

Tupper pani oma taldriku ettevaatlikult maha, asetas lusika taldrikule ja vastas siis 
mulle. Kuld ta vastas mulle teistsuguse häälega, selle mõõduka häälega, mida oli 
kasutanud ärimees, kes oli minuga kõnelnud tolle mõistatusliku telefoni kaudu. 

«Praegu ei kõnele Tupper Tyler,» ütles Tupper ärimehe häälega. «Praegu kõneleb 
Tupper Lillede nimel. Millest me rääkima hakkame?» 

«Sa teed nalja,» ütlesin mina, kuigi ma tegelikult ei mõelnud, et minuga nalja 
tehakse. Ma ütlesin seda peaaegu instinktiivselt, et veidi aega võita. 

«Võin teile kinnitada,» ütles hääl, «et me olema täiesti tõsised. Meie oleme Lilled 
ja teie tahate meiega rääkida ja meie tahame teiega rääkida. Ainult nii on võimalik 
seda teha.» 

Tupper ei vaadanud minu poole; näis, et ta ei vaadanud üldse mitte millegi poole. 
Ta pilk oli külmaks ja tühjaks muutunud ning näis olevat sissepoole suunatud. Ta 
istus jäigalt ja sirgelt, käed rüpes. Ta ei näinud enam välja nagu inimene; ta nägi välja 
nagu telefoniaparaat. 

«Ma olen teiega varem ka rääkinud,» ütlesin. 

«Oh jaa,» ütlesid Lilled, «aga ainult väga lühidalt. Te ei uskunud meid.» 


«Mul on mõned küsimused, mida ma tahan esitada.» 

«Ja meie vastame teile. Me teeme parima, mida suudame. Me vastame teile nii 
täpselt, kui oskame.» 

«Mis koht see siin on?» küsisin. 

«See on üks maakeradest,» ütlesid Lilled. «See ei ole teie omast rohkem kui ühe 
kellatiksu kauguse!» 

«Üks maakeradest?» 

«Jah, maakerasid on palju. Kas te ei teadnud seda?» 

«Ei,» ütlesin, «ei teadnud.» 

«Aga kas te olete suuteline seda uskuma?» 

«Kui veidi harjutan, siis võib-olla olen.» 

«Maakerasid on miljardeid,» ütlesid Lilled. «Me ei tea, kui palju neid on, aga neid 
on palju miljardeid. Võibolla pole neil üldse lõppu. Mõned arvavad nii.» 

«Kas nad on üksteise kõrval?» 

«Ei. Niimoodi ei ole õige mõelda. Me ei tea, kuidas seda öelda. Kui sellest 
rääkida, siis muutub see segaseks.» 

«Hea küll, ütleme, et maakerasid on suur hulk. Sellest 

on veidi raske aru saada. Kui maakerasid oleks suur hulk, siis me näeksime 
neid.» 

«Te ei saa neid näha,» ütlesid Lilled, «kui te ei ole võimeline nägema ajas. Need 
maakerad eksisteerivad ajamaatriksis, mis... » 

«Ajamaatriksis? Te tahate öelda...» 

«Kõige lihtsam on öelda nii, et kõiki neid maakerasid eraldab üksteisest aeg. 
Igaühel neist on oma asukoht ajas. Kõik, mis teie jaoks eksisteerib, on käesolev silma- 
pilk. Te ei saa vaadata minevikku ega tulevikku... » 

«Nii et siia jõudmiseks rändasin ma ajas.» 

«Jah,» ütlesid Lilled. «Just täpselt seda te tegite.» 

Tupper istus oma tühja näoilmega ikka veel sealsamas, kuid ma olin ta unustanud. 
Sõnu, mida ma kuulsin, vormisid küll tema huuled, keel ja kõri, kuid rääkija ei olnud 
tema. Ma teadsin, et rääkisin Lilledega; et — nii pöörane kui see ka näis — rääkisin 
purpurse punaga, mis voogas kõikjal laagri ümber. 

«Teie vaikimine ütleb meile,» laususid Lilled, «et te leiate olevat raske seedida 
seda, mida me teile räägime.» 

«Ma lämbun selle kätte,» ütlesin neile. 

«Proovime siis teisiti öelda. Maakera kujutab enesest baasstruktuuri, kuid tema 
liikumisele ajas on iseloomulik diskontinuiteet.» 

«Aitäh, et te vaeva näete,» ütlesin, «aga sellest ei ole kuigi palju abi.» 

«Meie.oleme seda kaua aega teadnud,» ütlesid Lilled. «Me avastasime selle palju 
aastaid tagasi. Meie jaoks oh see üks loodusseadusi, teie jaoks mitte. Teil kulub veidi 
aega. Te ei saa ühe lonksuga neelata seda, mille teadasaamiseks meil kulus 
sajandeid.» 

«Aga ma läksin läbi aja,» ütlesin mina. «Just seda on raske taibata. Kuidas ma 
sain läbi aja minna?» 

«Te läksite läbi väga õhukese koha.» 

«Õhukese koha?» 

«Niisuguse koha, kus aeg ei olnud kuigi paks.» 

«Ja teie tegite selle õhukese kõhn?» 

«ütleme nii, et me kasutasime selle ära.» 

«Et selle kaudu meie maakerale jõuda?» 


«Palun, söör, ilma niisuguse õudust väljendava toonita,» ütlesid Lilled. «Teie, 
inimesed, olete nüüd juba mitmeid aastaid kosmoses lennanud.» 

«Me oleme üritanud seda teha,» ütlesin mina. 

«Te mõtlete kosmose vallutamisest. Selles suhtes oleme 

sarnased. Teie püüate vallutada ruumi, meie püüame vallutada aega.» 

«Lähme veidi maad tagasi,» palusin. «Kas kõikide nende maakerade vahel on 
olemas piirid?» 

«See on Õige.» 

«Ajalised piirid? Maailmu lahutavad üksteisest aja faasid?» 

«See on täiesti täpne. Te taipate suurepäraselt.» 

«Ja teie püüate sellest ajabarjäärist läbi murda, et minu maakerale jõuda?» 

«Jah, et teie maakerale jõuda,» ütlesid Lilled. 

«Aga milleks?» 

«Selleks, et teiega koostööd teha. Et teiega liitu sõlmida. Me vajame eluruumi, ja 
kui me teilt seda saame, anname teile oma teadmised; me vajame tehnikat, sest meil ei 
ole käsi, ja meie teadmistega saate teie luua uut tehnikat, mida on võimalik rakendada 
meie mõlema hüvanguks. Me võime koos minna teistesse maailmadesse. Lõpuks 
loome paljude üksteisega ühenduses olevate maakerade pika rea, mille elanikke 
samuti seob ühine siht ja eesmärk.» 

Mu sisikonda hakkas rõhuma külm tinatükk, sellest tinatükist hoolimata tundsin 
tühjust ning mu keelel- ia suulaes oli vastik metallimaitse. Liit — ja kes hakkab selles 
liidus juhtivat osa etendama? Eluruum — ja kui palju jääb seda meile? Teised 
maailmad — ja mis juhtub nendes teistes maailmades? 

«Teil pn palju teadmisi?» 

«Väga palju,» ütlesid Lilled. «Kõikvõimalike teadmiste kogumine on asi, millele 
me pöörame palju tähelepanu.» 

«Ja te kogute teadmisi väga usinasti ka meilt? Teie palkasite kõik need lugejad?» 

«See,» seletasid Lilled, «on palju efektiivsem küi meetod, mida me varem 
kasutasime ja mis andis parimal juhul keskpäraseid tulemusi. Praegune meetod on 
kindlam ja palju selektiivseni.» 

«Sellest ajast peale,» ütlesin mina, «kui te lasksite Gerald Sherwoodil need 
telefoniaparaadid teha.» 

«Telefoniaparaadid annavad otseühenduse,» ütlesid Lilled. «Varem ei saanud me 
teha muud kui ainult ajudega kontakti luua.» 

«Te tahate öelda, et teil oli meie maakera inimestega vaimne kontakt? Võib-olla 
üsna pikka aega?» 

«Oh jaa,» ütlesid Lilled kõige rõõmsama tooniga. 

«Väga paljude inimestega väga paljude aastate jooksul. Aga kurb lugu oli see, et 
kontakt oli ühepoolne. Meil oli inimestega kontakt, kuid neil meiega üldiselt mitte. 
Enamik neist ei olnud meie olemasolust üldse teadlikud ja teised, kes olid 
tundlikumad, tajusid meie olemasolu üksnes ebamääraselt ja kobamisi.» 

«Aga te hankišite nende inimeste ajudest teadmisi?» 

«Seda muidugi,» ütlesid Lilled, «kuid meil tuli leppida sellega, mis nende ajudes 
oli. Meil ei olnud .võimalik suunata neid valdkondadesse, mis pakkusid meile erilist 
huvi.» 

«Te proovisite neid muidugi tagant tõugata.» 

«Oli mõningaid, keda me tõukasime küllaltki suure eduga. Leidus teisi, keda meil 
õnnestus tõugata, kuid kes liikusid vales suunas. Ja oli palju inimesi, võib-olla ena- 


mik, kes visalt keeldusid meie olemasolu teatavaks võtmast, ükskõik mis me ka ei 
teinud. See ei olnud hoopiski mitte julgustav.» 

«Neid kontakte lõite arvatavasti mõningate, õhukeste kohtade kaudu. Läbi 
tavaliste piiride ei oleks te seda saanud teha!» 

«Ei, me olime sunnitud maksimaalselt ära kasutama leitud õhukesi kohti.» 

«Nagu võib järeldada, ei rahuldanud see teid täiel määral.» 

«Te olete taiplik, söör. See ei viinud meid kuhugi.» 

«Ja siis te sooritasite läbimurde.» 

«Me ei ole päris kindlad, et saame teist aru.» 

«Te proovisite uut võtet. Te koondasite jõupingutused millegi materiaalse otsesele 
saatmisele läbi piiri. See võis olla näiteks peotäis seemneid.» 

«Teil on muidugi õigus. Te järgite meie mõttekäiku nii täpselt ja saate meist nii 
hästi aru. Aga isegi see abinõu ei oleks aidanud, kui ei oleks olnud teie isa. Ainult 
väga vähesed seemned idanesid ja nendest kasvanud taimed oleksid lõpuks välja 
surnud, kui teie isa ei oleks neid leidnud ja nende eost hoolitsenud. Te peate aru 
saama, et just sellepärast soovime teid oma esindajaks... » 

«Pidage, oodake üks minut,» ütlesin. «Enne kui me selle juurde tuleme, on veel 
mõned asjad, milles ma tahan selgust saada. Näiteks see tõke, millega te olete 
ümbritsenud Millville'i.» 

«See tõke,» ütlesid Lilled, «on üsna lihtne asi. See on ajamull, mida meil õnnestus 
meie maailmasid lahutava 

piiri õhukesest kohast välja suruda. Väike ruumiosa, mida tõke hõivab, erineb 
ajafaasi poolest niihästi Millville'ist kui ka teie maakera ülejäänud osast. See ruumi- 
osa viibib sekundi kõige väiksema kujutletava murdosa võrra minevikus, aeg on seal 
selle sekundiosa võrra maakera ajast taga. See sekundiosa on nii väike, et nagu võib 
kujutleda, oleks isegi teie kõige täpsematel instrumentidel raskusi selle mõõtmisega. 
Seda on väga vähe, kuid ometi te arvatavasti nõustute, et tõke on üsna efektiivne.» 

«Jah,» ütlesin mina, «efektiivne.» 

Ja muidugi oli ta seda — juba oma olemuse poolest oli ta kujutlematult tugev. Ta 
kujutas enesest minevikku. Millvilje'i ümbritsevat mineviku-seebimulli, mis oli nf] 
õhuke, et ei tõkestanud valgust ega heli, kuid oli siiski midagi niisugust, millest ühelgi 
inimolendil ei olnud loöA tust läbi tungida. 

«Aga kepid ja kivid,» laususin. «Ja vihmapiisad... » 

«Ainult elusolendid,» ütlesid Lilled. «Ainult elusolendid, kellel on teatava 
tasemeni ulatuv vastuvõtlikkus, teadlikkus oma ümbrusest, tundlikkus — kuidas seda 
öelda?» 

«Te ütlesite seda küllalt hästi,» vastasin. «Ja elutud asjad... » 

«Aeg, see loodusnähtus, mida te nimetate ajaks,» ütlesid Lilled, «allub paljudele 
seadustele. Me jagame teiega ainult osa oma teadmistest, väikest osa.» 

«Kõik teadmised selles valdkonnas,» ütlesin mina, «on meie jaoks uued. Me ei ole 
aega uurinud. Me ei ole isegi mõelnud ajast kui millestki niisugusest, mida meil oleks 
võimalik uurida. Me ei ole üldse alustanud. Metafüüsilist pominat on muidugi palju 
olnud, aga tõelisi uurimistöid ei ole tehtud. Me ei ole leidnud kohta, kust uurimisega 
peale hakata.» 

«Kõike seda me teame,» ütlesid Lilled. 

Ja kas toonis, millega nad seda ütlesid, ei olnud just nagu midagi triumfeerivat? 
Ma ei olnud selles päris kindel. 


Uut tüüpi relv, mõtlesin. Kuratlik relv. See ei tapa ega vigasta inimesi. See tõukab 
neid enda ees, lükkab neid teelt kõrvale, kuhjab neid kokku nagu loomakarja ja nad ei 
saa selle vastu mitte midagi ette võtta. 

Nancy oli küsinud, mjs saab siis, kui kõik elusolendid maakeralt ära pühitakse ja 
ainult Millville alles jääb. Ja 

see oli võib-olla võimalik, kuigi asi ei tarvitsenud nii kaugele minna. Kui Lilled 
vajasid ainult eluruumi, siis oli neil juba olemas vahend selle hankimiseks. Nad võisid 
mulli suurendamise teel võita nii palju ruumi, kui, neile tarvis oli, ja hoida inimkonda 
enesest eemal, sel ajal kui nad ennast selles eluruumis sisse seadsid. See relv oli 
üheaegselt relv maakera elanike vastu ja vahend, mis kaitses Lilli niisuguste 
karistusabinõude vastu, mille rakendamist inimkond võis üritada. 

Kui Lilled vajasid maakera, siis oli tee nende jaoks vaba. Sest Tupper oli 
kasutanud teed, mida mööda nad pidid tulema, ja ka mina olin seda teinud ning nüüd 
ei oinud enam midagi, mis oleks võinud neid pidurdada. Selle ajamüüri varjus oli neil 
lihtne maakerale tungida. 

«Ja mida te siis ootate?» küsisin. 

«Mõnes osas olete te meie kavatsuste taipamisel väga aeglane,» ütlesid Lilled. 
«Me ei planeeri sissetungi. Me tahame koostööd. Me tahame tulla täielikus vastastiku- 
ses arusaamises nagu sõbrad.» 

«Noh. see on kena,» laususin mina. «Te soovile olla meie sõbrad. Kõigepealt tuleb 
meil oma sõpru tundma õppida. Kes te üldse olete?» 

«Te olete ebaviisakas,» ütlesid Lilled. 

«Ma ei ole ebaviisakas. Ma tahan teie kohta andmeid saada.- Te räägite enesest 
mitmuses. Või on see kogunimi?» 

«Kogunimi,» ütlesid Lilled. «Te kirjeldaksite meid tõenäoliselt kui teatavat 
organismi. Meie juurestik moodustab ühtse üleplaneedilise terviku ja te võiksite seda 
käsitada kui meie närvisüsteemi. Korrapäraste vahemaade taga paiknevad juureainese 
suured kuhjumid, mis on... mida teie arvatavasti nimetaksile ajudeks. Niisuguseid 
ajusid on väga palju ja kõiki neid seob ühine närvisüsteem.» 

«Aga seda ei saa ju olla,» protesteerisin mina. «See on täiesti mõistusevastane. 
Taimed ei saa intelligentsed olla. ühelgi taimel ei saa olelusvõitluses tekkida vajadust 
intelligentsi järele.» 

«Teie arutlus on laitmatu,» ütlesid Lilled rahulikult. 

«Jah, laitmatu on see küll,» ütlesin mina, «aga ometi riägin ma teiega.» 

«Teie maakeral on üks loom, keda te nimetate koeraks.» 

«See on õige. Väga intelligentne loom.» 

«Teie, inimeste, lemmik ja kaastane. Loom, kes on teiega seltsinud juba alates 
aegadest, mis eelnesid teie ajaloo koidikule. Ja kes võib-olla just selle tõttu on intel- 
ligentsem, kui ta muidu oleks. Loom, kes on suurel määral treenitav.» 

«Mis koer praegu asjasse puutub?» küsisin. 

«Mõtelge järele,» ütlesid Lilled. «Kui teie maakera inimesed oleksid kogu oma 
ajaloo vältel kõik jõupingutused suunanud koera treenimisele, siis mida olekski nad 
võinud saavutada?» 

«Seda ma küll ei tea,» ütlesin mina. «Võib-olla oleks meil nüüd olnud koer, kes 
oleks intelligentsi poolest meiega võrdne, Võib-olla ei oleks tema intelligents olnud 
samasugune kui meie oma, aga ... » 

«Kunagi elas üks teine rass, kes tegi meiega just seda,» ütlesid Lilled. «Kõik see 
algas rohkem kui miljardi aastat tagasi.» 


«Ja see teine rass tegi sihilikult taime intelligentseks?» 

«Selleks oli oma põhjus. Nende eluvorm erines tele omast. Nad arendasid meid 
teatavaks kindlaks otstarbeks. Neile oli vajalik mingisugune kogutud andmeid 
pidevalt süstematiseeriv, klassifitseeriv ja kasutusvalmis hoidev süsteem.» 

«Nad oleksid võinud märkmeid teha. Nad oleksid võinud kõik üles kirjutada.» 

«Eksisteerisid mõned füüsilised kitsendused ja, mis on võib-olla tähtsam, mõned 
vaimsed tõkked.» 

«Te tahate öelda, et nad ei osanud kirjutada.» 

«Nad ei mõelnudki kirjutamisest. See ei tulnud neile üldse pähe. Nad isegi ei 
kõnelnud nii nagu teie. Ja isegii, kui nad oleksid osanud kõnelda või kirjutada, ei 
oleks see taganud seda, mida nad vajasid.» 

«Klassifitseerimist ja süstematiseerimist?» 

«Osaliselt muidugi seda ka. Aga kui palju on tänaseni säilinud inimkonna 
muistseid teadmisi, mis omal ajal kirjutati üles ja arvati sel viisil kindlalt kaitstud ole- 
val?» 

«Mitte kuigi palju. Need teadmised on kaotsi läinud! või hävinud. Aeg on nad 
kustutanud.» 

«Meie säilitame veel praegugi selle teise rassi teadmisi,» ütlesid Lilled. «Meie 
osutusime paremateks kuf üleskirjutused — olgugi et see teine rass muidugi ei võtnud 
üleskirjutusi üldse arvesse.» 

«See teine rass,» laususin mina. «Selle teise rassi teadmised ja kui paljude omad 
veel?» 

Lilled ei vastanud. «Kui meil oleks aega,» ütlesid nad, «siis räägiksime teile kõik. 
On palju tegureid ja kaaluta lusi, mis jääksid teile arusaamatuks. Uskuge meid, kui me 
ütleme, et selle teise rassi otsus kujundada meist andmesalvestussüsteem oli kõigist 
kaalumisel olnud võimalustest kõige mõistlikum ja teostatavam.» 

«Aga aeg, mis selleks kulus,» ütlesin jahmunult. «Jumal hoidku, kui palju aega 
pidi kuluma, et taime intelligentseks teha! Ja kuidas oli neil üldse võimalik alustada? 
Mida tuleb teha, et taim intelligentseks muutuks?» 

«Ajal ei olnud olulist tähtsust,» ütlesid Lilled. «See ei olnud probleem. Nad 
teadsid, kuidas ajaga toime .tulla. Nad oskasid aega käsitseda nii, nagu teie oskate 
käsitseda mateeriat. Ja seda kasutasid nad ära. Nad surusid meie elu paljud sajandid 
kokku oma elu mõnda sekundisse. Aega oli neil nii palju kui nad vajasid. Nad tegid 
ise aega, mida neil vaja oli.» 

«Nad tegid aega?» 

«Igatahes. Kas sellest on nii raske aru saada?» 

«Minul küll,» ütlesin. «Aeg on jõgi. See voolab aina edasi. Sellega ei saa midagi 
ette võtta.» 

«Aeg ei ole mitte midagi jõetaolišt,» ütlesid Lilled, «ja see ei voola ja sellega saab 
palju ette võtta. Ja peale selle jätame tähele panemata, et te meid solvasite.» 

«Solvasin?» 

«Arvamusega, et taimel on nii raske intelligentseks muutuda.» 

«Ma ei tahtnud leid solvata. Ma mõtlesin Maa taimedele. Ma ei suuda kujutleda, 
et võilill... » 

«Võilill?» 

«Üks väga igapäevane taim.» 

«Teil võib õigus olla,» ütlesid Lilled. «Võib-olla erinesime me juba alguses Maa 
taimedest.» 

«Te ei mäleta sellest muidugi mitte midagi?» 


«Te mõtlete liigimälu?» 

«Arvatavasti küll.» 

«See oli väga ammu,» ütlesid Lilled. «Meil on selle kohta andmed. Saate aru, 
mitte müüt ega legend. Tegelikud andmed selle kohta, kuidas me intelligentseks muu- 
tusime.» 

«Mis on palju rohkem, kui on olemas inimkonnal.» laususin mina. 

«Ja nüüd. peame hüvasti jätma,» ütlesid Lilled. «Meie vahendaja on juba üsna 
väsinud ja me ei taha tema jõudu kuritarvitada, sest ta on meid kaua aega ustavalt 
teeninud ja me oleme temasse kiindunud. Me räägime teiega jälle.» 

«Puuhh!» ütles Tupper. 

Ta pühkis lõualt sülge. 

«See oli kõige pikem kõne, mis ma nende eest kunagi olen pidanud,» ütles ta. 
«Millest te rääkisite?» 

«Sa tahad öelda, et sa ei tea?» 

«Muidugi ei tea,» sähvas Tupper. «Ma ei kuula kunagi pealt.» 

Nüüd oli ta jälle inimene. Ta pilk oli normaalseks muutunud jä nägu lõdvestunud. 

«Aga lugejad,» ütlesin. «Nemad loevad kauem, kui meie rääkisime.» 

«Selle lugemisega ei ole minul midagi tegemist,» ütles Tupper. «See ei ole 
kahepoolne kõne. See on kõik see vaimse kontakti värk.» 

«Aga telefoniaparaadid,» ütlesin mina. 

«Telefoniaparaadid on ainult selleks, et neile öelda, mida nad peavad lugema.» 

«Kas nad telefoniaparaatidesse ei loe?» 

«Loevad küll,» ütles Tupper. «See on sellepärast, et nad valjusti loeksid. Kui nad 
valjusti loevad, siis on Lilledel kergem aru saada. Lugeja ajus on siis teravamad pildid 
või midagi selletaolist.» 

Ta tõusis aeglaselt püsti. 

«Ma lähen ja teen ühe uinaku,» ütles ta. 

Ta suundus onni poole. 

Poolel teel jäi ta seisma ja pöördus ringi. 

«Ma unustasin,» ütles ta. «Aitäh pükste ja särgi eest.» 


12 


Mu aimus oli olnud õige. Tupper oli toimuvate sündmuste võti või vähemalt üks 
võtmeid. Ja koht, kust tull otsida mõistatuse lahendust, oli tõepoolest — nii pöörane 
kui see ka ei tundunud — lilledega kaetud maa-ala kasvuhoone juures aias. 

Sest see lilledega kaetud maa-ala ei viinud mitte üksnes Tupperini, vaid ka kõige 
muuni — selle teise minani, 

kes oli Gerald Sherwoodile appi tulnud, telefoniaparaatideni ja lugejateni, Stiffy 
Granti tööandJateni ja tõenäoliselt ka nendeni, kelle ülesandel Mississippi osariigis 
tehti neid kummalisi uurimistöid. 

Ja kes teab kui paljude teiste uurimistööde ning ettevõteteni. 

Ma teadsin, et kõik see ei toimunud üksnes praegu, vaid oli toimunud juba aastaid. 
Lilled olid mulle öelnud, et nad olid paljude aastate jooksul olnud kontaktis paljude 
Maa elanikega, olid varastanud nende ajudest ideid, seisukohti ja teadmisi ning isegi 
juhtudel, kus ajud ei olnud teadlikud võõrastest sissetungijatest, olid püüdnud tõugata 
neid enesele sobivas suunas, nagu nad olid seda teinud Gerald Sherwoodi ajuga. 


Nad olid öelnud «paljude aastate jooksul» ja ma ei olnud taibanud küsida täpsemat 
määratlust. Võib-olla mitmeid sajandeid, ja see näis täiesti usutav, sest kui oli jutt 
sellest, kui kaua nad on juba intelligentsed olnud, siis rääkisid nad miljardist aastast. 

Võib-olla mitmeid sajandeid, ja ma mõtlesin, kas need sajandid ei alanud vahest 
ehk renessansiajastul. Ma küsisin eneselt, kas ei olnud võimalik, et inimkonna kul- 
tuuri õitsengule, inimkonna progressile pani — vähemalt osaliselt — aluse Lillede 
taganttõukav mõju..Nad ei jätnud inimkonna teele muidugi otsest jälge, kuid kaudselt 
võisid nad olla paljude inimkonna saavutuste ajendajad. 

Gerald Sherwoodi puhul oli niisugune vahelesegav taganttõukamine enesega 
kaasa toonud loomingulise tegevuse. Kas oli liiga palju arvata, et paljudel teistel 
juhtudel võis tulemus olla samasugune, kuigi võib-olla mitte nii ilmne? Sest 
Sherwood oli tunnetanud millegi võõra juuresolekut ja oli aru saanud, et talle on 
kasulik selle võõraga koostööd teha. Paljudel teistel juhtudel võib-olla niisugust 
teadlikkust ei olnud, kuid ajendav jõud oli siiski olemas ja võis esile kutsuda 
reaktsiooni. 

Nende sadade aastate jooksul pidid Lilled olema inimkonna kohta palju teada 
saanud ja hankinud inimkonnalt palju teadmisi. Sest oma esialgselt otstarbelt olid nad 
ju teadmiste salvestid. Viimastel aastatel, mil tosinad, võib-olla sajad lugejad olid 
nende vaimsetesse kõridesse usinalt kallanud kogu inimkonna kirjavara, olid nad 
inimeste teadmisi omandanud pideva vooluna. 

Ma tõusin sealt, kus olin maapinnal istunud, ning 

tundsin, et olen kange ja krampi tõmbunud. Ma sirutasin ennast ja pöördusin 
aeglaselt ning nägin kõikjal enda ümber hoovamas purpurpunaseiu vooge, mis ulatu- 
sid üsna lähedal silmapiiri tõkestavate, jõega paralleelsete mäeseljandikeni. 

See ei saa õige olla, ütlesin enesele. Ei olnud võimalik, et ma olin rääkinud 
lilledega. Sest kõikidest asjadest, mis maakeral leidusid, olid taimed need, millel 
mingil juhul ei olnud kõnevõimet. 

Kuid see ei olnud ju see maakera. See oli teine maakera — Lillede ütluse järgi 
ainult üks paljudest miljarditest maakeradest. 

Ma küsisin eneselt, kas ühte maakera saab mõõta teise järgi. Ja vastus näis olevat 
eitav. Maastik paistis siin olevat peaaegu identne sellega, millega ma olin olnud tuttav 
oma maakeral, ja üldse võis maastik kõikidel neil miljarditel maakeradel ühesugune 
olla. Sest kuidas olidki. Lilled öelnud — et maakera on baasstruk-tuur? 

Aga kui jutt tuli elust ja evolutsioonist, siis jäi küsimus täiesti lahtiseks. Sest isegi 
kui minu omal maakeral ja sellel maakeral, kus ma praegu viibisin, sai elu alguse 
ühtemoodi (ja ühtemoodi võis see väga hästi alguse saada), tekkisid hiljem ikkagi 
miljonid väikesed hälbed, millest iga üksik omaette võetult oli võib-olla tähtsusetu, 
kuid mille koosmõju tulemusel lõppkokkuvõttes kujunes elu ja kultuur, mis ei 
sarnanenud ühegi teise maakera omaga. 

Tupper oli hakanud norskama — kõvasti ja kirinal, täpselt nii, nagu temalt võis 
oodata. Ta magas onnis, lamades selili puulehtedest asemel, kuid onn oli nii väike, et 
ta jalad ulatusid uksest välja. Need toetusid mõhna-1 istele kandadele ning laialiaetud, 
toore ja vulgaarse väljanägemisega varbad olid taeva poole sirutatud. 

Ma võtsin maast taldrikud ja lusikad ning haarasin Tupperi keedupoti kaenla alla. 
Leidnud vee äärde viiva teeraja, hakkasin seda mööda edasi minema. Tupper oli süüa 
tejnud; ma ütlesin enesele, et minul tuleb siis vähemalt nõud pesta. 

Jõe ääres laskusin kükakile, loputasin rohmakaid taldrikuid ja potti, kastsin 
lusikad märjaks ja hõõrusin need sõrmedega puhtaks. Taldrikutega olin ettevaatlik, 


sest mul oli tunne, et need ei kannata kuigi palju vett. Nii taldrikutel kui ka potil olid 
veel Tupperi suurte harali 

sõrmede jäljed, mis olid sinna jäänud nende vormimise ajal. 

Kümme aastat oli Tupper siin elanud ja õnnelik olnud, õnnelik purpurpunaste 
lilledega, kellest olid saanud tema sõbrad. Siin oli ta lõpuks ometi kaitstud 
ebasõbralikkuse ja julmuse eest, mis ümbritses teda maailmas, kus ta oli sündinud. 
Maailmas, mis oli ebasõbralik ja julm, sest tema oli teistest erinev, kuid mis oli 
võimeline ebasõbralikkuseks ja julmuseks ka siis, kui mingisugust erinevust ei olnud. 

Ma sain aru, et Tupperi jaoks pidi siin olema tõeline muinasmaa. Siinne ilu ja 
lihtsus sobis tema lihtsale hingele. Siin sai.ta elada seda komplikatsioonideta ja häiri- 
matut elu, mida ta, võib-olla ise seda teadmata, oli alati igatsenud. 

Ma panin taldrikud ja poti jõekaldale, kummardusin vee kohale, tõstsin seda 
kamaluga ja jõin. Veel oli hea, puhas maitse ja suvepäikese kuumusest hoolimata tun- 
dus ta jahe. 

Hakates end sirgu ajama, kuulsin tasast paberikrabinat ja tundsin ängistust, kui 
mulle äkki meenus selle põhjustaja. Pistnud käe oma kuue põuetaskusse, tõmbasin 
välja pika valge ümbriku. Ma avasin selle ja seal oli pakk raha, tuhat viissada dollarit, 
mis Sherwood oli minu jaoks oma lauale pannud. 

Ma kükitasin seal, ümbrik pihus, ja mõtlesin, missuguse totrusega ma olin 
hakkama saanud. Ma olin kavatsenud, ümbriku kodus kuhugi peita, sest olin val- 
mistunud Alfiga kalapüügiretk.ele minema enne panga avamist, kuid sündmuste 
keerises olin ümbriku unustanud. Kuidas küll, imestasin, oli võimalik unustada tuhat 
viitsada dollarit! 

Mu keha kattus külma higiga, kui ma mõtlesin järgemööda kõikidele asjadele, mis 
oleksid võinud selle ümbrikuga juhtuda. Kui mul ei oleks rumalal kombel õnne olnud, 
oleksin võinud selle vähemalt tosin korda kaotada. Ent nii hämmastunud kui ma ka 
olin selle üle, et olin täielikult unustanud niisuguse kena rahasumma, tundsin seal 
istudes ja rahapakki silmitsedes ometi, et see oli midagi oma tähtsusest kaotanud. 

Võib-olla, mõtlesin, oli selles süüdi Tupperi muinasmaa, et ma ei pidanud raha 
enam nii oluliseks kui enne. Ma teadsin küll, et kui mul oleks võimalik omaenese 
maailma tagasi pääseda, siis omandaksid dollarid jälle 

endise tähtsuse, kuid siin, selle lühikese hetke vältel olid tähtsad jõesavist voolitud 
rohmakas nõu, teivastest ehitatud onn ja puulehtedest tehtud magamisase. Ja tähtsam 
kui kogu maailma raha oli vajadus hoida väike laagrituli põlemas, kui järel ei olnud 
enam ühtegi tikku. 

Kuid see ei olnud minu maailm, ütlesin enesele. See oli Tupperi maailm, tema 
pehme, lühinägelik maailm — ja sellega oli seoses tema täielik võimetus näha 
tohutuid komplikatsioone, mida see maailm enesega kaasa tõi.. 

Sest käes oli päev, mille üle oli mõtteid mõlgutatud — kuigi mõtteid oli 
mõlgutatud liiga vähe ja liiga vähe oli ette võetud, sest kõik see oli paistnud nii kauge 
ja ebatõenäoline. Käes oli päev, mil inimkond oli sattunud kokkupuutesse (või 
kokkupõrkesse) võõra rassiga. 

Kõik mõttemõlgutused olid muidugi käsitlenud võõraid kosmilisest ruumist, 
võõraid mõnel teisel taevakehal või mõnelt teiselt taevakehalt. Siin aga ei olnud 
tegemist võõrastega ruumist, vaid võõrastega ajast või vähemalt ajabarjääri tagant. 

See ei muuda midagi, ütlesin enesele, ükskõik kas ruumist või ajast, probleem jäi 
samaks. Inimkond oli lõpuks jõudnud silmapilguni, kus ta pidi läbi tegema üliraske 
proovi, mis'ei tohtinud.ebaõnnestuda. 


Ma võtsin maast nõud- jä läksin mööda rada tagasi üles. 

Tupper magas ikka veel, kuid ei norsanud enam. Ta ei olnud asendit muutnud ja 
tema vaibad olid endist viisi taeva poole sirutatud. 

Päike oli kaugele läände jõudnud, kuid kuumus püsis ja õhk oli täiesti tuuletu. 
Lillede purpurne puna.lasus liikumatult künkanõlvadel. 

Ma seisin ja silmitsesin lilli. Need olid süütud ja kenad ning nendest ei paistnud 
mingit lubadust ega mingit ähvardust. Nad moodustasid samasuguse õitevälja nagu 
karikakrad või nartsissid. Nad olid midagi niisugust, milles me oma maa-keral ei 
olnud kõigi seal elatud aastate vältel kunagi kahelnud. Neil ei olnud mingit isikupära 
ja nad ei kujutanud enesest midagi muud kui ainult vär- 
vilaiku, mis rõõmustas silma. .. 

Ma mõtlesin, et kõige raskem oli kogu selles loos just täielik võimatus kujutleda 
Lilli millegi muuna kui lilledena. Võimatu oli mõelda neist kui olenditest, kui mil- 
lestki, millel oli kas või sümboolnegi tähtsus. Neid ei olnud võimalik tõsiselt 

võtta ja ometi tüli neid tõsiselt võtta, sest omamoodi olid nad niisama 
intelligentsed kui inimesed ja võib-olla intelligentsemadki. 

Ma panin nõud lõkke kõrvale ja hakkasin pikkamööda künkanõlvast üles ronima. 
Mu jalad tõukasid lilli kõrvale ja ma sõtkusin mõned neist puruks, kuid ilma mõnda 
lille puruks sõtkumata oli siin võimatu kõndida. 

Ma ütlesin enesele, et mul tuleb nendega uuesti rääkida. Niipea kui Tupper oli 
puhanud, tahtsin nendega uuesti rääkida. Oli suur. hulk küsimusi, milles oli vaja 
selgust saada, paljud asjad vajasid seletust. Kui Lilled ja inimkond pidid hakkama 
koos elama, siis oli vajalik vastastikune arusaamine. Ma meeautasin jutuajamist, mis 
mul Lilledega oli olnud, ja püüdsin leida peent ähvardust, mida teadsin seal olevat 
sisaldunud. Kuid selles, mida ma mäletasin, ei olnud mingit ähvardust. 

Ma jõudsin künka tipule, peatusin seal ja heitsin pilgu lainjale purpursele aasale. 
Nõlva jalamil suundus küngaste vahelt jõe poole väike oja. Sinna, kus ma seisin, 
kostis hõbedane vulin, mida. vesi tekitas üle kivide voolates. 

Pikkamööda hakkasin nõlvast alla oja poole minema ja seda tehes nägin pja teisel 
kaldal, vastaspoolse nõlva jalamil mingit kühmu. Varem ei olnud ma seda märganud 
ja arvasin, et seda võis olla maskeerinud valguse viltune langemine maapinnale. 

Selles kühmus ei olnud midagi iseäralikku, kui välja arvata see, et ta näis siin 
mitte päriselt omal kohal olevat. Järsunõlvalisena seisis ta laugete küngaste hulgas 
üksi ja omaette nagu mingist teisest ajast järelejäänud küürusseljaline monstrum. 

Ma jõudsin alla oja äärde ja kahlasin läbi madala köha, kus läikival kruusal ei 
olnud rohkem kui kolm tolli vett. 

Vee ääres oli suur, poolest saadik järsku kaldanõlva mattunud kivirahn. See sobis 
hästi istumiseks, ma võtsin sellel istet ja heitsin pilgu allavoolu. Päike helkis vee- 
pinnal ja muutis iga virvenduse teemantideks ning õhk oli täis laulva oja hõbedast 
helinat. 

Maailmas, kus asus Millville, ei olnud selles kohas oja, kuid Jack Dicksoni 
karjamaal oli kuiv säng, mida mööda Stiffy onni tagusest soost mõnikord liigvesi ära 
voolas. Ma mõllcsin, et võib-olla oli ka Millvi!lc,i maailmas olnud niisugune oja, 
enne kui farmeri ader ja selle tekitatud.erosioon olid maastiku ümber kujundanud. 

114 

Ma istusin võlutuna veeteemantide sädelusest ja oja vulinast. Näis, et siin, 
viimaste päikesekiirte soojuses ja küngaste kaitse all oleksvõinud istuda igavesti. 

Mu käed olid kahel pool keha ja ma libistasin neid enda all oleva kivi pinnal 
laisalt edasi-tagasi. Arvatavasti ütlesid nad mulle peaaegu silmapilkselt, et selles 


pinnas oli midagi kummalist, kuid ma olin nii süvenenud päikese ja vee nautimisse, et 
kiilus mitu minutit, enne kui see kummalisus mu teadvusse jõudis. 

Kui see oli sinna jõudnud, jäin ikka veel istuma ja jätkasin sõrmeotstega kivi 
pinna kompimist, kuid ei vaadanud selle poole. Ma tahtsin veenduda, et ma ei olnud 
eksinud ja et kivi ikka tõepoolest tundus olevat kunstlikult vormitud. 

Kui ma lõpuks tõusin ja rahnule pilgu heitsin, ei jäänud enam mingit kahtlust. 
Rahn oli tahutud plokiks ja kohati olid sellel veel näha tahumisjäljed. Ohe nurga 
juures oli ploki külge jäänud midagi rabedat, mis ei saanud olla muu kui mingisugust 
liiki mört, millega plokk oli. kunagi olnud paigale kinnitatud. 

Ma ajasin enese sirgu ja taandusin eemale, tagasi, ojja, kus vesi mu pahkluid rebis. 

Mitte lihtne kivirahn, vaid tahutud plokk! Plokk, mis kandis tahumisjälgi ja mille 
ühe serva küljes oli veel. tükike mörti. 

Niisiis ei olnud Lilled selle planeedi ainsad asukad. Siin oli veel teisi — või siin 
oli olnud teisi. Olendeid, kes oskasid kasutada kive ja kellel oli tööriistu kividele 
sobiva kuju ja suuruse andmiseks. 

Kiviplokilt rändas mu pilk vee ääres olevale kühmule ja selle pinnast nägin välja 
ulatuvat teisi plokke. Unustanud vee sädeluse ja hõbedase laulu, seisin tardunult ja 
jälgisin plokkide piirjooni. Oli näha, et kunagi olid plokid moodustanud seina. 

See kühm ei olnud niisiis looduse kapriis. See oli tõend tööst, mida kunagi olid 
teinud olendid, kes oskasid kasutada tööriistu. 

Ma väljusin ojast ja ronisin kühmule, ükski kivi ei olnud suur, ühelgi neist ei 
olnud mingeid kaunistusi; olid ainult tahumisjäljed ja siin-seal plokkidevahelise mördi 
tükid. Võib-olla oli siin kunagi seisnud mõni hoone. Või mingisugune müür. Või 
monument. 

Veidi allpool kohast, kus ma olin oja läbinud, alustasin kühmu nõlvast 
allalaskumist. Nõlva järskuse tõttu laskusin 

aeglaselt ja ettevaatlikult ning kasutasin käsi piduritena, et mitte libiseda ja 
kukkuda. 

Ja siis, surutuna tihedalt vastu nõlva, leidsin kondi. See ei olnud võib-olla kuigi 
ammu maa seest välja tulnud ja seda varjasid purpursed lilled. Tavalistes tingimustes 
ei oleks ma seda tõenäoliselt tähelegi pannud. Algul ei näinud ma seda kuigi hästi ja 
märkasin ainult selle tuhmi valendust maapinnal. Enne selle nägemist olin juba sellest 
mööda jõudnud ja ronisin tagasi, et seda maast üles võtta. 

Kondi pind murenes mõnevõrra mu sõrmede survel, kuid kont ise ei murdunud. 

See oli veidi kaarjas ja valge, tontlikult kriitvalge. 

Konti käes keerutades taipasin, et see oli ribikont, ning oma kuju ja suuruse 
poolest võis see olla kuulunud inimesele, kuigi mu teadmised ei olnud küllaldased, et 
selles täiesti kindel olla. 

Kui see tõepoolest oli inimese ribikont, ütlesin enesele, siis tähendas see, et 
kunagi oli siin elanud inimesetaoline olend. Ja kas ei võinud see tähendada, et siin 
veel praegugi eksisteeris mingisugune inimkonnaga väga sarnane rass? 

Planeet täis lilli, ilma ühegi elanikuta peale purpurpunaste lillede ja hilisemal ajal 
Tupper Tyleri. Nõnda olin arvanud, kui olin näinud kauge silmapiirini laiuvaid lilli, 
kuid see oli olnud ainult oletus. See oli järeldus, mille olin teinud, ilma et mul selleks 
oleks olnud kuigi palju tõendeid. Ehkki seda järeldust osaliselt toetas ilmne fakt, et 
selles kohas, kus mina viibisin, ei eksisteerinud midagi muud — ei ühtegi lindu, 
putukal ega looma, üldse-mitte midagi, välja arvatud võib-olla mõned bakterid ning 
viirused, ja ma mõtlesin, et isegi need võisid olla vajalikud Lillede heaoluks. 


Olgugi et kont välispinnalt murenes, kui ma ta üles tõstsin, näis ta üldiselt veel 
tugev olevat. Ma teadsin, et mitte väga ammu oli ta moodustanud osa elusolendist. 
Tema vanus olenes tõenäoliselt suurel määral mulla koostisest ja niiskusest ning 
arvatavasti paljudest muudest teguritest. See oli probleem asjatundja jaoks ja mina ei 
olnud asjatundja. 

Nüüd nägin veel ka midagi muud, väikest valget laiku paremal pool enda kõrval. 
See võis olla maapinnal lebav valge kivi, kuid juba seda silmates olin teistsugusel 
aivamusel. 

See oli niisama kriitvalge kui ribikont, mille ma olin üles tõstnud. 

Ma astusin lähemale, kummardusin ja.nägin, et tegemist ei olnud tõepoolest 
kiviga. Lasknud ribikondi sõrmede vahelt maha kukkuda, hakkasin kaevama. Mul ei 
olnud küll tööriistu, kuid muld oli kohev ja liivane ning ma sain hakkama sõrmede 
abiga. 

Sedamööda, kuidas ma kaevasin, hakkas väljakaeva-tava eseme kuju nähtavale 
tulema, ja hetk hiljem teadsin, et see ese on pealuu — ning veel veidi hiljem, et see on 
inimese pealuu; 

Ma vabastasin selle mullast ning tõstsin üles, ja kui mul ribikont oleks võinud ära 
tundmata jääda, siis siin ei saanud olla mingit eksitust. 

Ma kükitasin nõlval ja tundsin oma sisemuses hoovaval kaastunnet selle kunagi 
elanud ja surnud olendi vastu — ning ühtlasi ka üha kasvavat hirmu. 

Sest pealuu, mida ma oma käte vahel hoidsin, tõendas kindlalt, et see ei olnud 
Lillede kodumaailm. See oli — see pidi olema — maailm, mille nad olid vallutanud 
või vähemalt üle võinud. Ma mõtlesin, et tegelikult võisid nad olla ajaliselt väga 
kaugel sellest vanast kodust, kuš üks teine rass (nende kirjelduse järgi inimkonnast 
erinev rass) oli nad intelligentseks teinud. 

Kui kaugel oli Lillede kodumaa? Kui palju vallutatud maakerasid lahutas siinset 
maailma nende esialgsest maailmast? Kui paljud teised maakerad olid tühjad, puhtaks 
pühitud igasugustest eluvormidest, niis oleksid võinud Lilledega konkureerida? 

Ja see teine rass, kes oli Lilled aietanud jä taimse eksistentsi tasemest kõrgemale 
tõstnud — kus oli see vana rass nüüd? 

Ma asetasin pealuu tagasi auku, kust olin ta välja tõstnud. Ettevaatlikult lükkasin 
talle uuesti peale, liiva ja mulda, kuni ta oli jälle kaetud, seekord täiesti kaetud, nii et 
temast ei paistnud enam ühtki osa. Ma oleksin tahtnud ta laagrisse kaasa võtta, et teda 
seal lähemalt uurida. Kuid ma teadsin, et seda ma ei võinud, sest Tup-per ei tohtinud 
teada, mis ma olin leidnud, tema aju oli tema Lilledest sõprade jaoks avatud raamat ja 
ma olin kindel, et minu oma seda ei olnud, sest minuga ühendusse astumiseks olid nad 
pidanud kasutama telefoni. Seni, kui ma Tupperile midagi ei öelnud, ei saanud Lilled 
teada, et ma olin leidnud pealuu. Oli muidugi võimalik, 

et nad seda juba teadsid, et neil oli olemas nägemismeel või midagi muud, mis on 
niisama hea kui nägemine. Aga ma kahtlesin, kas neil seda oli; seni ei olnud selle 
kohta ilmnenud mingeid tõendeid. Kõige tõenäolisem oli see, et nad olid vaimsed 
sümbiondid ja neil ei olnud mingit teadvust peale teadvuse, mida nad jagasid teiste 
eluvormide ajudega. 

Ma laskusin poolpõiki nõlvast alla ja leidsin teel veel, kiviplokke. Mulle hakkas 
ilmseks saama, et kunagi varem oli selles kohas seisnud mingi ehitis. Kas oli siin 
olnud linn, mõtlesin, või midagi muud? Aga ükskõik, mida see oli enesest kujutanud, 
igal juhul oli siin elatud. 


Ojani jõudsin kühmu kaugemas otsas, kus oja oli osa kühmu nõlvast ära uhtunud, 
ja hakkasin järsu kalda all vees kahlates minema tagasi sinna, kus ma olin oja läbinud. 

Päike oli loojunud ja koos sellega oli kadunud vee teemandisära. Esimestes 
videvikuvarjudes voolas oja tumedana, kollakaspruunina. 

Mustavast kaldaseinast irvitasid mulle äkki vastu hambad ja ma jäin sambana 
seisma, põrnitsedes sakilist ham-barida ning selle kohal kummuvat valget kolpa. Mu 
pahkluid rebiv vesi just nagu urises mu peale ja ma värisesin jahedusest, mis 
tumenevatelt küngastelt alla hoovas. 

Sest seal vee kohal rippuvast tumedast mullast endale vastu irvitavat teist pealuud 
silmitsedes teadsin, et inimkonnades seisis suurim oht, mis teda kunagi oli ähvar- 
danud. Välja arvatud inimene ise, ei olnud seni eksisteerinud midagi, mis oleks 
ähvardanud inimkonna olemasolu. Nüüd lõpuks oli niisugune ähvardus mu silmade 
ees. 

Väikese lõkke kuma hakkas paistma juba enne, kui ma laagrisse jõudsin. 
Künkanõlvast alla komistades nägin, et Tupper oli oma uinaku lõpetanud ja valmistas 
õhtueinet. 

«Kas käisid jalutamas?» küsis ta. 

«Vaatasin natuke ringi,» ütlesin mina. «Ega siin palju näha pole.» 

«Lilled on kõik.» ütles Tupper. 

Ta pühkis lõuga, luges üle ühe käe sõrmed ja kordas 

seda siis veel kord, et teha kindlaks, kas ta ei olnud eksinud. 

«Tupper?» 

«Mis on, Brad?» 

«Kas siin on kõik niimoodi? Ma mõtlen, kogu selles maailmas? Mitte midagi 
muud kui ainult Lilled?» 

«Teised tulevad ka mõnikord.» 

«Teised?» 

«Teistest maailmadest,» ütles Tupper. «Aga nad lähevad jälle ära.» 

«Missugused need teised on?» 

«Lõbutsejad, Nad tulevad siia lõbutsema,» 

«Mismoodi lõbutsema?» 

«Ma ei tea,» ütles Tupper. «Lihtsalt lõbutsema.» Ta oli tusane ja põiklev. 

«Aga peale selle ei ole siin midagi muud kui ainult Lilled?» küsisin. 

«Nemad on kõik,» ütles Tupper. «Aga sa ei ole ju kõike näinud.» 

«Nemad on mulle rääkinud,» ütles Tupper. «Ja nemad ei valeta. Nemad ei ole 
niisugused nagu Millville'i inimesed. Neil ei ole tarvis valetada.» 

Ta nihutas savipoti kahe puupulga abil lõkke kuumast osast eemale. 

«Tomatid,» ütles la. «Ma loodan, et sulle maitsevad tomatid.» 

Ma noogutasin jaatavalt ja ta laskus lõkke juurde kükakile, et valmivat õhtueinet 
paremini jälgida. 

«Nad ei räägi midagi muud kui ainult tõtt,» ütles ta, tulles tagasi küsimuse juurde, 
mille ma olin esitanud. .«Nad ei saagi muud kui tõtt rääkida. Nad on niisuguseks 
loodud. Nad on täis tõde ja nad elavad sellest. Ja neil ei ole tarvis rääkida midagi 
muud kui tõtt. Valetatakse sellepärast, et kardetakse haiget saada, aga siin ei ole 
midagi, mis võiks neile haiget teha.» 


Ta tõstis pilgu ja põrnitses mulle vastuvaidlust oodates väljakutsuvalt otsa. 

«Ma ei öelnud, et nad valetavad,» laususin mina. «Ma ei ole silmapilgukski 
kahelnud milleski, mida nad on öelnud. Selle tõega, mida nad täis on, mõtled sa nende 
teadmisi, eks ole?» 

«Vist küll. Nad teavad palju asju, mida MillvilleMs mitte keegi ei tea.» 

Ma jätsin asja sellega. Millville oli Tupperi endine 

maailm. Kui ta ütles Millville, siis mõtles ta inimeste maailma. 

Tupper alustas jälle sõrmede loendamist. Ma vaatasin, kuidas ta seal kükitas, nii 
õnnelik ja enesega rahul maa» ilmas, kus tal ei olnud mitte midagi, ent kus ta siiski oli 
õnnelik ja enesega rahul. 

Mind pani järjekordselt imestama tema kummaline võime suhelda Lilledega, 
tunda neid nii hästi ja lähedalt, et ta sai nende nimel rääkida. Kas on võimalik, küsisin 
eneselt, et sellel sülge niristaval, sõrmi loendaval idioodil on mingi aistimisvõime, mis 
tavalistel inimestel puudub? Et see lisavõime kujutab enesest mingisugust 
kompensatsiooni selle eest, mida tal pole? 

Lõppude lõpuks, meenutasin, on inimese taju erakordselt piiratud, ta ei tea, millest 
ta on ilma jäetud, ja ta ei tunne selle järele ka mingit puudust, sest ta ei ole suuteline 
kujutlema ennast teistsugusena, kui .ta on. Oli täiesti võimalik, et mingi 
eriskummaline geneetiline kombinatsioon oli Tupperile andnud võimed, mida ei 
olnud ühelgi teisel inimesel, ja tal enesel ei olnud aimugi, et tal oli mingi eriline anne, 
sest ta ei osanud arvata, et teistel võiks puududa midagi niisugust, mis talle enesele 
tundus olevat täiesti normaalne. Ja kas need üleinimlikud võimed ei olnud vahest ehk 
vastavuses Lillede mingisuguste aimamatute võimetega? 

Kui telefonis kuuldud hääl oli maininud diplomaatiliste ülesannete täitmist, siis oli 
ta öelnud, et mind on soojalt soovitatud. Kas see teisel pool lõket kükitav mees oligi 
olnud soovitaja? Ma tahtsin väga seda temalt küsida, kuid ei julgenud. 

«Miäu,» ütles Tupper. «Miäu, miäu, miäu.» 

Seda tuleb tunnistada, et kassi häält tegi ta täpselt järele. Ta oli üldse suuteline 
igasugust häält järele tegema. Ta tegi alatasa imelikke hääli ja harjutas neid seni, kuni 
need tulid hästi välja. 

Ma ei pööranud talle tähelepanu. Ta oli tõmbunud omaenese maailma ja ei olnud 
võimatu, et ta oli minu juuresoleku unustanud. 

Lõkkes olev poti auras ja õhtusesse õhku tõusis keeva toidu lõhn. Idapoolse 
silmapiiri kohal ilmus nähtavale esimene täht ning mu teadvusse tungisid, jälle süle 
praksumise ja Tupperi häälitsuste vahelised lühiajalised vaikused, mis olid nii 
sügavad, et kui ma püüdsin neid kuulatada, siis hakkas mu pea pööritama. 

Siin oli vaikuse maa, siin valitses igavene vaikus, mida häirisid ainult vesi ja tuul 
ning väikesed nõrgad hääled, mida tegid niisugused sissetungijad nagu meie Tup- 
periga. Olgugi et Tupper ei olnud nüüd võib-olla enam sissetungija. 

Ma istusin üksi, sest mees teisel pool lõket oli minust ja kõigest ümbritsevast 
eemale tõmbunud ning taandunud ruumi, mille ta oli ise enese jaoks ehitanud, mis 
kuulus ainult temale ja mille lukustatud ust sai avada ainult tema ise, sest mitte 
kellelgi teisel ei olnud selleks võtit ja mitte keegi ei aimanudki, missugune see võti 
pidi olema. 

Vaikuses üksi istudes tajusin selle planeedi purpur-punaste omanike vormitut, 
subtiilset isiksust. Selles oli tunda sõbralikkust, kuid see sõbralikkus oli vastikust 
tekitav, see oli nagu mingi koletistiku looma lipitsev sõbralikkus. Ja ma tundsin 
hirmu. 


Missugune rumalus, mõtlesin. Tunda hirmu lillede ees. 

Tupperi kass oli üksildane ja eksinud. Ta uitas mingisuguse teise koletistemaa 
pimedas ja märjas metsas, näugus tasa enda ette ja nuuksus, tippides oma pehmetel 
käppadel üha edasi mööda ebamäärasuste ja kahtluste hämmeldusttekitavat 
maailmajoont. 

Hirm oli lõkkevalguse ringist veidi eemale taandunud. Kuid künkalipul luuras 
ikka veel purpurne puna. 

Kas vaenlane, mõtlesin. Või ainult midagi võõrast? 

Kui see oli vaenlane, siis oli see hirmus, leppimatu ja ohtlik vaenlane. 

Sest taimed olid ainsad energiaallikad, mis tegid võimalikuks loomse elu. 

Ainult taimed olid suutelised hankima, muundama ja säilitama eluks vajalikku 
ainet. Loomariigil oli võimalik eksisteerida ainult taimeriigist saadava energia arvel. 
Lakates sihilikult tegutsemast või tehes ennast mingil viisil mitlesöödavaks, võisid 
taimed hävitada kõik teised eluvormid. 

Ja Lilled olid väga salakavalalt muutlikud. Nagu ilmnes Tupperi aiast ja talle 
lõkkematerjali andvatest puudest, võisid Lilled esineda igasuguste taimedena — 
puudena või rohuna, viinamarjaväätidena, põõsastena või teraviljana. Nad võisid mitte 
üksnes teisi taimi teeselda, vaid ka täielikult nendeks taimedeks muutuda. 

Oletame, et nad lasti inimeste maakerale ja nad pakkusid ennast asendama 
sealseid puid paremate puudega või samade vanade puudega, 

mida me olime alati tundnud, kuid mis kasvasid kiiremini, olid sirgemad jä pike- 
mad ning andsid paremat varju või paremat puitu. Või nad lubasid senise nisu 
asendada parema nisuga, mille saak oli suurem ja tera jämedam ning mis oli vastu- 
pidav põuale ja teistele nisusaaki vähendavatele teguritele. Oletame, et nad sõlmisid 
inimestega kokkuleppe, mille kohaselt nad muutusid kõikideks köögiviljadeks, 
igasuguseks rohuks, kõikideks teraviljadeks ja kõikideks puudeks, asusid kõigi Maa 
esialgsete taimede asemele, andsid inimestele iga aakri kohta rohkem toiduaineid ja 
iga puu kohta rohkem puitu ning tagasid kõigele, mis kasvas, senisest suuitma 
viljakuse. 

Maailmas ei olnud siis enam nälga, üldse mitte mingisugust puudust, sest Lilled 
olid suutelised ennast kohandama nii, et nad said rahuldada inimeste kõiki vajadusi. 

Ja kui inimesed lõpuks olid hakanud kõiges Lilledele lootma, kui nende kogu 
majandus oli rajatud Lilledele ja nende elu ise sõltus sellest, kas Lilled täitsid kokku- 
lepet või mitte, siis olid inimesed Lillede meelevallas. Üle öö võisid Lilled lakata 
olemast nisu ja mais ja rohi; nad võisid kogu Maa ilma jätta toiduvarudest. Nad võisid 
ka muutuda mürgiseks ning sel viisil tappa inimesed kiiremini ja vähem julmalt. Ja 
kui nad tolleks ajaks olid inimesi küllaldaselt vihkama hakanud, siis võisid nad välja 
arendada mingisuguse õietolmu, mille suhtes kõik Maa elusolendid olid nii 
allergilised, et surma, kui see tuli, võis ainult tervitada. 

Või ütleme näiteks, mõtlesin, mängides.selle mõttega, et inimesed ei lase neid 
sisse, kuid nad tuleyad ikkagi, et inimesed ei sõlmi nendega mingit kokkulepet, kuid 
nad muudavad enese salaja ikkagi nisuks ja rohuks ja kõikideks, teisteks Maa 
taimedeks, tapavad Maa esialgsed taimed ja loovad nende asemele samasuguse 
taimeriigi kõigis selle variatsioonides. Niisugusel juhul, mõtlesin, võib tulemus olla 
sama. 

Kas me lasksime nad sisse või me ei lasknud neid sisse (kuid ei suutnud nende 
sissetungi tõkestada), ikka olime nende meelevallas. Nad võisid meid tappa või mitte 
tappa, ent isegi kui nad meid ei tapnud, oli ikkagi fakt, et nad võisid seda teha igal 
ajal, mil soovisid. 


Aga kui Lillede eesmärk oli sissetung Maale, kui neil oli kavas Maa vallutamine 
kogu sealse elu hävitamise teel, siis miks olid nad minuga ühendusse astunud? Nad 

oleksid saanud sisse tungida nii, et meie ei oleks sellest midagi teadnud. Selleks 
oleks kulunud rohkem aega, kuid tee oleks olnud vaba. Mitte miski ei oleks 
neid'peatanud, sest meie ei oleks nende tulekust teadlikud o nud.. Kui teatavad, 
purpurpunased lilled oleksid Millville'i' aedadest välja imbunud ning aasta-aastalt 
mööda aiaääri, kraaviservi ja väikesi kõrvalisi maalappe edasi nihkunud, siis ei oleks 
keegi neile tähelepanu pööranud. Aastaaastalt oleksid lilled üha kaugemale tunginud 
ja saja aasta pärast oleksid nad olnud nii tugevasti kanda kinnitanud, et neile ei oleks 
enam miski mõjunud. 

Ja oli veel üks mõte, mis teiste mõtete ja kaalutluste varjus oli mu aju vasardanud, 
et teda kuulda võetaks. Nüüd ma siis lasksin tal tulla: kas me isegi sel juhul, kui see 
võimalik oli, pidime püüdma Lilli eemal hoida? Kas me isegi potentsiaalse hädaohu 
korral pidime nende teed tõkestama? Sest siin oli tegemist võõra eluvormiga, esimese 
võõra eluvormiga, mida me olime kohanud. Siin avanes inimkonnal võimalus — kui 
ta seda võimalust kasutada riskis — omandada uusi teadmisi, tutvuda uute 
mõtteviisidega, täita lünki oma senistes teadmistes ning rajada mõttesilda, mõista 
seisukohti, mis ei olnud inimeste omad, kogeda uusi emotsioone, saada uut innustust 
ja õppida tundma uut loogikat. Kas see oli midagi niisugust, millest me võime lasta 
ennast eemale: peletada?. Kas me tohtisime jätta sellele esimesele võõrale eluvormile 
poole teeni vastu minemata ja meievahelisi võimalikke ebakõlasid likvideerimata? 
Sest kui me jätame selle tegemata nüüd, esimesel korral, siis jääb see meil tegemata 
ka teisel korral ja võib-olla igavesti. 

Tupper tegi heliseva telefoni, häält ja ma imestasin, mis oli tema üksildasel 
eksinud kassil tegemist telefoniga. Ma mõtlesin, et võib-olla oli kass pimedast ja mär- 
jast metsast leidnud telefoniputka ning päris nüüd järele, kus ta on ja kuidas tal on 
võimalik koju pääseda. 

Telefon helises jälle ja sellele järgnes lühike vaikus. Siis ütles Tupper mulle väga 
kannatamatult: «Hakka rääkima. See kõne on sulle.» 

«Mis see tähendab?» küsisin imestunult. 

«Ütle halloo,» nõudis Tupper. «Hakka peale ja vasta.» 

«Hea küll,» ütlesin, et tema meele järele olla. «Halloo.» 

Tupperi hääl muutus Nancy hääleks. See oli nii täiuslik imitatsioon, et ma tajusin 
Nancy juuresolekut. 

«Brad!» hüüatas Nancy. «Brad, kus sa oled?» 

123 

Ta hääl oli kõrge ja hingeldav, peaaegu hüsteeriline. 

«Kus sa oled, Brad?» küsis ta. «Kuhu sa kadusid?» 

«Ma ei tea, kas ma oskan seda seletada,» ütlesin mina, «Vaata... » 

«Ma otsisin igalt poolt,» ütles Nancy, suutmata pidurdada sõnade tulva. «Me 
otsisime igalt poolt. Kogu linn otsis sind. Ja siis tuli mulle meelde telefoniaparaat isa 
töötoas — tead küll, see ilma kettata aparaat. Ma teadsin, et see seal oli, aga ma ei 
pannud seda varem kunagi eriti tähele. Ma arvasin, et see on mõni mudel või lihtsalt 
lauailustus või mingisugune vigur. Aga palju oli juttu nendest telefoniaparaatidest, 
mis leiti Stiffy onnist, ja Ed Adler rääkis mulle aparaadist, mis oli sinu kontoris. Ja 
lõpuks ma taipasin, et isa aparaat on võib-olla samasugune kui need teised. Aga kulus 
hirmus palju aega, enne kui ma seda taipasin. Siis tulin isa töötuppa ja nägin 
telefoniaparaati ja lihtsalt jäin seisma ja seda vaatama — sest, saad aru, mul oli hirm. 
Ma kartsin seda aparaati ja ma ei julgenud seda kasutada, sest mul oli hirm selle ees, 


mida võisin teada saada. Aga ma võtsin julguse kokku ja tõstsin toru, liin oli vaba ja 
ma küsisin sind. Ma tean, et see oli hullumeelsus, aga... Mida sa ütlesid, Brad?» 

«Ma ütlesin, et ma ei tea, kas oskan täpselt seletada, kus ma olen. Ma ise muidugi 
tean, kus ma olen, aga ma ei oska seda niimoodi seletada, et see oleks usutav.» 

«Räägi mulle. Ara keeruta. Räägi mulle, kus sa oled.» 

«Ma olen mingisuguses teises maailmas. Ma astusin oma aiast välja ja ... » 

«Kuhu sa astusid?» 

«Ma lihtsalt kõndisin oma aias, läksin Tupperi rada mööda ja ... » 

«Mis rada see niisugune on?» 

«Tupper Tyleri oma,» ütlesin. «Ma vist unustasin sulle öelda, et Tupper tuli 
tagasi.» 

«Aga ta ei saanud ju tulla,» ütles Nancy. «Ma mäletan teda. See oli kümme aastal 
tagasi.» 

«Ta tuli tagasi.» kinnitasin mina. «ta tuli täna hommikul tagasi. Ja läks siis uuesti 
ära. Ma järgnesin talle jälgi mööda ... » 

«Seda sa rääkisid juba,» ütles Nancy. «Sa järgnesid talle ja jõudsid 
mingisugusesse teise maailma. Kus see teine maailm on?» 

Ta oli samasugune nagu kõik teised naised. Ta esitas kõige põrgulikumaid 
küsimusi. 

«Ma ei tea täpselt. Tean ainult nii palju, et ta asun teises ajas. Võib-olla ainult 
sekundi võrra eemal.» 

«Kas sa tagasi pääsed?» 

«Kavatsen proovida,» ütlesin. «Ma ei tea, kas pääsen.» 

«Kas on midagi, millega ma saan sind aidata — kas linn saab sind kuidagi 
aidata?» 

«Kuule, Nancy, niimoodi ei jõua me kuigi kaugele. Ülle mulle, kus su isa on?» 

«Ta on sinu majas. Seal on suur hulk inimesi. Nad loodavad, et sa tuled tagasi.» 

«Nad ootavad mind?» 

«Mn. jah. Vaata, nad otsisid igalt poolt ja nad teavad, et linnas sind ei ole, ja 
paljud neist on kindlad, et sina tead, mida kõik see tähendab... » 

«Sa mõtled tõket?» 

«Jah, seda ma mõtlen.» 

«Ja nad on kõvasti vihased?» 

«Mõned neist küll,» ütles Nancy. 

«Kuule, Nancy ... » 

«Ära sa seda enam ütle. Ma kuulen niikuinii.» 

«Kas sa saad minna ja oma isaga rääkida?» 

«Muidugi saan,» ütles Nancy. 

«Hea küll. Mine siis sinna ja ütle talle, et kui ma tagasi pääsen — kui mul 
õnnestub tagasi pääseda —, siis on mul vaja kellegagi rääkida. Mõne tegelasega. 
Mõne tähtsa tegelasega. Võib-olla presidendiga või kellegagi, kes seisab presidendile 
lähedal. Võib-olla kellegagi ÜRO-st ... » 

«Aga, Brad, sa ei saa nõuda kokkusaamist presidendiga!» 

«Võib-olla mitte,» ütlesin. «Aga mul on tarvis pääseda nii kõrgele kui võimalik. 
Mul on midagi,. millest meie valitsus peab teada saama. Mitte ainult meie valitsus, 
vaid kõik valitsused. Su isa tunneb kindlasti kedagi, kellega ta saab rääkida, ütle talle, 
et ma ei tee nalja. Ütle talle, et see on tähtis.» 

«Brad,» ütles Nancy. «Brad, kas sa oled ikka kindel, et asi on tõsine? Sest kui sa 
nalja teed, siis võib sellest hirmus supp välja tulla.» 


«Ausõna,» ütlesin mina. «Ma mõtlen seda tõsiselt, Nancy. Asi oh täpselt 
niimoodi, nagu ma rääkisin. Ma olen teises maailmas, naabermaailmas... » 

«Kas see on kena maailm, Brad?» «Jah, kena on ta küll,» ütlesin. «Siin ei ole 
muud kui ainult lilled.» 

«Mis sorti lilled?» « 

«Purpurpunased lilled. Minu isa lilled. Samasugused nagu Millville'is. Need lilled 
on tegelikult inimesed, Nancy. Nemad tekitasidki selle tõkke.» 

«Aga lilled ei saa ju inimesed olla, Brad.» 

Just nagu oleksin ma olnud väike laps. Just nagu oleks tal vaja olnud mind heas 
tujus hoida. Ta küsis, kas see on kena maailm, ja ütles mulle, et lilled ei saa inimesed 
olla. Väga armsasti mõistlik. 

Ma surusin viha ja meeleheidet tagasi. 

«Ma tean, et ei saa,» ütlesin. «Aga nad on samasugused nagu inimesed. Nad on 
intelligentsed ja on suutelised ennast väljendama.» 

«Kas sa oled nendega rääkinud?» 

«Tupper räägib nende nimel. Ta on nende tõlk.» 

«Aga Tupper oli ju poole aruga.» 

«Siin ta seda ei ole. Tal on võimeid, mis meil puuduvad.» 

«Mis võimeid? Brad, sa pead ...» 

«Kas sa räägid oma isaga?» 

«Otsekohe,» ütles Nancy. «Ma lähen sinna ... » 

«Ja Nancy ... » 

«Jah.» 

«Võib-olla oleks hea, kui sa ei ütleks, kus ma olen ja kuidas sa minuga ühenduse 
said. Ma usun, et linnarahvas on kõvasti ärevil.» 

«Nad on pöörased,» ütles Nancy. 

«Oma isale räägi, mida tahad. Räägi talle kõik. Aga teistele mitte. Su isa teab, 
mida neile öelda. Ei ole mõtet linnarahvale veel uut kõneainet anda.» 

«Hea küll,» ütles Nancy. «Ole ettevaatlik. Tule elusalt ja tervelt tagasi.» 

«Igatahes,» ütlesin mina. 

«Kas sa ikka pääsed tagasi?» 

«Arvan, et pääsen. Loodan, et pääsen.» 

«Ma ütlen isale edasi, mis sa rääkisid, ütlen seda täpselt edasi. Ta võtab selle asja 
käsile.» 

«Nancy. Ä.ra muretse. Kõik läheb hästi.» 

«Ega ma ei muretsegi. Nägemiseni.» 

«Nägemiseni, Nancy. Aitäh, et sa helistasid.» 

Tupperile ütlesin: «Aitäh, telefon.» 

Tupper tõstis käe, sirutas sõrme minu poole ja hakkas seda häbistades ringi 
keerutama. 

«Bradil on pruut,» jorutas ta laulva häälega. «Bradil on pruut.» 

«Ma arvasin, et sa ei kuula kunagi pealt,» ütlesin mina veidi ärritatult. 

«Bradil on pruut! Bradil on pruuti Bradil on pruuti» 

Scc mõte hakkas teda erutama ja ta näo ümber lenda* sid süljepritsmed. 

«Jäta järele,» karjusin ta peale, «Kui sa järele ei jäta, siis ma murran su neetud 
kaela.» 

Ta sai aru, et ma ei tee nalja, ja jättis järele. 


14 


Ma ärkasin sinises ja hõbedases öös ning Imestasin juba ärkamise hetkel, mis võis 
mind äratada. Ma lamasin selili ja minu kohal taevas vilkusid tähed. Mingit 
hämmeldust ma ei tundnud. Ma teadsin, kus ma viibin. Ei olnud mingit pimesi 
kobamist vana tegelikkuse poole. Ma kuulsin oma kallaste vahel voolava jõe tasast 
naeru ja tundsin laagritule poolt kanduvat suitsulõhna. 

Miski oli mind äratanud. Ma jäin liikumatult lamama, sest tundus olevat tähtis, et 
kui minu ärataja, ükskõik kes see ka oli, viibis lähedal, siis ei tohtinud ta minu 
ärkamisest teada. Mul oli mingisugune hirmu- või ootu-setunnc. Aga kui see oli hirm, 
siis ei olnud see sügav ega terav. 

Aegamööda pöörasin pead ning nähtavale ilmus hele ja näiliselt väga lähedal olev 
kuu, mis ujus just jõe ääres kasvavate kääbuspuude rea kohal. 

Ma lamasin otse maapinnal, mu all ei olnud midagi muud kui ainult kõva muld. 
Tupper oli oma onni magama pugenud ja enese kõverasse tõmmanud, nii et jalad ei 
ulatunud uksest välja. Ja kui ta veel ikka seal oli ja magas, siis tegi ta seda väga 
vaikselt, sest ma ei kuulnud sealt mingit häälitsusi 

Pööranud pead, lamasin mõnda aega vaikselt ja kuulatasin, kas mõni heli ei ülle 
mulle, et keegi hiilib laagris ringi. Kuid ühtegi heli ei olnud kuulda ja lõpuks tõusin 
ma istukile. 

Laagri kohal olev künkanõlv, mida hõbetas sellele hoovav kuuvalgus, puutus ülal 
kokku öömusta taevaga. 

See oli harmooniline tükike ilu, mis rippus vaikuses ja . oli nii habras, etma ei 
julgenud teha häält ega mingit järsku liigutust, sest kartsin seda ilu ja vaikust purus- 
tada ning taevast ja künkanõlva ühiseks killusajuks muuta. 

Ettevaatlikult tõusin jalule ja jäin keset seda habrast maailma seisma, tundes ikka 
veel imestust selle üle, mis oli mind äratanud. 

Kuid näha ei olnud midagi. Maaja taevas näisid aeglustunud aja ühesainsas 
hetkes kikivarvul seisvat.. Tundus, et olevik oli siin paigale tardunud, et siin ei olnud 
minevikku ega tulevikku, et siin ei tiksunud kunagi. ükski kell ega räägitud kunagi 
ühtki sõna. 

Siis nägin ülal künkal liikumist. Seal oli taeva taustal mustana paistev inimene või 
inimesetaoline olend, kes nõtkena, pikakasvulisena ja graatsilisena jooksis hoogsalt 
mööda künkaharja. 

Ka mina hakkasin jooksma. Põhjuseta, eesmärgita, lihtsalt mööda künkanõlva 
üles. AAa teadsin ainult seda, et seal ülal oli inimene või inimesetaoline olend ja et 
ma tahtsin temaga silm silma vastu seista, võib-olla lootuses, et see tühjuse ja lillede, 
vaikuse ja hapra ilu maa omandab" niimoodi mingisuguse mõtte, et see olend annab 
siinsele kummalisele aja ja ruumi dimensioonile mingisuguse perspektiivi, millest ma 
olen suuteline aru saania. 

Mnimesetaoline olend jooksis ikka veel künkatipul ja ma tegin katset teda hüüda, 
kuid mu kõrist ei tulnud ühtki häälitsust ja ma jätkasin jooksu. 

Olend nähtavasti märkas mind, sest ta jäi äkki seisma, pöördus ringi ja vaatas 
künkatipult alla minu poole. Ja nüüd nägin, et kuigi ta kaheldamatult oli 
inimesetaoline, oli tal peas mingi tutt, mis andis talle linnu välimuse, just nagu oleks 
inimese keha otsas olnud kakaduu pea. 

Ma jooksin hingeldades tema poole ja nüüd hakkas ta künkast alla mulle vastu 
tulema, kõndides aeglaselt, sihikindlalt ja alateadliku graatsiaga. 


Ma jätsin jooksmise ja jäin seisma, et hinge tagasi tõmmata. Enam ei olnud tarvis 
joosta. Mul ei olnud vaja joosta, et olendit kinni püüda. 

Olend jätkas künkanõlvast alla minu poole tulekul ja kuigi ta keha jäi ikka veel 
tumedaks ning ebamääraseks, nägin nüüd, et tutt ta peas oli valge või hõbedane. Kuu- 
valgel oli raske öelda, kas see oli valge või hõbedane. 

Nüüd oli mul juba kergem hingata ja ma hakkasin 

mööda nõlva olendile vastu minema. Me lähenesime teineteisele pikkamööda, sest 
arvatavasti kartis kumbki, et igasugune muu lähenemisviis võiks teist hirmutada. 

Mnimesetaoline olend peatus umbes kümne jala kaugusel, ka mina jäin seisma ja 
nägin nüüd, et tegemist oli tõepoolest humanoidiga ning et see oli kas alasti või 
peaaegu, alasti naine. Tutt tema peas säras kuuvalguses imepäraselt, kuid ma ei 
saanud aru, kas see oli looduslik kehaosa, mingi ekstsentriline soeng või hoopis 
kübar. 

Tutt oli valge, kuid naise keha oli must, pigimust, jä helkis kuuvalguses sinakalt. 
Ja selles kehas oli mingi erksus, teadlikkus, pulbitsev elutunnetus, mis pani mu hinge 
kinni. 

Naine ütles mulle midagi, mis kõlas nagu muusika. See pidi olema muusika, sest 
näis, et sõnu tema kõnes ei olnud. 

«Mul on kahju,» ütlesin mina. «Ma ei saa aru.» 

Naine rääkis uuesti ja tema trillerdav hääl kandus läbi sinise ja hõbedase maailma 
nagu kristalse mõtte puhang, kuid aru ma sellest ei saanud. Ja ma mõtlesin 
meeleheites, kas ükski minu rassi esindaja on üldse suuteline mõistma keelt, mille 
väljendusvahendiks on muusika, või kas see tegelikult üldse ongi mõeldud niisugu- 
seks arusaamiseks nagu sõnad, mida meie kasutame. 

Ma raputasin pead ja naine naeris. See naer ei jätnud kahtlust, et tegemist oli 
inimolendiga — see oli tasane, helisev, täis õnne ja erutust. 

Naine sirutas käe ja astus mõned kiired sammud minu poole ning ma võtsin ta 
väljasirutatud käe vastu. Ja kui ma olin seda teinud, pöördus ta ringi ja hakkas kergel 
sammul nõlvast üles jooksma ning mina jooksin temaga kaasa. Me jõudsime 
künkaharjale ja jätkasime käsikäes jooksu teisest nõlvast alla. See oli ohjeldamatu, 
ekstaatiline jooks täis noorust ja meelelust — jooks mitte kuhugi, jooks, mida ajendas 
ülim rõõm olla elus selles joovastavas kuuvalguses. 

Me olime noored ja joobunud kummalisest õnnetundest, millel ei paistnud olevat 
mingit põhjust ega seletust, — joobunud, vähemalt mis minusse puutub, metsikust 
energiaküllusest. 

Naise käehaarc oli nooruslikult nõtke ja tugev ning me jooksime kahekesi koos, 
nagu oleks jooksjaid üksainus, — ja tegelikult tunduski mulle, et mingil imepärasel 
viisil olin ma saanud osaks sellest naisest ning 

et ma teadsin, kuhu me läheme ja miks me sinna läheme, kuigi mu aju pulbitses 
niivõrd õnnetundest, et ma ei suutnud seda teadmist tõlkida sõnadesse, millest ma aru 
oleksin saanud. 

Me laskusime ojani, sulistasime sellest läbi, jooksime ümber kühmu, kust ma olin 
leidnud pealuud, ja mööda järgmise künka nõlva üles ning selle künka harjal sat- 
tusime väljasõiduseltskonnale. 

Selles kesköises väljasõiduseltskonnas oli pool tosinat inimest, kõik samasugused 
nagu see võõras tütarlaps, kes oli minuga koos jooksnud. Maas olid laiali toidukorvid 
või mingid toidukorvide-taolised asjad ja pudelid ning need pudelid ja toidukorvid 


olid paigutatud enam-vähem ringikujuliselt. Keset ringi seisis väike, korvpallist veidi 
suurem hõbedakarva seadeldis. 

Me peatusime ringi välisserval ja kõik teised pöördusid, et meid vaadata, kuid 
selles vaates ei olnud üllatust, just nagu oleks üsna tavaline, et keegi neist toob kaasa 
minutaolise võõra olendi. 

Minu kaastanna ütles midagi oma laulva häälega.ja teised vastasid samuti 
muusikaga. Kõik nad silmitsesid mind, kuid nende pilk oli sõbralik. 

Siis võtsid nad kõik peale ühe ringis istet ja püstijäänu lähenes mulle, andes 
kutsuva Žestiga märku, et ma istujate ringiga ühineksin. 

Ma istusin nii, et minust ühele poole jäi mu jooksu-kaaslane, teisele poole kutse 
esitaja. 

Võis oletada, et siin oli tegemist mingisuguse puhke-väljasõiduga, kuigi selles 
ringis oli midagi, mis kõneles rohkemast kui tavalisest puhkusest.pingis istujate näod 
ja kehad väljendasid ootust, just nagu oleks olnud tulemas mingi tähtis sündmus. Nad 
olid õnnelikud ja erutatud ning sõrmeotsteni täis vibreerivat elutunnetust. 

Kui peas olev tutt välja arvata, olid nad inimesetaolised, ja nüüd nägin, et nad ei 
kandnud mingeid rõivaid. Ma leidsin aega imestada selle üle, kust nad olid tulnud, 
sest kui niisugused inimesed oleksid siin elanud, siis oleks Tupper mulle sellest 
rääkinud. Aga ta oli mulle öelnud, et Lilled olid selle planeedi ainsad elanikud, kuigi 
ta oli lisanud, et vahel käis siin külalisi. 

Kas need inimesed olidki külalised või oli võimalik, et nad põlvnesid inimestest, 
kelle luid ma olin leidnud ojaäärsest kühmust, ja et nüüd olid nad lõpuks mingi- 
sugusest salajasest peidupaigast vülja ilmunud? Kuid 

neis ei olnud mingit märki sellest, et nad oleksid kunagi ennast peidus hoidnud või 
varjanud; 

Kummaline seadeldis seisis ringi keskel. Kui niisugune väljasõit oleks toimunud 
Millville'is, siis oleks .tegemist olnud magnetofoni või raadioaparaadiga, mille keegi 
oli kaasa võtnud. Nendel inimestel aga ei olnud mingit vajadust muusika järele, sest 
nende eneste kõne oli muusika, ja see seadeldis ei sarnanenud millegagi, mida ma olin 
kunagi näinud. See.oli ümmargune ja näis koosnevat paljudest eri nurkade all 
paiknevatest läätsedest, mille pinnad peegeldasid . kuuvalgust ja panid kogu kera 
särama. 

Mõned ringis istuvael inimesed hakkasid toidukorve lahti pakkima ja pudeleid 
avama ning ma teadsin, et rohkem kui tõenäoliselt pakuvad nad ka mulle süüa. See 
mõte tegi mulle muret, sest nad olid olnud nii lahked, et mulAei sobinud keelduda, 
kuid nende toidu söömine võis olla ohtlik. Nad olid küll humanoidid, ent oli väga või- 
malik, et nende ainevahetus erines minu omast,- ja see, mida nemad toiduks tarvitasid, 
võis minu jaoks mürgine olla. 

See oli muidugi väike asi, kuid otsus tundus olevat suur ja ma istusin seal vaimses 
agoonias, püüdes selgusele jõuda, mis oleks õige. Nad võisid mulle pakkuda mingit 
vastikut ja iiveldamapanevat sodi, kuid sellega oleksin ma toime tulnud; nende 
inimeste sõpruse nimel oleksin selle alla kugistanud. Kõhklema pani mind mõte, et 
toit võis olla surmavalt mürgine. 

Nagu mulle meenus, olin ennast alles hiljuti veennud, et ükskõik kui suur ka oli 
oht, millega Lilled meid ähvardasid, ikkagi pidime nad sisse laskma ning püüdma 
leida nendega ühist keelt, et kõrvaldada nii või teisiti kõik lahkhelid, mis meie vahel 
võisid eksisteerida. Ma olin enesele öelnud, et inimkonna tulevik võis kergesti 
oleneda meie võimest võtta vastu võõrast rassi ja sellega läbi saada, sest kas sada 


aastat hiljem või tuhat aastat hiljem pidi tulema aeg, kus me puutume kokku teiste 
võõraste rassidega, ja nüüd, esimesel korral, ei tohtinud me midagi nurja ajada. 

Ja ma mõistsin, et siin, selles ringis istuski teine võõras rass ning minu enese ja 
kogu maailma vahel ei saanud olla mingit vahet. Ma pidin ka ise toimima nii; nagu 
minu arvates pidi toimima inimkond — kui mulle toitu pakuti, siis pidin seda sööma. 

Võlb-olla ei mõelnud ma just eriti selgesti. Sündmused toimusid liiga kiiresti ja 
mul oli liiga vähe aega. See oli parimal juhul momentaanne otsus ja ma lootsin, et 
see ON Õige. 

Teada ei saanud ma seda kunagi, sest enne kui jõuti alustada toidu pakkumist, 
hakkas ringi keskel olev seadeldis tasakesi tiksuma. Ta ei teinud seda valjemini kui 
kell tühjas toas, kuid juba esimesi tiksu kuuldes hüppasid kõik jalule ja .jäid 
seadeldise poole vaatama. 

Ka mina hüppasin püsti ja jäin koos nendega seadeldist jälgides seisma, kuid ma 
tajusin, et nad olid mu juuresoleku unustanud. Kogu nende tähelepanu oli koondunud 
säravale korvpallile. 

Mida kauem see tiksus, seda ähmasemaks muutus selle sära ja see ähmasus 
kandus edasi nagu jõeorust välja roomav udu. 

See mähkis meid endasse ja sellest hakkasid moodustuma kummalised vormid. 
Algul olid need vormid värelevad ja ebapüsivad, kuid mõne aja pärast omandasid nad 
kindlama kuju ja muutusid reaalsemaks, kuigi mitte päris reaalseks; neile jäi omaseks 
teatav muinasmaa lik-kus, teatav mulje ruumist ja ajast, mis oli küll nähtav, kuid 
mitte käegakatsutav. 

Ja siis ähmasus kadus — või see jäi ikka veel püsima, kuid me ei pannud seda 
enam tähele, sest see oli loonud uute vormide maailma, millest me ei moodustanud 
küll lahutamatut osa, kuld milles me viibisime vaatlejatena. 

Näis, et m seisime terrassil ehitise juures, mida Maal oleks võinud nimetada 
villaks. Meie jalge all oli kivisillutis, mille jämedalt tahutud plaatide vahel kasvas 
rohi, ja meie selja taga kõrgusid konarlikud müürid. Kuid nende müüride struktuur oli 
ebamäärane, just nagu oleks tegemist olnud mingisuguste dekoratsioonidega, mida ei 
olnud ette nähtud liiga ligidalt silmitseda. 

Meie ees laius linn — inetu linn, milles ei olnud mille mingisugust ilu. See oli 
igas suhtes utilitaarne, see kujutas endast geomeetrilist kivikuhjatist, mis oli rajatud 
igasuguse kujutlusvõimeta, igasuguse arhitektuurilise kontseptsioonita, välja arvatud 
põhimõte, et ühtede kivide ladumine teiste peale annab ulualuse. Linn oli igavat 
pruunikashalli kuivanud muda värvi ja ulatus nii kaugele kui pilk küündis; see oli 
õhuruumita üksteise vastu surutud täisnurksete hoonete korratu mass. 

Ent ometi oli selles massiivses linnas midagi ebareaalset; hetkekski ei jätnud see 
muljet, et selle müürid olid laotud tõelistest kividest. Ka meie jalgade all ei olnud 
ehtne kiviplaatidest terrass. Pigemini tundus, et me hõljusime tolli murdosa võrra 
plaatidest-kõrgemal, puudutamata neid kordagi. 

Näis, et me seisame keset kolmedimensioonilist kinoetendust. Kõikjal meie ümber 
liikus film ja tegevus läks oma rada ning meie teadsime, et me seal olime, sest me 
nägime ümberringi filmi tegevust, kuid näitlejad ei olnud meie olemasolust teadlikud, 
ja kuigi me teadsime, et viibisime seal, oli meile ühtlasi ka teada, et me ise ei võinud 
tegevusest osa, vaid seisime end ümbritsevast maagilisest maailmast just nagu kõrval. 
Algul olin ma tähele pannud ainult linna ennast, kuid nüüd nägin ka seda, et linnas 
valitses kabuhirm. Inimesed jooksid meelelult mööda tänavaid ja kaugusest kostis 


hädakisa, hukkumisele määratud ja lootuse kaotanud inimeste nõrk ja meeleheitlik 
hälin. 

Siis mattis linna ja hädakisa endasse pimestavyalge lõõm, mis oli nii ere, et 
muutus äkki mustaks. Me seisime keset musta maailma, milles ei olnud mitte midagi 
peale pimeduse ja mürina, mis hoovas'sealt, kus algul oli sähvatanud valgus. 

Kobavad käed ette sirutatud, astusin lühikese sammu. Mu käed ei leidnud midagi 
peale tühjuse ja mind valdas tunne, et ma viibin igaveses tühjuses, et kõik see, mida 
ma olin varem tundnud, ei ole midagi muud kui ainult illusioon, ja et nüüd on see 
illusioon kadunud ning jätnud mind igaveseks mustas eimilleski ringi kobama. 

Ma ei astunud enam edasi, vaid jäin jäigalt ja sirgelt seisma, kartes liigutada ühtki 
lihast, sest mul oli seletamatu tunne, et ma seisan mingisugusel platvormil ja võin 
sealt kukkuda suurde tühjusse, millel ei ole põhja. 

Kui ma seal niimoodi seisin, muutus mustus halluseks ja läbi selle halluse nägin 
lamenenud ja purustatud, marutuulehoogude võimuses olevat linna, kus koletistikus 
hävingukecrises visklesid leegikeeled ja tuhapilved. Linna kohal voogas pilv, mis nägi 
välja nii, nagu oleks miljon äikesetormi tema tekitamiseks ühte liitunud. Ja sellest 
raevupöörisest kostis surma, hirmu ja hukatuse madalahäälne urin, metsik ja kohutav 
hääl, mis pani mõtlema hirmsatest asjadest. 

Enda ümber nägin teisi — hõbedaste pcaluUide ga mustanahalisi inimesi — 
seismas paigale naelutatuna ja tardununa, võlutuna enda ees avanevast vaatepildist, 
jäigana just nagu hirmust, kuid millestki rohkemast kui lihtsalt harilikust hirmust — 
võib-olla ebausklikust hirmust. 

Ma seisin seal koos nendega just nagu maasse kasva-nuna ja urin vaibus. Rusu 
kohal kähardusid hõredad suitsutordid ja urina lakkamisele järgnenud vaikuses 
kuulsin tasast praginat ja äginal ning nõrku raksatusi, kui killustunud kivid, mis olid 
veel paigale jäänud, kindlamasse kohta varisesid. Kuid enam ei kostnud mingit 
hädakisa, mingeid halisevaid, kõrgehäälseid karjeid. Enam ei olnud ühtki inimest ja 
ainsat liikumist tekitas tasapisi koomale vajuv kivirusu, mis ümbritses seda lagedat, 
mustaks tõmbunud ja täiesti ilmetut piirkonda, kus oli sähvatanud valgus. 

Hallus muutus tuhmiks ja linn hakkas haihtuma. Keset toidukorvide ja pudelile 
ringi ilmus uuesti nähtavale läätsedega kaetud korvpalli kuma. Minu kaastastest ei 
olnud mingit märki; nad olid kadunud. Ja hõrenevast hallusest kostsid jälle karjed, 
kuid need olid teistsugused, mitte sellised, nagu ma olin kuulnud linnast, enne kui 
selles oli plahvatanud pomm. 

Sest nüüd ma teadsin, et olin just nagu televiisoris näinud linna hävimist 
tuumaplahvatuse tagajärjel. Ja televiisor, kui nii võis öelda, ei olnud miski muu kui 
see korvpall. Mingil kummalisel, maagilisel viisil oli see tunginud teise aega ning 
minevikust esile mananud suure kriisi hetke. 

Hallus kadus täielikult ja tagasi tuli öö oma kuldse kuuga, tähetolmuga ja 
hõbedaste künkanõlvade ga, mis kaardusid elavhõbedana sätendava oja suunas. 

Kaugemal nõlval nägin kuuvalguses helkivale peatuttidega kogusid meeletult läbi 
öö tormamas ja teeseldud kabuhirmus karjumas. 

Ma seisin neile järele vaadates ja tundsin külmavärinaid, sest ma sain aru, et siin 
oli midagi haiglast, midagi niisugust, milles avaldus vaimu ja hinge haiglas-likkus. 

Aegamööda pöördusin tagasi korvpalli poole. Nüüd oli see jälle ainult läätsedega 
kaetud kera. Ma lähenesin sellele, laskusin selle juurde põlvili ja silmitsesin seda. See 
oli tehtud paljudest läätsedest ja nurgeti asetsevate 

läätsede vahelt paistis mingi mehhanism, kuid kõik selle üksikasjad läksid nõrgas 
kuuvalguses kaotsi. 

Ma sirutasin käe ja puudutasin tasakesi kera. See näis olevat habras ja ma kartsin, 
et võin selle purustada, kuid ma ei saanud seda sinna jätta. See oli midagi niisugust, 
mida ma enesele tahtsin, ja ma mõtlesin, et kui mul õnnestub tagasi Maale pääseda, 
siis võib see anda kinnitust loole, mida mul tuleb jutustada. 

Ma võtsin seljast kuue, laotasin selle maha, haarasin kahe käega ettevaatlikult 
korvpalli ja tõstsin selle kuuele. Siis mähkisin üleskergitatud kuuehõlmad palli ümber, 
nii et see oli üleni riidega kaetud, ja sidusin käised kokku, et riie ära ei libiseks. 

Kompsu üles tõstnud ja kindlalt kaenla alla haaranud, tõusin püsti. 

Maas olid laiali toidukorvid ja pudelid ning ma taipasin, et pidin siit võimalikult 
kiiresti lahkuma, sest need inimesed võisid tulla korvpalli ja teiste asjade järele. 
Esialgu aga ei olnud neist mingit märki. Kui ma teraselt kuulatasin, tundus mulle, et 
kaugusest kostsid ikka veel nõrgalt nende karjed, mis üha eemaldusid. 

Ma pöördusin, laskusin künkast alla ja läbisin oja. Keset vastaspoolset nõlva 
kohtusin Tupperiga, kes oli mind otsima tulnud. 

«Ma arvasin, et sa eksisid ära,» ütles ta. 

«Ma sattusin siin inimestega kokku ja viitsin nendega aega.» 

«Kas neil olid naljakad tulid peas?» 

«Jah, olid küll,» ütlesin. 

«Need on minu sõbrad,» ütles Tupper. «Nad tulevad tihtipeale siia. Nad tulevad 
siia hirmu tundma.» 

«Hirmu tundma?» 

«Nojah. See teeb neile lõbu. Neile meeldib hirmu tunda.» 

Ma noogutasin iseenesele. Ah niimoodi siis on asi, mõtlesin. Nad on nagu lapsed, 
kes hiilivad mingi kum-mituslemaja juurde ja piiluvad läbi akende sisse, et siis 
minema joosta, karjudes kujutletavast hirmust selle kujutletava liikumise ees, mida 
nad majas arvavad näinud olevat. Ja nad teevad seda ikka jälle, tüdinemata kunagi 
sellest ajaviitest ja tundes oma hirmust mingil kummalist naudingut. 

«Nad saavad rohkem nalja kui keegi teine, keda ma tunnen,» ütles Tupper. 

«Kas sa oled neid tihti näinud?» «Ilmatu hulk kordi,» ütles Tupper, «Mulle sa 
sellest ei rääkinud.» 

«Mul ei olnud aega,» ütles Tupper. «Ma et jõudnud veel.» 

«Ja nad elavad siin lähedal?» 

«Ei,» ütles Tupper. «Väga kaugel.» 

«Aga ikkagi sellel planeedil.» 

«Planeedil?» küsis Tupper. 

«Selles maailmas,» ütlesin mina. 

«Ei. Teises maailmas. Kusagil mujal. Aga see ei tähenda midagi. Nad käivad igal 
pool lõbutsemas.» 

Niisiis käivad nad igal pool lõbutsemas, mõtlesin. Ja võib-olla igas ajas ka. Nad 
tunnevad rõõmu mineviku koledustest, saavad närvikõdi muistse aja katastroofidest ja 
õnnetustest ning otsivad välja neid ajaloomomentc, mis on kohutavad ja vastikud. Ja 
nad tulevad alatasa tagasi ühe niisuguse stseeni juurde, mis nende perverssele vaimule 
suurt lõbu pakub. 

Huvitav, mõtlesin, kas see dekadentne rass pärineb mõnest Lillede vallutatud 
maailmast ja saab nüüd kasutada kõiki ühest maailmast teise viivaid väravaid? 

Kuigi «vallutatud» ei tarvitsenud minu uute teadmiste valguses õige sõna olla. 
Sest äsja olin näinud, mis oli juhtunud selle maailmaga. Siinset rahvastikku ei olnud 


hävitanud Lilled, vaid kohalike elanike meeletu enesetapp. Oli rohkem kui tõenäoline, 
et see maailm oli olnud juba aastaid tühi ja surnud, enne kui Lilled olid läbi murdnud 
ajapiirist, mille kaudu nad olid siia pääsenud. Pealuud, mis ma olin leidnud, kuulusid 
neile ellujäänutele — võib-olla suhteliselt vähestele ellujäänutele —, kellel oli 
õnnestunud veel veidi aega vastu pidada, kuid kes mürgitatud maapinna, õhu ja vee 
tõttu olid samuti olnud surmale määratud. 

Niisiis ei olnud Lilled tegelikult tulnud vallutajatena; nad olid lihtsalt üle võtnud 
maailma, mis selle elanike meeletuse tõttu oli tühjaks jäänud. 

«Kui kaua aega tagasi Lilled siia tulid?» küsisin. 

«Miks sa arvad,» küsis Tupper vastu, «et nad ei ole alati siin olnud?» 

«Niisama. Lihtsalt tuli niisugune mõte. Nad ei ole sulle sellest kunagi rääkinud?» 

«Ma ei ole kunagi küsinud,» ütles Tupper. 

Tema seda muidugi ei küsinud; tal ei olnud uudishimu. 

Tal oli lihtsalt hea meel, et oli leidnud koha, kus tal olid sõbrad, kes temaga 
rääkisid ja rahuldasid tema lihtsaid vajadusi, koha, kus ei olnud ühtegi inimest, kes 
oleks teda mõnitanud või kiusanud. 

Me jõudsime alla laagnpaika ja nägime, et kuu oli juba kaugel läänetaevas. Lõke 
oli väikeseks jäänud, Tupper viskas sellesse mõned raod ja istus siis selle juurde. 
Mina võtsin tema vastas istet ja panin kuube mähitud korvpalli enda kõrvale. 

«Mis sul seal on?» küsis Tupper. 

Ma harutasin kompsu lahti. 

Tupper ütles: «See on minu sõprade oma. Sa varastasid selle minu sõpradelt.» 

«Nad jooksid minema ja jätsid selle maha. Ma tahan seda lähemalt vaadata.» 

«Sellega näeb teisi aegu,» ütles Tupper., 

«Sulle on see teada, Tupper?» 

Tupper noogutas. «Nad on mulle palju näidanud — mitte palju kordi, ma ei taha 
seda öelda, aga paljusid aegu. Aegu, mis eh ole niisugused, nagu meie oma.» 

«Ega sa ei tea, kuidas see töötab?» 

«Nad seletasid mulle,» ütles Tupper, «aga ma ei saanud aru.» 

Ta pühkis lõuga, kuid ei saanud seda kuivaks ja pühkis veel kord. 

Ta ütles «nad seletasid mulle». Niisiis oli ta suuteline nendega rääkima. Ta oli 
suuteline rääkima niihästi Lilledega kui ka olenditega, kelle kõne oli muusika. Ma 
teadsin, et ei olnud mõtet talle selle kohta mingeid küsimusi esitada, sest ta ei oleks 
osanud neile vastata." Võibolla ei leidunud üldse kedagi, kes oleks osanud niisugust 
võimet selelada — vähemasti mitte inimolendile. Sest oli rohkem kui tõenäoline, et 
puudusid terminid, mis oleksid seletuse andmiseks vajalikud olnud. 

Mu kuuel lebav korvpall kumas mahedalt. 

«Peaks vist uuesti magama heitma,» ütles Tupper. 

«Natukese aja pärast,» ütlesin mina. Uuesti magama heita oli lihtne, seda võisin 
igal ajal teha, kui tahtsin. Selleks tarvitses mul ainult pikali heita, sest mu voodji oli 
maapind. 

Ma sirutasin käe ja puudutasin korvpalli. 

See oli mehhanism, mis tungis möödunud aega'ning tegi piltide ja helidena 
nähtavaks ja kuuldavaks süga» vale aegruumi-kontiinuumi mällu salvestatud 
sündmu- 

sed. Ma mõtlesin, et sellel võis olla väga palju rakendusalasid. See võis olla 
hindamatu abivahend ajaloolistel uurimistöödel. See võis kuritööd võimatuks teha, 
sest see oli suuteline minevikust esile tooma igasuguse kuritöä üksikasju. Ja sellest 


võis kujuneda hirmus relv, kui see langes vastutustundetute isikule kätesse' või sai 
mõne valitsuse omandiks. 

Kiii ma selle Millville'i viiksin — kui ma ise sinna tagasi pääseksin ja mul oleks 
võimalik see kaasa võtta —, siis aitaks see kinnitada lugu, mis mul tuleks jutustada, 
aga mida peaksin ma selle aparaadiga peale hakkama pärast oma loo jutustamist ja 
aparaadi esitamist tõendina? Lukustama selle seifi ja luku kombinatsiooni mitte üles 
märkima? Võtma suure haamri ning tegema, selle pihuks ja põrmuks? Andma selle 
teadlaste käsutusse? Mida oleks võimalik sellega teha? 

«Selle masina tassimisega rikkusid sa oma kuue ära,» ütles Tupper. 

«Ega tast polnud juba ennegi suurt asja,» ütlesin mina. 

Ja siis meenus mulle ümbrik tuhande viiesaja dollariga. See oli olnud kuue 
põuetaskus ja minu meeletul jooksmisel või kuue mähkimisel ajamasina ümber oli see 
võinud kaotsi minna. 

Missugune neetud rumalus, mõtlesin. Missugune risk. Ma oleksin pidanud 
ümbriku nõelaga tasku külge kinnitama, kinga sisse pistma või midagi selletaolist. 
Seda ei juhtu iga päev, et inimene saab tuhat viissada dollarit. 

Ma kummardusin ja pistsin käe taskusse, ümbrik oli seal ja ma tundsin suurt 
kergendust,, kui mu sõrmed seda puudutasid. Kuid peaaegu otsekohe taipasin, et 
midagi oli korrast ära. Mu kobavad sõrmed ütlesid mulle, et ümbrik oli õhuke, kuigi 
ta oleks pidanud kolmekümnest viiekümnedollarisest pangatähest pungil olema. 

Ma tõmbasin ümbriku taskust välja ja tõstsin laka üles. Ümbrik oli tühi. 

Mul ei olnud vaja midagi küsida. Mul ei olnud põhjust imestada. Ma teadsin 
täpselt, mis oli. juhtunud. See räpane, sülge niristav, sõrmi loendav tolgus — ma olin 
valmis raha temast välja pigistama, ma olin valmis teda sodiks tegema, ma olin valmis 
teda kägistama, kuni ta raha välja köhib! 

Ma olin juba pooleldi püsti, et talle kallale karata, kui 

ta hakkas rääkima, ja hääl, millega ta seda tegi, oli televisioonitähe hääl. 

«Räägib Tupper Lillede nimel,» ütles hääl, «Aga teie istuge ja käituge viisakalt.» 

«Ära vigurda,» urisesin mina. «Sa ei saa ennast sellega päästa, et teed, nagu... » 

«Aga teiega räägivad Lilled,» kinnitas hääl terava tooniga ja ühtlasi nägin, et 
Tupperi näoilme oli jälle muutunud tühjaks ja mõttelagedaks. 

«Ta ju virutas mu raha ära,» ütlesin mina. «Ta võttis selle ümbrikust, kui ma 
magasin.» 

«Olge rahulik,» ütles mesimagus hääl. «Olge ainult rahulik ja kuulake.» 

«Mitte enne, kui ma oma tuhat viissada tagasi saan.» 

«Te saate selle tagasi. Te saate palju rohkem kui oma tuhat viissada tagasi.» 

«Kas te garanteerite seda?» 

«Jah, garanteerime.» 

Ma võtsin uuesti istet. 

«Vaadake,» ütlesin, «te ei tea, mida see raha mulle tähendas. Osalt oli see muidugi 
mu enese viga. Ma oleksin pidanud ootama, kuni pank avati, või leidma hea ja kindla 
peidukoha. Aga juhtus nii palju asju...» 

«Ärge muretsege silmapilkugi,» ütlesid Lilled. «Me anname selle teile tagasi.» 

«Hea küll,» ütlesin mina, «ja kas te peate kasutama just seda häält?» 

«Mis sellel häälel siis viga on?» 

«Oh, põrgu päralt,» ütlesin, «laske käia ja kasutage seda. Ma tahan teiega rääkida, 
võib-olla isegi teiega vaielda, ja niimoodi ei ole aus, aga ma püüan meeles pidada, kes 
räägib.» 


«Me kasutame siis teist häält,» ütlesid Lilled ja läksid keset lauset üle ärimehe 
häälele. «Suur tänu,» ütlesin mina. 

«Kas te mäletate seda aega,» küsisid Lilled, «kui me rääkisime teiega telefoni teel 
ja tegime teile ettepaneku, et te meid esindaksite?» 

«Muidugi mäletan. Aga mis puutub teie esindamisse... » 

«Meil on hädasti kedagi vaja. Kedagi, keda me võime usaldada.» 

«Aga te ei saa ju olla kindlad, et mina olen usaldusväärne.» 

«Saame küll,» ütlesid Lilled. «Sest me teame, et te armastate meid.» 

«Kuulge! pidage kinni,» ütlesin mina. «Ma ei tea, kust te selle peale tulete. Ma ei 
tea, kas... » 

«Teie isa leidis need meist, kes olid teie maailmas närbumas. Ta viis meid koju ja 
hoolitses meie eest. Ta kaitses ja armastas meid ja me kasvasime hästi.» 

«Jah, ma tean kõike seda.» 

«Teie olete oma isa järglane.» 

«Noh, mitte just tingimata. Mitte selles mõttes, nagu teie arvate.» 

«Jah,» jäid Lilled kindlaks. «Me tunneme teie bioloogiat. Me oleme teadlikud 
pärilikest tunnustest. Käbi ei kuku kännust kaugele, nagu te ütlete.» 

Ma nägin, et miski ei aidanud. Nendega ei saanud vaielda. Nende rassi loogika, 
pooleldi assimileeritud, pooleldi seeditud faktid, mida nad kokkupuutes meie Maaga 
olid mingil viisil hankinud, olid neid niisugusele arvamusele viinud. Ja nende omas 
taimeriigis kehtis see tõenäoliselt hästi, sest järglastaim erineb väga vähe omö 
vanematest. Nagu mulle tundus, ei olnud lootust neile selgeks teha, et järeldus, mis oli 
õige nende eneste puhul, ei tarvitsenud inimkonna puhul hoopiski mitte õige olla. 

«Hea küll,» ütlesin, «olgu nii, nagu te arvate. Te olete kindlad, et võite mind 
usaldada, ja tõenäoliselt võitegi seda. Aga aus olles pean ütlema, et ma ei saa seda 
ülesannet enda peale võtta.» 

«Ei saa?» küsisid Lilled. 

«Te tahate, et ma teid oma maakeral esindaksin. Et ma oleksin teie saadik. Et ma 
teie nimel läbirääkimisi peaksin.» 

«Niisugune mõte meil oli.» 

«Mulle ei ole seda laadi lööks mingil ettevalmistust, ul ei ole kvalifikatsiooni. Ma 
ei tea, kuidas seda teha. a isegi ei tea, millest alustada.» 

«Te alustasite juha,» ütlesid Lilled. «Me oleme teie algusega väga rahul.» 

Ma jäigastusin ja ajasin cueso järsult sirgu. «Minu algusega?» küsisin. 

«Nojah, muidugi,» ütlesid Lilled. «Te mäletate seda kindlasti. Te palusite, et 
Gerald Sherwood astuks kellegagi 

ühendusse. Mõne tähtsa tegelasega, nagu te rõhutasite.» 

«Ma ei esindanud siis teid.» 

«Aga te võiksite seda teha,» ütlesid Lilled. «Meil on vaja kedagi, kes meie kohta 
seletusi annaks.» 

«Olgem ausad,» ütlesin mina. «Kuidas saan mina teie kohta seletusi anda? Ma ise 
ei tea teist peaaegu mitte midagi.» 

«Me räägime teile kõik, mida te teada tahate.» 

«Noh, siis sissejuhatuseks: see siin ei ole teie kodu-maailm?>» küsisin. 

«Ei, ei ole. Me oleme palju maailmu läbi käinud.» 

«Ja inimesed — ei, mitte inimesed, vaid intelligentsed olendid — mis juhtus 
intelligentsete olenditega nendes maailmades?» 

«Me ei saa aru.» 


«Kui te jõuate mingisse maailma, siis mida te teete intelligentsete olenditega, 
keda. te sealt leiate?» 

«Ei juhtu just sageli, et me leiame mõnest maailmast intelligentsi — mõtestatud 
intelligentsi, kultuurse intelligentsi. Kultuurne intelligents ei arene kõigis maailmades. 
Kui see on arenenud, siis teeme sellega koostööd. See tähendab, kui niisugune 
koostöö on võimalik.» 

«Aga mõnikord ei ole see võimalik?» 

«Ärge saage valesti aru,» palusid Lilled. «Paaril korral on juhtunud, et me ei ole 
suutnud ühe või teise maailma intelligentsiga kontakti luua. See ei ole meist tead- 
likuks saanud. Me oleme tema jaoks jäänud ainult üheks paljudest eluvormidest,. 
üheks paljudest... kuidas te seda ütlete?... võib-olla üheks paljudest umbrohtudest.» 

«Mida te siis niisugusel juhul ette võtate?» 

«Mida on meil võimalik ette võtta?» küsisid Lilled. 

Mulle tundus, et see ei olnud päris, aus vastus. Oli palju asju, mida neil oli 
võimalik ette võtta. 

«Ja te lähete üha edasi.» 

«Üha edasi?» 

«Maailmast maailma,» ütlesin. 

«Ühest maailmast teise. Millal te kavatsete peatuda?» 

«Me ei tea,» ütlesid Lilled. 

«Mis on teie eesmärk? Mida te taotlete?» 

«Me ei tea,» ütlesid Lilled. 

«Pidage kinni, oodake üks hetk. Seda te ütlesite juba teist korda. Te peate 
teadma... » 

«Sõõr,» küsisid Lilled, «kas teie rassil on eesmärk — teadlik eesmärk?» 

«Vist mitte,» ütlesin mina. 

«Siis oleme võrdsed.» 

«Nähtavasti jah.» 

«Teie maailmas on oltemas asjad, mida te nimetate raalideks.» 

«Jah,» ütlesin, «aga alles väga lühikesi aega.» 

«Ja raalide ülesanne on andmete salvestamine, nende süstematiseerimine ja nende 
kättesaadavuse tagamine.» 

«On veel suur hulk probleeme. Andmete kättesaadavus ... » 

«See ei puutu asjasse. Mida te ütleksite oma raalide eesmärgi kohta?» 

«Meie raalidel ei ole eesmärki. Nad ei ole elusolendid.» 

«Aga kui nad seda oleksid?» 

«Noh, sel juhul olele nende lõppeesmärk arvatavasti kõikide olemasolevate 
andmete salvestamine ja süstematiseerimine.» 

«See on võib-olla õige,» ütlesid Lilled. «Meie oleme elusad raalid.» 

«Siis ei ole teie jaoks lõppu olemas. Te jätkate igavesti.» 

«Me ei ole selles kindlad,» ütlesid Lilled. «Aga... » 

«Andmete ainus otstarve,» ütlesid Lilled pidulikult, «on tõe saavutamine. Võib- 
olla ei ole tõe saavutamiseks tarvis kõiki olemasolevaid andmeid.» 

«Kuidas te saate teada, millal olete tõeni jõudnud?» 

«Me saame seda teada,» ütlesid Lilled. 

Ma loobusin. See ei viinud meid kuhugi. 

«Nii et teile on siis vaja meie maakera,» laususin. 


«Te ütlete seda ebatäpselt ja ebaõiglaselt. Meile ei ole vaja teie maakera. Me 
tahame, et te meid sisse laseksite, meile on vaja mõningat eluruumi ja me soovime 
teiega koostööd teha. Teie annate meile oma teadmised ja meie teile samuti.» 

«Meist saaks hea paar,» ütlesin mina. 

«Jah, tõepoolest,» nõustusid Lilled. 

«Ja pärast seda?» 

«Mida te tahate öelda?» küsisid Lilled. 

«Mis me siis peale hakkame, kui oleme oma teadmised vahetanud?» 

«Noh, siis läheme edasi,» ütlesid Lilled. «Teistesse maailmadesse. Kahekesi 
koos.» 

«Teisi kultuure otsima? Uusi teadmisi hankima?» 

«See on õige,» ütlesid Lilled. 

Nad tegid selle nii lihtsaks. Aga see ei olnud lihtne; see ei saanud nii lihtne olla. 
Mitte miski ei olnud kunagi nii lihtne. 

Nendega võis päevade viisi rääkida ja neileüha uusi küsimusi esitada, ilma et 
olukorrast oleks kujunenud rohkem kui ainult pealiskaudne ülevaade. 

«On üks asi, millest te peate aru saama,» ütlesin. 

«Minu maakera inimesed ei usu teid pimesi. Nad tahavad teada, mida teie meilt 
ootate ja mida meie võime teilt oodata. Nad tahavad mingit tõendit selle kohta, et 
meie koostöö on võimalik.» 

«Me saame teid aidata väga mitmesugusel viisil,» ütlesid Lilled. «Me ei tarvitse 
olla niisugused, nagu te meid praegu näete. Me saame ennast muuta igasugusteks 
taimedeks, mida te vajate. Me saame teile tagada suured majanduslikud ressursid. Me 
saame teile anda neidsamu vanu asju, mida te olete aastaid kasutanud, kuid me 
anname neid teile paremal kujul, kui nad on kunagi varem olnud. Me saame teile anda 
paremaid toiduaineid, paremat ehitusmaterjali ja paremaid kiudaineid. Nimetage 
ükskõik missugust taimset produkti, mida te vajate, ja me saame seda teile anda.» 

«Te tahate öelda, et lasete meil ennast süüa ja ehituspuiduks saagida ja riideks 
kududa? Ja teil pole midagi selle vastu?» 

Kostis midagi väga lähedast ohkele. «Kuidas panna teid arusaama? Sööge üks 
meist ja me jääme ikkagi püsima. Saagige üks meist katki ja me jääme ikkagi püsima. 
Meie elu on ühtne — te ei jõua kunagi meid kõiki tappa, te ei jõua kunagi meid kõiki 
süüa. Aleie elu peitub meie ajudes ja närvisüsteemis, meie juurtes ja mugulates. Meil 
ei ole midagi selle vastu, et te meid sööte, kui me teame, et sellega aitame teid. 

Ja me ei tarvitse piirduda nende vanade kasulike taimedega, millega te olete 
harjunud. Me saame ennast muuta teistsugusteks teraviljadeks, teistsugusteks puudeks 
— niisugusteks, millest te ei ole midagi kuulnud. Me oleme suutelised kohastuma iga 
pinnase ja iga kliimaga. Me oleme suutelised kasvama kõikjal, kus te tahate. Teile on 
vaja drooge või ravimeid. Laske oma 

keemikuil meile öelda, mida te vajate, ja me anname teile seda. Meist saavad 
tellimise järgi kasvavad taimed.» 

«Kõik see,» ütlesin mina, <ja lisaks sellele teie teadmised.» 

«See on õige,» ütlesid Lilled. 

«Ja mida te meilt vastutasuks nõuate?» 

«Teie annate meile oma teadmised. Te töötate koos meiega, et leida rakendust 
kõikidele teadmistele, meie Ühistele teadmistele. Te annate meile väljendusvahendi, 
mida me ise ei saa enesele anda. Meil on teadmised, kuid teadmised on väärtusetud, 
kui neid ei rakendata. Me tahame, et neid rakendataks, me tahame väga teha koostööd 


rassiga, kes on suuteline kasutama seda, mida meil on pakkuda, nii et me saame tunda 
rahuldust, mida meil praegu ei ole. Ja ühtlasi loodame muidugi ka seda, et kahekesi 
koos leiame parema võimaluse maailmu lahutavate ajapiiride avamiseks.» 

«Aga see ajakuppel, millega te katsite Millville'i — miks te seda tegite?» 

«Teie maailma tähelepanu äratamiseks. Teadaandiuiseks, et me oleme siin ja 
ootame.» 

«Aga te oleksite võinud seda öelda nendele, kellega te olete kontaktis, ja nemad 
oleksid võinud öelda kogu maailmale. Tõenäoliselt te ütlesitegi mõnele nendest. Näi- 
teks Stiffy Grantile.» 

«Jah, Stiffy Grantile. Ja mõnele teisele ka.» 

«Nemad oleksid võinud sellest maailmale teatada.» 

«Aga kes oleks neid uskunud? Neid oleks peetud... kuidas te seda ütlete?... peast 
põrunuteks.» 

«Jah, ma tean,» ütlesin mina: «Stiffy sõnadele ei oleks keegi mingisugust 
tähelepanu pööranud. Aga kindlasti oli ju veel teisi.» 

«Meiega saavad kontaktis olla ainult teatavat tüüpi ajud,» ütlesid Lilled. «Meie 
saame ühendusse astuda paljude ajudega, kuid nemad meiega mille. Aga meisse 
uskumiseks, meie tundmaõppimiseks on vajalik vastastikune kontakt.» 

«Te tahate öelda, et ainult veidrikud ... » 

«Kahjuks tahame öelda just seda,» laususid Lilled. 

Kui järele mõelda, siis oli asi tõepoolest nii. Kõige edukama kontakti olid nad 
loonud Tupper Tyleriga, ja olgugi et Stiffy Granti kui inimolendiga oli kõik korras, 

ei saanud teda kaugeltki nimetada auväärseks kodanikuks. 

Hetke vältel istusin ja mõtlesin, miks olid Lilled astunud ühendusse minu ja 
Gerald Sherwoodiga. Olgugi et meie puhul oli olukord veidi teistsugune. 
Sherwoodiga olid nad kontakti loonud sellepärast, et Sherwood oli neile kasulik: ta oli 
suuteline valmistama nende jaoks telefoniaparaate ja rajama süsteemi, mis. andis neile 
tegevuskapitali. Ja miks olid nad ühendusse astunud minuga? Kas sellepärast, et mu 
isa oli nende eest hoolitsenud? Ma lootsin kõigest-hingest, et see oli kõik. 

«Nojah, hea küll,» ütlesin. «Ma arvan, et saan aru. Aga mida tähendas see 
seemnetorm?>» . 

«Me korraldasime demonslratsioonkülvi,» vastasid Lilled. «Et teie inimesed 
külvatud taimi nähes veenduksid, kui suur on meie muutlikkus.» 

Nemad jäävad ikka peale, mõtlesin. Neil on iga küsimuse jaoks vastus valmis. 

Mul tekkis kahtlus, kas ma olin üldse kunagi lootnud oma küsimustega kuhugi 
jõuda või kas ma olin tõeliselt soovinudki kuhugi jõuda. Alateadvuses olin võib-olla 
tahtnud ainult Millville'i tagasi pääseda. 

Ja võib-olla oli kõik ainult Tupperi tegu. Võib-olla ei olnud Lilli olemaski. Võib- 
olla oli kõik see üksnes suur vingerpuss, mille Tupper oli oma nõndanimetatud ajuga 
välja mõelnud ja mida ta kümme,.aastat siin. istudes oli harjutanud, et see hästi välja 
tuleks. 

Kuid iseenesele vastu vaieldes mõtlesin, et Tupper ei saanud seda teha, sest tal ei 
olnud selleks küllalt nuppu. Niisugune asi ei olnud tema aju jaoks. Ta ei oleks osanud 
seda välja mõelda ega teoks teha. Ja pealegi jäi üle tema siinviibimine ja minu enese 
siinviibimine, mis ei olnud seletatav mingisuguse vingerpussiga. 

Ma tõusin pikkamööda püsti ja pöördusin sinnapoole, kus künkanõlval eredas 
kuuvalguses tumendasid purpur-punased lilled. Tupper istus ikka veel endises kohas, 
kuld nüüd oli ta kummargile vajunud, peaaegu kägarasse tõmbunud, magas sügavasti 
ja norskas väga tasa. 


Lillelõhn tundus olevat tugevam kui enne, kuuvalgus oli muutunud, värelevaks ja 
seal, kusagil nõlval, oli mingi Olevus. Ma pingutasin silmi, et seda näha, ja korraks 
arvasingi seda nägevat, kuid see kadus jälle, olgugi et olin ikka veel teadlik tema 
sealviibimisest. Öö ise oli purpurpunane ja ma tajusin mingit intelli- 

145 

gentsi, mis ootas märguannet, et tulla künkalt alla ja kõhelda minuga nagu sõber 
sõbraga, vajamata tõlgi abi, istuda koos minuga laagritule ääres ja vestelda öö läbi. 
Oled sa valmis? küsis Olevus. 

Kas need on sõnad, mõtlesin, või' lihtsalt miski, mis liigutab end mu ajus — 
miski, mis on sündinud purpursest punast ja kuuvalgusest? 

«Jah,» ütlesin, «ma olen valmis. Ma teen parima, mida suudan.» 

Ma kummardusin, mähkisin ajamasina kuuesse, võtsin kompsu kaenla alla ja 
hakkasin nõlvast üles minema. Ma teadsin, et seal oli Olevus, kes mind ootas, ja mu 
selga mööda jooksid värinad. Võib-olla oli see hirm, kuid see ei sarnanenud 
hirmutundega. 

Ma jõudsin sinna, kus Olevus mind ootas, ja ma ei näinud teda, kuid tajusin, et ta 
kõndis minu kõrval, pidades minuga sammu. 

«Ma ei karda sind,» ütlesin talle. 

Olevus ei öelnud sõnagi. Ta lihtsalt jätkas minu kõrval kõndimist. Me ületasime 
künkaharja ja Inskusime teispoolsest nõlvast alla nõkku, kus teises maailmas paikne- 
sid kasvuhoone ja aed. 

Pöördu veidi vasakule, ütles koos minuga läbi öö kõndiv Olevus, ja mine siis otse 
edasi. 

Ma pöördusin veidi vasakule ja läksin otse edasi. 

Veel mõni jalg, ütles Olevus. 

Ma peatusin ja pöördusin näoga tema poole, kuid seal ei olnud midagi. Kui seal 
üldse oli midagi olnud, siis nüüd oli see kadunud. 

Kuu helendas läänes nagu groteskne kuldmask. Maailm oli üksildane ja tühi; 
hõbedakarva künkanõlv nägi välja, nagu oleks ta näljane. Sinakasmust taevas oli täis 
pisikesi silmi, millest paistis karm, terav, röövellik sära ja ükskõiksusest tingitud 
kgugus. 

Teisel pool künkaharja magas minu enese rassi kuuluv inimene hääbuva laagritule 
ääres ja ta võis seda rahulikult teha, sest tal oli võime, mida minul ei olnud, mida ma 
nüüd teadsin enesel mitte olevat, — võime haarata oma pihku võõras käsi (või käpp 
või midagi muud) ja tõlkida see võõras puude oma vildakas ajus tavalisse keelde. 

Ma väristasin groteskse kuu poole vaadates õlgu, astusin kaks sammu edasi ja 
sattusin sellest näljasest maailmast otse omaenese aeda. 

Üle taeva kihutasid ikka veel kuud varjavad pilve-räbalad. Idas kumas nõrgalt 
koit. Minu maja akendest paistis lambivalgus ning ma teadsin, et seal ootasid mind 
Gerald Sherwood ja kõik teised. Ja endast vasakul nägin künkanõlva taustal 
kasvuhoone ning selle nurga juures kasvava puu ähmast, tontlikku kogu. 

Ma hakkasin edasi minema ja tundsin, kuidas mingid sõrmed mu püksisääri 
kraapisid. Jahmunult vaatasin maha ja nägin, et olin sattunud põõsasse. 

Kui ma viimati oma aeda olin näinud, ei olnud siin kasvanud ühtki põõsast; siin 
olid olnud ainult purpur-punased lilled. Seda, mis võis olla juhtunud, taipasin aga vist 
juba enne, kui laskusin kükakile, et põõsast lähemalt silmitseda. 


Seal niimoodi kükitades ja saabuva päeva esimeses hahkjas valguses altkulmu 
kõrvale vaadates nägin, et lilli enam ei olnud. Nende asemel kasvasid väikesed, neist 
võib-olla veidi, kuid mitte palju suuremad põõsad. 

Ma kükitasin seal ja mu sisemus tõmbus külmaks, sest seletus sai olla ainult üks 
— etlilledest olid saanud põõsad, et Lilled olid siin varem kasvanud lilled kuidagi- 
moodi väikesteks põõsasteks muutnud. Ja ma mõtlesin meeletu ärevusega, mis võis 
olla nende eesmärk. 

Isegi siin, mõtlesin, isegi siin ei olnud me nende eest kaitstud. Isegi siin tegid nad 
oma trikke ja seadsid oma püüniseid. Ja arvatavasti said nad teha kõike, mida soo- 
visid, sest kui see kuplialune maakera nurk ei kuulunud täielikult neile, siis vähemalt 
oli see nende võimuses. 

Ma sirutasin käe ja libistasin seda piki ühte oksa. Kogu oks oli täis pehmeid, 
pakatavaid pungi. Kevadisi pungi, millest päeva või paari jooksul pidid puhkema 
lehed. Kevadisi pungi kesksuvel! 

Ma olin neid uskunud, mõtlesin. Selle lühikese aja vältel üsna lõpu eel, kui Tupper 
oli kõne lõpetanud, ja tule äärde tukkuma jäänud, kui künkanõlval oli olnud Heegi, 
kes oli minuga rääkinud ja mind koju saatnud, olin ma neid uskunud. 

Kas seal künkanõlval oli olnud keegi? Kas keegi oli minu kõrval kõndinud? Mõte 
sellest pani mind higistama. 

Ma tundsin kaenla all kuube mähitud ajamasinat ja mõistsin, et see oli talisman, 
mis kõneles tolle teise maailma reaalsusest. See pidi mind uskuma panema. 

Nagu mulle meenus, olid Lilled mulle öelnud, ei ma saan oma raha tagasi — nad 
olid seda garanteerinud. Ja nüüd olin ma siin, jälle kodus, kuid ilma oma tuhande 
viiesaja dollarita. 

Ma ajasin enese sirgu ja hakkasin maja suunas, minema, kuid mõtlesin siis ümber. 
Ma pöördusin ja suundusin mööde nõlva üles doktor Fabiani maja poole. Nagu fna 
enesele ütlesin, oli kasulik kõigepealt vaadata,'mis toimus väljaspool tõket. Inimesed, 
kes mind kodus ootasid, võisid veel veidi oodata. 

Mä jõudsin künka tipule, pöördusin ja vaatasin itta. Seal, linnast väljas, lõõmasid 
reas laagrituled ning põlesid paljude edasi-lagasi sõitvate autode laternad. Taevasse 
oli suunatud helgiheitja peenike, sinine, aeglaselt siia-sinna liikuv valgussõrm. Ja 
ühest kohast, mis näis olevat veidi lähemal, paistis suurem valguslaik.. Selle ümber 
kihas elav tegevus. 

Terasemalt vaadates nägin seal ekskavaatorit ja sellest mõlemal pool suuri musti 
mullahunnikuid. Minuni kandus nõrk metallikõlin, kui võimas kopp vabastas end 
koormast ja laskus süvendisse, et sealt uut suutäit haarata. Ma ütlesin enesele, et seal 
püüti-tõkke alla tunnelit kaevata. 

Mõõda tänavat tuli logistades auto ja pöördus minu selja taga oleva maja 
sissesõiduteele. 

See on doktor, mõtlesin, doktor, kes oli varahommikuseks visiidiks voodist välja 
aetud ja nüüd koju tagasi pöördub. 

Ma tegin ringi ümber muruplatsi ja maja. Auto seisis sõidutee betooniribal ja 
doktor oli parajasti väljumas. 

«Doktor,» ütlesin, «see olen mina — Brad.» 

Doktor pöördus ja vaatas mulle teraselt otsa. 

«Ah nii,» ütles ta ja ta hääl kõlas väsinult, «sa oled siis jälle tagasi. Sa tead, et 
kodus ootavad sind inimesed.» 


Ta oli liiga väsinud, et minu tagasisaabumise üle üllatust tunda, liiga kurnatud, et 
sellest hoolida. 

Ta tuli lohiseva sammuga minu poole ja üsna äkki märkasin, et ta oli vana. 
Muidugi olin ka varem teda vanaks pidanud, aga mitte kunagi enne ei olnud ta tege- 
likult vana välja näinud. Nüüd nägin, et ta seda oli — sellest kõnelesid tema veidi 
längus õlad, kõndimisel vaevu maast kõrgemale kerkivad jalad, vanamehelikult 
lotendavad püksid ja sügavad näokurrud. 

«Floyd Caldwell,» ütles ta. «Ma käisin Floydi juures. Tal oli südameatakk. 
Niisugune lugev, ja sitke mees jä äkki südameatakk.» 

«Kuidas tal läheb?» 

«Nii hästi, kui on minu võimuses. Ta peaks olema haiglas, kus on täielik rahu. 
Aga ma ei saa teda sinna saata. Nii kaua kui see seal meie ümber on, ei saa ma- Floydi 
saata sinna, kus ta peaks olema. 

Ma ei tea, Brad. Ma lihtsalt ei tea, mis meist saab. Missis Jensen oleks täna 
hommikul pidanud operatsioonile minema. Vähk. Ta sureb niikuinii, aga operatsioon 
oleks tal võimaldanud veel mõned kuud, võib-olla, aasta või paar elada. Ja ei ole 
mingit võimalust teda haiglasse toimetada. Hopkinsi väike tüdruk on regulaarselt eri- 
arsti juures käinud ja see on teda palju aidanud. Decker — võib-olla oled temast 
kuulnud. Esmaklassiline arst. Me olime koos haiglapraktikal.» 

Ta jäi minu ette seisma. «Kas saad aru,» ütles ta. «Mul ei ole võimalik neid 
inimesi aidata. Veidi saan ma teha, aga ma ei saa teha küllalt. Selletaoliste asjadega ei 
tule ma üksi toime. Mõnel muul ajal oleksin ma saanud need inimesed saata kuhugi 
mujale, kellegi teise juurde, kellel oleks olnud võimalik neid-abistada. Aga nüüd ei 
saa ma seda teha. Esimest korda elus ei saa ma oma patsientidele abi anda.» 

«Te võtate seda liiga raskelt,» ütlesin mina. 

Doktor vaatas mulle löödult ja väsinult otsa. «Kuidagi teisiti ei saa ma seda 
võtta,» ütles ta. «Kõik need aastad on inimesed minule lootnud.» 

«Kuidas Stiffy tervis on?» küsisin mina. «Te olete muidugi kuulnud.» 

Doktor norsatas pahaselt. «See neetud lollpea jooksis ära.» 

«Haiglast?» 

«Kust mujalt tal joosta oli? Pani salaja riidesse ja hiilis minema. Ta on alati olnud 
salakaval vana sikk ja õiget aru ei ole tal kunagi peas olnud. Nad otsivad teda, aga 
leidnud pole teda seni veel keegi!» 

«Küllap ta tuleb siia tagasi,» ütlesin mina. 

«Arvatavasti jah,» ütles doktor. «Ma kuulsin mingisugusest telefoniaparaadist, 
mis tal olevat olnud. Kuidas sellega lood on?» 

Ma raputasin pead. «Hiram ütles jah, et ta olevat mingi aparaadi leidnud.» 

Doktor silmitses mind terase pilguga. «Kas sina ei tea sellest midagi?» 

«Mitte kuigi palju,» ütlesin mina. 

«Nancy ütles, et sa oled mingisuguses teises maailmas või kusagil. Mis jutt see 
oli?» 

«Kas Nancy ise rääkis teile seda?» 

Doktor raputas pead. «Ei, Gerald ütles mulle. Ta küsis minult, mida teha. Ta 
kartis, et kui ta sellest räägib, siis ajab see linnarahva ärevile.» 

«Ja edasi?» 

«Ma ütlesin talle, et ta sellest ei räägiks. Rahvas on niikuinii juba küllalt ärevil. Ta 
rääkis neile sellest, mida sa ütlesid lillede kohta. Midagi pidi ta neile rääkima.» 


«Doktor,» ütlesin mina, «see on üks imelik lugu. Maise ei saa sellest ka päris aru. 
Ei maksa sellest rääkida, öelge mulle, mis toimub. Mis lõkked need seal on?» 

«Need on sõdurite lõkked,» vastas doktor. «Seal on osariigi väeüksused. Linn on 
ümber piiratud. Brad, see on põrgulikult totter. Meie ei pääse välja ja mitte keegi ei' 
pääse sisse, aga seal väljas on sõjavägi. Ma ei tea, mida nad enda arvates teevad. 
Kümne miili ulatuses väljaspool tõket on kõik inimesed evakueeritud, seal lendavad 
patrull-lennukid ja on ka mõned tankid. Täna hommikul proovisid nad tõket 
dünamiidiga purustada, aga ei saavutanud midagi muud, kui ainult lõhkusid Jake 
Fisheri karjamaasse augu. Selle dünamiidi oleksid nad võinud raiskamata jätta.» 

«Nad proovivad tõkke alla tunnelit kaevata,» ütlesin mina. 

«Nad on proovinud paljusid asju,» ütles doktor. «Neil olid siin mõned 
helikopterid, mis lendasid linna kohal ja püüdsid siis otse alla laskuda. Arvatavasti 
lootuses, et linna ümber on ainult pealt lahtine müür. Aga nad leidsid, et see ei ole nii. 
Nad jändasid terve õhtupooliku ja ajasid kaks helikopterit nässu, aga lõpuks said nad 
nähtavasti aru, et tegemist on mingisuguse kupliga. See on kõikjal meie pea kohal. 
Võiks öelda, et see on just nagu mull. 

Ja siin on kõik need tobedad ajakirjanikud. Ma ütlen sulle, Brad, neid on siin terve 
armee. Televisioonis ja raadios ei ole enam muust juttu kui MillviHe*ist ja aja- 
lehtedes ka mitte.» 

«See kõik on ju suur uudis,» ütlesin mina. 

«Jah, vist küll. Aga see teeb mulle muret, Brad. Linn 

on plahvatuse piiril. Inimeste närvid on pingul. Nad käravad ja on ärritatud. On 
vaja pagana vähe, etlahti päästa üldist hüsteeriat.» Doktor astus veidi lähemale. 
«Mida sa kavatsed teha, Brad?» 

«Ma lähen koju. Seal on inimesed. Kas te tahate kaasa 

tulla?» 

Doktor raputas pead. «Ei, ma olin mõnda aega seal ja siis kutsuti mind Floydi 
juurde. Ma olen surmani väsinud. Ma lähen ja heidan magama.» 

Ta hakkas jalgu lohistades maja poole minema, kuid pöördus siis uuesti ringi. 

«Ole ettevaatlik, poju,» hoiatas ta. «Rahvas räägib palju lilledest, öeldakse, et kui 
su isa ei oleks neid lilli kasvatanud, siis ei oleksA midagi juhtunud. Arvatakse, et 
tegemist on vandenõuga, millele su isa aluse pani ja millest sina osa võtad.» 

«Küll ma ette vaatan,» ütlesin mina. 

Nad olid elutoas. Niipea kui ma köögi uksest sisse astusin, nägi mind Hiram 
Martin. 

«Seal ta on!» möirgas ta, hüppas püsti ja tormas kööki. 

Järsult peatunud, vaatas.ta süüdistavalt mulle otsa. «Küll see aga võttis sul aega,» 
ütles ta. 

Ma ei vastanud talle. 

Ma asetasin ikka veel kuuesse mähitud ajamasina köögilauale. Üks kuuehõlm 
langes masinalt kõrvale ja. nurgeti paiknevad läätsed valgalasid laearmatuuri val- 
guses. Hiram taandus sammu. «Mis asi see on?» küsis ta. 

«Midagi, mis ma kaasa tõin,» ütlesin.mina. «Arvatavasti ajamasin.» 

Kohvipott seisis pliidil ja põleti leek oli väikeseks keeratud. Valamu oli täis 
pesemata kohvitasse. Suhkru-purgil ei olnud kaant peal ja suhkrut oli puistatud 
köögikapile. 


Eluloast tulid ukse juures tungeldes teised ja neid oli palju, rohkem kui ma olin 
arvanud. 

Nancy möödus Hiramist ja tuli minu juurde. Ta sirutas käe ja pani selle minu 
käsivarrele. 

«Sinuga on kõik korras,» ütles ta. 

«See oli naljaasi,» vastasin talle. 

Ta on ilus, mõtlesin, ilusam kui ma teda mäletan, ilusam kui keskkoolipäevil, mil 
ma teda vaatasin läbi tähe-tolmu. Ilusam siin minu läheduses, kui ta oli olnud minu 
mälus. 

Ma nihutasin.enese talle lähemale ja panin käsivarre tema ümber. Hetkeks nõjatas 
ta pea mu õlale ja ajas enese siis uuesti sirgu. Ta keha oli minu oma vastas soe ja 
pehme ning mul oli kahju, et see ei saanud kesta, kuid kõik teised jälgisid meid ja 
ootasid. 

«Ma pidasin, mõned telefonikõned,» ütles Gerald Sherwood. «Senaator Gibbs 
tuleb siia sinuga rääkima, Brad. Ta toob kaasa kedagi Riigidepartemangust. Lühikese 
ajaga oli see parim, mida ma teha sain.» 

«Sellest piisab,» ütlesin mina. 

Sest seistes jälle oma köögis, kus mu kõrval oli Nancy, kus mahe lambivalgus 
segunes koidukumaga ja kus mind ümbritsesid vanad tuttavad asjad, tundsin, et too 
teine maailm oli taandunud tagaplaanile ja omandanud pehmuse, mis pooleldi varjas 
temas peituvat ähvardust — kui see üldse oli ähvardus. 

«Mina tahan teada,» pahvatas Tom Preston, «mida tähendab see lugu, mis Gerald 
rääkis sinu isa lilledest.» 

«Jah,» ütles linnapea Higgy Morris, «mis on lilledel kõige sellega tegemist?» 

Hiram ei öelnud midagi, aga ta vaatas irvitades mulle otsa. 

.. «Džentelmenid,» ütles advokaat Nichols, «niimoodi ei ole õige asja ajada. Olge 
õiglased. Jätke küsimused hiljemaks. Las Brad räägib meile, mis ta teab.» / Joe Evans 
lausus: «Ükskõik, mis tal ka on öelda, ikka .on see rohkem, kui me praegu teame.» 

«Hea küll,» ütles Higgy, «me kuulame hea meelega.» 

«Äga enne,» ütles Hiram, «tahan ma teada, mis asi see seal laual on. See võib olla 
ohtlik. See võib olla pomm.» 

«Ma ei tea, mis see on,» ütlesin mina. «Sellel on midagi..tegemist ajaga. See saab 
muuta aega. Võib-olla võiks seda nimetada ajnknameraks, mingisugust liiki aja- 
masinaks.» 

Tom Preston mühatas ja Hiram irvitas jälle. 

Isa Flanagan, linna ainus katoliku preester, oli seni seisnud sõnatult ukselävel 
kõrvuti pastor Siias Middletoniga, kelle kirik oli siinsamas teisel pool tänavat. Nüüd 
hakkas vana preester rääkima; ta hääl oli nii 

tasane, et see oli vaevu kuuldav ning sulas ühte lambi-valguse ja koidukumaga. 
«Mina olen viimane,» ütles ta, «kes usub, et ajaga saab manipuleerida või et lilledel 
on midagi tegemist siin toimunud sündmustega. Need on asjad, mis käivad täielikult 
mu mõistuse vastu. Aga erinevalt mõnedest teistest olen ma valmis kuulama,- enne 
kui otsuse langetan.» 

«Ma püüan teile rääkida,» ütlesin mina. «Ma püüan teile rääkida täpselt nii, nagu 
kõik juhtus.» 

«AIf Peterson tahtis sinuga kõnelda,» ütles Nancy. «Ta helistas vähemalt kümme 
korda.» 


«Kas ta numbri jättis?» 

«Jah, see on mul siin.» 

«See asi võib oodata,» ütles Higgy. «Me tahame seda lugu' kuulda.» 

«Võib-olla on kõige parem, kui sa selle meile kohe ära räägid,» tegi Nancy isa 
ettepaneku. «Lähme kõik elutuppa, seal on mugavam.» 

Me läksime kõik elutuppa ja võtsime istet. 

«Nii, mu poiss,» ütles Higgy kamraadlikult, «hakka peale ja lase tulla.» 

Ma oleksin võinud ta kägistada. Ma usun, et kui ma talle otsa vaatasin, siis sai ta 
täpselt aru, mis tunne mul oli. 

«Meie oleme vait,» ütles ta. «Me kuulame su ära.» 

Ma ootasin, kuni kõik olid vait jäänud, ja ütlesin siis: «Ma pean alustama eile 
hommikust, kui ma pärast autoõnnetust koju tulin ja Tupper Tylerit kiigel istumas 
nägin.» . 

Higgy hüppas püsti. «Aga see on ju totter!» karjus ta. «Tupper läks juba aastate 
eest kaduma.» 

Ka Hiram kargas jalule. «Kui mina sulle ütlesin, et Tom rääkis Tupperiga, siis 
tegid sa minu üle naija,» möirgas ta. 

«Ma valetasin sulle,» ütlesin mina. «Ma ei teadnud, mis on lahti, ja sina olid 
ärritatud.» 

Pastor Silas Middleton küsis: «Brad, kas sa tunnistad, et valetasid?» 

«Jah, muidugi tunnistan. See suur ahv oli mu vastu seina surunud... » 

«Kui sa kord juba valetasid, siis valetad jälle,» karjus Tom Preston kileda häälega. 
«Suldas me saame uskuda, mida sa meile räägid?» 

«Tom,» ütlesin mina, «mul ei ole sellest sooja ega külma, kas te mind usute või 
mitte.» 

Nad kõik võtsid uuesti istet ja jäid mulle otsa vaatama. Ma teadsin, et olin 
käitunud lapsikult, aga nad käisid mulle närvidele. 

«Ma panen ette,» ütles isa Flanagan, «et me alustame otsast peale ja teeme kõik 
kangelaslikke jõupingutusi korra säilitamiseks.» 

«Jah, palun,» ütles Higgy kaalukalt. «Ja olge kõik vait.» 

Ma vaatasin ringi ja keegi ei öelnud sõnagi. Gerald Sherwood noogutas tõsiselt 
minu poole. 

Ma tõmbasin sügavasti hinge ja alustasin. 

«Võib-olla,» ütlesin, «tuleks mul minna isegi kaugemale tagasi — selle ajani, kui 
Tom Preston saatis Ed Adleri minu telefoni maha võtma.» 

«Sul oli kolm kuud maks maksmata,» haugatas Preston. «Sa ei olnud isegi... » 

«Tom,» ütles advokaat Nichols terava häälega. 

Tom laskus tagasi oma toolile ja jäi mossitama. 

Ma jätkasin ja jutustasin kõigest — Stiffy Grantist ja oma kontorist leitud 
telefoniaparaadist ja loost, mille oli mulle rääkinud AIf Peterson, ja sellest, kuidas ma 
olin käinud Stiffy onnis. Ma rääkisin neile kõigest peale Gerald Sherwoodi ja selle, 
kuidas ta oli telefoniaparaadid valmistanud. Millegipärast oli mul tunne, et sellest ei 
ole mul õigust rääkida. 

Ma küsisin: «Kas kellelgi on mingeid küsimusi?» 

«Küsimusi on suur hulk,» ütles advokaat Nichols, «aga räägi edasi ja lõpeta oma 
jutt. Kas teised on sellega nõus?» 

Higgy Morris mühatas. «Mina vastu ei ole,» ütles ta. 


«Mina olen vastu,» ütles Preston õelalt. «Gerald ütles meile, et Nancy rääkis 
Bradiga. Aga ta ei öelnud, kuidas see rääkimine toimus. Nancy kasutas muidugi ühte 
nendest telefoniaparaatidest.» 

«Minu aparaati,» ütles Sherwood. «Mul on juba aastaid niisugune aparaat olnud.» 

Higgy ütles: «Minule ei ole sa sellest midagi rääkinud, Gerald.» 

«Ma ei tulnud selle pealegi,» vastas Sherwood järsult. «Mulle näib,» ütles 
Preston, «et siin on toimunud pagana palju asju, millest me midagi ei tea.» 

«See on kahtlemata tõsi,» ütles isa Flanagan. «Aga 

mul on mulje, et see noormees on oma lugu alles vaevalt alustanud.» 

Nii ma siis jätkasin. Ma rääkisin nii tõepäraselt, kui oskasin, ega jätnud mainimata 
ühtki üksikasja, mida suutsin meenutada. 

Viimaks lõpetasin ja kõik jäid liikumatult istuma, võibolla põrutatuna ja 
vapustatuna ning võib-olla just mitte kõike, kuid osa minu loost uskudes. 

Isa Flanagan tegi kohmetu liigutuse. «Noormees,» küsis ta, «kas te olete 
absoluutselt kindel, et. tegemist ei ole viirastusega?» 

«Ma tõin kaasa ajamasina. See ei ole viirastus.» 

«Minu arvates peame nõustuma, et siin toimub kummalisi asju.» ütles Nichols. 
«Lugu, mille Brad meile jutustas, ei ole kummalisem kui tõke linna ümber.» 

«Mitte keegi ei saa ajaga midagi teha, röökis Preston. «Aeg on ju... aeg on...» 

«Just täpselt,» ütles Sherwood. «Aja kohta ei tea keegi mitte midagi. Ja see ei ole 
ainus asi, mille suhtes me oleme täielikus teadmatuses. Võtame näiteks gravitatsiooni. 
Mitte keegi, absoluutselt mitte keegi ei oska öelda, mis on gravitatsioon.» 

«Mina ei usu sellest jutust ühtegi sõna,» ütles Hiram otsustavalt. «Ta redutas 
kuskil... » 

Joe Evans lausus: «Me kammisime kogu linna läbi. Ei olnud mingit kohta, kus ta 
oleks saanud peidus olla.» 

«Tegelikult,» ütles isa Flanagan, «ei ole oluline, kas meie usume kõike seda või 
mitte. Tähtis on, kas need, kes tulevad Washingtonist, usuvad seda.» 

Higgy seadis ennast oma toolil sirgemalt istuma. Ta pöördus Sherwoodi poole. 
«Sa ütlesid, et Gibbs tuleb siia. Ja toob teisi kaasa.» 

Sherwood noogutas. «Kedagi Riigidepartemangust.» 

«Ja mida täpselt Gibbs ütles?» 

«Ta ütles, et tuleb otsekohe. Ta ütles, et jutuajamine Bradiga saab olla üksnes 
esialgne. Pärast seda läheb ta tagasi ja teeb ettekande. Ta ütles, et võib-olla ei ole siin 
tegemist ühe riigi probleemiga. Probleem võib olla rahvusvaheline. Meie valitsusel 
võib tekkida vajadus teiste valitsustega nõu pidada. Gibbs tahtis selle asja kohta 
rohkem teada saada. Kõik, mida ma sain talle öelda, oli see, et meie linnas on keegi, 
kellel on olulist informatsiooni.» 

«Nad tulevad teisele poole tõket ja jäävad seal meid ootama. Arvatavasti 
idapoolsel maanteel.» 

«Vist küll,» ütles Sherwood. «Sellest meil juttu ei olnud. Kui Gibbs siia jõuab, 
siis helistab ta mulle kusagilt väljastpoolt tõket.» 

«Tegelikult on asi nii,» ütles Higgy, tasandades häält, nagu oleks jutt salajane, «et 
kui me sellest loost valutult välja tuleme, siis on see parim, mis on meiega kunagi 
juhtunud. Kogu ajaloo vältel ei ole ühelegi linnale tehtud niisugust reklaami nagu 
meile praegu. Mitmel järgmisel aastal sõidavad turistid ainult selleks siia, et meid 
näha ja hiljem öelda, et nad on siin käinud.» 


«Minule näib,» ütles isa Flanagan, «et kui kõik peaks olema tõsi, siis on siin 
mängus midagi palju suuremat kui see, kas meie linn tõmbab ligi mõningaid turiste 
või mitte.» 

" «Jah,» ütles Silas Middleton. «See tähendab, et meil seisab ees kokkupuude 
võõra eluvormiga. Sellest, kuidas me toimime, võib oleneda elu ja surm. Ma mõtlen, 
mitte ainult meie, selle linna elanike, vaid kogu inimkonna elu ja surm.» 

«No kuulge ikka,» huilgas Preston, «te ei taha ometi öelda, et mingisugune kimp 
lilli... » 

«Sa neetud lollpea,» ütles Sherwood, «see ei ole lihtsalt kimp lilli.» 

Joe Evans ütles: «See on õigus. Mitte lihtsalt kimp lilli, vaid meie omast täiesti 
erinev eluvorm. Mitte loomne, vaid taimne eluvorm — mõistuslik taimne eluvorm.» 

«Ja seejuures eluvorm,» ütlesin mina, «kes on salvestanud jumal teab kui paljude 
teiste rasside teadmised. Nad teavad asju, millest meie ei ole isegi mõelnud.» 

«Mina ei näe,» ütles Higgy kangekaelselt, «mida meil karta on. Ei ole kunagi 
olnud niisugust asja, et me ei ole käputäiest, umbrohust jagu saanud. Me võime 
kasutada pulverisaaloreid... » 

«Ma ei usu,» ütlesin mina, «et kui me neid hävitada tahame, siis on see nii kerge, 
nagu sina püüad meile selgeks teha: Aga jätame hetkeks selle ja küsime, kas me üldse 
tahame neid hävitada.» 

«Sa tahad öelda,» röökis Higgy, «et me peame laskma neil tulla ja kõik üle 
võtta?» 

«Mille üle võtta. Tulla ja meiega koostööd teha.» 

«Aga tõke!» möirgas Hiram. «te kõik unustate tõkke!» 

«Keegi ei ole seda unustanud,» ütles Nichols. «Tõke ei ole rohkem kui ainult osa 
üldisest probleemist. Lahendame probleemi ja siis tuleme tõkkega ka toime.» 

«Oh jumal,» oigas Preston, «te kõik räägite nii, nagu usuksite selles loos iga 
sõna.» 

«Asi ei ole selles,» ütles Silas Middleton, «aga me peame seda, mis Brad meile 
rääkis, kasutama tööhüpoteesina. Ma ei ütle, et kõik; mis ta rääkis, on absoluutselt 
õige. Ta võis mõnest asjast valesti aru saada ja mõnes osas lihtsalt eksida. Aga 
praegusel hetkel on see ainus usaldusväärne informatsioon, mis meil on.». 

«Mina ei usu sellest mitte ühtegi sõna,» ütles Hiram veendunult. «Siin on 
mingisugune räpane vandenõu ja ma... » 

Toas kaikus vali telefonihelin. Sherwood võttis kõne vastu. 

«Sind küsitakse,» ütles ta mulle. «See on jälle AIf.» Ma läksin läbi toa ja võtsin 
telefonitoru, mida Sherwood hoidis minu poole sirutatuna. «Halloo, Alf,» ütlesin. 

«Minu arust pidid sa mulle helistama,» ütles ÄIf. . «Tunni aja pärast, nagu sa 
ütlesid.» 

«Muud asjad tulid ette,» vastasin. 

«Nad tõstsid mu välja,» ütles AIf. «Nad evakueerisid kõik inimesed. Ma olen ühes 
motellis ida pool Coon Valleys. Ma kavatsen Elmore'i üle kolida — see motell siin on 
üsna vilets —, aga enne seda tahtsin sinuga rääkida.» 

«Mul on hea meel, et sa seda tegid,» ütlesin mina. «On mõned asjad, mida ma 
tahtsin sinult küsida. Nende Greenbriari uurimistööde kohta.» 

«Jah. Mida sa teada tahad?» 

«Missuguseid probleeme, sulle seal lahendada .anti?» 

«Väga mitmesuguseid.» 

«Kas mõni neist puutus mingil viisil taimedesse?» 

«Taimedesse?» 


«Nojah, sa tead ju küll, mis taimed on. Lilled, umbrohud, köögiviljad.» 

«Saan aru. Las ma mõtlen. Jah, olid vist küll mõned niisugused probleemid.» 
laadi?» 

«Noh, näiteks see, kas taim saab olla intelligentne.». 

«Ja missugune oli sinu järeldus?» 

«No kuule, Brad!» 

«See on tähtis, AIf.» 

«Oh, hea küll. Ainus järeldus, millele ma jõudsin, oli see, et niisugune asi on 
võimatu. Taimel ei ole selleks mingit ajendit. Ei ole mingit põhjust, miks taim peaks 
intelligentne olema. Isegi kui ta seda oleks, ei annaks see talle mingeid eeliseid. Ta ei 
saaks oma intelligentsi ega teadmisi rakendada. Tal ei oleks nende rakendamiseks, 
mingit võimalust. Ja tema ehitus ei ole selleks sobiv. Tal oleks vaja arendada 
mõningaid meeli, mis tal puuduvad, ta peaks suurendama oma teadlikkust ümb- 
ritsevast maailmast. Ta peaks välja kujundama andmeid salvestava aju ja 
mõtlemismehhanismi. See oli kerge, Brad, kui ma sellest tõsiselt mõtlema hakkasin. 
Taim ei teeks isegi katset intelligentne olla. Mul võttis veidi aega, enne kui ma selle 
põhjused selgeks sain, aga need Olid üsna kaalukad.» 

«Ja see oli kõik?» 

«Ei, oli veel üks probleem. Kuidas luua kindel meetod kahjuliku taime 
hävitamiseks, kui sellel taimel on suur kohastumisvõime ja igasugune oht, mis 
ähvardab tema olemasolu, tekitab temas suhteliselt lühikese aja jooksul immuunsuse.» 

«Selleks ei ole üldse mingit võimalust,» oletasin mina. 

«On üks mõeldav vahend,» ütles AIf. «Aga mitte eriti hea vahend.» 

«Ja mis see on?» 

«Kiirgus. Aga kui taime kohastumisvõime on tõepoolest suur, siis ei ole ka see 
vahend kindel.» 

«Nii et tõeliselt visa taime ei saa mingil viisil hävitada?» 

«Ma ütleksin, et mitte mingil viisil — mitte mingil viisil, mis on inimese 
võimuses. Mida see kõik tähendab, Brad?» 

«Meie oleme praegu võib-olla just niisuguses olukorras,» ütlesin mina. Kiiresti 
jutustasin Alfile ühte-teist Lilledest. 

AIFf vilistas. «Sa arvad, et asi on tõepoolest nii?» 

«Ma ei ole kindel. AIf. Ma arvan, et on, aga ma ei ole kindel. See tähendab, ma 
tean, et Lilled on olemas, aga » 

«Oli veel üks küsimus, mis puutub sellesse asjasse. Taheti teada, kuidas peaks 
toimuma võõra eluvormiga kontakti loomine ja suhtlemine. Sa mõtled, et need uuri- 
mistööd.,,?» 

«Pole kahtlust,» ütlesin mina. «Neid teevad needsamad, kellele kuuluvad 
telefoniaparaadid.» ; «Seda me arvasime enne ka. Siis, kui me pärast tõkke ilmumist 
juttu ajasime.» 

«AIF, kuidas sa vastasid sellele küsimusele? Küsimusele kontakti loomisest võõra 
eluvormiga?» 

AIf naeris veidi kohmetult. «Vastuseid võib olla miljon. Kontakti loomise meetod 
oleneb sellest, missugust laadi see võõras eluvorm on. Ja alati on olemas teatav häda- 
oht.» 

«Rohkem sul meelde ei tule? See tähendab, rohkem küsimusi?» 

«Ei, enam ei tule ühtegi meelde. Räägi mulle veel sellest, mis teil seal toimub.» 


«Räägiksin küll, aga pole aega. Mul ön siin hulk Inimesi. Kas sa sõidad nüüd 
Elmore'i?» 

«Mhmh. Kui sinna jõuan, siis helistan. Ega sa kodust kaugele ei lähe?» 

«Mul pole kuhugi minna,» ütlesin mina. 

Minu telefonikõne ajal olid kõik teised vaikinud ja kuulanud. Niipea aga, kui ma 
toru hargile panin, ajas Higgy enese tähtsalt sirgu. 

«Ma arvan,» ütles ta, «et me peaksime ennast senaatorile vastuminekuks valmis 
seadma. Tõenäoliselt tuleks mul määrata vastuvõtukomitee. Muidugi kõik siinolijad ja 
võib-olla veel pool tosinat inimest. Doktor Fabian ja võib-olla... » 

«Linnapea,» katkestas teda Sherwood, «arvatavasti peaks keegi tähelepanu 
juhtima sellele, et tegemist ei ole linna asjade ajamise ega viisakusvisiidiga. Senaatori 
tulek on seotud millegi hoopis tähtsamaga ja on täiesti mitteametlik. Brad on see, kes 
peab senaatoriga kokku saama. Tema on ainus, kellel on asjasse puutuvat infor- 
matsiooni, ja... » 

«Aga,» protesteeris Higgy, «kõik, mis ma tahtsin teha ... » 

«Me teame, mis sa tahtsid teha,» ütles Sherwood. «Mina juhin tähelepanu sellele, 
et kui Brad vajab endaga kaasa komiteed, siis on tema see, kes peab niisuguse 
komitee kokku seadma.» 

«Aga minu ametlikud kohustused,» määgis Higgy, 

«Niisuguses asjas,» ütles Sherwood otsustavalt, «ei ole sul mingeid ametlikke 
kohustusi.» 

«Gerald,»' ütles linnapea, «ma olen püüdnud sinust 

kõige paremat mõelda. Ma olen püüdnud., enesele öelda...» 

«Linnapea,» segas Preston vihaselt vahele, «ei ole mõtet kikivarvul käia. ütleme 
parem juba otse välja. Midagi on lahti, mingi vandenõu on käimas. Brad võtab sellest 
osa ja Stiffy võtab sellest osa ja ...» 

«Ja kui sa väidad, et tegemist on vandenõuga, siis võtan mina ka sellest osa,» ütles 
Sherwood. «Mina tegin need telefoniaparaadid.» 

Higgy neelatas. «Mis sa tegid?» küsis ta. 

«Mina tegin need aparaadid. Need on minu toodetud.» 

«Nii et sulle oli siis kogu aeg kõik teada.» 

Sherwood raputas pead. «Ma ei teadnud mitte midagi. Ma ainult tootsin 
telefoniaparaate.» 

Higgy vajus lõdvalt tooli seljatoele. Ta jäi põrnitsema oma sõrmi, mida ta 
vaheldumisi rusikasse tõmbas ja sirgu ajas. 

«Ma ei tea,» ütles la. «Ma ei saa midagi aru.» 

Aga ma olen kindel, et ta sai aru. Nüüd sai ta esmakordselt aru, et tegemist ei 
olnud lihtsalt ebatavalise loodusnähtusega, millele aja jooksul tuli vaikselt ja 
rahulikult lõpp ning mis tegi Millvillc'ist turistide huviobjekti ja tõi linna igal aastal 
tuhandeid uudishimulikke. Ma olen kindel, et linnapea Higgy Morris mõistis nüüd 
esimest korda, missugune probleem seisis Millville'i ja kogu maailma ees, ning sai 
aru, et selle probleemi lahendamiseks ei piisanud heast õnnest ja kaubandus-palatist. 

«Mulle on vaja ühte asja,» ütlesin. 

«Mida?» küsis Higgy. 

«Telefoniaparaati. Seda, mis oli minu kontoris. Mäletad küll, seda ilma kettata 
aparaati.» 

Linnapea vaalas Hirami poole. 

«Ei, seda ma ei tee,» ütles Hiram. «Ma ei anna seda talle tagasi. Ta on juba küllalt 
pahandusi teinud.» 


«Hiram,» ütles linnapea. 

«Oh, hea küll.» ütles Hiram. «Ma loodan, et see talle kurku kinni jääb.» 

«Mulle näib.» ütles isa Flanagan. «et me ei toimi hoopiski mitte mõistlikult. Minu 
arvates tuleks kogu see asi punkt-punktilt läbi arutada ja niimoodi... » 

Teda katkestas tiksumine; vali ja pahaendeline tiksumine, mis just nagu hukatust 
eite kuulutades kaikus läbi kogu maja. Ja seda kuuldes taipasin, et tiksumine 

oli kestnud juba tükk aega, kuid väga tasa, ja et ma olin seda juba varem kuulnud 
ning ebamääraselt mõelnud, mis see võiks olla. 

Siis aga oli see tiks-tiksult üha valjenenud ja tugevnenud ning nüüd, kui me seda 
hirmust pooleldi hüpnotiseeritutena kuulasime, muutus tiksumine suminaks ja sumin 
võimsaks möirgamiseks.. 

Me kõik hüppasime kohkunult jalule ja ma nägin, et köögi seintel mängles valgus, 
just nagu oleks köögis keegi väga heledat lampi sisse ja välja lülitanud. See oli 
pulseeriv kuma, mis voogas läbi ruumi, kustus siis ja süttis jälle. 

«Ma teadsin!» röögatas Hiram köögi poole tormates .«Ma teadsin, kui ma seda 
nägin. Ma teadsin, et see on ohtlik!» 

Ma jooksin talle järele. 

«Ettevaatust!» karjusin. «Hoia sellest eemale!» 

See oli ajamasin. See oli laualt üles kerkinud, hõljus õhus, pulseeris korrapäraselt 
ja möirgas teda läbivate tohutute energiavoogude mõjul. Selle all laual lebas minu 
kortsunud kuub. 

Ma haarasin Hirami käsivarrest kinni ja püüdsin teda tagasi tõmmata, kuid ta rebis 
enese lahti ja kobas püstoli järele. 

Ajamasin hakkas valgussähvatuste saatel kiiresti lae poole kerkima. 

«Ei!» karjatasin, sest kartsin, et kui ta vastu lage põrkab, võivad haprad läätsed 
puruneda. 

Siis jõudis masin laeni, kuid ei purunenud. Kiirust vähendamata läbis ta lae. Ma 
jäin ammuli sui vaatama siledaservalist ümmargust auku, mille ta oli tekitanud. 

Oma selja tagant kuulsin jalgade madinat ja ukse paugalust. Kui ma ringi 
pöördusin, oli luba tühi ja ainult Nancy seisis kamina juures. 

«Tule ruttu,» hüüatasin verandale viiva ukse poole joostes. 

Kõik teised seisid väljas, veranda ja heki vahel, üing vahtisid üksisilmi taevasse, 
kus vilkus väga kiiresti edasi liikuv valgus. 

Ma heitsin pilgu katusele ja nägin selles auku, mille ajamasin oli sellest läbi 
murdes tekitanud. Augu ümber olid sindlid puhastunud ja segamini paisatud. 

«Seal ta läheb,» ütles minu kõrval seisev Gerald Sherwood. «Huvitav, mis asi see 
On.» 

«Ma ei tea,», ütlesin mina. «Nad vedasid mu sisse. Nad tegid mu narriks.» 

Ma olin vapustatud ja pahane ja tundsin üsna suurt häbi. Need seal teises 
maailmas olid mind ära kasutanud. Nad olid kavaluse teel pannud mind tooma siia 
kaasa midagi niisugust, mida neil enestel ei olnud võimalik siia toimetada. 

Oli täiesti teadmata, milleks seda vaja oli, kuid ma kartsin, et üsna varsti võisime 
kõik seda teada saada. 

Hiram pöördus nördinult ja vihaselt minu poole. «Nüüd sa said sellega hakkama,» 
pahvatas ta. «Ära püüa meile rääkida, et sa ei kavatsenud seda, ja ära püüa teha nägu, 
et sa ei tea, millega on tegemist, ükskõik kes seal väljas ka on, sina oled nendega igal 
juhul ühe mütsi all.» 


Ma ei teinud katsetki talle vastata. Mul ei olnud midagi öelda. 

Hiram astus sammu minu poole. 

«Jäta järele!» hüüatas Higgy. «Ära mine talle käsitsi kallale.» 

«Me peaksime selle temast välja raputama,», röökis Hiram. «Kui me teada 
saaksime, mis see oli, siis oleks meil... » 

«Ma ütlesin, jäta järele,» kordas Higgy. 

«Mul on sinust kõrini,» ütlesin mina Hiramile. «Mul on sinust kogu su neetud 
eluajaks kõrini. Kõik, mida ma sinult tahan, on see telefoniaparaat7"1 Ja seda tahan 
ma kähku.» 

«Kuule, sa väike põnn!» möirgas Hiram ja lähenes mulle veel sammu võrra. 

Higgy võttis hoogu ja virutas Hiramile jalaga vastu säärt. «Kurat võtaks,» kirus ta. 
«Ma ütlesin sulle, et sa järele jätaksid.» 

Hiram hüples ühel jalal ja hoidis teist ülal, et säärt masseerida. 

«Linnapea,» kaebas ta, «seda sul ei oleks maksnud teha.» 

«Mine ja too talle see aparaat ära,» ütles Tom Preston. «Anna see talle tagasi. Siis 
saab ta neile helistada ja ette kanda, kui head tööd ta tegi.» 

Mul oli tahtmine kõik kolm läbi peksta, eriti Hiram ja Tom Preston. Aga ma 
muidugi teadsin, et selleks ei jätku mul jõudu. Poisipõlves oli Hiram mind nii sageli 
kolkinud, et see oli mulle selgeks saanud. 

Higgy kahmas Hiramist kinni ja hakkas teda värava 

poole vedama. Hiram lonkas veidi, kui linnapea teda eemale talutas. Tom Preston 
hoidis Higgy ja Hirami jaoks väravat lahti ja siis hakkasid nad kolmekesi selja taha 
vaatamata mööda tänavat edasi minema. 

Ja nüüd panin tähele, et ka kõik teised olid lahkunud — kõik peale isa Flanagani, 
Gerald Sherwoodl ja trepil seisva Nancy. Preester oli teistest veidi eemal ja kui ma 
tema poole vaatasin, tegi ta vabandava käeliigutuse. 

«Ei maksa neile pahaks panna, et nad ära läksid,» ütles ta. «Nad on hämmeldunud 
ja mures. Nad kasutasid juhust, et siit minema pääseda.» 

«Ja teie?» küsisin mina. «Kas teie ei ole hämmeldunud?» 

«Oh ei, mitte sugugi,» ütles isa Flanagan. «Aga veidi mures olen küll. Pean 
ütlema, et kõiges selles on midagi ketserlikku.» 

«Järgmiseks,» laususin kibedusega, «ütlete mulle, et teie arvates rääkisin ma tõtt.» 

«Mul olid omad kahtlused,» ütles isa Flanagan, «ja ma ei ole neist veel täielikult 
vabanenud. Aga see auk siin katuses on tugev argument üleüldise skepsise vastu. Ja 
ma ei pea lugu nüüdisaegsest künismist, mis näib olevat nii moes. Ma arvan, et ka 
tänapäeva maailma mahub paljudel juhtudel veel veidi müstikat.» 

Ma oleksin võinud talle öelda, et see ei olnud müstika, et see teine maailm oli 
olnud tegelik ja konkreetne maailm, et seal olid paistnud tähed, päike ja kuu, et ma 
olin kõndinud sealsel maapinnal ja joonud sealset vett, et ma olin hinganud sealset 
õhku ja et veel praegu oli mu küünte all muld, mis oli sinna säilunud siis, kui ma olin 
ojaäärsest nõlvast inimese pealuu välja kraapinud 

«Nad tulevad tagasi,» ütles isa Flanagan. «Neil oli vaja siit minema pääseda, et 
saada veidi mõtlemisaega ja võimalust osaliselt seedida seda, mille tunnistajaks nad 
siin olid. ühe lonksuga allaneelamiseks oli seda liiga palju. Nad tulevad tagasi ja ka 
mina teen seda, aga praegu pean mõtlema missale.» 

Mööda tänavat tuli joostes salk poisikesi. Nad peatusid poole kvartali kaugusel ja 
osutasid minu maja katusele. Nad sagisid ringi, tõuklesid naljatades ja käratse-sid. 

Päikeseserv oli silmapiiri kohale kerkinud ja puud olid suviselt läikivrohelised. 

Ma viipasin poiste poole. «Kuuldus on juba levinud,» ütlesin. «Poole tunni pärast 
on kogu linnarahvas siin tänaval ja jõllitab mu katust.» 

Väljas oli rahvahulk kasvanud. 

Keegi ei teinud midagi. Kõik lihtsalt seisid ja vaatasid, jõllitasid katuses olevat 
auku ja vestlesid tasa omavahel — ei karjunud ega käratsenud, vaid vestlesid, just 
nagu oleksid nad teadnud, et varsti juhtub veel midagi, ja seda oodates aega viitnud. 

Sherwood kõndis mööda tuba edasi-tagasi. 

«Gibbs peaks varsti helistama,» ütles ta. «Ma ei tea, mis temaga on juhtunud. Ta 
oleks juba pidanud helistama.» 

«Võib-olla,» ütles Nancy, «ei jõudnud ta nii kiiresti — võib-olla jäi tema lennuk 
hiljaks. Võib-olla juhtus maanteel midagi.» 

Mä seisin akna juures ja silmitsesin rahvahulka. Ma tundsin peaaegu kõiki neid 
inimesi. Nad olid sõbrad ja naabrid, ning kui nad oleksid tahtnud, siis ei oleks miski 
neid takistanud mööda teerada ukse juurde astumast, sellele koputamast ja mulle külla 
tulemast. Nüüd aga seisid nad selle asemel väljas, vaatasid ja ootasid. Tundub nii, 
mõtlesin, nagu oleks maja puur ja mina oleksin mõnelt kaugelt maalt pärinev uus ja 
kummaline loom. 

Kakskümmend neli tundi tagasi olin olnud lihtsalt üks linnaelanikke, mees, kes oli 
nende tänaval seisvate inimestega koos elanud ja üles kasvanud. Nüüd aga olin ma 
mingisugune veidrik, mingisugune soerd — mõnede inimeste arvates võib-olla 
kurjakuulutav olend, kes ähvardas kui just mitte nende elu, siis vähemalt nende 
mugavust ja hingerahu. 

Sest see linn ei.saanud enam kunagi olla endine — Võib-olla ei saanud kogu 
maailm enam olla endine. Isegi kui tõke oleks linna ümbert kadunud ja Lilled oleksid 
Joobunud meie maakerale tähelepanu osutamast, olek-sime'ikkagi olnud kõrvale 
tõugatud sellelt mugavalt väikeselt sissetallatud rajalt, millel liikudes me eeldasime, et 
meile tuntud elu on ainus võimalik elu ning et meie tee teadmiste juurde on ainus lai, 
sirge ja sillutatud tee. 

Minevik oli olnud täis kolle, kuid lõpuks .olid need eemale tõrjutud. Trollid, 
kurivaimud, .sarvikud ja kõik teised selletaolised olid meie elust välja aetud, sest nad 
said elutseda ainult teadmatuse udusel rannal ja ebausu maal. Nüüd, mõtlesin, tuleb 
meil jälle tegemist teadmatusega (kuid teist laadi teadmatusega) ja ka ebausuga, sest 
ebausk saab toitu teadmiste puudumisest. Vihje teisele maailmale — isegi kui selle 
maailma asukad otsustavad ennast meile mitte peale sundida või meil õnnestub leida 
võimalus nende peatamiseks — toob trollid, kurivaimud ja paharetid uuesti meie 
juurde tagasi..Sellest teisest maailmast hakatakse kamina juures lugusid jutustama, 
selle laiade ja tundmatute avaruste arvatavatele koledustele hakatakse palavikuliselt ja 
meeleheitlikult mingit mõistuspärast seletust otsima ning .just need otsingud 
sünnitavad õuduse, mis on suurem kui sellesse teise maailma tegelikult mahuks. Nagu 
Varem, nii hakkame jälle kartma pimedust, mis valitseb väljaspool meie laagritule 
väikest sõõri. 

Tänaval oli nüüd veel rohkem inimesi; neid tuli kogu aeg juurde. Seal oli kepiga 
vastu kõnniteed toksiv papi Andrews, suure kübaraga Jonesi-vanaema ja; «õnneöru» 
kõrtsi omanik Charley Huttpn. Prügivedaja Bill Donovan seisis rahvahulga esireas, 
kuid tema naist ma ei näinud, ja ma mõtlesin huviga, kas Myrt ja Jake olid nende laste 
järele tulnud või mitte. Ja nii suurelisena ning lärmakana, nagu oleks ta kogu oma 


eluMtllville'is elanud ja kõiki neid inimesi lapsest saadik.tundnud,.oli seal Gabc 
Thomas, veoautojuht, kes pärast mind oli esimesena teada saanud tõkke olemasolust. 

Keegi liigutas end minu kõrval ja ma nägin, et see oli Nancy. Ma taipasin, et ta 
oli juba mõnda aega seal seisnud. 

«Vaata neid,» ütlesin talle. «Nende jaoks on see just nagu mingi vaatemäng. Iga 
minut algab paraad.» 

«Nad on ainult tavalised inimesed,» ütles Nancy. «Neilt ei saa liiga palju oodata. 
Ma kardan, Brad, et sa ootad neilt liiga palju. Sa ootasid isegi seda, et mehed, kes siin 
olid, võtaksid sinu juttu otsekohe ja kõhklematult puhta kullana.» 

«Sinu isa tegi seda,» ütlesin mina. 

«Isaga oli teine lugu. Tema ei ole tavaline inimene. Ja pealegi oli lal mõningaid 
eelteadmisi, ta oli juba väikese 

hoiatuse saanud. Tal oli üks neid telefoniaparaate. Ta teadis kõigest sellest juba 
veidi.» 

«Natukene,» ütlesin mina. «Mitte palju.» 

«Ma ei ole temaga rääkinud. Meil ei ole olnud võimalust rääkida. Ja kõikide 
nende inimeste ees ei saanud ma temalt midag küsida. Aga matean, etta on 
sellesse asjasse segatud. Kas see on ohtlik, Brad?» 

«Ma ei usu. Sealt, kus asub see teine maailm, ükskõik kus see ka oleks, ei tule 
mingit ohtu. See võõras maailm ei ähvarda neid millegagi — mitte praegu, mitte veel. 
Igasugune oht, millele meil võib-olla tuleb vastu astuda, peitub siinsenas, meie omas 
maailmas. Meil on vaja teha otsus ja see peab olema õige.» 

«Kust me teame, missugune otsus on õige?» küsis Nahcy. «Meil ole mingit 
pretsedenti.» 

Ja see on tõepoolest nii, mõtlesin. Ei olnud mingit võimalust ühe või teise — 
ükskõik missuguse — otsuse õigustamiseks. 

Väljast kostis karjumist ja ma lähenesin aknale, et piki tänavat laugemale näha. 
Keset teed tuli pika sammuga Hiram Martin ja ühes käes oli tal juhtmeta tele- 
foniaparaat. 

Ka Nancy märkas teda ja ütles: «Ta toob su aparaadi tagasi. Imelik küll — ma ei 
uskunud, et ta seda teeb.» 

Hiram oligi see, kes karjus. Ta leelutas sihilikult mõnitava tooniga: 

«Hea siis küll, tule ja võta oma aparaat. Tule ja võta oma neetud aparaat.» 

Nancy tõmbas hinge ja ma nihutasin enese temast mööda ukse juurde. Ma 
tõukasin ukse lahti ja astusin trepile. 

Hiram jõttcis väravani ja lõpetas leelutamise. Me seisime vastamisi ja 
silmitsesime teineteist. Rahvas hakkas käratsema ja voolas lähemale. 

Hiram tõstis käe telefoniaparaadiga pea kohale. 

«Hea küll» röökis ta, «siin on su aparaat, sa räpane... » 

See, mis ta edasi ütles, mattus rahvahulga möirgamisse. 

Siis viskas ta aparaadi minu poole. Seda ei olnud kuigi mugav visata ja vise €i 
õnnestunud just eriti hästi. Toru paiskus hargilt ja juhe lookles sellele järele. Kui juhe 
pingule tõmbus, kaldus lendav aparaat oma trajektoorilt kõrvale ja prantsatas umbes 
poolel teel värava 

ja trepi vahel vastu teeraja betooni. Plastmassikillud sadasid murule. 

Vaevalt teadlikuna oma tegevusest, ajendatuna mitte mõtetest või kaalutlustest, 
vaid ainuüksi tunnetest, laskusin trepist alla ja suundusin värava poole. Hiram taandus 
eemale, et mulle ruumi anda, ma tormasin väravast välja ja jäin tema ette seisma. 


Mul oli Hiram Martinist küllalt. Mul oli temast kõrini. Viimased kaks päeva oli ta 
mu närve söönud ja.ma olin temast surmani tüdinud. Mul oli üksainus mõte — rebida 
ta tükkideks, teha ta tümaks, et ta ei irvitaks enam kunagi mulle näkku, ei mõnitaks 
mind enam kunagi ega püüaks mind enam kunagi oma suure koguga türanniseerida. 

Ma olin tagasi lapsepõlves, mu silme ees oli seesama tihe, punaselt sillerdav 
vihaloor, mida olin näinud siis, ja ma vihkasin seda meest, kellest ma teadsin, et ta 
peksab mu jälle läbi, nagu ta oli seda palju kordi varem teinud, kuid kellele ma selle 
peksmise ajal kõigest hingest ihkasin teha nii palju haiget kui suutsin. 

Keegi karjus: «Tehke neile ruumi!» Siis tormasin ma Hiramile kallale ja ta lõi 
mind. Tal ei olnud kuigi palju aega ega ruumi hoo võtmiseks, kuid ta rusikas tabas 
küljelt mu pead ning pani mu vaaruma ja tekitas valu. Peaaegu otsekohe lõi ta uuesti, 
ent see oli riivav, hoop ega teinud mulle üldse haiget — ja nüüd tabasin ka mina teda. 
Ma virutasin talle vasakuga kõhtu; otse ülespoole vööd, ja kui ta kõverasse tõmbus, 
andsin talle hoobi vastu suud, tundes valu sõrmenukkides, mis vastu tema hambaid 
purunesid. Ma olin just uuesti hoogu võtmas, kui eikusagilt ilmus rusikas, mis 
prahvatas vastu mu pead, ja mu peas sähvatas kriiskavate tähtede, tule-ratas. Ma 
teadsin, et olin maas, sest tundsin oma põlvede all kõva tänavapinda, kuid ma ajasin 
enese, jalule ja mu pilk selgis. Oma jalgu ma ei tundnud. Mulle näis, et ma hõljun 
õhus ja mu all ei ole mitte midagi. Umbes ühe jala kaugusel nägin Hirami nägu, ta suu 
oli nagu punetav haav ja ta särk oli verine. Nii ma siis lõin teda uuesti vastu suud — 
kuigi võib-olla mitte just eriti tugevasti, sest mul ei olnud enam kuigi palju jõudu oma 
hoopidesse panna. Kuid Hiram mühatas ja tõmbus eemale ning mina sööstsin talle 
järele. 

Ja siis tuli see päris löök. 

Ma tundsin, et kukun tagurpidi, ja mu kukkumine näis 

võtvat palju aega. Siis põrkasin vastu tänavat ja see tundus olevat kõvem, ku; ma 
olin arvanud, nii et vastu tänavat põrkamine tegi nulle rohkem haiget kui hoop, 
mis oli mu maha paisanud.. 

Ma kobasin ringi, et leida oma kätele sobivat asendit enda ülesajamiseks, kuigi ma 
ebamääraselt imestasin selle üle, milleks mul oli raja niisugust vaeva näha. Sest kui 
ma üles tõusin, lõi Hiram mind uuesti ja ma olin jälle maas. Kuid ma teadsin, et pidin 
tõusma — pidin tõusma iga kord, kui olir selleks suuteline. Sest see oli mäng, mida 
me Hiramiga olime alati mänginud. Tema lõi mu iga kord pikali, kui ma üles tõusin, 
ja mina jätkasin tõusmist seni, kuni oin selleks võimeline, palumata, kunagi armu ja 
tunnistamata kunagi, et olen löödud. Ja küi ma kogu oma ülejäänud elu jooksul 
suutsin seda jätkata, olin võitja mina,mitte Hifam. 

Kuid nüüd ei läinud mul kuigi hästi. Ma olin ikka veel pikali. Võib-olla seekord 
ma ei tõusegi, mõtlesin. . Ma kobasin ikka veel kätega ringi, püüdes end jalule ajada, 
ja niimoodi sattus muile ette kivi. Selle oli võibolla visanud mõni poisike, võib-olla 
juba mitu päeva tagasi — võib-olla mõne linnu, võib-olla koera pihta, võib-olla ka 
lihtsalt viskamisrõõmust. Nii oli see maandunud tänavale ja sinna lebama jäänud ning 
nüüd leidsid mu parema käe sõrmed selle üles ja sulgusid selle ümber. See sobis 
mugavasti mu pihku, sest see oli täpselt rusikasuurune. 

Ülalt laskus alla käsi, suur lihav käsi, haaras kinni mu särgi rinnaesisest ja rebis 
mu jalule. 

«Ah nii,» kriiskas hääl, «sa siis tungid politseiametnikule kallale!» 

Hirami nägu ujus mi silmade ees, see oli verega määrdunud, vihkamisest 
noonutatud nägu, selles peegeldus alatus ja kahjurõõm, mida tekitas füüsiline võim, 
mis tal minu üle oli. 


Ma tundsin jälle enda all jalgu, Hirami näojooned ilmusid selgemini nähtavale ja 
ma nägin ka nägude parve tagaplaanil, kust inimesed ennast lähemale surusid, et mitte 
viimase hoobi andmise vaatepildist ilma jääda. 

Alla ei tohi anda, ütlesin enesele, meenutades kõiki neid teisi kordi, kus ma ei 
olnud alla andnud. Seni, kuni inimene seisis jalul, pidi ta võitlema, ja isegi kui ta 

oli maas ega suutnud enam üles tõusta, ei tohtinud ta ennast lööduks tunnistada. 

Hirami mõlemad käed hoidsid mu särgi rinnaesist ja ta nägu oli minu oma 
lähedale sirutatud. Mu kõverdatud sõrmed sulgusid tugevasti kivi ümber ja siis ma 
lõin. Ma panin sellesse lööki .kõik, mis mul oli, ma koondasin oma jõu rusikasse, mis 
vöökoha kõrguselt kaares ülespoole paiskudes prahvatas Hiramile otse vastu lõuga. 

Hirami pea paiskus selga, pöördudes jämeda härjakaela otsas. Ta vaarus, tema 
sõrmed lõdvestusid ja ta vajus tänavale siruli. 

Ma astusin sammu tagasi ja vaatasin ülalt alla tema poole. Kõik oli nüüd selgem ja 
ma tundsin, et mul oli olemas keha, haige ja läbipekstud keha, mille iga liiges ja iga 
lihas näis valutavat. Aga see ei lugenud; sellest ei olnud mitte midagi, sest esimest 
korda elus olin ma Hiram Martini pikali löönud. Ma olin selleks kasutanud kivi, aga 
see oli mulle ükskõik. Ma ei olnud kavatsenud maast seda kivi võtta — ma olin selle 
lihtsalt leidnud ja pihku haaranud. Ma ei olnud selle kasutamist ette kavatsenud, kuid 
nüüd, kus ma olin seda kasutanud, ei muutnud see minu silmis midagi. Kui mul oleks 
olnud aega midagi kavatseda, siis oleksin tõenäoliselt kiviga löömise ette kavatsenud. 

Keegi hüppas rahvahulgast minu suunas ja ma nägin, et see oli Tom Preston. 

«Kas te jätate selle niisama?» karjus ta rahva poole. «Ta lõi politseinikku! Ta lõi 
politseinikku kiviga! Ta võttis maast kivi!» 

Keegi teine mees surus enese rahvasummast välja, haaras Prestonil õlast kinni, 
tõstis ta õhku ja pani rahvahulga esireas uuesti maha. 

«Sina ära topi oma nina vahele,» ütles Gabe Thomas. 

«Aga ta lõi kiviga!» kriiskas Preston. 

«Kaikaga oleks pidanud lööma,» ütles Gabe. «Nii et ajud oleksid lennanud.» 

Hiram liigutas ennast ja tõusis istukile. Ta käsi sirutus püstoli poole. 

«Puuduta seda ainult,» ütlesin talle. «Puuduta seda üheainsa sõrmega ja, jumala 
eest, ma tapan SU.» 

Hiram põrnitses mulle otsa. Ja küllap tal oli, mida vaadata. Ta oli minu kallal 
tõsist tööd teinud ja mind kõvasti materdanud, aga ikkagi olin ta pikali löönud ja 
seisin ise veel jalul. 

«Ta lõi sind kiviga,» klähvis Preston. «Ta lõi... » 

Gabe sirutas käe ja ta sõrmed ulatusid kenasti Prestoni kuivetu kaela ümber. Ta 
pigistas, Prestoni suu vajus lahti ja keel langes ripakile. 

«Sina ära topi oma nina vahele,» ütles Gabe. 

«Aga Hiram on politseinik,» protesteeris Charley Hutton. «Brad ei oleks tohtinud 
politseinikku lüüa.» 

«Sõber,» ütles Gabe kõrtsmikule, «ta on teil kole vilets politseinik. Ükski 
politseinik, kes midagi väärt on, ei nori inimestega tüli.» 

Ma ei olnud korrakski Hiramilt pilku pööranud ja ka tema oli kogu aeg mind 
jälginud, kuid nüüd väratas ta pilk kõrvale ja käsi langes alla. 

Ja sel hetkel sain ma aru, et olin võitnud — mitte sellepärast, et olin tugevam või 
olin võidelnud paremini (sest seda ma ei olnud), vaid sellepärast, et Hiram oli 
argpüks, et tal ei olnud mehisust, et kui ta kord oli lüüa saanud, siis ei olnud tal enam 
julgust uue lüüasaamisega fiskida. Ja ma teadsin ka seda, et ma ei tarvitsenud karta 


püstolit, mida ta kandis, sest Hiram Martinil ei olnud närvi teisele inimesele vastu 
astuda ja teda tappa. 

Hiram ajas enese pikkamööda jalule ja jäi hetkeks seisma. Ta tõstis käe ja katsus 
lõuga. Siis pööras ta mulle selja ja hakkas minema. Rahvahulk andis talle vaikides 
teed. 

Ma vaatasin üksisilmi tema eemalduvat selga ja minus võttis maad metsik, 
verejanuline rahuldustunne Pärast; rohkem kui kahtkümmend aastat oli see 
lapsepõlvevaenlane minult lüüa saanud. Ma ütlesin küll enesele, et ma ei olnud teda 
löönud ausas võitluses, vaid olin tema üle võidu saamiseks pidanud kasutama räpast 
võtet, kuid ma leidsin, et see ei muutnud midagi. Kas ausalt või mitte, kuid lõpuks 
ometi olin ta läbi kolkinud. 

Rahvahulk taandus pikkamööda. Keegi ei rääkinud minuga. Keegi ei rääkinud 
kellegagi. 

«Rohkem asjahuvilisi vist ei ole,» ütles Gabe «Kui on, siis tuleb neil minuga ka 
tegemist.» 

«Aitäh, Gabe,» ütlesin mina. 

«Mida põrgut siin tänada on,» ütles Gabe. «Mina ei teinud mitte midagi.» 

Ma avasin peo ja kivi kukkus tänavale. Vaikuses tegi see hirmsat kolinat. 

Gabe tõmbas tagataskust tohutu suure punase rätiku 

ja astus minu juurde. Ta pani mulle käe toeks kukla taha ja hakkas mu nägu 
puhastama. 

«Nii umbes kuu aja pärast,» ütles ta lohutuseks, «on su näolapp jälle korras.» 

«Kuule, Brad,» hõikas keegi, «kes see sõber sul on?» 

Ma ei näinud, kes oli hõikaja. Inimesi oli nii palju. 

«Mister,» möirgas keegi.teine, «ärge unustage tal nina pühkida.» 

«Laske aga käia!» müristas Gabe. «Laske aga käia! Kui mõni jutumees sealt 
lagedale tuleb, siis pühin ma temaga tänava puhtaks.» 

Jonesi-vanaema ütles valju häälega, et papi Andrewi kuuleks: «See on see 
autojuht, kes Bradi masina puruks ajas. Mina mõtlen, et kui Brad tahab kellegagi 
kakelda, siis peaks ta kaklema selle mehega.» 

«Hea suuvärk,» karjus papi Andrews vastu. «Küll tal on hea suuvärk.» 

Ma nägin, et Nancy seisis värava juures ja tal oli samasugune näoilme nagu siis, 
kui ma poisipõlves olin Hiram Martiniga kakelnud. Nancy oli minu üle nördinud. Ta 
ei olnud kunagi kaklemist pooldanud; ta pidas seda vulgaarseks. 

Maja esiuks paiskus lahti ja Gerald Sherwood tuli mööda teerada joostes meie 
poole. Ta tormas minu juurde ja haaras mul käsivarrest kinni. 

«Tule ruttu,» hüüatas ta. «Senaator helistas. Ta on idapoolsel maanteel ja ootab 
sind.» 

Tõkke taga maanteel ootas mind neli meest. Veidi eemal seisis teel mitu autot. 
Siin-seal oli väikesi sõdurite rühmi. Umbes pool miili põhja pool kaevas ikka veel 
ekskavaator. 

Mul oli rumal enesetunne, kui ma mööda maanteed nende meeste poole läksin ja 
nemad mind seal ootasid. Ma teadsin, et mu välimus pidi olema niisugune, nagu 
oleks mind tabanud issanda viha. 

Mu särk oli rebenenud ja vasak näopool kipitas, nagu oleks keegi seda 
liivapaberiga hõõrunud. Mu parema käe sõrmenukid, millega ma olin Hirami 


hambaid.tabanud, olid tugevasti katki ja mul oli tunne, et mu vasak silm hakkab 
paistetama. 

Keegi oli üleskistud taimede valli paarikümne jardi ulatuses kummaltki poolt 
maanteed ära koristanud, kuid mujal oli vall ikka veel alles. 

Lähemale jõudnud, tundsin senaatori ära. Ma ei otnud temaga kunagi isiklikult 
kohtunud, kuid olin ajalehtedes tema pilte näinud. Ta oli jässakas ja hea kehaehitu- 
sega, tal olid valged juuksed ja ta ei kandnud kunagi kübarat. Seljas oli tal kaherealine 
ülikond ja ees valgete täppidega eresinine lips. 

Üks teistest ootajatest oli sõjaväelane. Ta õlgadel olid tärnid. Kolmas oli 
lakknahana läikivate juuste ja kinnise, külma näoga väikesekasvuline mees. Neljas 
mees oli lüheldane ja tüse ning tal olid kõige säravamad hallikassinised silmad, mida 
ma o.lin kunagi näinud. 

Ma läksin edasi, kuni jõudsin neist umbes kolme jala kaugusse, ja alles siis 
hakkasin tundma tõkke.esimest kerget survet. Ma taandusin sammu ja vaatasin senaa- 
torile otsa. 

«Teie olete ilmselt senaator Gibbs,» ütlesin. «Mina olen Bradshaw Carter. See, 
kellest teile rääkis Sherwood. » 

«Rõõm teiega kohtuda, mister Carter,» ütles senaator. «Ma arvasin, et Gerald 
tuleb teiega kaasa.» 

«Ma tahtsin küll, et ta tuleks,» ütlesin mina, «aga ta arvas, et parem on mitte tulla. 
Linnas oli arvamuste lahkuminek. Linnapea tahtis komitee määrata,, ja Sherwood 
vaidles sellele võrdlemisi ägedasti vastu.» 

Senaator noogutas. «Saan aru,» ütles ta. «Nii et teie olete siis ainus, keda me 
näeme.» 

«Kui te soovite teisi... » 

«Oh ei, mitte sugugi,» ütles senaator. «Teie olete see mees, kellel on 
informatsiooni?» 

«Jah, olen küll,» ütlesin mina. 

«Vabandage,» lausus senaator. «Mister Carter, kindral Walter Billings.» 

«Tervist, kindral,» ütlesin mina. 

Naljakas oli kätt surumata teretada. 

«Arthur Ncwcombe,» ütles senaator. 

Kinnise ja külma näoga mees naeratas mulle jäiselt. Ühe pilguga oli näha, et ta ei 
kavatsenud mingite rumalustega leppida. Nagu mulle näis, oli ta tublisti nördinud, et 
oli lastud juhtuda midagi niisugust nagu tõkke ilmumine. 

«Mister Newcombe on Riigidepartemangust,» ütles 

senaator. «Ja doktor Roger Davenport on bioloog — võiksin lisada, et 
silmapaistev, bioloog.» 

«Tere hommikust, noormees,» ütles Davenport. «Kas on ebaviisakas küsida, mis 
teiega juhtunud on?». 

Ma muigasin talle otsa vaadates ja tundsin tema vastu otsekohe poolehoidu. 
«Mul oli väike arusaamatus ühe kaaslinlasega.» 

«Ma usun, et linn on tublisti ärevil,» ütles Billings. «Üsna varsti võib seaduse ja 
korra säilitamine probleemiks muutuda.» 

«Seda on küll karta, söör,» ütlesin mina. 

«Meil läheb vist mõnevõrra aega?» küsis senaator. 

«Jah, veidi aega läheb,» ütlesin mina. 

«Siin., olid kusagil toolid,» ütles kindral. «Seersant, kus...?» 


Ta ei olnud veel lauset lõpetanud, kui seersant ja kaks reameest, kes olid maantee 
ääres seisnud, juba tulid mõningate klapptoolidega. 

«Püüdke,» ütles seersant mulle. 

Ta viskas tooli läbi tõkke ja ma püüdsin visatud tooli kinni. Selleks ajaks, kui ma 
olin oma tooli lahti teinud ja istet võtnud, olid ka neli meest teisel pool tõket toolidega 
varustatud. 

Oli täiesti totter, kuidas me seal viiekesi keset maanteed väikestel klapptoolidel 
istusime. 

«Nii,» ütles senaator, «ma arvan, et võime alustada. Kindral, missuguse töökorra 
te ette panete?» 

Kindral tõstis jala põlvele ja seadis enese mugavamini istuma. Ta mõtles veidi 
aega. 

«Sellel mehel,» ütles ta lõpuks, «on midagi, mida me tahame kuulda. Miks me siis 
ei võiks lihtsalt istuda ja lasta tal seda meile rääkida?» 

«Jah, igatahes,» ütles Newcombe. «Kuulame ära, mis tal on öelda. Ma pean 
märkima, senaator... » 

«Jah,» ütles senaator mõnevõrra rutates. «Ma olen nõus, et see on veidi 
ebatavaline. See on esimene kord, kus ma võtan osa kellegi ärakuulamisest, vabas 
õhus, aga ... » 

«See näis olevat ainus võimalus,» ütles kindral. 

«Lugu on võrdlemisi pikk,» hoiatasin mina. «Ja osa sellest võib tunduda 
uskumatu.» 

«Ka see siin on uskumatu,» ütles senaator. «See tõke, nagu te seda nimetate.» 

173 

«Ja teie,» ütles Davenport, «olete nähtavasti ainus inimene, kellel on mingit 
informatsiooni.» 

«Asume siis otsekohe asja juurde,» ütles senaator. 

Nii jutustasin ma oma loo teist korda. Ma ei rutanud ja tegin seda üksikasjaliselt, 
püüdes rääkida kõigest, mida olin näinud. Kuulajad ei katkestanud mind. Paar korda 
peatusin, et lasta neil küsimusi esitada, kuid esimesel korral andis Davenport märku, 
et ma jätkaksin, ja teisel korral kõik neli lihtsalt ootasid, kuni ma hakkasin edasi 
rääkima. 

See oli närvesööv — hullem kui vahelesegamine. Ma kõnelesin täielikus vaikuses 
ja püüdsin kuulajate nägudest midagi välja lugeda, et saada aimu, kui palju nad 
uskusid. Kuid nad ei andnud sellest mingit märku, nende nägudel ei muutunud 
vähimgi ilmevarjund. Mu jutt hakkas mulle eneselegi veidi rumal tunduma. 

Viimaks lõpetasin ja nõjatusin tooli seljatoele. 

Teisel pool tõket tegi Newcombe rahutu liigutuse. «Te vabandate mind, 
džentelmenid,» ütles ta, «kui ma selle mehe juttu ei usu. Ma ei näe mingit põhjust, 
miks meid oli vaja siia tirida... » 

Teda katkestas senaator. «Arthur,» ütles la, «minu hea sõber Gerald Sherwood 
vastutab mister Carteri eest. Ma olen Gerald Sherwoodi tundnud rohkem kui 
kolmkümmend aastat ja pean ütlema, et ta ön väga terava pilguga mees — kaine 
ärimees, kellel ühtlasi on mõnevõrra kujutlusvõimet. See lugu — või mõni osa sellest 
— on küll raskesti usutav, kuid ma arvan ikkagi, et see tuleb meil mõttevahetuse 
aluseks võtta. Ja ma pean teile meenutama, et see on esimene asjalik tunnistus, mis 
meile on antud.» 

«Mina leian,» ütles kindral, «et raske on sellest ühtegi sõna uskuda. Aga nagu 
näitab see tõke, mille olemasolu on praegusel hetkel täiesti arusaamatu, oleme 


kahtlemata seisundis, kus meil tuleb leppida ka muude asjadega, millest me aru ei 
saa.» 

«Kujutleme hetkeks, et me usume kogu seda lugu,» tegi Davenport ettepaneku. 
«Ja püüame selgitada, kas ei ole mingit põhilist... » 

«Aga nii ju ei saa!» plahvatas Newcombe. «See on vastuolus kõigega, mida me 
teame.» 

«Mister Newcombe,» ütles bioloog, «aeg-ajalt on inimene ikka sattunud vastuollu 
kõigega, mida ta on teadnud. Sellest ei ole möödunud väga palju sajandeid, kui 

ta teadis, et Maa on universumi keskpunkt. Vähem kui kolmkümmend aastat 
tagasi teadis ta, et tal ei ole kunagi võimalik lennata teistele planeetidele. Sada aastat 
tagasi oli teada, et aatom on jagamatu. Ja mis on meil siin; — teadmine, et aega ei ole 
võimalik mõista ega muuta, et ükski taim ei saa intelligentne olla. Ma ütlen teile, 
SÖÖT... » 

«Nii et teie siis usute kõike seda?» küsis kindral. 

«Ei,» ütles Davenport, «ma ei usu mitte midagi. Kui ma seda teeksin, siis oleksin 
väga ebaobjektiivne. Aga ma hoidun otsuse langetamisest. Ütlen ausalt, et oleksin 
meelsasti valmis seda asja uurima, vaatlusi tegema, katseid korraldama ja... » 

«Selleks ei jätkuks teil võib-olla aega,» ütlesin mina. 

Kindral pöördus järsu liigutusega minu poole. «Kas oli juttu mingist tähtajast?» 
küsis ta. «Seda te ei maininud.» 

«Ei. Aga neil on võimalik meid tagant tõugata. Igal ajal, kui nad soovivad, saavad 
nad avaldada veenvat survet. Nad saavad selle tõkke liikuma panna.» ' 

«Kui kaugele neil on võimalik seda nihutada?» 

«Teie oletused on niisama head kui minu omad. Kümme miili. Sada miili. Tuhat. 
Pole aimugi.» 

«Kõlab nii, nagu oleksite arvamusel, et nad saavad meid maakeralt ära lükata.» 

«Ma ei tea. Kaldun arvama, et see on neil võimalik.» 

«Ja kas te arvate, et nad teevad seda?» 

«Võib-olla. Kui on ilmselt näha, et me viivitame. Ma ei usu, et nad seda hea 
meelega teevad. Meid on neile vaja. Nad vajavad kedagi, kes on suuteline nende tead- 
misi rakendama ja mõtestama. Näib, et seni ei ole nad leidnud kedagi, kes oleks seda 
suutnud.» 

«Aga me ei saa kiirustada,» protesteeris senaator. «Me ei saa lasta enesele 
ruttamist peale sundida. Tarvis on väga palju teha. Vajalikud on diskussioonid 
paljudel eri tasemetel — valitsuse tasemel, rahvusvahelisel tasemel, majanduslikul ja 
teaduslikul tasemel.» 

«Senaator,» ütlesin mina, «on üks asi, mida keegi ei näi taipavat. Meil ei ole 
tegemist teise rahvaga, teiste inimestega. Meil on tegemist võõra eluvormiga... » 

«See ei muuda midagi,» vastas senaator, «Me peame asja ajama omal viisil.» 

«See oleks kena küll,» ütlesin mina, «kui te oleksite suuteline seda ka võõrastele 
selgeks tegema.» 

«Neil tuleb oodata,» ütles Newcombe pedantse tooniga. 

Jä ma sain aru, et see oli lootusetu, et siin oli probleem, mida ei olnud võimalik 
lahendada, et inimkonna esimene kontakt võõra eluvormiga oli määratud nurjumisele. 
Tulid jutuajamised ja arutlused, diskussioonid ja konsultatsioonid, kuid ainult 
inimeste tasemel, ainult inimeste seisukohast lähtudes, ilma et keegi oleks teinud isegi 
katset võtta arvesse võõraste seisukohta. 


«Tuleb silmas pidada,» ütles senaator, «et nemad on alustajad, nemad on need, kes 
pöördusid esimesena meie poole, nemad paluvad sisselaskmist meie maailma, mitte 
meie nende omasse.» 

«Viissada aastat tagasi,» ütlesin mina, «tulid valged inimesed Ameerikasse. Siis 
olid nemad alustajad... » 

«Aga indiaanlased,» ütles Newcombe, «olid metslased, barbarid,.. » 

Ma noogutasin tema poole. «Just täpselt minu mõte.» 

«Ma ei oska teie huumorit hinnata,» ütles Newcombe jäiselt. 

«Te ei saanud minust aru,» ütlesin mina. «Ma ei püüdnud nalja teha.» 

Davenport noogutas. «Selles võib omajagu õigust olla, mister Carter. Te ütlete, et 
need taimed väidavad enesel olevat salvestatud teadmisi, teie arvates paljude eri ras- 
side teadmisi.» 

«Nirsuguhe mulje mulle jäi.» 

«Salvestatud ja süstematiseeritud teadmisi. Mitte lihtsalt juhuslikke andmeid.» 

«Jah, ka süstematiseeritud,», ütlesin mina. «Aga te teate arvestama, et ma ei säa 
seda vanduda. Ma ei tea, kas see on õige või mitte: Kuigi nende esindaja Tupper 
kinnitas mulle, et nad ei valeta kunagi... » 

«Ma tean,» ütles Davenport. «Selles on oma loogika. Neil ei ole tarvis valetada.» 

«Aga tuhat viitsada dollarit nad leile tagasi ei andnud,» ütles kindral. 

«Ei, seda nad ei teinud,» ütlesin mina. 

«Kuigi nad lubasid seda teha.» 

«Jah. Nad rõhutasid seda lubadust.» 

«Mis tähendab, et nad valetasid. Ja nad panid teid kaasa tooma seda, mida te 
pidasite ajamasinaks.» 

«Kusjuures nad tegid seda väga kavsiastl,» märkis Newcombe. 

«Ma ei usu,» ütles kindral, «et me saame neid kuigi palju usaldada.» 

«Aga kuulge,» protesteeris Newcombe, «me oleme jõudnud selleni, et räägime nii, 
nagu usuksime selles loos iga sõna.» 

«Noh,» ütles senaator, «seda me ju pidimegi tegema. Me ju pidime olemasoleva 
informatsiooni mõttevahetuse aluseks võtma.» 

«Esialgu,» ütles kindral, «peame eeldama kõige halvemat.» 

Davenport kihistas naeru. «Mis siin siis nii halba on? On võimalik, et 
esmakordselt kogu ajaloo vältel seisab inimkonnal ees kohtumine teise intelligentsiga. 
Kui me õigesti asja ajame, võib sellest meile kasu tulla.» 

«Aga te ei või teada, kas see on nii,» ütles kindral. 

«Ei, muidugi mitte. Meil ei ole piisavalt andmeid. Me peame uue kontakti looma.» 

«Kui seda on kellegagi luua,» ütles Newccmbe. 

«Jah, kui on,» nõustus Davenport. 

«Džentelmenid,» ütles senaator, «üks asi kipub meil kahe silma vahele jääma. 
Tõke on igal juhul olema: See ei lase läbi ühtki elusolendit... » 

«Seda me ei tea,» ütles Davenport. «Oli ju see juhtum autoga. Autos oli kindlasti 
mõningaid mikroorganisme. Seal pidi neid olema. Mina oletan, et tõke ei peata elus- 
olendeid kui niisuguseid, vaid tundlikke, teadlikke olendeid. Olendeid, kes on 
iseenese olemasolust teadlikud ... » 

«Noh, igatahes on olemas tõendid, et on juhtunud midagi väga kummalist,» ütles 
senaator. «Me ei saa lihtsalt silmi sulgeda. Me peame aluseks võtma selle, mis meil 
ON.» 

«Olgu siis nii,» ütles kindral, «asume asja juurde. Kas on põhjust eeldada, et meid 
ähvardab oht?» 


Ma noogutasin. «Võib-olla. Teatavatel kindlatel asjaoludel.» 

«Ja missugused need asjaolud on?» «Ma ei lea. Pole mingit võimalust teada saada, 
mida need olendid mõtlevad.» 

«Aga potentsiaalne oht on olemas?» 

«Mina arvan,» ütles Davenport, «et me pöörame liiga 

palju tähelepanu ohu küsimusele. Kõigepealt tuleks meil... » 

«Minu esmane kohus,» ütles kindral, «on potentsiaalse ohu arvessevõtmine...» 

«Ja kui oht on olemas?» 

«Kui me küllalt kiiresti tegutseme,» ütles kindral, «siis saame nad peatada. Selleks 
on vaja astuda tegevusse enne, kui nad on hõivanud liiga suure territooriumi. Meil on 
vahend nende peatamiseks.» 

«Teie, sõjaväelased, ei oska muule mõelda,» ütles Davenport pahaselt, «kui jõu 
kasutamisele. Ma olen nõus, et termotuumaplahvatus võib tappa kõik maakerale jõud- 
nud võõrad elusolendid, võib-olla isegi mõjutada ajabarjääri ja sulgeda maakera meie 
võõrastele sõpradele ... » 

«Sõpradele!» halises kindral. «Te ei või teada... » 

«Muidugi mitte,» ütles Davenport. «Ja teie ei või teada, et nad on vaenlased. Meil 
on vaja rohkem andmeid; tuleb luua uus kontakt... » 

«Ja sel ajal, kui teie oma andmeid hangite, tugevdavad nemad tõket ja nihutavad 
seda edasi... » 

«Ühel päeval,» ütles Davenport pahasemalt kui enne, «peab inimkond leidma oma 
probleemidele lahenduse, mis ei nõua jõu kasutamist. Praegu oleks võib-olla õige aeg 
sellega algust teha. Teie soovitate sellele linnale pommi visata. Kõnelemata 
moraaliprobleemidest; mis tekivad seoses mitmesaja süütu inimese hävitamisega ... » 

«Te unustate,» ütles kindral kareda häälega, «et nende mõnesaja inimeluga tagame 
kõikide maakera elanike julgeoleku. Seda sammu ei astuta ülepeakaela. Seda tehakse 
alles pärast mõningat järelemõtlemist. Otsus selleks kaalutakse läbi.» 

«Juba üksnes sellest, et te üldse saate niisugust asja kaaluda,» ütles bioloog, 
«piisab kogu inimkonnale külmavärinate pealeajamiseks.» 

Kindral raputas pead. «Minu kohus on niisugustest ebameeldivatest asjadest 
mõelda. Isegi võttes arvesse tekkivaid moraaliprobleeme, oleksin ma vajaduse korral 
valmis... » 

«Džentelmenid,» protesteeris senaator nõrgalt. Kindral vaatas minu poole. Ma 
kardan, et nad olid minu juuresoleku unustanud. 

«Mul on kahju, söör,» ütles kindral mulle. «Ma ei oleks tohtinud niimoodi 
rääkida.» 

Ma noogutasin tummalt. Ka siis, kui mulle oleks selle eest makstud miljon 
dollarit, ei oleks ma suutnud ühtki sõna öelda. Mu sisemus oli üleni just nagu sõlme 
seotud jä ma ei julgenud ennast liigutada. 

Midagi niisugust ei oleks ma oodanud, kuigi, nüüd, kus see käes oli, sain aru, et 
oleksin pidanud seda ootama. Ma oleksin pidanud teadma, missugune on maailma 
reageering, ja kui ma ei oleks seda teadnud, oleks mul ainult tarvitsenud meenutada, 
mida ütles Stiffy Grant, kui ta mu köögi põrandal lamas. 

Nad tahavad pommi visata, ütles Stiffy. Ara lase neil pommi visata... 

Newcombe puuris mind külma pilguga. «Ma loodan,» ütles ta, «et te ei räägi 
edasi, mida siin kuulsite.» 

«Meil tuleb teid usaldada, mu poiss,» ütles senaator. «Me oleme teie kätes.» 


Mul õnnestus enesest naeru välja pigistada. Ma usun, et see naer ei olnud kuigi 
meeldiv. «Miks ma peaksin midagi rääkima?» küsisin. «Me oleme elusad märklauad. 
Pole mingit mõtet midagi rääkida. Me ei pääse niikuinii kuhugi.» 

Hetkeks tuli mulle mõte, et võib-olla kaitseb tõke meid isegi pomni eest. Siis aga 
taipasin, kui suuresti ma eksisin. Tõke ei peatanud midagi peale elusolendite või — 
kui Davenportil oli õigus (ja tõenäoliselt tal oli) —ainult niisuguste elusolendite, kes 
olid teadlikud .iseenese olemasolust. Tõket oli püütud dünamiidiga purustada ja 
plahvatus oli toimunud nii, nagu ei oleks tõket olemaski olnud. Tõke ei olnud 
plahvatusele mingit vastupanu avaldanud ja seetõttu ei olnud plahvatus teda 
mõjustanud. 

Kindrali seisukohast võis pomm olla õige lahendus. See tappis kõik elusolendid; 
see vastas järeldusele, millele oli jõudnud AIf Peterson, kui temalt.oli küsitud, kuidas 
hävitada suure kohastumisvõimega kahjulikku taime. Tuumaplahvatus võis mitte 
mõjustada ajabarjääri, kuid see tappis kõik elusolendid ning tekitas nii tugeva kiirguse 
ja mürgitas kogu piirkonna nii suurel määral, et väga pikaks ajaks muutus võimatuks 
võõraste olendite uus sissetung. 

«Ma loodan,» ütlesin kindralile, «et te ise olete niisama taktitundeline, nagu te 
mind palute olla. Et te sel juhul, 

kui leiate, pommi viskamise vajaliku olevat, ei kuuluta seda ette.» 

Kindral noogutas, huuled kokku surutud. 

«Ma ei taha mõelda,» ütlesin mina, «mis juhtub selles linnas...» 

Mind katkestas senaator. «Ärge praegu veel selle üle muretsege; See on ainult üks 
paljudest võimalustest. Esialgu seda isegi veel ei kaaluta. Meie sõber kindral rääkis 
veidi ennatlikult.» 

«Vähemalt olin ma aus,» ütles kindral. «Ma ei püüdnud kikivarvul käia. Ma ei 
mänginud mängu.» 

Ta näis vihjavat, et teised tegid seda. 

«On üks asi, millest te peate aru saama,» ütlesin mina. «See ei sa olla 
mingisugune mõõga ja mantli operatsioon. Ükskõik mida te ka ette võtate, igal juhul 
peate seda tegema ausalt: On inimesi, kelle mõtteid Lilled saavad lugeda. On ajusid, 
võib-olla palju ajusid, millega nad on ka praegusel silmapilgul kontaktis. Nende ajude 
omanikud ise ei tea seda ja meil ei ole.mingit võimalust teada saada, kellele need ajud 
kuuluvad. Võibolla on ka ühel teist niisugune aju. On väga hästi võimalik, et Lilledele 
on alati täpselt teada kõik, mida me kavatseme.» 

Ma nägin, et sellele ei olnud nad mõelnud. Oma lugu jutustades olin ma muidugi 
sellest rääkinud, kuid see ei olnud mingit muljet jätnud. Uut oli nii palju, et selles 
orienteerumiseks kulus palju aega. 

«Kes need inimesed seal autode juures on?» küsis Newcombe. 

Ma pöördusin ja vaatasin. 

Seal oli tõenäoliselt pool linna. Nad olid tulnud sündmusi jälgima. Ja ma ütlesin 
enesele, et neile ei saanud seda pahaks panna. Neil oli õigus muret tunda; neil oli 
õigus jälgida, mis toimub. See oli nende elu. Paljud neist võib-olla ei usaldanud mind 
pärast seda, mis Hiram ja Tom olid minu kohta öelnud, aga siin ma nüüd olin, istusin 
keset maanteed toolil ja rääkisin Washingtoni meestega. Võib-olla tundsid inimesed 
ennast kõrvalejäetuna. Võib-olla oli neil tunne, et niisugusest kohtumisest oleksid ka 
nemad pidanud osa võtma. 

Ma pöördusin tagasi nende nelja poole, kes olid teisel pool tõket. 

«See on niisugune asi,» ütlesin neile tungivalt, «milles 

me ei tohi käperdised olla. Kui me siin seda oleme, siis kaotame kõik edasised 
võimalused... » 

«Võimalused?» küsis senaator. 

«See on meie esimene võimalus võõra rassiga kontakti luua. See ei jää viimaseks. 
Kui inimene tungib maailmaruumi... » 

«Aga me ei ole veel maailmaruumis,» ütles Newcombe. 

Ma sain aru, et miski ei aidanud. Oma elutoas olin ma inimestelt liiga palju 
oodanud ja ka siin, maanteel, olin ma nendelt meestelt oodanud liiga palju. 

Neilt ei olnud midagi oodata. Meilt ei olnud üldse. kunagi midagi oodata. Me 
olime loodud niisugusteks, et meilt ei olnud midagi oodata. Meil olid valed ajendid ja 
me ei Anna suutelised neid muutma. Meile oli omane sissejmrdunud lühinägelikkus 
ning sünnipärane omakasupüüdlikkus ja isekus, mis ei lasknud meil kõrvale kalduda 
nendelt kitsastelt rööbastelt, mida mööda me edasi liikusime. 

Kuigi, mõtlesin ma, võib-olla ei ole inimkond üksi selline. Võib-olla liigub ka see 
võõras rass, kellega kohtumine meil ees seisab, mööda niisama sügavaid ja kitsaid 
rööpaid kui inimkond ja võib-olla on niisugused rööpad kõigil võõrastel rassidel. 
Võib-olla on võõrad niisama isekad, niisama paindumatud ja pimedad nagu inime- 
sedki. 

Ma tegin resignatsiooni väljendava käeliigutuse, aga ma kahtlen, kas keegi seda 
üldse märkas. Kõik vaatasid minu selja taga oleva maantee poole. 

Ma pöördusin ringi ning nägin poolel teel tõkke ja liiklusummiku vahel kõiki neid 
inimesi, kes varem olid oodanud autode juures. Nad lähenesid vaikides ning väga 
sihikindlalt ja otsuslavalt. See oli just nagu hukatus, mis meile lähenes. 

«MIS te arvate, mida nad tahavad?» küsis senaator veidi närviliselt. 

Rahvasumma esireas oli «Punase öökulli» lihaosa-konna müüja George Walker 
ning otse tema kannul tulid autoteenindusjaama omanik Bulch Ormsby ja «önneoru» 
kõrtsi peremees Charley Hutton. Ka Daniel Willoughby oli seal ja näis tundvat 
mõningat ebamugavust, sest tema oli seda sorti mees, kellele ei meeldinud 
rahvahulgaga kaasas käia. Higgyt ei olnud näha ja Hiramit ka mitte, kuid Tom Preston 
oli. Ma otsisin pilguga Sherwoodi ja mõtlesin, et tema kohalolek oli vähe tõenäoline. 
Ja mul 

oli õigus; teda ei olnud. Aga paljud teised tuttavad inimesed olid kohal. Neil kõigil 
oli karm ja otsustav näoilme. 

Ma astusin teelt kõrvale ja inimesed marssisid minust mööda, pööramata mulle 
mingit tähelepanu. 

«Senaator,» ütles George Walker häälega, mis tundus olevat valjem, kui oleks 
tarvis olnud. «Teie olete senaator, eks ole?» 

«Jah,» ütles senaator. «Mida ma saan teie heaks teha?» «Selleks me siia tulimegi, 
et seda teada saada,» ütles Walker. «Me oleme midagi delegatsioonitaolist.» «Saan 
aru,» ütles senaator. 

«Me oleme hädas,» ütles George Walker, «aga me kõik maksame makse ja meil 
on õigus abi saada. Mina olen «Punase öökulli» poes lihaosakonna müüja, ja kui väl- 
jastpoolt enam ostjaid linna ei tule, siis ma ei tea, mis saab. Ilma väljastpoolt tulevate 
ostjateta peame uksed kinni panema. Me võime muidugi linnainimestele liha müüa, 
aga linnas ei ole nii palju ostjaid, et äri ennast ära tasuks, pealegi ei ole siinsel rahval 
üsna varsti enam raha, millega oma ostude eest maksta, ja meie äri ei ole planeeritud 
nii, et meil oleks võimalik võlgu müüa. Liha me saame muidugi hankida. See on meil 
kõik läbi mõeldud, aga me ei saa müümist jätkata ja ...» 


«Oodake üks minut,» ütles senaator. «Võtame seda asja natuke aeglasemalt. Mitte 
nii kiiresti. Teil on omad probleemid ja ma tean, et teil need on, ja ma püüan teha 
kõik, mis on minu VÕIMUSES... » 

«Kuulge, senaator,» katkestas teda keegi valju härja-häälega mees, «siin meie 
hulgas on teisi, kelle probleemid on George'i omadest keerulisemad. Võtame näiteks 
mind ennast. Ma käin tööl väljaspool linna ja saan iga nädal palka, millega ostan 
lastele süüa, muretsen neile jalanõusid ja maksan muude asjade eest. Aga nüüd ma ei 
pääse tööle ja ka palk jääb saamata. Ja mina ei ole ainus. Minutaolisi on suur hulk. 
Meil kellelgi ei ole häda korraks raha kõrvale pandud. Ma ütlen teile, senaator, siin 
linnas leidub vaevalt kedagi, kellel on midagi kõrvale pandud. Me kõik oleme ... » 

«Pidage ometi,» anus senaator. «Laske minul ka üks Sõna öelda. Andke mulle 
natuke aega. Washingtonis teatakse, mis siin toimub. Seal on teada, missugused 
raskused teil on. Seal tehakse teie abistamiseks kõik, mis 

võimalik. Kongressis võetakse arutusele seaduseelnõu 

teie toetamise kohta ja mina omalt poolt ei jäta tegemata ühtki jõupingutust, et see 
seaduseelnõu ilma ülearuste viivitusteta vastu võetaks. Ja see ei ole veel kõik. Kaks- 
kolm.idaosariikide ajalehte ja mõned televisioonijaamad panid aluse korjandusele teie 
linnaheaks. See on alles algus. Tehakse suur hulk...» 

«Pagana pihta, senaator,» hõikas üks ragiseva häälega mees, «mitte seda pole 
meile vaja. Meile ei ole vaja toetust. Me ei palu armuandi. Me tahame ainult tagasi 
tööle pääseda.» 

Senaator jäi talle juhmilt otsa vaatama. «Tähendab, te soovite, et me 
kõrvaldaksime selle tõkke?» 

«Vaadake, senaator,» ütles härjahäälega mees, «valitsus on aastate viisi kulutanud 
miljardeid, et inimest Kuule saata. Teil on nii palju teadlasi, et te võite kulutada 
natuke aega ja raha meie väljapäästmisele. Me oleme pikka aega makse maksnud, 
ilma et oleksime midagi vastu saanud... » 

«Aga see võtab veidi aega,» ütles senaator. «Me peame kindlaks tegema, mida see 
tõke enesest kujutab, asiis tuleb meil välja mõelda, mis sellega saab ette.võtta. Ma 
ütlen teile ausalt, et päevapealt ei ole me suutelised seda tegema.» 

Norma Shepard, doktor Fabiani patsientide vastuvõtja, puges läbi inimeste summa 
senaatori ette. 

«Aga midagi on tarvis teha,» ütles ta. «Saate aru, on tarvis! Keegi peab leidma 
mingisuguse võimaluse. Siin linnas on inimesi, kes peaksid viibima haiglas, aga me ei 
saa neid sinna saata. Mõned neist surevad, kui me'ei saa neid haiglasse saata. Meie 
linnas on üksainus arst ja see arst ei ole enam noor. Ta on väga pikka aega olnud hea 
arst, aga tal ei ole võimeid ega vahendeid raskesti haigele ravimiseks. Tal ei ole neid 
kunagi olnud, ja ta ei ole teeselnud, et tal neid on... » 

«Mu armas,» ütles senaator lohutavalt, «ma saan teie murest aru ja tunnen sellele 
kaasa ja te võite olla kindel... » 

Oli ilmne, et minu jutuajamine Washingtoni meestega oli lõppenud. Ma hakkasin 
aeglaselt mööda maanteed tagasi minema — tegelikult küll mitte päris mööda maan- 
teed, vaid mööda selle serva,, kus äestatud mullast olid juba nähtavale ilmunud 
väikesed rohelised teravikud. Võõra päritoluga tuulepöörises külvatud seemned olid 

selle lühikese ajaga juba idanenud ja rajasid enesele teed valguse poole. 
Edasi liikudes mõtlesin kibedustundega, missugune võib olla saak, mille need 
taimed annavad. 


Ja ma mõtlesin ka, kui pahane võis mulle olla Nancy selle kakluse pärast, mis mul 
oli olnud Hiram Martiniga. Ma olin ainult jõudnud näha tema näoilmet, siis oli ta selja 
pööranud ja. eemaldunud. Ja kui Sherwood oli jooksnud teatama Gibbsi 
telefonikõnest, ei olnud Nancy temaga kaasa tulnud. 

Tol lühikesel hetkel köögis, kui ma olin tundnud tema keha enda oma vastas, oli ta 
jälle olnud minu kunagine armastatu — tütarlaps, kes oli kõndinud minuga käsikäes, 
naernud oma kurguhäälset naeru ja moodustanud niisama vaieldamatu osa minust 
nagu mina temast. 

Nancy, oleksin peaaegu kuuldavalt hüüatanud, Nancy, palun tee nii, et kõik oleks 
endine: 

Aga ma ütlesin enesele, et võib-olla ei saa miski enam kunagi endine olla. Võib- 
olla oli Millville meie vahele tulnud, sest Nancy oli eemal viibitud aastate vältel 
Millville'ist võõrdunud, mina aga olin siin elades selle linnaga üha tugevamini kokku 
kasvanud. 

Sa ei saa tungida minevikku, mõtlesin, sa ei saa tungida läbi aastate tolmu, läbi 
mälestuste, sündmuste ja eneses — meis mõlemas — toimunud muutuste, et tuua 
möödunud ajast tagasi üks päev ja tund. Ja isegi kui sa selle päeva ja tunni leiad, ei 
saa sa seda tolmust puhtaks kloppida, sa ei saa seda panna niisugusena särama, nagu 
sa seda mäletad. Sest võib-olla ei olnud see tegelikult üldse kunagi nii särav, vaid sa 
ise oled sellele oma igatsuses ja üksilduses niisuguse sära andnud. 

Ja võib-olla saabub selletaoline särav moment iga inimese elus üksainus kord (kui 
see üldse iga inimene elus saabub). Võib-olla on reegel, et see ei saa korduda. 

«Brad,» ütles kellegi hääl. 

Ma olin kõndinud maha vaadates, pööramata tähelepanu sellele, kuhu ma läksin.. 
Häält kuuldes tõstsin pea ja nägin, et olin jõudnud seisvate autode kuhjumini. 

ühe auto vastu nõjatus Bill Donovan. 

«Tere, Bill,» ütlesin. «Sa peaksid koos' teistega seal olema.» 

Bill tegi vastikust väljendava käeliigutuse. «Meile on abi vaja,» ütles ta. «Seda 
kindlasti, Nii palju abi kui võimalik. 

Aga ei teeks paha veidi oodata, enne kui vingudes selle abi järele joosta. Kohe, 
kui oled esimese hoobi saanud, ei tohi kokku variseda. Vähemalt natukenegi enesest 
lugupidamist peab ikka järele jääma.» 

Ma noogutasin, ilma et oleksin temaga päriselt nõus olnud. «Nad on hirmu täis,» 
ütlesin. 

«Jah,» ütles Donovan, «aga sellegipärast ei tarvitseks nad veel käituda nagu kari 
määgivaid lambaid.» 

«Kuidas su lastega lood on?» küsisin mina. 

«Kõik korras,» ütles Donovan. «Jake sai nad just enne kätte, kui tõke liikuma 
hakkas. Ta viis nad ära. Jake pidi ukse maha lõhkuma, et nende juurde pääseda, ja 
Myrt jahvatas kogu selle aja, kui Jake ust lõhkus. Keegi ei ole eluilmaski kuulnud, et 
mingisuguse neetud ukselogü pärast oleks nii palju lärmi tehtud.» 

«Ja missis Donovan?» 

«Oh, Liz — temal ei ole viga midagi. Ta nutab laste, järele ja peab aru, mis meist 
saab. Aga lapsed on kindlas kohas ja see on ainuke, mis loeb.» 

Ta patsutas peopesaga autokere metalli. «Me klaarime selle asja ära,» ütles ta. 
«Selleks kulub võib-olla natuke aega, aga ei ole olemas mitte midagi, millega 
inimesed toime ei tule, kui nad tõsiselt kätte võtavad. Arvatavasti pannakse tööle tuhat 
teadusemeest, ja- nagu ma ütlesin, võib-olla läheb veidi aega, aga nad teevad selgeks, 
milles asi on.» 


«Jah,» ütlesin mina, «vist küll.» 

Kui mõni nüripäine kindral enne ei vajuta nupule. Kui me probleemi lahendamise 
asemel ei tee katset seda likvideerida. 

«Mis sul viga on, Brad?» 

«Mitte midagi,» ütlesin. 

«Noh, eks sul ole arvatavasti omad mured,» ütles Donovan. «See, mis sa 
Hiramiga tegid, oli tal juba ammuilma ära teenitud. Kas see telefoniaparaat, mis ta 
viskas...?» 

«Jah,» ütlesin mina. «See oli üks neid aparaate.» 

«Ma kuulsin, et sa käisid mingisuguses teises maailmas või kuskil niisuguses 
kohas. Kuidas saab teise maailma minna? See kõlab imelikult, aga kõik räägivad 
seda.» 

Autode vahelt tulid joostes läbi paar käratsevat' poisijõmpsikat; Nad lidusid täie 
hooga sinnapoole, kus rahvahulk ikka veel senaatoriga vaidles. 

«Poistel on lõbu laialt,» ütles Donovan. «Nii põnev ei ole neil kunagi olnud. Isegi 
mitte tsirkuses.» 

Mööda jooksid veel mõned huilgavad poisikesed. 

«Kuule,» küsis Donovan, «kas sa ei arva, et midagi on juhtunud?» 

Esimesed kaks poissi olid jõudnud rahvasummani, sikutasid inimesi käsivarrest 
ja karjusid midagi. «Näib nii,» ütlesin mina. 

Mõned inimesed hakkasid algul kõndides, seejärel sörkides mööda teed tagasi 
linna poole minema. 

Kui nad lähemale jõudsid, hüppas Donovan neile teele ette. 

«Mis lahti on?» möirgas ta. «Mis juhtus?» 

«Raha,» karjus üks linna poole sörkijaid talle vastu. «Keegi leidis raha.» 

Nüüd olid juba kõik inimesed tõkke juurest lahkunud ja jooksid mööda teed. 

Kui nad meist möödusid, hõikas Mae Hutton: «Tule ruttu, Brad! Sinu aias on 
raha!» 

Minu aias on raha! Helde taevas, mis tuleb järgmiseks? 

Ma heitsin pilgu neljale Washingtoni mehele, kes seisid teisel pool tõket. Võib- 
olla arvasid nad, et linnarahvas on hulluks läinud. Neil oli täielik õigus seda arvata. 

Ma astusin maanteele ja hakkasin rahvahulga kannul linna poole sörkima. 

Kui ma hommikul olin tagasi jõudnud, olin leidnud, et teise maailma maagia oli 
mu maja taga kasvavad pur-purpunased lilled muutnud väikesteks põõsasteks. Pime- 
das olin libistanud sõrmedega üle harali okste ja tundnud neil paljusid pakatavaid 
pungi. Nüüd siis olid pungad puhkenud ning iga punga asemel oli mitte, leht, vaid 
pisitilluke viiekümnedollarine pangatähti 

Len Streeter, keskkooli looduslooõpetaja, ulatas ühe pisikese pangatähe mulle. 

«See on võimatu,» ütles ta. 

Ja tal oli õigus. See oli tõepoolest võimatu. Ükski õige põõsas ei saanud kasvatada 
viiekümnedollarisi pangatähti — üldse mitte mingisuguseid pangatähti. 

Siin oli suur hulk inimesi — kõik need, kes olid maanteel senaatori peale 
karjunud, ja veel teist nii palju. 

Mulle näis, et kõik linnaelanikud olid siia kokku tulnud. Nad trampisid põõsaste 
vahel ringi, hõiklesid vastastikku ning olid õnnelikud ja ärevil. Ja neil oli õigus seda 


olla. Tõenäoliselt ei olnud kuigi paljud nendest kunagi näinud viiekümnedollarist 
pangatähte, siin aga oli niisuguseid pangatähti tuhandete kaupa. 

«Te vaatasite seda lähemalt,» küsisin õpetajalt. «Kas te olete kindel, et see on ikka 
tõesti pangatäht?» 

Ta võttis pluusi taskust väikese luubi ja ulatas mulle. 

«Vaadake ise,» ütles ta. 

Ma vaatasin, ja ei olnud kahtlust, et see, mida ma käes hoidsin, nägi välja nagu 
viiekümnedollarine panga-täht — olgugi et ainsad viiekümnedollarised pangatähed, 
mida ma olin kunagi näinud, olid olnud ümbrikus, mille mulle oli andnud Sherwood, 
ja ma olin neid saanud üksnes põgusalt silmitseda. Ent läbi luubi nägin, et neil 
väikestel pangatähtedel oli paberrahale iseloomulik riide taoline toim ja ka kõik muu, 
kaasa arvatud number, näis olevat ehtne. 

Ja juba läätse silma ees hoides sain aru, et pangatähed olid tõepoolest ehtsad. Sest 
need olid — kuidas öelda? — selle raha otsesed järeltulijad, mis Tupper Tyler oli 
minult varastanud. 

Ma teadsin täpselt, mis oli juhtunud, ja see teadmine tekitas mu ajus sügavale 
ulatuva külmatunde. 

«See on võimalik,» ütlesin Streeterile. «Sellele bandele seal on see täiesti 
võimalik.» 

«Te mõtlete seda bandet seal teie teises maailmas?» 

«Mitte minu teises maailmas,» karjusin. «Teie teises maailmas. Selle maailma 
teises maailmas. Millal see küll ükskord teie neetud paksudest pealuudest läbi 
imbub... » 

Rohkem ma ei öelnud. Mul oli hea meel, et ma seda ei teinud. 

«Mul on kahju,» ütles Streeter. «Ma ei mõelnud seda päris nii, nagu see kõlas.» 

Ma nägin, et Higgy seisis keset maja poole viivat nõlva ja nõudis valju häälega 
tähelepanu. 

«Kuulake mind!» karjus ta. «Kaaskodanikud, palun kuulake mind.» 

Rahvahulk hakkas rahunema ja Higgy jätkas karjumist, kuni kõik jäid vait. 

«Jätke nende lehtede rebimine,» ütles ta siis. «Las need olla seal, kus nad on.» 

Charley Hutton vastas: «Pagan võtaks, Higgy, me ei 

teinud ju midagi muud, kui ainult vaatasime neid natuke lähemalt,» 

«Hea küll, aga jätke ikkagi järele,» ütles linnapea rangelt. «Iga lehega, mis te ära 
rebite, jääte ilma viiekümnest dollarist. Andke neile natuke aega, nad kasvavad nii 
suureks kui vaja, langevad siis maha ja meil ei ölc tarvis teha muud, kui nad üles 
noppida ja taskusse pista.» 

«Kust sa seda tead?» kriiskas Jonesi-vanaema. 

«Noh, see on ju ilmne, kas pole?» ütles linnapea. «Need imetaimed kasvatavad 
meie jaoks raha. Kõige vähem, piis me teha saame, on see, et jätame nad rahule ja 
laseme neil seda meie jaoks kasvatada.» 

Ta vaatas rahvahulgas ringi ja silmas äkki mind. 

«Eks ole õigus, Brad?» küsis ta minult. 

«Ma kardan küll, et on,» ütlesin mina. 

Sest Tupper oli varastanud pangatähed ja Lilled olid kasutanud neid lehtede 
kujundamisel näidistena. Ilma lähemalt vaatamata oleksin võinud kihla vedada, et 
kõigil nendel põõsaste otsas kasvavatel pangatähtedel ei olnud rohkem kui 
kolmkümmend erisugust numbrit. 

«Mida mina teada tahan,» ütles Charley Hutton, «on see, kuidas me sinu arvates 
peaksime raha ära jagama — see tähendab, kui see ükskord valmis saab.» 


«Oh, see on midagi niisugust, millele ma ei ole veel üldse mõelnud,» ütles 
linnapea. «Võib-olla tuleks asutada ühine fond, millest inimesed saaksid raha 
vastavalt sellele, kuidas neil seda vaja on.» 

«Mulle näib, et see ei oleks õiglane,» ütles Charley. «Niimoodi saaksid ühed 
inimesed rohkem kui teised. Minu arust oleks ainus õige tee raha võrdselt ära jagada. 
Igaüks peaks oma osa kätte saama, nii et tal oleks sellega võimalik teha, mida ta 
tahab.» 

«Sinu seisukohas tundub omajagu õigust olevat,» ütles linnapea. «Aga see on 
midagi niisugust, mida me ei tohi ülepeakaela otsustada. Pärast lõunat määran ma 
komitee, kes hakkab seda asja arutama. Igaüks, kellel on mingeid ideid; võib need 
esitada ja need kaalutakse põhjalikult läbi.» 

«Härra linnapea,» piiksus Daniel Willoughby, «on üks asi, mis on meil minu 
arvales kahe silma vahele jäänud. Ükskõik, mida me ka räägime, aga see siin ei ole 
ikkagi raha.» 

«Aga see näeb välja nagu raha. Kui see ön küllalt kasvanud, siis ei oska keegi 
vahet teha.» 

«Ma tean, et see näeb välja nagu raha,» ütles pankur, «See võib tõenäoliselt petta 
väga paljusid inimesi. Võibolla isegi kõiki. Võib-olla ei leidu kedagi, kes võiks öelda, 
et see ei ole raha. Aga kui saadakse teada, kust see pärit on, siis kui palju on sellel teie 
arvates veel väärtust? Mitte ainult seda, vaid kahtluse alla satub kogu raha, mis leidub 
meie linnas. Kui me oleme suutelised kasvatama viiekümnedollarisi pangatähti, mis 
takistab meid siis kasvatamast kümne- ja kahekümnedollarisi?» 

«Mina ei näe, mis siin muretseda on,» karjus Charley Hutton. «Keegi ei tarvitse 
seda teada saada. Me võime sellest vaikida. Me võime seda saladuses hoida. Me 
võime kokku leppida, et ei räägi sellest mitte kunagi ühtegi sõna.» 

Rahvahulgast kostis heakskiitev pomin. Daniel Wil-loughby nägi välja nii, nagu 
oleks ta lämbumise äärel. Mõte kogu sellest näilisest rahast näris tema pedantset 
hinge. 

«See on midagi niisugust, mis võib jääda minu komitee otsustada,» ütles linnapea 
maheda häälega. 

Sellest, kuidas ta seda ütles, oli tunda, et ta ei kahelnud üldse, missuguse otsuse 
komitee teeb. 

«Higgy,» ütles advokaat Nichols, «on veel üks asi, mis on meil jäänud arvesse 
võtmata. See raha ei ole meie oma.» 

Linnapea põrnitses teda nördinuna selle üle, et keegi võis midagi niisugust öelda. 

«Kelle oma see siis on?» möirgas ta. 

«Noh, muidugi Bradi oma,» ütles Nichols. «See kasvab tema maa peal ja kuulub 
temale, ükski kohus ei teeks teistsugust otsust.» 

Kõik inimesed just nagu tardusid. Kõikide silmad pöördusid minu poole. Ma 
tundsin ennast nagu kössitav jänes, kellele on suunatud sada püssirauda. 

Linnapea neelatas. «Kas sa oled selles kindel?» küsis ta. 

«Täiesti kindel,» ütles Nichols. 

Vaikus püsis ja pilgud olid ikka veel minule pööratud. 

Vaesed eksiteele viidud pimedad narrid, mõtlesin. Nad nägid siin ainult raha, mis 
tõotas nende taskusse voolata, rikkust, millest keegi ei olnud julgenud isegi unistada. 
Nad ei olnud suutelised nägema selle taga ähvardust (või lootust?), mis oli seoses 
võõra rassiga, kes 

seisis õtse ukse taga ja nõutus sisselaskmist.- Ja nad ei teadnud, et selle võõra rassi 
tõttu võis linna katva kupli kohal, vallapäästetud energia kohutavas sööstus sähvatada 
pimestav surm. 

«Linnapea,» ütlesin, «mina seda raha ei taha.» 

«Noh, see on sinust suuremeelne, Brad,» ütles linnapea. «Ma olen kindel, et 
rahvas hindab seda.» 

«Oleks pagana imelik, kui ta seda ei hindaks,» ütles Nichols. 

Kuulda oli naisehääle karjatus — ja siis veel üks. See näis kostvat minu selja 
tagant ja ma pöördusin ringi. 

Mööda nõlva tuli doktor Fabiani maja poolt joostes keegi naine — kuigi 
jooksmiseks ei saanud seda päriselt nimetada. Ta püüdis joosta, kuid ei olnud 
suuteline tegema palju rohkem kui ainult komberdama. Tema keha oli.hirmsast 
jõupingutusest kõverasse tõmbunud ning ta oli käed ette sirutanud, et kukkumise 
korral nendele toetuda — ja siis astus ta veel ühe sammu, kukkus, veeres ringi ning jäi 
lõpuks künkanõlval kägaras lamama. 

«Myra!» karjus Nichols. «Jumal hoidku, Myra, mis viga on?» 

See oli missis Fabiän, kes seal künkanõlval lamas, ja tema päikesepaistel 
helendavad juuksed moodustasid muru roheluse taustal jahmatamapanevalt särava 
laigu. Ta oli väikest kasvu ja habras, liigesepõletiku tõttu oli ta juba aastaid pooleldi 
invaliid olnud ning nüüd, rohu sees kägarasse tõmbununa, näis ta olevat nii pisike ja 
õrn, et teda oli valus vaadata. 

Ma hakkasin tema poole jooksma ja. ka kõik teised tegid sedasama. 

Bill Donovan oli esimene, kes kohale jõudis; ta laskus põlvili ja võttis missis 
Fabiani oma käte vahele. 

«Kõik on hästi,» ütles ta. «Näed, kõik on hästi. Kõik su sõbrad on siin.» 

Missis Fabiani silmad olid lahti ja temaga näis kõik korras olevat, aga ta jäi Billi 
käte vahele lamama ega teinud katsetki ennast liigutada. Tema juuksed olid näole 
langenud ning Bill lükkas need oma suure määrdunud kohmaka peoga ettevaatlikult 
kõrvale. 

«Doktor,» ütles missis Fabiän. «Doktor on meelemärkuseta ... » 

«Aga tund aega tagasi ei olnud tai midagi viga,» protesteeris Higgy. «Ma nägin 
teda alles tund aega tagasi.» 

Missis Fabian ootas, kuni Higgy oli lõpetanud, ja ütles siis nii, nagu ei oleks 
Higgy midagi rääkinud: «Ta on meelemärkuseta ja ma ei saa teda üles äratada. Ta hei- 
tis uinakut tegema ja nüüd ta ei ärka enam üles.» 

Donovan tõusis püsti, missis Fabian nagu laps kätel. Missis Fabian oli nii väike ja 
Donovan nii suur, et jäi mulje, nagu oleks Donovanil süles nukk, armsa ja kortsus 
näoga nukk. 

«Tal on abi vaja,» ütles missis Fabian. «Kogu oma elu on ta teid aidanud. Nüüd on 
temal abi vaja.» 

Norma Shepard puudutas Billi käsivart. «Vii ta majja,» ütles ta. «Ma hoolitsen 
tema eest.» 

«Aga minu abikaasa,» käis missis Fabian peale. «Kas te tema jaoks hangite 
mingisugust abi? Kas te leiate mingisuguse võimaluse teda aidata?» 

«Jah, Myra,» ütles Higgy. «Jah, muidugi. Me ei sap teda hätta jätta. Ta on meie 
heaks liiga palju teinud. Me leiame võimaluse teda aidata.» 

Donovan hakkas missis Fabiani kätel kandes künkanõlvast üles minema. Norma 
jooksis nende ees. 


Butch Ormsby ütles: «Mõned meist peaksid kaasa minema ja vaatama, mida me 
saame doktori heaks teha.» 

«Noh, Higgy, kuidas sellega on?» küsis Charley Hutton. «Sina olid see, kes oma 
suures rasvases näos suu-mulgu lahti tegi. Kuidas sa kavatsed teda aidata?» 

«Keegi peab teda aitama,» kuulutas papi Andrews, loksides kinnituseks kepiga 
vastu maad. «Kunagi enne ei ole meil doktorit rohkem vaja olnud kui praegu. Linnas 
on haigeid inimesi ja me peame ta kuidagimoodi jalule saama.» 

«Me saame teha kõik, mis on meie võimuses, et tal oleks mugav,» ütles Streeter. 
«Me muidugi hoolitsema tema eest, nagu oskame. Aga meie hulgas ei ole kedagi, kes 
teab midagi arstiteadusest... » 

«Ma ütlen teile, mis me teeme,» lausus Higgy. «Keegi astub ühendusse mõnede 
meedikutega ja räägib neile, milles on asi. Me kirjeldame sümptoome ja nemad võib- 
olla diagnoosivad haiguse ja ütlevad meile, mida teha. Norma on halastajaõde — noh, 
vähemalt midagi selletaolist, ta on juba umbes neli aastat doktori patsiente vastu 
võtnud — ja temast on kindlasti omajagu abi.» 

«Arvatavasti on see parim, mida me teha saame, aga see ei ole kuigi hea,» ütles 
Streeter. 

«Kuulge, mehed,» ütles papi Andrews valju häälega, 

«me ei saa siia seisma jääda. Olukord nõuab tegutsemist ja me peame peale 
hakkama.» 

Ma ütlesin enesele, et Streekeril oli õigus. Võib-olla oli see parim, mida me teha 
saime, kuid see ei olnuid küllalt hea. Meditsiin oli midagi rohkemat kui suusõua-lised 
nõuanded või telefoni teel antud juhtnöörid. Ja linnas oli veel teisi inimesi, kes vajasid 
arstiabi — spetsiifilisemat abi, kui seda oli suuteline andma vana ja haige doktor, 
isegi kui teda õnnestus jalule saada. 

Ma mõtlesin, et võib-olla on olemas mõned leised, kes saavad meid aidata — ja 
kui nad'seda saavad, siis. on neil parem sellega kohe peale hakata või muidu võtan ma 
kätte, tungin kuidagiviisi uuesti sellesse teise maailma ja hakkan neid juurtega üles 
kiskuma. 

Ma ütlesin enesele, et sellel teisel maailmal on aeg hakata oma võimeid näitama. 
Lilled on meid niisugusesse olukorda viinud ja neil on aeg meid sellest välja aidata. 
Kui nad soovivad meile tõestada, missuguseid suuri ülesandeid nad on suutelised 
täitma, siis on selleks olemas tõhusamaid meetodeid kui põõsaste otsas vite- 
kümnedollaristc pangatähtede kasvatamine ja igasuguse muu hookuspookuse 
tegemine. 

Stiffy onnist äratoodud telefoniaparaadid olid raekojas ja ma oleksin muidugi 
võinud kasutada mõnda nendest, kuid enne nendele ligipääsemist oleks mul 
tõenäoliselt tulnud purustada Hirami pealuu. Ja ma otsustasin, et järjekordne raund 
Hiramiga on midagi niisugust, milleta ma võin väga hästi läbi saada. 

Ma vaatasin ringi, et leida Sherwoodi, kuid teda ei olnud näha ja Nancyt ka mitte. 
Üks nendest võis kodus olla ja nad oleksid lasknud jnul kasutada Sherwoodi töötoas 
oleval aparaati. 

Suur hulk inimesi suundus mööda künkanõlva doktori maja poole, kuid mina 
pöördusin kõrvale ja läksin teist teed. 

Uksekella helistamisele ei vastanud keegi. Ma helistasin mitu korda ja ootasin, 
lõpuks proovisin usl ja leidsin selle lukustamata olevat. 


Ma astusin sisse ja sulgesin enda järel ukse. Selle 

sulgumise heli summutas pühalik vaikus, mis valitses läbi maja kuni köögini 
ulatuvas hallis. «Kas keegi on kodus?» hõikasin. 

Kusagil sumises meeleheitlikult, just nagu ennast vabastada püüdes üksik kärbes, 
kes võib-olla oli aknaklaasi ja kardinavoldi vahele sattunud. Ukse kohal olevast 
kaaraknast paistis sisse päike ja tekitas põrandal sakilise mustri. 

Minu hõikele ei tulnud vastust, ma läksin läbi halli ja astusin töötuppa. 
Telefoniaparaat seisis massiivsel kirjutuslaual. Raamatutega kaetud seinad tundusid 
ikka veel olevat imetlusväärsed. Joogikapil olid poolik viskipudel ja pesemata klaas. 

Ma läksin mööda vaipa kirjutuslaua juurde, sirutasin käe ja tõmbasin 
telefoniaparaadi enesele lähemale. 

Niipea kui ma olin toru hargilt tõstnud, ütles Tupper oma ärimehehäälega: «Mister 
Carter, väga meeldiv, et te lõpuks helistasite. Me loodame, et sündmused arenevad 
hästi. Arvatavasti õnnestus teil luua esialgne kontakt.» 

Just nagu nad ei oleks teadnud! «Ma ei helistanud selle pärast,» sähvasin. «Aga 
meil oli ju niisugune kokkulepe. Te pidite meid esindama.» 

Selle hääle õline libedus käis mulle närvidele. «Ja kas niisugune kokkulepe ka oli, 
et te mind narriks teete?» küsisin. 

Hääl kõlas jahmunult. «Me ei saa aru. Palun olge hea ja seletage.» 

«Ajamasin,» ütlesin mina. 

«Ah see.» 

«Jajah, just see.» 

«Aga mister Carter, kui me oleksime palunud, et te selle kaasa võtaksite, siis 
oleksite te olnud kindel, et me püüame teid ära kasutada. Tõenäoliselt oleksite te keel- 
dunud.» 

«Ja kas te siis ei kasutanud mind ära?» 

«Jah, näib küll, et kasutasime. Me oleksime Igaühte ära kasutanud. Tähtis oli see 
mehhanism teie maailma toimetada. Niipea kui süsteem kord teada on... » 

«Mind ei huvita mingisugune süsteem,» ütlesin pahaselt. «Te petsite mind ja te ise 
tunnistate, et. te seda tegite. See on vilets algus läbirääkimistele võõra rassiga.» 

«Me kahetseme suuresti. Mitte seda, mis me tegime, vaid kuidas me seda tegime. 
Kui on midagi, mis me saame ette võtta... » 

«On palju asju, mida te saate ette võtta. Te saate lõpetada selle tsirkuse 
viiekümnedollariste pangatähtedega ... » 

«Aga see on ju tasu,» halises hääl. «Me ütlesime teile, et te saate oma tuhat 
viissada tagasi. Me lubasime, et te saate tagasi palju rohkem kui oma tuhat viissada...» 

«Kas teie lugejad majandusteaduslikke, tekste on lugenud?» 

«Jah, muidugi on.» 

«Ja te olete pikka aega vahetult meie majanduspraktikat jälginud?» 

«Nii, nagu oleme suutnud,» ütles hääl. «Mõnikord on sellega olnud raskusi.» 

«Te muidugi teate, et raha kasvab põõsaste otsas.» 

«Ei, seda me ei tea hoopiski. Me teame, kuidas raha tehakse. Aga mis vahe seal 
on? Raha on raha, ükskõik kust ta pärit on, Kas pole nii?» 

«Te ei saa rohkem eksida,» ütlesin mina. «Võtke seda arvesse.» 

«Te tahate öelda, et see raha ei ole midagi väärt?» 

«Mitte krossigi.» 

«Me loodame, et me ei teinud halba,» ütles hääl masendatult. 


«Raha ei tähenda midagi,» ütlesin mina. «On teisi asju, mis on olulisemad. Te 
lõikasite meid maailmast ära, aga meil on siin haigeid inimesi. Meil oli üksainus vana 
ja väeti arst, kes nende eest hoolitses. Nüüd on see arst ise ka haige ja ükski teine arst 
ei pääse siia... » 

«Teile on vaja korraldajat,» ütles hääl. 

«Meile on vaja, et see tõke kaoks,» vastasin mina, «nii et meie pääseksime välja ja 
teised pääseksid sisse. Vastasel korral hakkavad surema inimesed, kellel ei oleks vaja 
surra.» 

«Me saadame korraldaja,» ütles hääl. «Me saadame otsekohe korraldaja. Väga 
osava. Parima, kelle leiame.» 

«Ma ei tea, mida te selle korraldajaga mõtlete,» ütlesin mina. «Aga abi vajame nii 
kiiresti kui võimalik.» 

«Me teeme oma parima,» tõotas hääl. 

Kostis klõpsatus ja telefon jäi vait. Ja äkki taipasin, et. ma ei olnud küsinud kõige 
tähtsamat — miks olid nad tahtnud ajamasinal meie maailma toimetada? 

Ma logistasm telefoniaparaadi harki. Ma panin toru hargile ja tõstsin selle sealt 
uuesti üles. Ma karjusin torusse, kuid midagi ei juhtunud. 

Ma tõukasin aparaadi enesest eemale ja jäin lootusetult laua juurde seisma. Ma 
mõistsin, et kõik see oli väga lootusetu puder. 

Isegi pärast aastatepikkust uurimist ei saanutt nad meist ega meie 
institutsioonidest aru. Nad ei teadnud, et rahatähed on sümbolid, mitte lihtsalt 
paberitükid. "Nad ei võtnud hetkekski arvesse seda, mis võis juhtuda' linnaga, kui see 
maailmast ära lõigati. 

Nad olid mind petnud ja ära kasutanud, aga nad oleksid pidanud teadma, et miski 
ei tekita nii kergesti pahameelt kui lihtlabane pettus. Nad oleksid pidanud seda 
teadma, kuid ei teadnud, või kui teadsid, siis ei võtnud seda teadmist tõsiselt — ja see 
oli niisama' halb kui mitteteadmine või veelgi halvem. 

Ma avasin töötoa ukse ja astusin halli. Ja kui ma hakkasin läbi halli välisukse 
poole minema, avanes see ja sisse tuli Nancy. 

Ma peatusin hallist üles viiva trepi juures ja veidi aega me lihtsalt seisime 
teineteisele otsa vaadates, ilma et kumbki oleks osanud midagi öelda. 

«Ma tulin helistama,» ütlesin lõpuks. 

Nancy noogutas. 

«Arvatavasti peaksin ütlema, et mul on kahju selle kakluse pärast, mis mul 
Hiramiga oli,» laususin mina. 

«Minul on ka kahju,* ütles Nancy minust valesti aru saades või valesti arusaamist 
teeseldes. «Aga sa ei saanud sinna vist midagi parata.» 

«Ta viskas mind telefoniaparaadiga,» ütlesin mina. 

Aga muidugi ei olnud küsimus telefoniaparaadis, mitte ainuüksi selles. Küsimus 
oli kõikides nendes kordades enne telefoniaparaadi viskamist. 

«Tookord õhtul ütlesid sa, et me võiksime minna napsi võima ja õhtust sööma,» 
tuletasin Nancyle meelde. «Sellega tuleb meil vist oodata. Nüüd ei ole meil kuhugi 
minna.» 

«Jah,» ütles Nancy, «me pidime uuesti otsast peale hakkama.» Ma noogutasin 
õnnetult. 

«Ma oleksin oma kõige ilusama kleidi selga pannud,» ütles Nancy, «ja meil oleks 
olnud nii lõbus.» 

«Nagu keskkooli ajal,» ütlesin mina. 

«Brad.» 

«Jah,» ütlesin.ja astusin sammu Nancy poole. Äkki oli ta mu käte vahel. 

«Meile ei ole vaja napsi ega õhtusööki,» ütles la. 

«Meile kahele mitte.» 

Ei, mõtlesin mina, meile kahele ei ole seda vaja. 

Ma kummardusin ja suudlesin Nancyt, ma hoidsin teda oma embuses ja peale 
meie ei olnud mitte midagi olemas. Ei olnud maailmast äralõigatud linna ega võõrast 
terrorit. Ainus, kes nüüd veel midagi tähendas, oli see tütarlaps, kes ammusel ajal oli 
minuga käsikäes tänaval kõndinud ega olnud seda häbenenud. 

Korraldaja saabus samal õhtupoolikul; see oli väikest kasvu kortsusnahaline 
humanoid, kes meenutas terase pilguga ahvi. Temaga oli kaasas veel teine humanoid, 
kuid see oli hobuse näoga, suurekasvuline, kohmakas, tõsine ja sünge ning nägi 
esimesel pilgul välja nagu suurepärane karikatuur elukutselisest diplomaadist. Väi- 
kese humanoidi keha ümber oli talaarina-mähitud räpane ja vormitu riidetükk, suur 
kandis niudevööd ja midagi yestitaolist, mille kogukad taskud olid pungil varandust 
täis. 

Terve linn oli minu maja tagusele künkanõlvale kogunenud ja oli sõlmitud 
rohkesti kihlvedusid, et mitte midagi ei juhtu. Kõikjal, kuhu ma läksin, kuulsin sosi- 
nat, mis minu lähenemisel järsku lakkas. 

Siis tulid nad kahekesi, ilmusid äkki eikusagilt nähtavale ja jäid keset aeda seisma. 

Ma laskusin mööda nõlva alla ja läksin läbi aia neile vastu. Nad seisid mind 
oodates ja minu selja taga, inimesi täis oleval nõlval, valitses täielik vaikus. 

Kui ma lähedale jõudsin, "astus suurekasvuline tulnukas mulle mõned sammud 
vastu ja väike kortsus mehike hoidus tihedasti tema kannule. 

«Ma räägin teie keelt alles hiljuti,» ütles suurekasvuline. «Kui te ei tea, küsige 
jälle.» 

«Te räägite hästi,» ütlesin mina. 

«Teie olete mister Carter?» 

«Seda küll. Ja teie?» 

«Minu nimi,» ütles ta pidulikult, on teile suur mõt- 

tetus. Ma otsustasin, teie nimetage mind lihtsalt mister Smith.» 

«Mister Smith,» ütlesin mina, «meil on hea meel, et te tulite. Kas teie olete see 
korraldaja, kellest mulle räägiti?» 

«Ei. Tema on see teine isik. Aga temal ei ole nime', mis ma saan teile öelda. Tema 
ei tee üldse häält. Ta kuuleb ja vastab ainult oma ajus. Ta on natuke veider.» 

«Telepaat,» ütlesin. 

«Oh jaa, aga ärge eksige minus. Väga intelligentne. Ja väga osav. Saate aru, me 
oleme eri maailmadest. On palju eri maailmu, palju eri inimesi. Me tervitame teid 
enda hulgas.» 

«Kas nad saatsid teid siia tõlgiks?» 

«Tõlgiks? Ma ei püüa teie mõtet. Mulle õpetab teie sõnu väga kiiresti üks 
mehhanism. Mul ei ole palju aega. Ma ei saa neid kõiki kätte.» 

«Tõlk tähendab seda, et teie räägite tema eest. Tema ütleb teile ja teie ütlete 
meile.» 


«Jah, nii küll. Ja teie ütlete mulle ja mina ütlen temale. Aga tõlk ei ole kõik, mis 
ma olen. Ka diplomaat, väga suuresti õpetatud.» 

«Mh?» 

«Aitan teie rassiga läbi rääkida. Olen nii abiks kui saan. Võib-olla seletan väga 
palju. Abistan nagu vajate.» 

«Te ütlesite, et on palju eri maailmu ja palju eri inimesi. Te mõtlesite pikka-pikka 
maailmade ahelat ja ka inimeste ahelal?» 

«Mitte kõigis maailmades on inimesed,» ütles mister Smith. «Mõnes on mitte 
midagi. Mitte mingit elu. Mõnes on elu, aga ei ole mõistust. Mõnes oli kunagi 
mõistus, aga enam ei ole.» Ta tegi kummalise käeliigutuse. «Kahju on, mis 
mõistusega võib juhtuda. See on õrn; see ei jää igaveseks.» 

«Ja need mõistusega olendid? Kas need kõik on humanoidid?» 

Smith kõhkles. «Humanoidid?» 

«Nagu meie. Kaks kätt, kaks jalga, üks pea...» 

«Enamasti humanoidid,» ütles mister Smith. «Enamasti nagu teie ja mina.» 

Väike kõhn olend sikutas erutatult minu vestluskaastase vesti. Smith pööras enese 
tema poole ja koondas tähelepanu temale 

Siis pöördus ta tagasi minu poole. «Tema on väga 

mures,» lausus ta. «Ütleb, siin on kõik inimesed haiged. Temal on suur kahju. Ei 
ole veel nii hirmsat asja näinud.» 

«Aga see ei ole ju õige,» hüüatasin mina. «Haiged on kodus. See seltskond siin on 
terve.» 

«Ei saa olla nii,» ütles mister Smith. «Tema on kohkunud. Vaatab inimeste sisse, 
näeb kõike, mis on valesti. Ütleb, kes veel haiged ei ole, jäävad varsti, ütleb, paljudel 
on kehas mitteaktiivsed haigused, veel mõnel vanade haiguste jäänused.» 

«Kas ta saab meid parandada?» 

«Mitte parandada. Täielikult remontida. Keha nagu uueks teha.» 

Higgy oli enese lähemale nihutanud ja tema selja taga ka mõned teised. Ülejäänud 
inimesed seisid ikka veel künkanõlval ohutus kauguses. Ja nüüd hakkasid nad tasapisi 
sumisema. Algul olid nad ehmatusest vaikinud, kuid nüüd algas mõttevahetus. 

«Higgy.» ütlesin, «saa tuttavaks mister Smithiga.» 

«Mis sa kostad,» ütles Higgy. «Neil on niisamasugused nimed kui meilgi.» 

Ta sirutas käe, pärast hetkelist hämmeldust tegi mister Smith sedasama ja nad 
surusid kätt. 

«See teine,» ütlesin mina, «ei oska rääkida. Ta on telepaat.» 

«Kahju küll,» ütles Higgy kaastundlikult. «Kumb neist arst on?» 

«Väiksem,» ütlesin mina. «Aga ma ei tea, kas teda saab arstiks nimetada. Näib nii, 
et ta remondib inimesi, teeb neid just nagu uueks.» 

«Noh,» ütles Higgy, «see on just see, mida . arst peaks tegema, aga mida ta kunagi 
päris tehtud ei saa.» 

«Ta ütleb, et me kõik oleme haiged. Ta tahab meid terveks teha.» 

«Ega see pole paha,» ütles Higgy. «Seda võib juba teeninduseks nimetada. Me 
võime raekojas kliiniku sisse seada.» 

«Aga doktor Fabian ja Floyd ja kõik teised, kes on tõeliselt haiged? Nende pärast 
ta ju tuli.» 

«Tead, Brad, me viime ta kõigepealt nende juurde, ja kui nemad on terveks tehtud, 
paneme kliiniku käima. Kui ta juba kord siin on, siis võivad teised ka teda ära 
kasutada.» 

«Kui te meiega ühinete,» ütles mister Smith, «on temasuguste teened alati teie 
käsutuses, kui teil on vaja.» 

«Mis ühinemisest ta räägib,» küsis Higgy minult. 

«Ta tahab öelda, et kui me laseme võõrad sisse ja liitume nende maailmadega, mis 
Lilled on ühendanud.» - «Ei-noh,» ütles Higgy, «ega see polegi nii paha mõte, Ma ei 
usu, et ta oma teenete eest maksu nõuab.» 

«Maksu?» küsis mister Smith. 

«Nojah,» ütles Higgy. «Tasu. Honorari. Raha.» 

«Need terminid,» ütles mister Smith, «on mulle tumedad. Aga me peame olema 
kiired, sest minu kaasolendil on teised ringid teha. Temal ja ta kolleegidel tuleb paljud 
maailmad läbi käia.» 

«Te tahate öelda, et nad on teiste maailmade arstid?» küsisin mina. 

«Te saate selgesti aru, mis ma mõtlen.» 

«Et aega ei ole raisata,» ütles Higgy, «siis asume asja juurde. Kas te kahekesi 
olete nõus minuga kaasa tulema?» 

«Agaralt,» hüüatas mister Smith, ja nad mõlemad järgnesid Higgyle, kes hakkas 
mööda künkanõlva tänava poole minema. Mina läksin pikkamööda sama teed, ja 
parajasti kui ma nõlvast üles ronisin, tormas minu maja tagauksest välja Joe Evans. 

«Brad,» karjus ta. «Riigidepartemangust helistatakse sulle.» 

Helistaja oli Newcombe. 

«Ma olen Elmore'*is,» ütles ta mulle oma ühetoonilise külma häälega, «ja me 
andsime ajakirjanikele ülevaate sellest, mis te meile rääkisite. Aga nüüd nõuavad nad 
teid näha; nad tahavad teiega rääkida.» 

«Minul pole midagi selle vastu,» ütlesin mina. «Kui nad tõkke taha tulevad ... » 

«Minul on palju selle vastu,» ütles Newcombe hapult, «aga surve on tohutu. Ma 
pean neil laskma teid näha. Ma loodan, et te olete diskreetne.» 

«Ma teen oma parima,» nõustusin. 

«Hea küll,» ütles Newcombe. «Mina ei saa selles suhtes kuigi palju ette võtta. 
Kahe tunni pärast. Sealsamas, kus meie kokku saime.» 

«Nõus,» ütlesin mina. «Loodetavasti ei ole kellelgi midagi selle vastu, kui ma ühe 
sõbra kaasa toon.» 

«Ei, muidugi mitte,» ütles Newcombe. «Aga jumala pärast, olge ettevaatlik!» 

Mister Smith sai pressikonverentsi ideest väga kergesti aru. Ma seletasin talle 
seda, kui me läksime sinnapoole, kus ajakirjanikud meid tõkke taga ootasid. 

«Te ütlete, kõik need inimesed on kommunikaalorid?» küsis ta veendumaks, et on 
õigesti aru saanud. «Meie ütleme nendele midagi ja nemad ütlevad teistele inimestele. 
Tõlgid nagu mina.» 

«Nojah, midagi selletaolist.» 

«Aga kõik teie inimesed räägivad ühtemoodi. Mehhanism õpetas ainult ühte 
keelt.» 

«See oli sellepärast, et rohkem kui ühte keelt ei lähe teil vaja. Aga Maa inimestel 
on palju keeli. Kuigi see ei ole ajakirjanike olemasolu põhjus. Vaadake, kõik inimesed 
ei.saa olla siin ja kuulata, mis meilon öelda. Need ajakirjanikud annavad uudised 
edasi... » 

«Uudised?» 


«Selle, mis me ütleme. Või mis teised inimesed ütlevad. Sündmused, mis 
toimuvad, ükskõik mis kusagil juhtub, ikka on kohal ajakirjanikud ja teatavad sellest. 
Nad annavad maailmale informatsiooni.» 

Ei puudunud palju, et mister Smith oleks hakanud üles-alla hüplema. «Kui 
suurepärane!» hüüatas ta. 

«Mis siin nii suurepärast on?» 

«Noh, see leidlikkus,» ütles mister Smith. «Selle väljamõtlemine. Niimoodi räägib 
üks inimene kõikide inimestega. Igaüks teab temast. Igaüks kuuleb, mis tal on rää- 
kida.» 

Me lähenesime tõkkele ja teispoolsel maantecribal ootas meid üsna suur jõuk 
ajakirjanikke. Alõned neist olid 'ka valgunud kahele poole teed. Meie tuleku ajal 
tegutsesid usinasti fotograafid. 

Kui me jõudsime tõkkeni, hakkas suur hulk mehi midagi karjuma, kuid keegi 
vaigistas nad kiiresti ja siis pöördus üks mees meie poole. 

«Mina olen Judson Barnes Associated Pressi juurest.» ütles ta. «Teie olete 
arvatavasti Carter.» 

. Ma ütlesin talle, et olen. «Ja see džentclmen, kes teiega kaasas on?» 

«Tema nimi on Smith,» ütlesin. 

«Ja ta tuli just praegu maskeraadilt,» lisas keegi leine. «Ei,» ütlesin mina, «ta on 
iuimanoid ühest naaber-maailmast. Ta on siin, et läbirääkimistele kaasa aidata.» 

«Päevast, söörid,» ütles mister Smith massiivse sõbralikkusega. 

Keegi hõikas tagapoolt: «Me ei kuule siin mitte midagi.» 

«Meil on mikrofon,» ütles Barnes, «kui teil midagi selle vastu ei ole.» 

«Visake siia,» vastasin mina. 

Barnes viskas mikrofoni ja ma püüdsin selle kinni. 

Juhe lohises selle järel läbi tõkke. Ma nägin, et maantee ühele servale olid üles 
seatud valjuhääldid. 

«Ja nüüd,» ütles Barnes, «võime vahest ehk peale hakata. Riigidepartemang 
informeeris meid muidugi, nii ei me ei tarvitse korrata kõike seda, mida te neile juba 
rääkisite. Aga on mõningaid küsimusi. Ma olen kindel, et küsimusi on suur hulk.» 

Tosin kätt tõusis püsti. 

«Valige lihtsalt üks nendest välja,» ütles Barnes. 

Ma viipasin ühe kõhna pikakasvulise mehe poole. 

«Tänan leid, söör,» ütles see mees. «Caleb Rivers, «Kansas City Star». Nagu me 
oleme aru saanud, esindate te selle teise maailma — kuidas öelda? — võib-olla selle 
teise maailma inimesi. Kas te saaksite oma seisundil veidi lähemalt iseloomustada? 
Kas te olete ametlik esindaja või mitteametlik eestkõneleja või midagi vahe- 
mehetaolist? See pole seni päris selge.» 

«Võiksin öelda, et olen väga mitteametlik. Kas te minu isast teate?» 

«Jah,» ütles Rivers, «meile räägiti, kuidas ta hoolitses nende lillede eest, mis tä oli 
leidnud. Aga te ju olete nõus; kas pole, mister Carter, et see on, kui mitte rohkem 
öelda, üsna kummaline kvalifikatsioon teie praeguse osa läitmiseks?» 

«Mul ei ole üldse mingisugust kvalifikatsiooni,» vastasin mina. «Ma võin teile 
päris ausalt öelda, et võõrad valisid enesele tõenäoliselt ühe kõige viletsamatest esin- 
dajatest, keda neil oli võimalik leida. Arvesse tuleb võtta kahte asjaolu. Esiteks olin 
mina ainus inimene, kes näis olevat kättesaadav — mina olin ainus,-kes käis neil 
külas. Teiseks, ja see on tähtis, nemad ei mõtle, ei ole suulelised mõtlema nii nagu 


meie. See, mida nemad peavad mõistlikuks, võib meile paista rumal. Ja teisest küljest 
võib meie kõige hiilgavam loogika nende jaoks olla mõttetu jamps.» 

«Saan aru,» ütles Rivers. «Aga hoolimata oma ausast ülestunnistusest, et teil 
puudub kvalifikatsioon selle ülesande täitmiseks, täidate te seda ikkagi. Kas te 
ütleksite meile, miks te seda teete?» 

«Mul ei ole mingit muud võimalust,» ütlesin mina. «Olukord on läinud nii 
kaugele, et vajalik on katse luua võõraste ja meie vahel mingisugune intelligentne 
kontakt. Vastasel korral võime kaotada kontrolli sündmuste üle.» 

«Mida te sellega tahate öelda?» 

«Maailm on praegu hirmu täis,» ütlesin mina. «Sellele, mis toimub, tuleb anda 
mingi seletus. Ei ole midagi halvemat kui mõttetud sündmused, ei ole midagi halve- 
mat kui põhjusetu hirm, ja seni, kuni võõrad teavad, et midagi tehakse, võivad nad 
selle tõkke jätta siia, kus ta on. Ma arvan, et esialgu ei tee nad rohkem, kui on juba 
teinud. Loodetavasti kujuneb asi nii, et olukord ei muutu halvemaks ja vahepeal on 
võimalik saavutada mõningat edu.» 

Jälle oli püsti mitu kätt ja ma osutasin ühele teisele mehele. 

«Frank Roberts, «Washington Post»,» ütles see mees. «Mul on .üks küsimus 
läbirääkimiste kohta. Nagu ma aru saan, soovivad võõrad, et neid lastaks meie maa- 
ilma, ja on vastutasuks nõus andma meie käsutusse suured teadmised, mis nad on 
kogunud.» 

«See on õige,» ütlesin mina. 

«Miks nad tahavad siia tulla?» 

«See ei ole mulle päris selge,» vastasin. «Neil on vaja siia pääseda, et minna edasi 
teistesse maailmadesse. Paistab nii, et need maailmad järgnevad kuidagimoodi 
üksteisele ja ühest teise pääseb ainult mingisuguses kindlas järjekorras. Ma, olen 
täiesti nõus tunnistama, et ma ei saa sellest mitte midagi aru. Kõik, mida me praegu 
saame teha, on töötada välja ettepanekud, mille üle on võimalik võõrastega 
läbirääkimisi pidada.» 

«Teile ei ole teada mingeid tingimusi peale selle üldjoonelise ettepaneku, millest 
te rääkisite?» 

«Mitte mingeid,» ütlesin. «Võib-olla on veel mingid tingimused. Mina ei ole 
nendest teadlik.» 

«Aga nüüd on teil... võib-olla võiks öelda nõuandja. Kas sellele teie mister 
Smithile võib ühe küsimuse esitada?» 

«Küsimus,» ütles mister Smith. «Ma võtan selle teie küsimuse vastu.» 

Tal oli hea meel, et'keegi oli temale tähelepanu osutanud. Mõnevõrra kõheldes 
ulatasin talle mikrofoni. 

«Rääkige selle sisse,» ütlesin. 

«Ma tean,» ütles mister Smith. «Ma vaatasin.» 

«Te räägite meie keelt väga hästi,» ütles «Washington Posti» mees. 

«Just vaevalt. Mehhanism õpetas.» 

«Kas te saate midagi lisada eritingimuste kohta?» 

«Ma ei taba,» ütles Smith. 

«Kas on mingeid tingimusi, mille täitmist teie rahvad nõuavad, enne kui nad on 
nõus meiega kokkulepet sõlmima?» 

«Ainult üks,» ütles Smith. 

«Ja missugune see üks on?» 


«Ma seletan,» ütles Smith. «Teil on üks asi, mille nimi on sõda. Muidugi väga 
paha, aga mitte võimatu. Vara või hilja jätavad inimesed sõja mängimise.» 

Ta peatus ja vaatas ringi;.kõik ajakirjanikud ootasid vaikides. 

«Jah,» ütles lõpuks keegi teine, mitte «Washington Posti» mees, «jah, sõda on 
paha asi, aga mis...?» 

«Ma ütlen teile nüüd,» lausus Smith. «Teil on suur hulk lõhus... Mul ei ole sõna.» 

«Lõhustuvat materjali,» ütles üks abivalmis ajakirjanik. 

«Täpselt. Lõhustuvat materjali. Teil on seda palju.. Ühes teises maailmas oli 
ükskord seesama olukord. Kui meie jõudsime, ei olnud midagi. Ei olnud elu. Mitte 
midagi. Väga kurb. Kõik elu oli ära pühitud. Me lõime selle uuesti, aga kurb mõelda. 
Siin ei tohi juhtuda. Sellepärast peame nõudma, et lõhustuv materjal puistatakse 
laiali.» 

«Oodake, pidage kinni,» hõikas üks ajakirjanik. «Te ütlete, et me peame lõhustuva 
materjali laiali puistama. Arvatavasti mõtlete sellega kõikide tagavarade ja kõikide 
pommide likvideerimist ja seda, et üheski kohas ei tohi olla rohkem kui ainult väga 
väike hulk lõhustuvat materjali. Võib-olla mitte nii palju, et oleks võimalik 
mingisugust pommi kokku panna.» 

«Te saate kiiresti aru,» ütles Smith. 

«Aga kuidas te teada saate, et lõhustuv materjal ikka tõepoolest on laiali 
puistatud? Mõni riik võib öelda, et 

ta oli seda teinud, aga tegelikult ei ole. Kuidas te teate? Kuidas te seda 
kontrollite?» 

«Me valvame,» ütles Smith. 

«Teil on vahend lõhustuva materjali kindlakstegemiseks?» 

«Jah, muidugi mõista,» ütles Smith. 

«Hea küll, aga isegi kui te teate... noh, ütleme, kui te leiate, et mõned lõhustuva 
materjali kogumid on veel järele jäänud, mida te siis ette võtate?» 

«Me laseme nad õhku,» ütles Smith. «Me paneme nad pauguga plahvatama.» 

«Aga... » 

«Me. anname tähtaja. Me käskime, et kõik kogumid peavad selleks ajaks kadunud 
olema. Kui aeg tuleb ja mõned on veel alles, siis nad plahvatavad auto... auto... » 

«Automaatselt.» 

«Tänan, lahke mees. See on sõna, mida ma koban. Nad plahvatavad 
automaatselt.» 

Saabus ebamugav vaikus. Ma teadsin, et ajakirjanikud pidasid aru, kas neid ei 
veeta ninapidi, kas neid ei narri mingisugune naljaka vestiga näitleja. 

«Juba praegu,» ütles Smith hooletult, «on meil mehhanism, mis näitab ära kõik 
kogumid.» 

Keegi karjus valju kähiseva häälega: «Pagana pihta! Lendav ajamasin!» 

Siis tormasid nad kõik minema ja jooksid ülepeakaela oma autode poole, mis 
seisid maanteel. Meile enam ühtki sõna ütlemata, ilma igasuguse hüvasti-jätuta 
tormasid nad minema, et maailmale uudist-kuulutada. 

Ja nüüd oleme siis nii kaugel, mõtlesin mõninga kibedustundega ja rohkeni kui 
veidi, väsinuna. 

Nüüd võisid võõrad inimkonna täielikul heakskiitmisel tulla, millal nad soovisid 
ja kuidas nad soovisid. Mitte miski muu, mitte mingisugune argument, mitte 
mingisugune loogika ega ahvatlus ei oleks selleni viinud, ülemaailmne kära, mida see 
teadaanne tekitas, üldrahvalik nõudmine, et maailm võõrastega sõlmitava lepingu 


selle punktiga nõustuks, võttis kõikidelt mõistlikelt ja kainetelt nõuannetelt igasuguse 
kaalu. 

Igasugune vastuvõetav kokkulepe võõraste ja meie vahel oleks pidanud olema 
realistlik, kontrollitud ja tasakaalustatud. Kumbki pool oleks pidanud osutama 

mõningat vastutulekut ja kummagi jaoks oleks automaatselt pidanud olema ette 
nähtud mingi karistus kokkuleppe murdmise eest. Nüüd aga ei olnud enam mingit 
kontrolli ega tasakaalu ja võõrastele oli tee Vaba. Nad olid pakkunud just seda, mida 
rahvad — mitte, valitsused, vaid rahvad — vajasid või arvasid .vajavat kõige rohkem, 
ja nõudmist selle järele ei olnud võimalik peatada. 

Ja see kõik oli saavutatud, pettuse teel, mõtlesin jubedustundega. Mind oli pettuse 
teel pandud ajamasinat kaasa tooma, mind oli viidud olukorda, kus ma olin palunud 
abi, ja Smith oli olnud see abi või vähemalt osa sellest. Ja- see nõue ise, mille ta oli 
teada andnud, ei olnud kaugel pettusest. Tegemist oli vana tuttava looga. Inimeste ja 
võõraste vahel ei olnud mingit vahet. Kuj midagi oli küllalt hädasti vaja, siis lasti 
käiku kõik vahendid, et seda kätte saada. 

Ma sain aru, et meid oli täiel rindel löödud. Võõrad olid meist kogu aeg pika 
sammu võrra ees olnud, nüüd olime kaotanud igasuguse kontrolli sündmuste üle ja 
Maa oli võidetud. 

Smith vaatas jooksvatele ajakirjanikele üksisilmi järele. 

«Mis sünnib?» küsis ta. 

Ta teeskles, et ta ei tea. Ma oleksin võinud ta kaela murda. 

«Tulge,» ütlesin. «Ma viin teid raekotta. Teie sõber ori seal ja arstib rahvast.» 

«Aga kõik see galopeerimine,» ütles Smith, «kõik see karjumine? Mis põhjus 
sellel on?» 

«Teie peaksite seda teadma,» ütlesin mina. «Te purustasite just praegu panga.» 

Kui ma koju tagasi jõudsin, ootas mind seal Nancy. Ta istus kössitõmbununa, 
maailma eest varju otsivana trepiastmel. Ma märkasin teda terve kvartali kauguselt ja 
lisasin sammu, tundes tema nägemise üle suuremat rõõmu kui kunagi varem. Ma olin 
rõõmus ja alandlik ning tundsin eneses hoovavat seniolematut õrnust, mis oli nii 
tugev, et peaaegu lämmatas mind. 

Vaene laps, mõtlesin. See oli talle raske. Ta oli ühe- 

ainsa päeva kodus olnud ja Millville'i maailm, see maailm, mida ta mäletas kui 
oma kodu ja mida ta pidas oma koduks, oli äkki vankuma löönud. 

Keegi karjus aias, kus väikestel põõsastel arvatavasti ikka veel kasvasid 
plsitillukesed viiekümnedollarised pangatähed. 

Ma olin parajasti väravast sisse astumas ja peatusin seda lärmi kuuldes. Nancy 
vaatas üles ja nägi mind. 

«Ara pane tähele, Brad,» ütles ta. «Seal on ainult Hiram. Higgy jättis ta seda raha 
valvama. Väikesed jõmpsikad, kaheksa- kuni kümneaastased, kipuvad kogu aeg 
sinna. Nad tahavad ainult lugeda, kui palju iga põõsa otsas raha on. Neil ei ole midagi 
halba mõttes. Aga Hiram ajab neid taga. Mõnikord,» ütles ta, «on mul Hiramist 
kahju.» 

«Kahju?» küsisin imestunult. Hiram oli kogu maailmas viimane inimene, kellest 
minu arvates kellelgi oleks võinud kahju olla. «Ta on ainult üks juhmakas, muud 
midagi.» 


«Juhmakas,» ütles Nancy, «kes püüab midagi tõestada, aga kes päris kindlalt ei 
tea, mida ta tahab tõestada ... » 

«Seda, et tal on rohkem lihaseid... » 

«Ei,» ütles Nancy, «asi ei ole hoopiski selles.» 

Kaks jõmpsikat tormasid aiast välja ja kadusid mööda tänavat. Hiramist ei olnud 
mingit märki. Ja ka karjumist ei olnud enam kuulda. Hiram oli oma töö teinud; ta oli 
jõmpsikad minema kihutanud. 

Ma istusin Nancy kõrvale trepiastmele. 

«Brad,» ütles Nancy, «asjad ei lähe hästi. Ma tunnen, et nad ei lähe hästi.» 

Ma raputasin nõusolevalt pead. 

«Ma olin raekojas,» ütles Nancy. «Seal, kus see kole kortsus olend inimesi arstib. 
Isa on ka seal. Ta on seal abiks. Aga mina ei suutnud sinna jääda. See on hirmus.» 

«Mis seal nii halba on? See olend — ükskõik kuidas sa teda nimetad — tegi 
doktori terveks. Doktor on jälle jalul ja näeb välja nagu uus. Ja Floyd Caldwelli süda 
ja... » 

Nancy väristas õlgu. «Just see ongi kohutav. Nad on niisama hästi kui uued. Nad 
on paremad kui uued. Nad ei ole terveks tehtud; nad on remonditud nagu masinad. 
See on just nagu nõidus. See on sündsusetu. See hirmus 

olend vaatab neid ega tee ühtegi häält, ta ainult liigub ringi ja vaatab neid, ja on 
näha, etta ei vaata nende välimust, vaid kõige sügavamat sisemust. Ma ei tea, m]] 
seda ütleb, aga miski ütleb seda. Just nagu tungiks ta otse nende sisemusse ja ... » 

Nancy peatus. «Anna andeks,» ütles ta. «Ma ei oleks tohtinud niimoodi rääkida. 
See jutt ei kõlvanud kuhugi.» 

«Olukord ei kõlba ka kuhugi,» ütlesin mina. «Võib-olla tuleb meil suuresti muuta 
oma arvamust selle kohta, mis kuhugi kõlbab ja mis ei kõlba. On palju asju, mille suh- 
tes meil võib-olla tuleb ennast muuta. Ma ei usu, et see meile meeldib... » 

«Sa räägid nii, nagu oleks kõik juba otsustatud.» 

«Ma kardan, et ongi,» laususin ja jutustasin Nancyle sellest, mis Smith oli öelnud 
ajakirjanikele. Mul oli hea meel, et sain talle sellest rääkida. E1 olnud kedagi teist, 
kellele ma tol hetkel oleksin olnud suuteline sellest rääkima. See oli uudis, mis oli 
niivõrd läbi põimunud süütundega, et igale teisele peale Nancy oleks mul olnlid häbi 
seda teatada. 

«Aga nüüd,» ütles Nancy, «ei saa enam tulla sõda — niisugust sõda, mida kogu 
maailm kartis.» 

«Ei,» ütlesin mina, «sõda ei saa enam tulla.» Aga millegipärast ei saanud ma selle 
üle eriti rõõmustada. «Võib-olla on meil nüüd midagi halvemat kui sõda.» 

«Ei ole midagi halvemat kui sõda,» ütles Nancy. 

Ja seda ütlesid muidugi kõik. Võib-olla oli neil õigus. Aga nüüd tulid meie 
maailma võõrad, ja niipea kui me lasksime neid tulla, olime täielikult nende 
võimuses. Na<J olid meid petnud ja meil ei olnud midagi, millega ennast kaitsta. Kui 
nad kord siin olid, võisid nad asuda kõikide Maa taimede asemele, ilma et meie 
oleksime seda teadnud, ilma et meil oleks isegi olnud mingit võimalust seda leada 
saada. Kui me olime nad sisse lasknud, ei saanud me enam kunagi milleski kindlad 
olla. Ja kui nad kord olid seda saavutanud, olime nende võimuses. Sest kõik Maa 
loomsed eluvormid, kaasa arvatud inimene, said oma eluks vajalikku energiat 
taimedelt. 

«Mis mind imestama paneb,» ütlesin, «on see, et nad oleksid võinud niikuinii 
tulla. Kui neil oleks olnud veidi kannatust, kui nad ei oleks nii väga kiirustanud, 


oleksid nad võinud tulla ja me ei oleks sellest üldse teada saanud. Sest mõned neist on 
juba praegu siin, nende juured on Millville*i mullas. Nad ei oleks tarvitsenud jääda lil- 

ledeks. Nad oleksid võinud muutuda milleks tahes. Saja aasta pärast oleksid nad 
võinud olla iga oksa ja lehe, iga rohulible asemel... » 

«Võib-olla õli nende aeg kuidagimoodi piiratud,» ütles Nancy. «Võib-olla ei 
saanud nad oodata.» 

Ma raputasin pead. «Aega oli neil küllalt. Kui neil oli rohkem vaja, said nad seda 
juurde teha.» 

«Võib-olla vajavad nad inimkonda,» ütles Nancy. «Võib-olla on meil midagi, 
mida nad vajavad. Taimed ei saa mitte midagi ise teha. Nad ei saa ringi liikuda ja neil 
ei ole käsi. Nad saavad palju teadmisi salvestada ja pikki mõtteid mõelda — nad 
saavad kavasid ja plaane välja mõelda. Aga nad ei saa ühtegi plaani teoks eha. Nad 
vajavad partnerit, kes nende plaane ellu viiks.» 

«Neil on olnud partnereid,» meenutasin talle. «Neil on praegugi suur hulk 
partnereid..Neil on need inimesed, kes ehitasid ajamasina. Neil on see naljakas väike 
arst ja suur jutumees Smith. Lilledel ei ole partneritest puudust. Asi peab olema 
milleski muus.» 

«Need inimesed, keda sa nimetasid,» ütles Nancy, «et ole võib-olla õiged 
inimesed. Võib-olla on Lilled ühest maailmast teise järel õigeid inimesi otsinud. 
Oigeid partnereid. Võib-olla oleme meie need.» 

«Teised ei olnud võib-olla küllalt alatud,» ütlesin mina. «Nad otsivad võib-olla 
surmavat rassi. Ja meie oleme seda. Neile on võib-olla vaja kedagi, kes just nagu mee- 
letus raevus hävingut külvates tormaks brutaalsena, halastamatuna ja hirmsana ühest 
maailmast teise. Sest kui järele mõelda, siis oleme me üsna hirmsad. Nad võibolla 
arvestavad, et kui nad meiega koostööd teevad, siis ei leidu midagi, mis oleks 
suuteline neid peatama. Ja tõenäoliselt on neil õigus. Kui võtta arvesse ühelt poolt 
kõiki nende kogutud teadmisi ja nende vaimseid võimeid, teiselt poolt meie 
arusaamist füüsikalistest kontseptsioonidest ja tehuikaalast osavust, ei ole tõenäoliselt 
mingit piiri sellel, mida me kahekesi koos võime korda saata.» 

«Ma ei usu, et küsimus on selles,» ütles Nancy. «Avis sul viga on? Alguses jäi 
mulle mulje, et Lilled ei olegi sinu arvates nii pahad.» 

«Võib-olla nad tõesti ei ole,» vastasin mina, «aga nad kasutasid nii palju trikke ja 
mina läksin iga kord õnge. Nad tegid mu narriks.» 

«Ah siis see teeb sulle murel.» 

«Mul on kole vilets tunne,» ütlesin mina. 

Me istusime sõnatult teineteise kõrval trepiastmel. Tänav oli vaikne ja tühi. Kogu 
selle aja jooksul, mis me olime seal istunud, ei olnud ühtegi inimest möödaläinud. 

Siis ütles Nancy: «Imelik, et inimesed seda võõrast arsli enesele ligi lasevad. Ta 
on kaunis jube, ja ei või olla kindel... » 

«On palju inimesi,» ütlesin mina, «kes kõige suurema heameelega jooksevad 
soolapuhujate juurde.» 

«Aga tema ei ole soolapuhuja,» ütles Nancy. «Ta tegi doktori terveks ja teised ka. 
Ma ei tahtnud öelda, et ta on petis, vaid ainult seda, et ta on hirmus ja vastik.» 

«Temal on meie suhtes võib-olla samasugune tunne.» 

«On veel midagi muud,» ütles Nancy. «Tema meetod on nii erisugune. Ei mingeid 
ravimeid, ei mingeid instrumente, ei mingit teraapiat. Ta lihtsalt vaatab sind ja tungib 
ilma igasuguste vahenditela sinu sisemusse, aga sa näed, kuidas ta sinu sisemusse 
tungib, ja siis oled sa jälle terve — sul ei ole lihtsalt parem enesetunne, vaid sa oled 


terve. Ja kui ta on suuteline meie kehaga midagi niisugust tegema, siis kuidas on lugu 
meie vaimuga? Kas ta ei saa muuta meie vaimu, ümber kujundada meie mõtteid?» 

«Mõnele inimesele siin linnas,» ütlesin mina, «tuleks see ainult kasuks. Näiteks 
Hiramile.» 

«Ära tee selle arvel nalja, Brad,» ütles Nancy teravalt. 

«Hea küll,» ütlesin mina. «Enam ei tee.» 

«Sa räägid niimoodi ainult sellepärast, et sul ei hakkaks hirm.» 

«Ja sina,» vastasin, «räägid sellest tõsiselt, et see näeks välja nagu mingisugune 
igapäevane asi.» 

Nancy noogutas. «Aga sellest ei ole midagi kasu,» ütles ta. «See ei ole igapäevane 
asi.» 

Ta tõusis püsti. «Saada mind koju,» ütles ta. 

Seda ma siis tegingi. 

Hämardus, kui ma läksin kesklinna. Ma ei tea, miks ma sinna läksin. Arvatavasti 
ajendas mind kärsitus. Maja oli liiga suur ja tühi (tühjem kui kunagi enne) ja 
ümbruskond liiga rahulik. Kuulda ei olnud mitte midagi 

peale juhuslike ärevate või majesteetlikult rahulike, elektronaparatuurist 
moonutatud häälekatkendite. Ma. olin kindel, et kogu linnas ei leidunud ühtegi 
maja, kus ei olnud sisse lülitatud televiisor või raadioaparaat. 

Aga kui ma oma elutoas televiisori sisse lülitasin enese seda vaatama seadsin, tegi 
see mu ainult närviliseks ja rahutuks. 

Kommentaator, üks tuntumaid, kõneles külmaverelise ja sügava enesekindlusega: 

«... mingit võimalust teada saada, kas see taevas ringlev seadeldis on tõepoolest 
suuteline täitma ülesannet, mis tal teisest maailmast tulnud mister Smithi sõnade järgi 
on. Seda seadeldist on märganud mitmed vaatlusjaamad, kuid näib, et ühel või teisel 
põhjusel ei ole need olnud suutelised teda oma vaateväljas hoidma, ja on ka 
mõningaid, nähtavasti kontrollitud andmeid selle kohta, et seadeldist on nähtud palja 
silmaga. Üldiselt on see aga midagi niisugust, mille kohta on raske saada mingeid 
usaldusväärseid teateid. 

Washington väidetakse olevat seisukohal, et tundmatu — niihästi rassilise 
kuuluvuse kui ka reputatsiooni poolest tundmatu — isiku sõnu saab vaevalt võtta 
vaieldamatu faktina. Pealinn näib esialgu ootavat uusi teateid ja ei ole tõenäoline, et 
tehakse ametlik avaldus, enne kui avaneb võimalus jõuda mingitele usaldusväärsetele 
järeldustele. Niisugune on muidugi avalikkusele teatavaks tehtud seisukoht; selle 
kohta, mis toimub kulisside taga, võib igaüks ise oletusi teha. Ja enamvähem 
samasugune olukord valitseb ka kõikides teistes pealinnades üle kogu maailma. 

Väljaspool valitsuste ringkondi aga toimub midagi muud. Uudised on kõikjal esile 
kutsunud meeletu juubel-duse. Londonis toimuvad spontaansed rõõmumeecle- 
avaldused ja Moskvas täidab Punast väljakut käratsev, õnnelik rahvahulk. Kirikud on 
juba esimeste uudiste saabumisest peale kõikjal täis tänupalvustele tulnud inimesi. 

Rahva hulgas ei ole mingit kahtlust ega vähimatki kõhklust. Niihästi siin. 
Ühendriikides, kui ka Inglismaal ja Prantsusmaal — tegelikult kogu maailmas — 
võtab lihtne inimene seda kummalist teadaannet puhta kullana. Tegemist võib lihtsalt 
olla sellega, et usutakse, mida tahetakse uskuda, ja põhjuseks võib ka olla midagi 
muud, kuid on fakt, et hämmastaval viisil on kadunud see 

umbusk, mis veel täna hommikul oli iseloomulik rahvamasside reaktsioonile. 

Näib, et rahvas ei võta mingil määral arvesse ühtegi teist tegurit, mis võib asjasse 
puutuda. Uudis, et enam ei ole mingit võimalust tuumasõja puhkemiseks, on kõik 
muu enda alla matnud. See iseloomustab vaikset, ja hirmsal, võib-olla alateadlikku 
pinget, mille all maailm seni elas...» 

Ma lülitasin televiisori välja ja hakkasin mööda maja ringi uitama. Mu sammud 
kajasid pimenevates tubades kummaliselt vastu. 

Enesega rahuloleval kommentaatoril, mõtlesin, on hea tuhande miili kaugusel oma 
heledasti valgustatud stuudios istuda ning tasakaaluka ja hästi moduleeritud häälega 
sündmusi analüüsida. Ja isegi siin, Millville'is, oli teistel inimestel võib-olla hea 
istuda ja teda kuulata. Aga mina ei saanud, ei suutnud seda leha. 

Kas see on süütunne, küsisin eneselt. Ja võib-olla oli see tõepoolest süütunne, sest 
mina olin olnud see, kes oli ajamasina Maa peale loonud, ja mina olin olnud ka see, 
kes oli Smithi lõkke juurde ajakirjanikega kohtuma viinud. Ma olin teinud rumalust 
— täielikku, absoluutset rumalusi — ja mulle näis, et kogu maailm pidi sellest teadlik 
olema. 

Või oli asi selles, et nagu ma pärast jutuajamist Nancyga üha rohkem veendusin, 
oli olemas mingi varjatud sündmus või fakt — mingi väike tegur või asjaolu —, mis 
oli mul tähele panemata jäänud ja mida keegi meist ei olnud taibanud, aga kui mul 
kord õnnestus selle tõeni jõuda, siis võis kõik seni toimunu muutuda lihtsamini 
arusaadavaks ja kõik tulevased sündmused võisid omandada mingisuguse mõtle? 

Ma otsisin seda varjatud asjaolu, seda džokkerit kaardipakis, seda tegurit, mis oli 
nii väike, et oli kahe silma vahele jäänud, ja oli sellest hoolimata nii tähtis, kuid ma ei 
suutnud seda leida. 

Ma võin eksida, mõtlesin. Võib-olla ei ole olemas mingit päästval tegurit. Võib- 
olla oleme lõksu langenud-ja hukkumisele määratud ning meil ei ole mingit 
pääseteed. 

Ma väljusin majast ja hakkasin mööda tänavat edasi minema. Ei olnud ühtegi 
kohta, kuhu ma oleksin tõeliselt tahtnud minna, kuid mul oli vaja kõndida ja ma 
lootsin, et õhtuse õhu värskus ja kõndimine ise selgen-dab ehk kuidagimoodi mu 
pead. 

Jõudnud kodust poole kvartali kaugusele, kuulsin toksimist. See näis mööda 
tänavat mulle lähenevat ja veidi aja pärast ilmus nähtavale üles-alla hüplev valge 
kiirtepärg, mis näis korrapärase toksimisega kaasas käivat. Ma peatusin ja jäin 
üksisilmi seda vaatama; see tuli hüpeldes üha lähemale ja ka toksimine jätkus endist 
viisi. Lõpuks nägin, et minu poole tuli, kepp käes, lumivalgete juustega missis Tyler. 

«Tere õhtust, missis Tyler,» ütlesin nii ettevaatlikult kui sain, et teda mitte 
ehmatada. 

Missis Tyler peatus ja pöördus näoga minu poole. 

«Bradshaw, eks ole?» küsis ta. «Ala ei näe sind kuigi hästi, aga ma tundsin su 
hääle ära.» 

«Jah, mina olen,» ütlesin. «Te olete hilja väljas, missis Tyler.» 

«Ma tahtsin sinu juurde tulla,» ütles missis Tyler, «aga ma ei leidnud su maja üles. 
Ma olen nii hajameelne, et läksin sellest otseteed mööda. Siis tuli mulle meelde ja ma 
hakkasin tagasi tulema.» 

«Mida ma saan teie heaks teha?» küsisin mina. 

«Räägitakse, et sa olevat Tupperit näinud. Sa olevat mõnda aega temaga koos 
olnud.» 


«See on õige küll,» ütlesin, ja hirm selle üle, mis võis edasi tulla, pani mu kergelt 
higistama. 

Missis Tyler astus veidi lähemale, kallutas pea kuklasse ja vaatas mulle teraselt 
otsa. 

«Kas on tõsi,» küsis ta, «et Tupperil on hea töökoht?» 

«Jah,» ütlesin mina, «väga hea.» 

«Ja tööandjad usaldavad teda?» 

«Niisugune mulje mulle jäi. Ma ütleksin, et tal on üsna tähtis amet.» 

«Kas ta minust ka rääkis?» küsis missis Tyler. 

«Jah,» valetasin. «Ta küsis teie järele. Ta ütles, et kavatses kirjutada, aga tööd oli 
liiga palju.» 

«Vaene poiss,» ütles missis Tyler, «temast ei ole kunagi suurt kirjakirjutajat 
olnud. Kas ta nägi hea välja?» 

«Tõepoolest väga hea.» 

«Nagu ma aru sain, on ta diplomaatilises teenistuses,» ütles missis Tyler. «Kes 
oleks võinud arvata, et temast kunagi saab diplomaat. Kui tõtt öelda, siis olin ma tihti- 
peale tema pärast mures. Aga see oli rumal, eks ole?» 

«Jah, oli küll,» ütlesin mina. «Tupperil läheb väga hästi.» 

«Kas ta ütles, millal ta kavatseb koju tulla?» 

«Esialgu ta veel ei tule,» vastasin. «Tal näib olevat vaga palju tegemist.» 

«Noh, siis ma ei oota teda,» ütles missis Tvler üsna rõõmsameelselt. «Siis ma võin 
olla rahulik Ma ei nea iga tund välja minema, et vaadata, kas ta on tulnud > 

Ta pöördus ja hakkas mööda tänavat edasi minema 

«Missis Tyler,» küsisin mina, «kas ma võin teid koju saata? Hakkab pimedaks 
minema ja ... » 

«Oh heldus, ei,» ütles missis Tyler. «Seda pole vaja Ma ei karda midagi. Nüüd, 
kus ma tean, et Tupperiga on kõik korras, ei karda ma enam kunagi mitte midagi. 

Ma seisin ja vaatasin talle järele. Tema pead ümbritsev valge kiirtepärg hüples 
pimedas üles-alla ja ta kobas kepiga toksides teed, minnes edasi mööda oma 
fantaasiamaailma pikka ja looklevat rada. 

Ja ma teadsin, et nii oli parem — oli parem, et ta oli suuteline võtma karmi 
reaalsust ning muutma seda millekski, mis oli kummaline ja ilus. 

Ma seisin ja vaatasin, kuni ta kadus tänavanurga taha ning kepi toksimine vaibus. 
Siis pöördusin ringi ja suundusin kesklinna. 

Ärilinnaosas põlesid tänavalaternad, kuid kõik kauplused olid pimedad, ja see 
vaatepilt mõjus veidi häirivalt sest harilikult oli enamik neist kella üheksani lahti. 
Nüüd aga olid isegi «Önneoru» kõrts ja kino suletud. 

Raekoda oli valge ja selle ukse juures logeles väike salk inimesi. Võis arvata, et 
kliinik oli oma tööd lõpetamas. Raekoja poole vaadates mõtlesin huviga, mida võis 
kõigest sellest arvata doktor Fabian. Ma teadsin, et tema kergesti ärrituvas vanas 
meedikuhinges tekitas see kindlasti nördimust, kuigi ta ise oli olnud esimene abi- 
saaja. 

Ma pöördusin raekojast eemale ja hakkasin mööda tänaval edasi lonkima, käed 
sügaval püksitaskutes; ma kõndisin sihitult ja rahutult, teadmata, mida ette võtta. 
Alida pidi inimene niisugusel õhtul tegema, mõtlesin. Istuma oma elutoas ja jälgima 
televiisoriekraani vilkuvat nelinurka? Võtma pudeli ja jooma enese süstemaatiliselt 
läis? Otsima üles mõne sõbra või naabri ning sellega lõputult aru pidama ja mõttetult 
vestlema? Või kusagil kössitama ja jõuetult ootama, mis juhtub edasi? 

Ma jõudsin (änavaristilc ja nägin parempoolses kõr- 

valtänavas valgust, mis ühest aknast kõnniteele langes. Ma vaatasin seda 
imestusega, ja sain siis aru, et valgus tuli «Tribune'i» toimetuse aknast ning et Joe 
Evans oli nähtavasti seal ja võib-olla rääkis telefoni teel kellegagi Associated Pressist 
või «New York Timesi» või mõne teise ajalehe toimetusest, kust talle oli helistatud, et 
uudiseid pärida. Joe'l oli palju tegemist ja ma ei tahtnud teda tülitada, aga ma 
mõtlesin, et võib-olla ei pane ta pahaks, kui ma minutiks sisse astun. 

Joe oligi telefoniga ametis, ta oli kummargil laua kohal ja surus toru vastu kõrva. 
Lükanduks klõpsatas minu selja taga, Joe vaatas üles ja nägi mind. 

«Üks hetk,» ütles ta telefonitorusse ja sirutas selle minu poole. 

«Mis on juhtunud, Joe?» 

Sest midagi oli juhtunud. Joe näoilme väljendas kohkumist ning ta pilk oli jäik ja 
jõllitav. Väikesed higipiisad veeresid mööda tema laupa kulmudesse. 

«AIf räägib,» ütles ta kangestunud huultega. 

«AIf,» ütlesin telefonitorusse, kuid mu pilk püsis endist viisi Joe Evansi näol. Joe 
nägi välja nagu mees, kes on mingi suure ja kõva esemega hoobi vastu pead saanud. 

«Brad!» hüüatas AIf. «Kas sina, Brad?» 

«Jah, mina,» ütlesin. 

«Kus sa olid? Ma püüdsin sinuga ühendust saada. Kui sinu telefon ei vastanud ...» 

«Mis viga on, AIf? Ole rahulik, AIf.» 

«Hea küll,» ütles AIf, «ma püüan olla rahulik. Ma olen rahu ise.» 

Mulle ei meeldinud tema hääletoon. Ta oli hirmunud ja püüdis seda mitte olla. 
«Räägi edasi,» ütlesin. 

«Ma jõudsin lõpuks Elmore'i,» seletas AIf. «Liiklus on midagi hirmsat. Sa ei 
kujuta ette, missugune liiklus siin on. Sõjaväepostid on väljas ja ...» 

«Aga lõpuks jõudsid sa ikkagi Elmore'i. Sa ütlesid mulle, et kavatsed sinna sõita.» 

«Jah, lõpuks jõudsin siia. Raadios räägiti sellest delegatsioonist, kes sinu juures 
käis. Senaatorist ja kindralist ja teistest, ja kui ma Elmore'i jõudsin, siis sain teada, et 
nad peatuvad «Maisivöötme» hotellis. No kas see pole kõige totram nimi... ? 

Aga ma mõtlesin, et nemad ehk teavad rohkem sellest, 

mis toimub Mississippis. Ma arvasin, et see ehk teeb olukorra natuke selgemaks. 
Sellepärast läksin hotelli, et senaatoriga kokku saada — see tähendab, et i püüda 
temaga kokku saada. Seal oli hullumaja. Seal oli suur hulk rahvast ja politsei püüdis 
korda pidada, aga tal oli sellega kõvasti tegemist. Kõik kohad olid täis televisioo- 
nikaameraid ja ajakirjanikke ja raadiomehi — senaatori juurde ma igatahes ei 
pääsenud. Aga ma nägin kedagi teist. Ma nägin teda ja tundsin ta ajalehepiltide .järgi 
ära. See oli Davenporti-nimeline mees...» 

«Bioloog,» ütlesin mina. 

«Jah, seesama. See teadlane. Ma sain ta nurka suruda ja püüdsin talle seletada, et 
ma pean senaatoriga kokku saama. Temast ei olnud kuigi palju abi. Ma ei ole isegi 
kindel, kas ta kuulis, mida ma rääkisin. Ta näis olevat ärevil ja higistas kõvasti ja oli 
näost valge nagu paber. Ma arvasin, et ta on võib-olla haige, ja küsisin, kas ta tunneb 
ennast halvasti ja kas ma saan tema heaks midagi teha. Siis ta rääkis mulle. Ma ei usu, 
et ta kavatses mulle rääkida. Ma arvan, et kui tä oli mulle rääkinud, siis oli tal võib- 
olla kahju, et ta oli seda teinud. Aga ta oli nii vihane, et ei saanud ennast, pidada, ja 
tol momendil ei hoolinud ta millestki. hta ütlen sulle, see mees oli ahastuses. Ma ei 
ole kunagi näinud, et,ükski mees oleks olnud nii ärevil kui tema. Ta kahmas mul 
kuuerevääridest kinni ja surus näo minu oma lähedale ja rääkis nii ägedalt ja nii 


kiiresti, et pritsis mu üleni sülge täis. Muidu ei oleks ta mingil juhul midagi niisugust 
teinud; ta ei ole sedasorti mees...» 

«AIf.» palusin mina. «Alf, räägi faktidest.» 

«Ma unustasin sulle öelda,» jätkas AIf; «et parajasti oli just kuulda saadud sellest 
lendavast taldrikust, mille sa olid kaasa loonud. Raadios ei olnud muust üldse juttu. 
Räägiti, kuidas see teeb kindlaks kõik lõhustuva materjali kogumid. Nojah, ma siis 
püüdsin sellele teadusemehele seletada, miks mul on tarvis senaatoriga kokku saada, 
ja ma tahtsin rääkida nendest Greenbriari uurimistöödest. Aga tema hakkas ise 
rääkima ja kahmas minust kinni, nii et ma ei pääsenud minema. Ta ütles, et uudis 
võõraste seatud tingimusest, mille järgi meil tuleb hajutada kogu lõhustuv materjal, on 
kõige halvem asi, mis võis juhtuda. Ta ütles, et Pentagon on veendunud võõraste 
ohtlikkuses ja nende peatamise vajalikkuses ... » 

«AIf,» ütlesin mina, tundes äkilist nõrkust; ma aimasin, mis tuleb edasi. 

«Nagu ta ütles, teab Pentagon, et võõrad tuleb peatada enne, kui nad on saanud 
enda valdusesse suurenda territooriumi, ja et ainus võimalus seda saavutada on visata 
otse Millville*ile vesinikupomm.» 

AIf peatus, sest tal hakkas õhust puudu tulema. 

Mina ei öelnud midagi. Ma ei saanud sõnagi öelda, sest ma olin just nagu 
halvatud. Mulle meenusid kindrali näoilme meie hommikuse kõneluse ajal ja 
senaatori sõnad: «Meil tuleb teid usaldada, mu poiss. Me oleme teie kätes.» 

«Brad,» küsis AIf ärevalt, «Kas sa oled seal? Kas sa kuulsid mind?» 

«Jah,» ütlesin mina, «ma olen siin.» 

«Davenport ütles mulle, et nagu ta kardab, võib uudis sellest lõhustuvat materjali 
kindlakstegevast seadeldisest tõugata sõjaväelased mõtlematute sammude astumisele, 
sest nad teavad, et neil tuleb tegutseda või vastasel korral ei ole neil enam midagi, 
mida kasutada. Ta ütles, et nad on samasuguses olukorras nagu püssi käes hoidev 
mees, kes seisab vastamisi ohtliku metsloomaga. Mees ei taha looma asjatult tappa ja 
alati on olemas võimalus, et loom pöördub kõrvale, nii et teda ei ole vaja tulistada. 
Aga kui mees teab, et lähema kahe minuti jooksul haihtub tema püss õhku, siis tuleb 
tal võimalust [asutada ja tulistada, enne kui püss kaob. Ta peab looma tapma, kuni 
püss on veel alles.» 

«Ja nüüd,» ütlesin mina tasakaalukamalt, kui oleksin võimalikuks pidanud, «nüüd 
on Millville see loom.» 

«Mitte Millville, Brad. Ainult...» 

«Jah,» ütlesin mina, «kindlasti mitte Millville. Räägi seda inimestele, kui pomm 
plahvatab.» 

«See Davenport oli endast väljas. Ta ei oleks tohtinud minuga rääkida ... » 

«Sa arvad, et ta teadis, millest rääkis? Hommikul läks ta kindraliga tülli.» 

«Ma arvan, Brad, et ta teab rohkem, kui ta mulle ütles. Ta rääkis paar minutit ja jäi 
siis vait. Just nagu oleks ta teadnud, et tal ei ole õigust rääkida. Aga tal on üks 
kinnisidee. Ta arvab, et ainus asi, mis on suuteline sõjaväelasi peatama, on avaliku 
arvamuse surve. Ta arvab, et kui nende plaan saab teatavaks, siis tekib nii suur kära, 
et nad ei julge seda ellu viia. Ta ütles, et niisugune 

külmaverelisus tekitab rahva hulgas nördimust ja peale selle on rahvas võõraste 
sissetuleku poolt; rahvas pooldab igaühte, kes on suuteline kõrvaldama pommiohlu. Ja see 
sinu bioloog teeb selle loo teatavaks. Ta ei öelnud, et ta seda teeb, aga mulle jäi niisugune 
mulje. Ma olen kindel, et ta räägib sellest mõnele ajakirjanikule.» 

Ma tundsin, et mu sisikond pöördus pahupidi ja põlved muutusid nõrgaks. Ei 


mitte ümber kukkuda, surusin jalad tugevasti vastu lauda. 


«Siin linnas tekib hirmus möll,» ütlesin. «Hommikul ma palusin kindralit...» 

«Sa palusid kindralit! Taeva pärast, kas sa siis teadsid?» 

«Muidugi teadsin. Mitte seda, et asi on otsustatud. Ainult seda, et millestki 
niisugusest mõeldakse.» 

«Ja sa ei öelnud ühtegi sõna?» 

«Kellele ma oleksin pidanud ütlema? Mis sellest oleks kasu olnud? Ja see ei olnud 
kindel. See oli ainult üks võimalus — viimane võimalus. Kolmsada inimelu kolme 
miljardi vastu...» 

«Aga saise! Kõik su sõbrad...» 

«AIL,» ütlesin paluvalt, «ma ei saanud ju midagi teha. Mida sina oleksid teinud? 
öelnud linnarahvale ja ajanud kõik inimesed hulluks?» 

«Ma ei tea,» ütles AIf. «Ma ei tea, mida mina oleksin teinud.» 

«AIF, kas senaator on hotellis? Ma mõtlen, kas ta on praegusel momendil seal?» 

«Ma usun, et on. Kas sa tahad talle helistada, Brad?» 

«Ma ei tea, mis kasu sellest võiks olla,» ütlesin mina, «aga võib-olla peaksin 
helistama.» «Ma teen liini vabaks,» ütles, AIf. «Ja, Brad...» «Jah.» 

«Soovin edu, Brad. Ma .tahan öelda — oh, pagan võtaks, lihtsalt soovin edu.» 

«Aitäh, AIf.» 

Kostis toru hargilepaneku klõpsatus ja mu kõrva lantlus vaba liini sumin. Mu käsi 
hakkas värisema ja ma panin oma toru ettevaatlikult lauale, tegemata katset seda 
tagasi hargile asetada. 

Joe Evans vaalas mulle range pilguga otsa. «Sa teadsid,» ütles ta. «Sa teadsid 
kogu aja.» 

Ma raputasin pead. «Ma ei teadnud, et nad kavatsevad seda teha. Kindral mainis 
seda kui viimset abinõu. Davenport hüppas talle peale...» 

Ma ei lõpetanud seda, mida olin kavatsenud öeldi. Sõnad lihtsalt surid välja. Joe 
jätkas mulle otsavaatamist. 

Ma plahvatasin. «Pagan võtaks, mees,» karjusin, «ma ei saanud kellelegi öelda. 
Ma palusin kindralit, et ta, kui on vaja, teeks seda ette teatamata. Nii, et me mitlc 
midagi ei teaks. Sel juhul oleks ainult valgusesähvatus, mida me tõenäoliselt üldse ei 
näeks. Me muidugi sureksime, aga ainult üks kord. Mitte tuhat korda... » 

Joe võttis telefonitoru. «Ma püüan senaatori kätte saada,» ütles ta. 

Mina istusin toolile. 

Ma tundsin tühjust. Minus ei olnud mitte midagi. Ma kuulsin, kuidas Joe 
telefonitorusse rääkis, kuid tema sõnu ma ei kuulnud, sest näis, et ma olin hetkeks 
loonud omaenese väikese maailma (just nagu ei oleks tavalises maailmas enam minu 
jaoks ruumi olnud) ning mähkinud selle enda ümber nagu teki. 

Ma olin õnnetu ja ühtlasi pahane ja võib-olla ka tublisti, hämmeldunud. 

Joe ütles mulle midagi, aga ma taipasin seda alles siis, kui ta oli jutu peaaegu 
lõpetanud. 

«Mis sa rääkisid?» küsisin. 

«Kõne on tellitud,» ütles Joe. «Nad helistavad siia.» 

Ma noogutasin. 

«Ma.ütlesin neile, et asi on tähtis.» 

«Ei tea, kas on,» ütlesin mina. 

«Mida sa sellega tahad öelda? Muidugi on... » 

«Ma ei tea, mida senaator saab teha. Ma ei tea, kas see muudab midagi, kui ma 
räägin temaga sellest asjast või sina teed seda või keegi teine.» 


«Senaatoril on tublisti kaalu,» ütles Joe. «Talle meeldib seda näidata.» 

Me istusime hetke vaikides, oodates kõnet ja seda, mis senaatoril meile öelda oli. 

«Mis me siis teeme,» küsis Joe, «kui keegi ei taha meie kaitseks välja astuda, kui 
keegi ei taha meie eest võidelda?» 

«Mis me saame leha?» küsisin mina. «Me ei saa isegi ära joosta. Me ei pääse 
minema. Me oleme elusad märklauad.» 

«Kui linnarahvas teada saab... » 

«Nad saavad otsekohe teada, kui see uudis läbi imbub,» ütlesin mina. «Juhul kui 
see peaks läbi imbuma. Sellest teatatakse televisioonis ja raadios ja siin linnas istuvad 
kõik inimesed praegu aparaatide juures.» 

«Võib-olla võtab keegi kätte ja paneb Davenporti vaikima.» 

Ma raputasin pead. «Täna hommikul oli ta väga pahane. Ja ta.käis kindralile 
kõvasti pinna peale.» 

Aga kellel oli õigus, küsisin endalt. Kuidas oli nii lühikese ajaga võimalik aru 
saada, kellel oli õigus ja kellel mitte? 

Aastaid oli inimene võidelnud putukate, taimekahjurite ja umbrohu vastu. Ta oli 
nende vastu võitlemiseks kasutanud kõiki- võimalikke vahendeid. Ta oli neid hävita- 
nud, kuidas oli suutnud. Niipea kui valvsus hetkeks nõrgenes, võttis umbrohi võimust. 
Seda olid täis kõik aiamirgad ja hekiääred, see kasvas igal tühjal maalapil. See oli 
suuteline kasvama kõikjal. Ka siis, kui põud hävitas nisu ja tegi suurt kahju maisile, 
jätkas roheline, sitke ja visa umbrohi kasvamist. 

Ja nüüd ilmus mingisugusest teisest ajast uus umb-rohuliik, mis väga tõenäoliselt 
oli suuteline hävitama mitte üksnes maisi ja nisu, vaid ka inimkonda. Kui aga asi oli 
nii, siis oli ainus võimalus võidelda selle vastu kõigi olemasolevale vahenditega nagu 
iga teisegi umbrohu vastu. 

Ent võib-olla oli see mingi eriline, väga suure kohastumisvõimega umbrohi, mis 
oli tundma õppinud niihästi inimeste kui ka umbrohtude käitumist ning oli oma laial- 
daste teadmiste ja suure kohastumisvõime tõttu suuteline vastu panema kõigele, mida 
inimestel oli võimalik tema vastu ette võtta. See tähendab kõigele, välja arvatud tugev 
kiirgus. 

Sest niisugune oli vastus, mis Mississippi osariigis nende kummaliste 
uurimistööde käigus anti sellele küsimusele. 

Ja Lillede reageering saadud vastusele oli lihtne. Likvideerida kiirgus. Ja seejuures 
ühtlasi võita maailma poolehoid. 

Kui olukord oli niisugune, siis oli Pentagonil õigus. 

Laual helises telefon. 

Joe võitis toru ja ulatas selle mulle. 

Mu huuled tundusid olevat just nagu jäigad. Sõnad väljusid nende vahelt kõvade 
ja kuivadena. 

«Halloo,» ütlesin. «Halloo. Kas senaator kuuleb?» 

«Jah.» 

«Siin räägib Bradshaw Carter Millville'ist. Me kohtusime täna hommikul. Tõkke 
juures.» 

«Jah, muidugi, mister Carter. Millega ma saan teile kasulik olla?» 

«Liigub kuuldus... » 

«Kuuldusi liigub palju, Carter. Mina tean tervet tosinat.» 

«Pomnist, mis kavatsetakse Millville'ile visata. Kindral ütles täna hommikul... » 


«Jah,» ütles senaator palju rahulikumalt kui oleks pidanud. «Mina olen ka seda 
kuulnud ja see häirib mind suuresti. Aga sellele ei ole mingit kinnitust. See on ainult 
kuulujutt.» 

«Senaator,» ütlesin mina, «ma tahaksin, et te räägiksite minuga ausalt. Teie jaoks 
on see häiriv kuulujutt. Meid puudutab see isiklikult.» 

«Hm,» ütles senaator. Võis peaaegu kuulda, kuidas ta iseendaga aru pidas. 

«Rääkige mulle,» käisin peale. «Meie oleme need, kellesse see puutub... » 

«Jah. Jah,» ütles senaator. «Teil pn õigus teada. Seda ma ei eita.» 

«Öelge siis, mis toimub.» 

«On ainult üks usaldusväärne teade,» ütles senaator. «Toimuvad tuumariikide 
nõupidamised kõige kõrgemal tasemel. Saate aru, võõraste seatud tingimus on nende 
jaoks üsna suur löök. Nagu te võite ette kujutada, on nõupidamised ülimalt salajased. 
Te saate muidugi aru ... » 

«Jah, täielikult,» ütlesin mina. «Võin garanteerida... » 

«Oh, asi ei ole niivõrd selles,» ütles senaator. «Mõni lehemees nuhib selle 
niikuinii enne hommikut välja. Aga mulle ei meeldi see asi. Kõlab nii, nagu püütaks 
leida mingit ühist keelt. Kui võtta arvesse avalikku arvamust, siis kardan väga ... » 

«Senaator! Palun ilma poliitikata.» 

«Andke andeks,» ütles senaator. «Ma ei mõelnud seda nijmoodi. Ma ei püüa teie 
eest varjata, et see asi häirib mind. Ma proovin hankida nii palju fakte kui saan,..» 

«Nii et olukord on kriitiline.» 

«Kui see tõke liigub veel ühe jala võrra,» ütles senaator, «või kui juhtub midagi 
muud, siis on võimalik, et meie pool võtab tarvitusele abinõud. Sõjaväelased võivad 
tagantjärele alati väita, et nende eesmärk oli maailma kaitsmine võõraste sissetungi 
eest. Nad võivad ka kinnitada, et nende käsutuses oli informatsioon, mida kellelgi 
teisel ei olnud. Nad võivad öelda, et see informatsioon on salajane, ja keelduda selle 
avaldamisest. Neil on ettekäänded valmis mõeldud, ja kui samm on kord astutud, siis 
võivad nad tagasi tõmbuda ja lasta ajal haavu parandada. Tõuseb muidugi hirmus 
kära, aga nad peavad sellele vastu.» 

«Mida teie arvate?» küsisin. «Missugused on väljavaated?» 

«Jumala eest,» ütles, senaator, «ma ei tea. Mul ei ole fakte. Ma ei tea, mida arvab 
Pentagon. Ma ei tea, mis faktid neil on. Ma ei tea, mida staabi juhtkond on"rääki-nud 
presidendile. Ei ole mingit võimalust teada saada, missugune on Inglismaa, Venemaa 
ja Prantsusmaa hoiak.» 

Juhtmed undasid külmalt ja õõnsalt. 

«Kas teie Millville'is saaksite omalt poolt midagi ette võtta?» küsis senaator. 

«Me võiksime esitada abipalve,» ütlesin mina. «Avaliku abipalve. Ajalehtede ja 
raadio kaudu ... » 

Oli peaaegu näha, kuidas senaator pead raputas. «Sellest ei tule midagi välja,» 
ütles ta. «Keegi ei tea õieti, mis seal tõkke taga toimub. Alati on olemas võimalus, et 
mängus on võõraste mõju. Ja tegemist oleks enesele eriliste soodustuste nõudmisega 
hoolimata sellest, et kogu maailmale võib.see kahjulik olla. Kommunikatsi- 
oonivahendid haaraksid sellest muidugi kinni, levitaksid seda ja teeksid sellest suure 
numbri. Aga ametlikku seisukohta ei mõjustaks see vähimalgi määral. See ajaks ainult 
inimesed ärevusse — kogu maailma inimesed. Ja emotsioone on niigi juba küllalt. 
Mida me vajame, on mõned kindlad faktid ja veidi tervet mõistust.» 

Ma mõtlesin: ta kardab, et me ajame paadi ümber. Ta tahab, et kõik oleks rahulik 
ja viisakas. 

«Ja mingeid reaalseid tõendeid ju ei ole... » ütles ta. 


«Davenport arvab, et on.» 

«Kas te rääkisite temaga?» 

«E1,» ütlesin täiesti tõelevastavalt. «Ma ei ole.temaga rääkinud.» 

«Davenport ei saa asjast aru,» ütles senaator. «Ta tuli oma 
laboratooriumiüksindusest ja ... » 

«Minu arvates rääkis ta hästi,» ütlesin mina. «Ta rääkis nagu tsiviliseeritud 
inimene.» 

Ja mul oli kahju, et ma seda ütlesin, sest see pani senaatori lisaks hirmule veel ka 
piinlikkust tundma. 

«Ma teatan teile,» ütles ta mõnevõrra jäigalt. «Niipea kui ma midagi kuulen, 
teatan teile või Geraldile. Ma teen oma parima. Ma ei usu, et teil on põhjust 
muretseda. Hoidke ainult lõke paigal ja säilitage rahu. See on kõik, mis teil on vaja 
teha.» 

«Jah, muidugi, senaator,» ütlesin mina tülgastust tundes. 

«Aitäh, et te helistasite,» ütles senaator. «Ma pean teiega ühendust.» 

«Head aega, senaator,» ütlesin mina. 

Ma panin toru hargile. Joe vaatas küsivalt mulle otsa. 

Ma. raputasin pead. «Ta ei tea midagi ja ta ei taha rääkida. Ja arvatavasti on ta 
abitu. Ta ei saa meie heaks midagi teha.» 

Kõnniteelt kostsid sammud ja hetk hiljem avanes uks. Ma pöördusin ringi ja 
nägin, et tulija, oli Higgy Morris. 

Kõikidest inimestest pidi just Higgy Morris olema see, kes.parajasti sellel 
silmapilgul sisse astus. 

Ta vaatas meile kordamööda otsa. 

«Mis teil mõlemal viga on?» küsis ta. 

Ma vaatasin üksisilmi tema poole ja soovisin, et ta läheks ära, aga ma teadsin, et ta 
ei tee seda. . 

«Brad,» ütles Joe, «me peame talle rääkima.» 

Higgy ei liigutanud ennast. Ta seisis ukse juures, kui Joe talle seletas, kuidas 
asjalugu oli. Ta silmad läksid pungi ja ta näis just nagu raidkujuks muutuvat. Ta ei 
liigutanud ühtegi lihast ega seganud kordagi vahele. 

Tükk aega püsis vaikus, siis küsis Higgy minult: «Mis sina arvad? Kas nad võivad 
midagi niisugust teha?» 

Ma noogutasin. «Võivad küll. Kui tõke uuesti liikuma hakkab. Või kui juhtub 
midagi muud.» 

«Noh, aga mis me siis veel siin seisame?» muutus Higgy toimekaks. «Tuleb 
kaevama hakata.» 

«Kaevama?» 

«Nojah, muidugi. Pommivarjendit. Tööjõudu on meil küllalt. Linnas ei ole kedagi, 
kellel midagi teha oleks. 

Me võime kõik tööle panna. Raudteejaama juures kuuris on tee-ehitusriistad ja 
siin-seal peab olema vähemalt tosin veoautot. Ma määran komitee ja me.... Kuulge, 
mia teil viga on?» 

«Higgy.» ütles Joe peaaegu õrnalt, «sa ei saa aru. See ei ole radioaktiivne tolm — 
linn saab otsetabamusi Sa ei saa ehitada varjendit, millest midagi kasu oleks. Saja 
aastaga ka mitte.» 

«Proovida võime ikka,» ütles Higgy kangekaelselt. 


«Sa ei saa kaevata küllalt sügavat auku,» ütlesin mina, «ja sa ei saa ehitada nii 
tugevat varjendit, et see plahvatusele vastu peaks. Ja isegi kui sa seda saaksid, oleks 
küsimus hapnikus... » 

«Aga me peame midagi tegema,» karjus Higgy. «Me ei või lihtsalt istuda ja 
oodata. Me saame ju kõik surma!» 

«Jah, sõber,» ütlesin mina, «see on paha lugu küll.» 

«Kuule, sina... » ütles Higgy. 

«Jätke järele!» möirgas Joe. «Jätke mõlemad järele, Vöib-olla te ei seedi teineteist, 
aga me peame koos tegutsema. Ja on olemas üks pääsetee. Meil on varjend.» 

Ma põrnitsesin teda silmapilgu, enne kui taipasin, kuhu ta sihtis. 

«Ei!» hüüatasin siis. «Ei, seda me ei või teha. Veel mitte. Kas sa ei saa aru? 
Sellega kaotaksime kõik võimalused läbirääkimisteks. Me ei tohi lasta neil teada 
saada.» 

«Kümme ühe vastu, et nad juba teavad,» ütles Joe. 

«Mina ei saa üldse midagi aru,» kaebas Higgy. «Mis varjend meil on?» 

«See teine maailm,» ütles Joe. «See naabermaallm, kus Brad käis. Vajaduse korral 
võime kõik sinna minna. Nad hoolitsevad meie eest ja lasevad meil sinna jääda. Nad 
kasvatavad meie jaoks toitu ja korraldajad hoiavad meid hea tervise juures ja ... » 

«Sa unustad ühe asja,» ütlesin mina. «Me ei tea, kuidas sinna minna. Aias on 
üksainus niisugune koht ja nüüd on seal kõik muutunud. Lilled on kadunud ja seal ei 
ole muud kui ainult need rahapõõsad.» 

«Korraldaja ja Smith võivad meile näidata,» ütles Joe. «Nemad tunnevad teed.» 

«Nad ei ole enam siin,» ütles Higgy. «Nad läksid koju. Kliinikus ei olnud kedagi, 
ja nad ütlesid, et peavad ära minema, aga tulevad jälle tagasi, kui meil neid vaja 

on. Ma sõidutasin nad Bradi maja juurde ja nad leidsid ilma igasuguste raskusteta 
selle ukse või kuidas seda tuleb nimetada. Nad lihtsalt läksid aeda ja kadusid seal ühes 
kohas ära.» 

«Nii et sa leiaksid selle koha üles?» küsis Joe. 

«Ligikaudu küll.» 

«Vajaduse korral saame selle siis leida,» ütles Joe. «Me võime üksteisel käest 
kinni võtta, aheliku moodustada ja aia läbi käia.» 

«Ma ei tea,» ütlesin mina. «Võib-olla ei ole see uks alati lahti.» 

«Lahti?» 

«Kui see alati lahti oleks,» ütlesin, «siis oleksime viimase kümne aasta jooksul 
kaotanud suure hulga inimesi. Lapsed mängisid seal ja sealtkaudu läks otsetee. Mina 
ise käisin seda otseteed mööda doktor Fabianl juures ja palju inimesi liikus seal edasi- 
tagasi. Kui see uks oleks, lahti olnud, siis oleks mõni inimene sellest sisse sattunud.» 

«Noh, aga me võime neile helistada,» ütles Higgy. «Me võime võtta ühe nendest 
aparaatidest... » 

«Mitte enne, kui see on absoluutselt hädavajalik,» ütlesin mina. «Kui me seda 
teeme, siis tõenäoliselt lõikame ennast igaveseks ajaks inimkonnast ära.» 

«See on ikkagi parem kui surm,» ütles Higgy. 

«Ei maksa tormata,» palusin mina. «Anname oma inimestele aega, et nad saaksid 
üritada selle probleemi lahendamist. On võimalik, et ei juhtu mitte midagi. Me ei saa 
minna varjupaika paluma, enne kui teame, et meil on seda vaja. On ikka veel Šansse, 
et leitakse võimalus läbirääkimisteks. Ma tean, et praegu ei ole väljavaated kuigi 
head, aga inimkonnale peab jääma võimalus läbirääkimisi pidada.» 

«Brad,» ütles Joe, «mina arvan, et mingeid läbirääkimisi ei tule. Ma ei usu, et 
võõrastel üldse olid need kunagi kavas.» 


«Ja kõike seda ei oleks juhtunud,» ütles Higgy, «kui ei oleks olnud sinu isa.» 

Ma surusin viha alla ja ütlesin: «Kusagil oleks see ikka juhtunud. Kui mitte 
Millville'is, siis mõnes teises kohas. Kui mitte nüüd, siis veidi hiljem.» 

«Aga selles just asi ongi,» ütles Higgy tigedalt. «See ei oleks juhtunud siin; see 
oleks juhtunud kusagil mujal.» 

Mul ei olnud midagi vastata. Vastus oli muidugi olemas, aga see ei olnud 
niisugune, mis oleks Higgyt rahuldanud. 

«Ja ma ütlen sulle veel midagi,» jätkas Higgy. «Ma hoiatan sind sõbramehe 
poolest. Sa ole ettevaatlik. Hiram ihub sinu peale hammast. See keretäis, mis sa talle 
andsid, ei tulnud asjale kasuks. Ja on veel suur hulk tuisupäid, kes on Hiramiga ühel 
nõul. Kõiges selles, mis on siin juhtunud, süüdistavad nad sind ja sinu perekonda.» 

«Higgy,» protesteeris Joe, «kellelgi ei ole mingit õigust... » 

«Ma tean, et ei ole,» ütles Higgy, «aga niimoodi see asi on. Ma püüan seadusi ja 
korda säilitada, aga garanteerida ma seda praegu ei saa.» 

Ta pöördus minu poole. «Sa võid ainult loota, et see asi laheneb — ja laheneb 
lähemal ajal,» ütles ta. «Kui mitte, siis otsi enesele suur ja sügav auk, kuhu peitu 
pugeda.» 

«No tead, sa...» ütlesin mina. Ma hüppasin püsti ja tahtsin talle virutada, aga Joe 
tuli kähku ümber laua, kahmas minust kinni ja tõukas mu tagasi toolile. 

«Jätke järele!» ütles ta nördinult. «Meil on ilma teie nägelemiselagi raskusi 
küllalt.» 

«Kui sellest pommitamisest kuulda saadakse,» ütles Higgy õelalt, «siis ei anna ma 
su elu eest enam viit sentigi. Sa oled liiga sügavasti sellesse asjasse segatud. Rahvas 
hakkab aru pidama ... » 

Joe haaras Higgyl rinnust kinni ja surus ta vastu seina. «Sina pea suu,» ütles ta, 
«või ma löön sul selle kinni.» Ta tõmbas käe rusikasse ja näitas seda Higgylc; Higgy 
pidas suu. 

«Ja nüüd,» ütlesin mina Joe'le, «nüüd, kus seadus ja kord on jalule seatud ja kõik 
on ilusasti rahulik, ei ole sul mind enam vaja. Ma astun edasi.» 

«Brad,» ütles Joe läbi hammaste, «oota üks hetk, on veel... » 

Kuid ma väljusin ja lõin ukse enese järel kinni. 

Väljas oli hämarus tihenenud ja tänav oli tühi. Raekoda õli veel valgustatud, kuid 
logelejaid selle ukse juures enam ei olnud. 

Ma ütlesin enesele, et peaksin võib-olla toimetusse jääma. Kas või ainult sellekski, 
et aidata Joe'l Higgyt hoida rumaluste tegemise eest. 

Aga mulle näis, et sinnajäämisel ei oleks olnud mõtet. Isegi kui mul oleks olnud 
midagi pakkuda (ja mul ei olnud), oleks sellesse suhtutud kahtlusega. Sest selle aja 
peale olin ma ilmselt juba üsna halba kuulsusse sattunud. Oli rohkem kui tõenäoline, 
et Hiram ja Tom PrcsA lon olid terve õhtupooliku usinasti inimesi Bradshaw Carteri 
Vihkajate Ühingusse värvanud. 

Mä pöördusin peatänavalt kõrvale ja hakkasin minema tagasi kodu poole. Kogu 
tänav jättis rahuliku mulje. Kerge suvine tuul kõigutas konsoolide küljes rippuvaid 
tänavalaternaid, mis tekitasid tänavaristide muruplatsidel hüplevaid varje. Aknad olid 
lahti, et vähendada palavust ja lasta sisse luult, majade sisemusest paistis mahe valgus 
ning läbi avatud akende kostis töötavate televiisorite või raadioaparaatide katkendlik 
pomin. 


Kõik oli rahulik, kuid ma teadsin, et selle rahuliku välimuse taga peitus hirm, 
vihkamine ja terror ning et üksainus sõna või ootamatu tegu võis kogu linna muuta 
möirgavaks hullumajaks. 

Siin oli tunda vimma, varjatult hõõguvat vimma selle üle, et üks väike rühm 
inimesi oli nagu loomakari tarasse suletud, samal ajal kui kõik teised inimesed kogu 
maailmas olid vabad. Siin oli mässutunne, mida tekitas see kosmiline ebaõiglus, et 
kõikidest maailma inimestest olime just meie välja valitud tarasse sulgemiseks. 
Võibolla oli siin ka kummaline rahutus, mis oli tingitud sellest, et kogu maailm 
vaalas meid üksisilmi ja rääkis meist nii, nagu oleksime me midagi ebard-likku ja 
räpast. Ja võib-olla lisandus sellele häbiga segatud hirm, et maailm võiks arvata, nagu 
oleksime kogu õnnetuse enesele mingisuguse moraalse või vaimse languse tõttu ise 
kaela tõmmanud. 

Oli üksnes loomulik, et sellises olukorras püüdsid linnaelanikud haarata iga 
niisuguse tõlgenduse järele, mis võis nende nime puhtaks pecstaj.ning rehabiliteerida 
neid mitte üksnes nende eneste, vciid ka võõraste ja kogu maailma silmis; oli 
loomulik, et nad olid valmis uskuma kõike (niihästi halvimat kui parimat), võtma 
tõena kõiki kuuldusi, laskuma neile mille omastesse spekulatsioonidesse ning püüdma 
kogu pilti maalida kontrastsetes mustades ja valgetes toonides (isegi kui nad teadsid, 
et pilt oli üleni hall), sest sellises musta ja valge vaheldumises oli ihaldatud lihtsus, 
mis võimaldas kõike kergemini mõista ja mugavasti omaks võtta. 

Ma ütlesin enesele, et neile ei saa seda pahaks panna. Nad ei olnud selleks ette 
valmistatud, et niisugusest asjast kergelt üle saada. Aastaid olid nad tähelepanda- 
matult elutsenud maailma suure hoovuse tillukeses kõrval harus. Nende 
suursündmused, nende, orientiirid olid väikelinna elu pisiseigad — see, kui hull 
Johnsoni-poiss oma vana autologuga Elm Streetil vastu puud sõitis, kui tuletõrjujad 
kutsuti päästma Jonesi-vanaema kassi, kes presbüterlaste koguduse hoone katuselt 
enam alla ei saanud (ja kõigile jäi mõistatuseks, kuidas oli kass üldse sinna sattunud), 
või kui papi Andrews jäi ühel õhtupoolikul kala püüdes jõekaldal magama ia kukkus 
vette, kust Len Streeter ta täiesti ärkvel olevana, kuid kopsu vett tõmmanuna ning 
puristavana ja õhku ahmivana välja tiris (kusjuures palju peeti aru selle üle, miks Len 
Streeter parajasti just jõekaldal jalutas). Niisugustest asjadest koosnes nende elu, need 
tõid neile väikest elevust. 

Nüüd aga seisid nad vastamisi millegi suuremaga, millegi niisugusega, mida nad 
ei olnud suutelised mõistma, sündmuse ja olukorraga, mida kogu maailm esialgu veel 
ei suutnud mõista. Ja et sellest olukorras) ei olnud võimalik üle saada lihtsa sihitu 
imestamisega, millest piisas kogudusehoone katusele sattunud kassi puhul, siis olid 
nad rahutud ja ärevil, nende närvid olid pingul ning nad olid valmis vaenulikkuseks ja 
väga tõenäoliselt ka vägivallaks — kui neil õnnestus leida sellele vägivallale mingit 
objekti. Ja ma teadsin, et Tom Preslon ja Hiram Martin olid neile andnud kellegi, 
kelle kallal vägivalda tarvitada, kui nad tahtsid seda teha. 

Ma nägin nüüd, et olin peaaegu koju jõudnud. Ma olin parajasti Daniel 
Willoughby maja ees; see oli suur püsijas neljakandiline telliskivihoone, just sedasorti 
maja, mille kohta võis ilma pikemalt mõtlemata öelda, et see kuulub Daniel 
Willoughby taolisele mehele. Teispoolsel tänavanurgal seisis Perkinsi vana maja. 
Umbes nädal aega tagasi olid sinna kolinud uued elanikud. See oli üks meie linna 
väheseid üürimaju- ning üürnikud vahetusid seal peaaegu iga aasta. Keegi ei võtnud 
kunagi vaevaks nende inimestega lähemat tutvust teha; see ei tasunud vaeva. Ja veidi 
maad edasi oli tänava ääres doktor Fabiani maja. 


Veel mõni minut, mõtlesin, ja ma olen kodus, tagasi selles majas, mille katuses on 
auk, tagasi selle.vastu- 

kajava tühjuse ja üksildase küsimuse juures, seal, kus otse yärava taga peab valvet 
linnaelanike vihkamine ja kahtlus. 

Teisel pool tänavat paugatas lükanduks ja veranda» põrandalaudadel matsusid 
sammud. 

Kellegi hääl karjus: «Wally, nad viskavad meile pommil Televiisoris öeldi!» 

Maapinna kohal lasuvast pimedusest kerkis esile tume kogu — see oli mees, kes 
oli lamanud rohul või istunud madalal aiatoolil ning oli olnud nähtamatu, enne kui see 
hääl oli teda pannud ennast järsult üles kergitama. 

See mees püüdis midagi öelda, kuid tuli toime ainult arusaamatu lalinaga. 

«Selle kohta oli bülletään!» karjus hääl verandalt. «Just praegu. Televiisoris.» 

Õues olija oli püsti hüpanud ja jooksis maja poole. 

Ja ka mina jooksin. Ma jooksin kodu poole nii kiiresti kui jõudsin, mu jalad 
liikusid iseenesest, ilma et aju oleks, neid tagant sundinud. 

Ma olin lootnud, et mul on veel veidi aega, kuid seda ei olnud. Kuuldus oli 
hakanud levima varem, kui ma olin arvanud. 

Sest ma olin kindel, et see bülletään ei olnud midagi rohkemat kui kuuldus — 
kuuldus sellest, et pommi viskamine võib kõne alla tulla, et viimse abinõuna võidakse 
MillvilleMle visata pomm. Aga ma teadsin ka seda, et nii palju kui asi puutus meie 
linnasse, ei muutnud see midagi. Linnarahvas ei olnud suuteline fakti ja. kuulduse 
vahel vahet tegema. 

See oli päästik, mis muutis linna vihkamisest tulvil hullumajaks. See vihkamine 
võis suunduda minu vastu, samuti Gerald Sherwoodi vastu — ja oleks võinud suun- 
duda ka Stiffy vastu, kui ta oleks olnud siin. 

Ma pöördusin tänavalt kõrvale ja tormasin mööda doktor Fabiani maja laga olevat 
nõlva selle väikese nõo poole, kus põõsastel kasvas raha. Alles siis, kui olin juba 
pooles nõlvas, tuli mulle meelde Hiram. Päeval oli ta valvanud rahapõõsaid ja ta võis 
veel nüüdki siin olla. Ma pidurdasin oma jooksu, peatusin ja laskusin kükakile. 
Libistanud pilgu kiiresti üle endast allpool oleva niaa-ala, uurisin selle aeglaselt läbi, 
olsides mingit tumedat kogu ja püüdes tabada mõnda liigutust, mis oleks võinud reeta 
valvajat. 

Kaugelt kostis hõige ja ulal tänava ääres mutsusid kõnniteel kellegi 
jooksusammud. Paugatas uks nina mõni kvartal eemal käivitati auto ja anti gaasi Kusa 
-gil hoovas avatud aknast raadiokommentaatori ärev hääl, kuid see oli nii nõrk, et 
üksikud sõnad ei olnud eristatavad. 

Hiramist ei olnud mingil märki. 

Ma tõusin püsti, laskusin pikkamööda nõlvast-alla ja sisenesin aeda. Enda ees 
nägin lagunenud kasvuhoone ja selle nurga juures kasvava jalakasecmiku ähmaseid 
piirjooni. 

Jõudnud kasvuhooneni, jäin hetkeks selle juurde seisma, et veel kord vaadata, kas 
Hiram ei püüa mulle kusagilt ligi hiilida. Siis hakkasin edasi minema, kuid tardusin 
paigale, sest üks hääl rääkis minuga. 

Kuigi ma.juba seal tardununa seistes sain aru, et kuuldavat häält tegelikult ei 
olnud. 

Bradsliaw Carier, ütles kuuldamatu hääl uuesti. 


Ja mind ümbritses purpurse puna lõhn — õigupoolest küll võib-olla mitte täpselt 
lõhn, vaid tunne. See täitis raskena õhku ning taaselustas minus teravapiirilise ja 
kristallselge mälestuse Tupper Tyleri laagrist, kus mind künkanõlval oli oodanud 
Olevus, et mind tagasi Maale saata. 

«Jah,» ütlesin. «Kus sa oled?» 

Jalakaseemik kasvuhoone nurga juures näis õõtsuvat, ehkki selleks ei olnud küllalt 
tuult. 

Ma olen siin, ütles ta. Ma olen kõik need aastad siin olnud. Ma olen oodanud seda 
aega, kus ma saan sinuga rääkida. 

«Sa tead?» küsisin mina, ja see oli rumal küsimus, sest millegipärast olin ma 
kindel, et ta teab niihästi pommist kui ka kõigest muust. 

Me teame, ütles jalakas, aga mingit meeleheidet ei saa olla. 

«Meeleheidet ei saa olla?» küsisin mina hämmastur milt. 

Kui meil seekord ebaõnnestub, ütles jalakas, sus proovime jälle. Võib-olla mõnes 
teises kohas. Aga võib-olla tuleb mail oodata, kuni... kuidas te seda nimetate. 

«Kiirgus,» ütlesin mina. «Seda nimetatakse kiirguseks!» 

Kuni kiirgus on kadunud, ütles purpurne puna. 

«Selleks kulub aastaid,» laususin mina. 

Meil on aastaid, ütles puna. Meil on nii palju aega, kui on üldse olemas. Meil ei 
oie lõppu. Ja ajal ei ole lõppu. 

«Aga meie jaoks on ajal lõpp,» ütlesin mina kogu inimkonnale ja eriti iseenesele 
sügavasti kaasa tundes. «Minu jaoks on sellel lõpp.» 

Jah, me teame, ütles jalakas. Me tunneme teie pärast suurt kurbust. 

Ja ma teadsin, et nüüd oli aeg abi paluda, juhtida tähelepanu sellele, et me ei olnud 
sellesse olukorda sattu-nud-omal valikul ega iseenese süü läbi ja et nendel, kes olid 
meid sellesse olukorda viinud, tuli meid sellest ka välja aidata. 

Aga kui ma püüdsin neid sõnu öelda, siis ei saanud ma sellega hakkama. Ma ei 
saanud sellele võõrale tunnistada, et me olime täiesti abitud. 

Ma arvan, et see oli kangekaelsus ja uhkus. Aga enne, kui ma tegin katset öelda 
neid sõnu, ei teadnud ma, et mul on niisugune kangekaelsus ja uhkus. 

Me tunneme teie pärast suurt kurbust, oli jalakas öelnud. Aga missugune see 
kurbus on — kas tõeline ja siiras kurbus või niisugune pealiskaudne ja pedantne kur- 
bus, mida surematutes tekitab habras ja hubisev olend, kellel seisab ees surm? 

Minust jäävad järele kondid ja põrm ning lõpuks ei ole enam isegi neid, vaid on 
ainult unustus ja savi, need olendid aga elavad igavesti edasi. 

Ja ma teadsin, et meile, kellest jäävad järele kondid ja põrm, on kangekaelne 
uhkus tähtsam kui nendele tugevatele ja kindlustatud olenditele. See on ainus, mis 
meil on, ainus, mille külge me saame klammerduda. 

Purpurne puna, mõtlesin — ja mida see puna enesest kujutab? See ei ole värvus; 
see on midagi rohkemat. See on võib-olla surematuse hõng, mingi eflutivium, mida 
tekitab suur hoolimatus, mis ei lase neil olenditel millestki hoolida, sest ükski asi, 
millest nad võiksid hoolida, ei püsi kauem ühestainsast päevast, samal ajal kui nemad 
ise lähevad edasi igavesse tulevikku, teiste asjade ja teiste elude poole, millest 
hoolimist nad ei saa endale lubada. . 

Ja ma mõtlesin: see on üksindus, niisugune lõputu ja lootusetu üksindus, mida 
inimkond ei saa kunagi tunda. 

Seistes seal ning puudutades selle üksinduse kõva ja külma serva, tundsin eneses 
tekkivat kaastunnet, ja näis 

imelik, et inimene võib puule kaasa tunda. Kuigi ma teadsin, et tegelikult ei 
tundnud ma kaasa puule ega purpurpunastele lilledele, vaid Olevusele, kes oli mind 
koju saatnud ja kes oli samuti siin, — samasugudele elusainele, millest koosnes mu 
enese keha. 

«Mina tunnen sinu pärast ka kurbust,» ütlesin kuid juba seda öeldes teadsin, et ta 
ei mõista seda kurbust samuti nagu ta ei oleks mõistnud ka uhkust, kuj ta oleks selle 
olemasolust teadlik olnud. 

Üleval nõo kohal oleva tänava käänaku tagant sööstis kriisates välja auto ja selle 
laternate valgus sähvatas kasvuhoonel. Ma pöördusin võpatades kõrvale, kuid juba 
enne, kui ma sellega lõpule jõudsin, oli valgus kadunud. 

Kusagil pimeduses hüüdis keegi mind tasase, peaaegu argliku häälega. 

Käänaku tagant tuli teine auto; ka see sõitis kiiresti, tema kummid ulgusid kurvis. 
Esimene auto peatus minu maja juures, libisedes mööda teekatet edasi, enne kui 
pidurid ta paigale sundisid. 

«Brad!» ütles tasane ja arglik hääl. «Kas sa oled seal, Brad?» 

«Nancy,» ütlesin mina. «Ma olen siin, Nancy.» 

Ma teadsin, et midagi oli halvasti, väga halvasti. Nancy hääles oli niisugune pinge, 
nagu oleks ta rääkinud läbi kabuhirmu udu. Ja midagi halba oli ka nendes kihutavates 
autodes, mis peatusid minu maja juures. 

«Mulle näis, et kuulsin sinu häält,» ütles Nancy, «aga ma ei näinud sind. Majas 
sind ei olnud ja ... » 

Keegi mees tuli joostes ümber maja, nurgal seisva tänavalaterna valguses paistis 
lühikest aega tema tume siluett. Maja ees olid teised mehed; ma kuulsin nende 
jooksusamme ja pahast pominat. 

«Brad,» ütles Nancy. 

«Vaata ette,» hoiatasin mina. «Midagi on lahti.» 

Ma nägin teda nüüd. Ta tuli pimedas komistades minu poole. 

Maja juures karjus kellegi hääl: «Me teame, et sa seal sees oled, Carter! Kui sa 
välja ei tule, siis tuleme sulle sisse järele!» 

Ma pöördusin, jooksin Nancyle vastu ja haarasin tä käte vahele. Nancy värises. 

«Need mehed,» ütles ta. 

«Hiram ja tema sõbrad,» ütlesin mina. 

Kostis klaasiklirin ja läbi öö sööstis kaarjas tulejuga. 

«Noh, nüüd; pagan võtaks, tuled sa võib-olla välja,» möirgas keegi võidurõõmsalt. 

«Jookse,» ütlesin mina Nancyle. «Mäest üles. Hoia puude vahele... » 

«Stiffy,» sosistas Nancy vastu. «Ma nägin Stiffyt ja tema saatis mind ... » 

Majas loitis äkki tulekuma..Söögitoa aknad lõid.helendama nagu kiirgavad silmad. 
Ja tulevalguses nägin hüplevaid, meeletus raevus karjuvaid tumedaid kogusid. 

Nancy pöördus ja hakkas jooksma ning mina tormasin täie hooga talle järele. 
Meie selja taga kostis jõugu röökimisest üle kellegi kõmisev hääl. 

«Seal ta läheb!» möirgas see hääl. «Seal all, aias!» 

Mu jalg takerdus millegi taha ja ma kukkusin kõhuli, rahapõõsaste vahele. Kui ma 
end jalule ajasin, kriipisid haralised oksad mu nägu ja rebisid mu riideid. 

Läbi augu, mille ajamasin oli katusesse teinud, sööstis maja kohale tulekeel ja 
kuma paistis nüüd juba kõigist akendest. Äkilises vaikuses kuulsin hoonet õgivate 
eekide mühinal ja möirgamist. 

Rühm vaikivaid mehi jooksis mööda nõlva alla aia oole. Kuulsin nende jalgade 
müdinat ja ähvardavat ingeldamist. 


Ma kummardusin ja leidsin pimeduses käega ringi kobades maast selle, millele ma 
olin komistanud. Mü sõrmed sulgusid selle ümber ja ma tõstsin selle üles. See oli 
vana, umbes nelja jala pikkune, nelja lolli laiune ja kahe tolli paksune plangujupp; 
servadest oli see kõdunema hakanud, kuid selle südamik oli veel terve. 

Madjakas, mõtlesin, ja see on selle mängu lõpp. Aga sel ajal, kui nad mind 
tapavad, sureb üks nendest — võib-olla kaks. 

«Jookse!» karjusin Nancyle. Ma teadsin, et ta oli kusagil läheduses, kuigi ma ei 
näinud teda. 

Ma ütlesin enesele, et oli jäänud veel üksainus asi, mis ma pidin tegema. Ma 
pidin imin Martini selle madjakaga maha lööma, enne kui jõuk minu üle võimuse 
sai. 

Nad olid nõlvast alla jõudnud ja tulid joostes mööda 

aia tasast maad, Hiram kõige ees. Ma seisin ja ootasin neid, madjakas pooleldi 
tõstetud; mu pilk oli pööratud lähenevale Hiramilc, kelle tunicdas näos välkusid val- 
ged hambad. 

Viruta talle otse silmade vahele, ütlesin enesele; ja löö ta pealuu lõhki. Ja kui 
pärast seda aega jääb, katsu veel ühele lõpp teha. 

Kuiva puitu neelav tuli möllas nüüd täie jõuga ja kuumust oli tunda isegi seal, kus 
mina seisin. 

Mehed olid juba lähedal, ma tõstsin madjaka veidi kõrgemale ja seadsin sõrmed 
paremini selle ümber. 

Kuid viimasel silmapilgul enne minuni jõudmist sattusid jooksjad segadusse ja 
peatusid, ühed neist pöördusid pooleldi tagasi nõlva poole, teised jäid lihtsalt põr- 
nitsema, suud imestusest ja õudusest ammuli. Nad ei põrnitsenud mind, vaid midagi, 
mis oli minu selja taga. 

Siis pistsid nad nõlva suunas jooksma ja läbi maja poolt kostva leekide mühina 
kuulsin nende kisa. Nad olid nagu preeriatulckahju eest põgenevad ja kabuhirmus 
möirgavad kariloomad. 

Ma pöördusin järsult ringi, et näha, mis on minu selja taga, ja seal seisid nood 
teise maailma olendid, nende läikivmust nahk helkis vilkuvas tulevalguses jä 
hõbedased peatutid õõtsusid tasakesi tuule käes. Ja minu poole tulles siristasid nad 
oma kummaliste linnuhäältega. 

Helde taevas, mõllesin, nad ei jõudnud ära oodata! Nad tulid aegsasti kohale, et 
selles terrorist hõivatud paigas ei läheks kaotsi ükski hirmuvärin. 

Ja nad ei tulnud ainuüksi täna õhtul, vaid tulevad ka edasistel õhtutel, et pöörata 
aega tagasi praegusesse silmapilku. Siin on nende jaoks uus koht, kus seista ja hirmsat 
sündmust oodata, uus kummitustemaja, mille haigutavale akende kaudu nad saavad 
pilku heita teise maakera õudusele. 

Nad lähenesid mulle ja mina seisin seal, madjakas käes; ma tundsin jälle purpurse 
puna lõhna ja kuulsin tuttaval helitut häält. 

Minge tagasi, ütles see hääl. Minge tagasi. Te tulite liiga vara. See maailm ei ole 
avatud. 

Kaugelt kosisid hüüded, kuid need mattusid leekide mürinasse ja praksumissc 
ning Tupper Tyleri 

purpurpunasest maailmast tulnud õudusteotsijate kõrgehäälsesse, ärevasse, 
voolavasse trillerdusse. 

minge tagasi, ütles jalakas, ja tema hääletud sõnad kostsid nagu piitsaplaksud. 


Ja nad läksidki tagasi — või vähemalt nad kadusid, sulades ühte mingi kummalise 
tumedusega, mis oli mustem kui ööpimedus. 

Ma olin ühte jalakat rääkimas kuulnud, mõtlesin, aga kui palju oli niisuguseid 
puid veel? Kui palju oli siin veel Millville'i ja kui palju oli siin juba purpurpunast 
maailma? Ma kergitasin pead, nii et nägin aeda ääristavate puude latvu. Need puud 
seisid taeva taustal tontlikena ja õõtsusid mingi kummalise, tundmatust suunast 
puhuva tuule käes õõtsusid — või rääkisid samuti? Olid need meie maakera vanad, 
tummad ja rumalad puud või olid need teistsugused ja pärinesid mingilt teiselt maa- 
keralt? 

Ma ei saa seda kunagi teada, ütlesin enesele, ja võibolla ei ole sellel ka tähtsust, 
sest üsna algusest peale ei olnud meil mingeid Šansse. Me olime juba enne algust 
löödud. Me olime kadunud juba sellel ammusel päeval, mil mu isa purpurpunased 
lilled koju tõi. 

Kaugel hüüdis keegi, ja see, mis ta hüüdis, oli minu nimi. 

Ma lasksin madjaka käest kukkuda ja hakkasin läbi aia minema, pidades aru, kes 
võis olla hüüdja. See ei olnud Nancy, kuid oli keegi, keda ma tundsin. 

Nancy tuli joostes künkanõlvast alla. «Tule ruttu, Brad,» kutsus ta. 

«Kus sa olid?» küsisin mina. «Mis lahti on?» 

«Stiffy. Ma ütlesin sulle, et Stiffy. Ta ootab tõkke laga. Ta hiilis valvurite vahelt 
läbi. Ta ütles, ei peab sinuga kokku saama.» 

«Aga Stiffy...» 

«Ma ju räägin sulle, et ta on siin. Ja tahab sinuga rääkida. Kellestki teisest ei ole 
kasu.» 

Nancy pöördus ja hakkas nõlvast üles jooksma ning mina järgnesin talle raske 
sammuga. Me jooksime läbi doktori maja hoovi, üleclnsime tänava ja läbisime veel 
ühe hoovi ning ma teadsin, et otse meie ees oli tõke. 

Maast kerkis üles gnoomitaoline kogu. 

«Kas sina oled, poju?» küsis ta. 

Ma laskusin tõkke ees kükakile ja jäin üksisilmi läbi tõkke tema poole vaatama. 

«Jah, mina olen,» ütlesin, «aga sina » 

«Hiljem. Meil ei ole kuigi palju aega. Valvurid teavad, et ma labi lipsasin. Nad 
otsivad mind.» «Mis sul vaja on?» küsisin mina. 

«Mitte minul,» ütles Stiffy. «Igaühel. Sul endal ka. Sa oled hädas.» 

«Kõik inimesed on hädas,» ütlesin mina. 

«Seda ma tahangi öelda,» lausus Stiffy. «Keegi neetud lollpea seal Pentagonis on 
pähe võtnud, et tuleb visata pomm. Ühest autoraadiost kuulsin selle kohta natuke, kui 
siia hiilisin. Ainult paar lauset.» 

«Noh, ja ongi kõik,» ütlesin mina. «Inimesed on omadega läbi.» 

«Ei tarvitse olla,» väitis Stiffy. «Ma ütlen sulle, et on üks tee. Kui Washington 
ainult saaks aru, kui... » 

«Kui sa tead niisugust teed,» küsisin mina, «miks sa siis raiskasid aega minu 
juurde tulemisega? Sa oleksid võinud sellest rääkida ... » 

«Kellele ma oleksin võinud rääkida?» küsis Stiffy. «Ja kui ma oleksingi kellelegi 
rääkinud, siis kes oleks mind uskunud? Ma olen ainult närune joodik ja ma jooksin 
sealt haiglast ära ja ... » 

«Hea küll,» ütlesin mina. «Hea küll.» 

«Sina oled see mees, kellele oli vaja rääkida,» ütles Stiffy. «Sina oled midagi 
ametliku esindaja taolist. Sind ikka keegi kuulab. Sa saad kellegagi ühendusse astuda 
ja nad kuulavad sind ära.» 


«Kui see on küllalt hea,» ütlesin mina. 

«On küll,» ütles Stiffy. «Meil on midagi, mida võõrastel on vaja. Meie oleme 
ainsad, kes saavad seda neile anda.» 

«Anda!» karjusin mina. «Kõike, mis neil vaja on, saavad nad meilt võtta.» 

«Ei, seda nad võtta ei saa,» ütles Stiffy. 

Ma raputasin pead. «Sa teed asja liiga lihtsaks. Me oleme neil juba peos. Inimesed 
soovivad nende tulekut, olgugi et nad tuleksid ka siis, kui inimesed seda ei sooviks. 
Nad leidsid meie nõrga koha... » 

«Lilledel on ka oma nõrk koht,» ütles Stiffy. 

«Ara aja mind naerma,» ütlesin mina. 

«Sa oled lihtsalt halvas tujus,» ütles Stiffy. 

«Sul on pagana õigus, olen küll.» 

Ja mul oli õigus halvas tujus olla. Maailm oli omadega läbi. Meie pea kohal rippus 
tuumahäving ja võis arvata, 

et kui linnaelanikud, kes juba ennegi olid pöörased, saavad kuulda, mida Hiram 
aias nägi, siis muutuvad nad täiesti meeletuks. Hiram ja tema huligaanidest sõbrad 
olid minu maja maha põletanud ja mul ei olnud enam kodu — mitte kellelgi ei olnud 
kodu, sest maakera ei olnud enam meie kodu. See oli ainult pika-pika maakerade 
ahela üks lüli, mida valmistus hõivama teine eluvorm, kelle vastu võitlemiseks 
inimkonnal ei olnud mingeid väljavaateid. 

«Need Lilled on väga vanad,» ütles Stiffy. «Ma ei tea, kui vanad nad on. Miljard 
aastat, kaks miljardit — igaüks võib ise oletusi teha. Nad on läbi käinud palju 
maailmu ja tundnud suurt hulka rasse — see lähendab intelligentseid rasse. Nad on 
nende rassidega koostööd teinud ja nendega käsikäes käinud. Aga ükski teine rass ei 
ole neid kunagi armastanud, ükski teine rass ei ole kunagi kasvatanud neid oma 
aedades ega hoolitsenud nende eest nende ilu pärast ja ükski... » 

«Sa oled peast põrunud!» hüüatasin mina. «Sa oled täitsa hulluks läinud.» 

«Tead, Brad,» ütles Nancy hingeldades, «tal võib õigus olla. Arusaamine looduse 
ilust on midagi niisugust, mis on inimkonnal välja kujunenud alles viimase paari 
tuhande aasta jooksul. Ükski koopainimene ei mõelnud kunagi, et lill on ilus või... » 

«See on õige,» ütles Stiffy. «Mitte ühelgi teisel rassil ei ole arenenud ilumöistet. 
Ainult Maa inimene võis metsas kasvavad lilled üles kaevata ja koju tuua ja hoolit- 
seda nende eest selle ilu pärast, mille olemasolust Lilled ise kuni selle hetkeni üldse 
teadlikud ei olnud. Varem ei olnud mitte keegi neid armastanud ega nende ccsl hoo- 
litsenud. Nad sarnanesid ilusa naisega, kes ei teadnud, et ta on ilus, kuni keegi talle 
ütles, et ta seda on. Nad sarnanesid orvuga, kes oli alati olnud kodutu ja oli nüüd 
lõpuks endale kodu leidnud.» 

Ma ütlesin enesele, et see on liiga lihtne. See ei saanud nii lihtne olla. Mitte miski 
ei olnud kunagi nii lihtne. Aga kui järele mõelda, siis näis selles oma mõlc olevat. Ja 
see oli ainus, milles oli mingi mõte. 

«Lilled seadsid ühe tingimuse,» ütles Stiffy. «Seame meie omalt poolt teise. 
Nõuame, et kui me nad siia kutsume, siis peab teatud protsent neist jääma 
niisugusteks lilledeks, nagu nad on.» 

«Nii et Maa inimesed saaksid neid kasvatada, nende eest hoolitseda ja neid nende 
eneste pärast imetleda,» ütles Nancy. 

Stffy kihistas tasa naeru. «Ma olen selle üle palju mõelnud,» ütles ta. «Selle 
punkti oleksin ise ka võinud kirja panna.» 

Kas see läheb läbi, mõtlesin huviga. Kas see tõepoolest läheb läbi? 


Ja ma sain aru, et muidugi läheb. 

Lilledena, keda armastab teine rass, lilledena, kelle eest see teine rass hoolitseb, 
on võõrad meiega niisama tugevasti seotud kui meie sõja likvideerimise kaudu 
nendega. 

See side oü teist laadi, kuid niisama tugev kui inimese ja koera vaheline side. Ja 
see side on kõik, mida me vajame; see annab meile aega, mis on meile vajalik, et 
õppida koostööd tegema. 

Ma ei tarvitse enam kunagi Lilli karta, sest me oleme need, keda nad on otsinud, 
ise teadmata, et nad on meid otsinud, aimamata, et see, mida me neile pakkuda võime, 
on üldse olemas. 

«See on midagi uut,» ütlesin. 

«Mhmh, midagi uut,» ütles Stiffy. 

Midagi uut ja kummalist, ütlesin enesele. Midagi, mis on Lillede jaoks niisama 
uus ja kummaline kui meie jaoks nende manipulatsioonid ajaga. 

«Noh, kas see on sulle vastuvõetav?» küsis Stiffy. «Siin on üks kamp sõdureid, 
kes mind taga otsivad. Nad teavad, et ma läbi lipsasin, ja varsti nuhivad nad mu 
välja.» 

Mulle meenus, et Riigidepartemangu esindaja ja senaator olid hommikul kõnelnud 
pikkadest läbirääkimistest — kui läbirääkimised olid üldse võimalikud. Ja kindral oli 
pooldanud jõu kasutamist. Lahendus oli aga kogu aeg peitunud pehmes ja väga 
humaanses joones, inimkonna iluarmastuses. Ja seda lahendust ei olnud leidnud 
senaator ega kindral, vaid silmapaistmatu inimene, armetu logard ja joomar. 

«Kutsu oma sõdurid,» ütlesin, «ja palu neilt telefoniaparaati. Ma ise parem ei lähe 
praegu seda otsima.» 

Kõigepealt oli mul tarvis kõnelda senaatoriga ja teda veenda presidendiga 
rääkima. Seejärel tuli kinni.püüda Higgy ja talle öelda, mis on juhtunud, et ta 
saaks.linna-elanikke rahustada. 

Lühikese hetke vältel aga oli kõik nii, nagu ma tahtsin seda oma mällu jätta. Minu 
kõrval oli Nancy, teisel pool tõket seisis minu vana hukkaläinud sõber ning ma 
imetlesin seda õhukest ajakihti, milles tõelise inimsuse (mitte positsiooni või võimu) 
jõud avas tee tulevikku, kus paljud eri rassid läksid külg külje kõrval seniaimamatu 
ülevuse poole. 


